
Να κριθεί κάθε Ανοιξη 
από τη χαρά της, 
/V από το χρώμα του 

το κάθε λουλούδι... 


Ανταπόκριση από το διήμερο για 
την Εργατική 
Ομοσπονδία Βάση$ 

Ανταπόκριση από τις διαδικασίες του 
προσυνεδριακού δηιμέρου για την Εργατική 
Ομοσπονδία Βάσης (ΕΡΓΟΒΑ), 
στο Πολυτεχνείο στις 21-22 Μαρτίου. 

σεβ. 10-11 


Σημειώσει^ από τον αγώνα 
για την πόλη: Στο λαβύρινθο τη$ 
χωροταξικήν πολιτικήν 

Νυχτομάγαζα, εμπορικά κέντρα, γήπεδα και άλλα 
«ευαγή ιδρύματα» επιδιώκουν να κατακτήσουν όλο το 
χώρο της πόλης, αποπολιτικοποιώντας τα κοινωνικά και 
οικονομικά προβλήματα. 


Είμαστε εμείν οι απάτριδοι κι οι 
αγιάτρευτοι. Γιούχα και πάντα 
γιούχα των πατρίδων. 

Κείμενο της συλλογικότητας Ζώνη Ε σχετικά με 
μύθους και αλήθειες για το ζήτημα των Ρομά και την 
ιστορία, τους αποκλεισμούς και την ταξική σύνθεσή 
τους στην περιοχή των Ανω Λιοσίων. 

σεβ . 12 


σεβ . 16 



“Εντιμος” συμβιβασμός 


Ε ίναι λίγα τα πράγματα για τα οποία η ανθρωπότητα, στη σύγχρονη εποχή, αποδέχεται 
και επιβάλλει τη συλλογική ευθύνη, ανεξαρτήτως προσωπικής θέσης ή υπόστασης. 

Μια έννοια που παρουσιάζεται από τους οι θεωρητικούς της ηθικής ή των πολιτικών 
επιστημών ως ένα τερατούργημα οριστικά καμένο στις στάχτες του Β’Π.Π., όμως παραδόξως 
παραμένει εν ζωή, ή σε συνθήκες κοινωνικού κανιβαλισμού (π.χ. στις εμφύλιες συρράξεις της 
κεντρικής Αφρικής) ή, σε παγκόσμιο επίπεδο, μόνο σε ένα τμήμα των ανθρώπινων δραστη¬ 
ριοτήτων: στην οικονομική σφαίρα, και ειδικότερα σε αυτήν της ιδιοκτησίας. Το χρέος (το 
δημόσιο, αλλά και το ιδιωτικό), αποτελεί ακριβώς αυτήν την οικονομική έκφραση της συλλο¬ 
γικής ευθύνης: την αποδοχή της λογικής ότι μια ομάδα ανθρώπων, είναι εσαεί υπεύθυνη για 
την εκπλήρωση μιας συμφωνίας, η οποία συνάφθηκε από κάποιους άλλους, σε μια άλλη εποχή 
(προφανώς χωρίς την σύμφωνη γνώμη τους ή και ενάντια σε αυτήν, ενδεχομένως και πριν 
γεννηθούν), κάτω από άλλες συνθήκες και ενδεχομένως κάτω απο έκτακτο καθεστώς και από 
την οποία οι ίδιοι ενδεχομένως να μην είχαν κανένα ωφέλημα, είτε επίσης, για την αποζημίωση 
μιας ομάδας ανθρώπων οι πρόγονοι των οποίων, βλάφτηκαν από τους προγόνους τους, χωρίς 
οι ίδιοι να έχουν κάποια ευθύνη ή ωφέλεια από αυτό. 


Κείμενο της "Ομάδας Ελευθεριακών Κομμουνιστών" για το χρέος", σελ. 14 

Ενθετο Αφιερομα: 

ΡυΤΙΙΝΧΛΧ/Α Το ανιιεζουσιασιικό ΙσΡίάμ 


"Δεν είναι ζημιά αν οι 
ευγενεις χάσουν ιη θέση 
τους, αλλά αν οι ταπεινοί 
χάσουν την ευγένειά τους” 


Νόμος 
& Εξουσία 

1 ■ 1 χουμε τόσο διαστρεβλωθεί από μια 
διαπαιδαγώγηση, η οποία από τη νη- 

^ ^πιακή ηλικία ζητά να σκοτώσει μέσα 
μας το πνεύμα της εξέγερσης, και ν’ αναπτύ¬ 
ξει εκείνο της υποταγής στην εξουσία.Έχουμε 
τόσο διαστρεβλωθεί απ’ αυτή την ύπαρξη υπό 
τον ζυγό του νόμου, ο οποίος κανονίζει κάθε 
γεγονός στη ζωή μας - την γέννησή μας, την 
εκπαίδευσή μας, την ανάπτυξή μας, την αγά¬ 
πη μας, την φιλία μας - ώστε, αν συνεχιστεί 
αυτή η κατάσταση πραγμάτων, θα χάσουμε 
κάθε πρωτοβουλία, κάθε συνήθεια να σκε¬ 
φτόμαστε μόνοι μας. 

Η κοινωνία μας δεν φαίνεται πια ικανή να 
καταλάβει ότι είναι δυνατό να ζήσουμε κατ’ 
άλλο τρόπο, και όχι μόνο υπό το κράτος του 
νόμου, που τον επεξεργάζεται μία αντιπρο¬ 
σωπευτική κυβέρνηση και τον διαχειρίζεται 
μια χούφτα κυβερνητών. Για μερικές χιλιάδες 
χρόνια, εκείνοι οι οποίοι μάς κυβερνούν δεν 
έχουν κάνει άλλο από το να διατυμπανίζουν 
τον «Σεβασμό στο νόμο, την υποταγή στην 
εξουσία». 


Αλλά οι καιροί και οι διαθέσεις, αλλάζουν. 
Υπάρχουν παντού επαναστάτη μένοι που δεν 
θέλουν πια να υπακούουν στο νόμο χωρίς 
να ξέρουν από πού προέρχεται, ποιές είναι 
οι χρήσεις του, και από πού πηγάζει η υπο¬ 
χρέωση της υπακοής του και ο σεβασμός με 
τον οποίο συνοδεύεται. Οι επαναστάτη μένοι 
των ημερών μας κριτικάρουν τα ίδια τα θε¬ 
μέλια της κοινωνίας, τα οποία έως τώρα θε¬ 
ωρούνταν ιερά, και πρώτα απ’ όλα αυτό το 
φετίχ, το νόμο. Στις μέρες μας βλέπουν από 
τη μια μεριά τον αποκτηνωμένο φυλακισμέ¬ 
νο, που έχει υποβιβαστεί στην κατάσταση 
ενός εγκλωβισμένου θηρίου με την εξευτέ- 
λιση όλης της ηθικής υπόστασής του· κι από 
την άλλη τον δικαστή, στερημένο από κάθε 
συναίσθημα που τιμά πράγματι την ανθρώπι¬ 
νη φύση, να ζει σαν μισότρελος ερημίτης σ’ 
έναν κόσμο νομικών μυθοπλασιών, να γλε¬ 
ντάει με την επιβολή φυλάκισης και θανάτου, 
χωρίς έστω να υποψιάζεται μέσα στην ψυχρή 
κακοήθεια της τρέλας του, την άβυσσο του 
ξεπεσμού όπου έχει πέσει μπροστά στα μάτια 
εκείνων, τους οποίους καταδικάζει. 

Τέλος, τα κριτικά πνεύματα βλέπουν τον 
δεσμοφύλακα να χάνει κάθε ανθρώπινο αί¬ 
σθημα, τον αστυνομικό να εκπαιδεύεται σαν 
κυνηγόσκυλο, τον καταδότη της αστυνομίας 
να σιχαίνεται τον εαυτό του· το «κάρφωμα» 
να μεταμορφώνεται σε αρετή· τη διαφθορά ν’ 
ανυψώνεται σε σύστημα· όλα τα ελαττώματα, 



όλες τις κακές ιδιότητες της ανθρωπότητας 
να ενθαρρύνονται και να καλλιεργούνται για 
να εξασφαλιστεί ο θρίαμβος του νόμου. 

Αυτά τα βλέπουμε και, γι’ αυτό, αντί να 
επαναλάβουμε μάταια την παλιά φόρμουλα 
«Σεβασμός στο νόμο», λέμε «περιφρονήστε 
το νόμο κι όλα τα επακόλουθά του!». Στη 
θέση της δειλής φράσης, «Υπακούστε στο 
νόμο», η κραυγή μας είναι «Εξεγερθείτε ενά¬ 
ντια σε όλους τους νόμους!». 

(Απόσπασμα από το βιβλίο του Πιότρ Κροπότκιν 
«Νόμος και εξουσία», που γράφτηκε στα τέλη του 
19ου αιώνα. Από τότε τα πράγματα παραμένουν τα 
ίδια. Τόσο από την πλευρά του κράτους, των νόμων 
του και της κοινωνικής συναίνεσης, όσο και από τη 
πλευρά των επαναστατών και των εξεγερμένων.) 


Σχετικά με την Απεργία Πείνας, 
σελ. 19, 20, 21 


ΔΙΑΒΑΣΤΕ 


^ Μάτια Ερμητικά Κλειστά 03 


^ Η μικροφυσική της 04 

ανάγνωσης 

^ Η αριστερή διαχείριση 05 
των “αόρατων” 

^ Η τρέλα δεν πάει στα 06 

βουνά... Ρίχνει αεροπλάνα 

^ Ιανός. Αλυσίδα για 09 

τον εργαζόμενο 

^ Ελπίδα πουλούσαν, 13 

ηγεμονία ήθελαν 

^ ΚΟΙΑΥΑ. Δημοκρατία 23 

από τα κάτω εν μέσω 
πολέμου 

^ Αθλητικό Σωματείο 25 

Μαρίνος Αντύπας 

^ Χύμα Ζόφος 27 

^ Η αναρχία της σιωπής 28 

Β ρισκόμαστε ακόμα μέσα στο πρώτο τρίμηνο ζωής 
τούτης εδώ της «ελπιδοφόρας» κυβέρνησης της 
αριστερός και της ψεκασμένης χριστιανοδημοκρα- 
τίας, κι αν υπάρχει κάτι που με τίποτα δεν μπορούμε να 
υποστηρίξουμε εναντίον τους είναι ότι θα μας προσφέρουν 
πλήξη... 

Τ α μεγάλα έργα της αλλαγής δεν άργησαν να εμφα¬ 
νιστούν στον τόπο. Ανευ ουσίας βέβαια στην αρχή, 
αλλά, σαν τα εισαγωγικά τρικ ενός μάγου σε παρά¬ 
σταση, κινήσεις εντυπωσιασμού ξεπήδησαν από τα χέρια 
των υπουργών για να ακουστεί το ζεστό χειροκρότημα του 
φιλοθεάμονος κοινού. Τα κάγκελα μπροστά από τη Βου¬ 
λή έπεσαν και τα ΜΑΤ λιγόστεψαν τις εμφανίσεις τους, οι 
γραβάτες εξαφανίστηκαν από τους λαιμούς και δόθηκαν 
για πρώτη φορά πολιτικοί όρκοι, οι γλώσσες πήραν φωτιά 
και τα δοααΐ πιοΤία πυρκαγιά. Μας είπαν ότι οι φόροι και 
τα χαράτσια θα μειωθούν, ότι θα πληρώσουν οι πλούσιοι, 
ότι το μνημόνιο τέλειωσε, ότι ο βασικός μισθός θα επανέλ- 
θει σε προηγούμενα επίπεδα, ότι άπαντες θα έχουν ασφά¬ 
λιση και άλλα πολλά ωραία (ως προεκλογικά). 

μως υπάρχει ένα σημαντικό πρόβλημα: η ελπίδα 
■ ·δεν τυπώνει ευρώ. Και τα λεφτά του μνημονίου 
τελείωναν μαζί με τον Φλεβάρη. Γι’ αυτό οι δι¬ 
απραγματευτές μπήκαν στις οικονομικές θέσεις των αε¬ 
ροπλάνων και ταξίδεψαν στον κόσμο, για να εξηγήσουν 
στους διαχειριστές του ευρωπαϊκού και του παγκόσμιου 
κεφαλαίου ότι η κατάσταση στην Ελλάδα άλλαξε. Η αξι¬ 


οπρέπεια του Έλληνα φτάνει στα ύψη και τα τηοιϋα σιγο- 
ντάρουν: «δυναμικός ο Βαρουφάκης», «απομόνωση του 
Σόιμπλε και της Μέρκελ», «συμφωνία γέφυρα» και τα 
λοιπά. Ο «λαός» στις πλατείες πάλι ενάντια στη λιτότητα, 
αλλά μαζί με την κυβέρνηση αυτή τη φορά, αναθέτει τις 
ελπίδες του στους ρεφορμιστές και τραγουδάει «πότε θα 
φλεβαρίσει». 

Σ τις 20 του μήνα λοιπόν «φλεβαρίζει» και γεννάται 
συμφωνία τετράμηνης παράτασης: «Οι ελληνικές 
αρχές επαναδιατυπώνουν την κατηγορηματική δέ¬ 
σμευσή τους για την τήρηση των οικονομικών τους υπο¬ 
χρεώσεων προς όλους τους πιστωτές τους στο ακέραιο 
και εγκαίρως. (...) Οι ελληνικές αρχές δεσμεύονται να 
απόσχουν από οποιαδήποτε κατάργηση των μέτρων και 
από μονομερείς αλλαγές στις πολιτικές και διαρθρωτικές 
μεταρρυθμίσεις που θα επηρέαζαν αρνητικά τους δημο¬ 
σιονομικούς στόχους, την οικονομική ανάκαμψη ή την 
χρηματοοικονομική σταθερότητα, όπως αξιολογείται από 
τους θεσμούς.» 


Τ ο κράτος έχει συνέχεια», θα μας πουν, και 
θα συνεχίσουν με όλα τα κλισέ της εποχής: 
«στροφή στο ρεαλισμό», «δημιουργική ασά¬ 
φεια» κ.λπ. μέχρι να αρχίσει να εμφανίζεται από το θολό 
τοπίο η πραγματικότητα. Με διάφορες μορφές. Με την 
τρόικα να γίνεται «θεσμοί», με την εκκένωση καταλήψεων, 
με τις αλλαγές στον κατώτατο μισθό και τον ΕΝΦΙΑ να 
πηγαίνουν για το 2016, με τους «αναρχικούς που θέλουν 
πόλεμο» του Πανούση, με την ασφάλιση να μην επεκτείνε- 
ται σε ανέργους, με τα ΜΑΤ να επιτίθενται σε διαδηλωτές 
που υπερασπίζονται το περιβάλλον και τη ζωή τους στις 
Σκουριές Χαλκιδικής, με τις ιδιωτικοποιήσεις να συνεχίζο¬ 
νται και με τους απεργούς πείνας να μπαίνουν στα νοσο¬ 
κομεία και έναν από αυτούς να φτάνει στην εντατική! 


Η ζωή κατά τα άλλα συνεχίζεται σαν να μην πέρα¬ 
σε μια μέρα. Μια «νέα Μανωλάδα» εμφανίστηκε 
λίγα χιλιόμετρα πιο μακριά, στην Χαλανδρίτσα 
Αχαΐας, όπου πτηνοτρόφος εκμεταλλευόταν σε συνθή¬ 
κες δουλείας 9 ρουμάνους μετανάστες και φύλαγε στο 
χρηματοκιβώτιό του 1,6 εκατομμύρια ευρώ! Χρυσαυγίτες 
αποφυλακίζονται και «τρομοκράτες» προφυλακίζονται, τα 
πεντάμηνα «κοινωφελή» προγράμματα εξαθλίωσης ανα¬ 
νεώνονται, μπάτσοι επιτίθενται στο Κ*ΒΟΞ στα Εξάρχεια, 
οι μαθητικές και στρατιωτικές παρελάσεις συνεχίζονται 
αναβαθμισμένες με λαϊκά πανηγύρια, τις Κυριακές ακόμα 
ανοιχτά τα μαγαζιά, κρατούμενοι αυτοκτονούν στις φυ¬ 
λακές και μετανάστες είτε πεθαίνουν είτε κάνουν απεργία 
πείνας στα στρατόπεδα συγκέντρωσης. Δεν πρόλαβε ακό¬ 
μα η κυβέρνηση να αλλάξει το τοπίο θα μας πούνε. Πρό¬ 
λαβε όμως να βάλει Πρόεδρο της Δημοκρατίας τον Πάκη 
(και μείναμε όλοι «Παυλόπουλοι») γιατί, άκουσον άκου- 
σον, κατάφερε όταν ήταν υπουργός να φέρει ευθύνη για 
τη δολοφονία... μόνο του Αλέξη Γρηγορόπουλου και όχι 
άλλων δεκαπεντάχρονων ή μη νεολαίων. 

Θ α μπορούσαμε να γελάμε με πολλά από αυτά, με 
τις δηλώσεις του Χαμμένου και του Πανούση, με 
την κατάντια κάποιων αριστερών που κάνουν 
αντιπολίτευση στον εαυτό τους ή με τις ατάκες στελεχών 
για «περίεργα» κέντρα πίσω από τις καταλήψεις αλληλεγ¬ 
γύης στους απεργούς πείνας. Θα μπορούσαμε, αν η πραγ¬ 
ματικότητα μπροστά μας δεν ήταν τόσο αμείλικτη, που 
να επιβάλλει τώρα ό,τι επιβάλλει πάντα: αντίσταση και 
αξιοπρέπεια, αυτοοργάνωση και αλληλεγγύη, αγώνα και 
συνείδηση. 


·/ Συντακτική Ομάδα 
Απατρις Πάτρας 


Χωρίς περίσκεψιν, δίχως αιδώ 


“Θέλουμε να έχουμε 
καταδρομείς οι οποίοι 
θα έχουν ένα λουλου¬ 
δάκι και τη δύσκολη 
ώρα θα τους λέμε που 

ψ « 

είστε; 

(Ο “αριστερός” αναπλη¬ 
ρωτής υπουργός Προστα¬ 
σίας του Πολίτη Γιάννης 
Πανούσης σε δήλωσή του στον Κοαΐ ΕΜ, αναφερόμενος στα φασιστικά- 
εθνικιστικά και αλυτρωτικά συνθήματα των Ο.Υ.Κ. στην παρέλαση της 25ης 
Μαρτίου 2015) 

Σχόλιο: Η δήλωση του υπουργού προστασίας της κυριαρχίας μάς θύμισε 
ένα άλλο τραγουδάκι που ξεκινά με αυτούς τους στίχους: “ Στους αγρούς ένα 
μικρό λουλούδι ανθίζει που το λένε Έρικα. Χιλιάδες μικρές μέλισσες τριγυρί¬ 
ζουν την Έρικα γιατί η καρδιά της είναι γεμάτη γλύκα και το λουλουδάτο της 
φόρεμα ευωδιάζει...” Αν αυτό σας φαίνεται ένα τραγουδάκι για την άνοιξη, 
μόλις χάσατε. Πρόκειται για τους αρχικούς στίχους του “ΕπΕα”, του πιο φη¬ 
μισμένου εμβατηρίου της ναζιστικής Γερμανίας, Γραμμένο για τα Βάφεν Ες 
Ες από τον Χερμς Νιλ, συνοδεύει σχεδόν κάθε κινηματογραφική ταινία που 
περιλαμβάνει μια ναζιστική παρέλαση. 

Η Άπατρις είναι πανελλαδική εφημερίδα δρόμου που εκδίδεται μέσω του 
οριζόντιου συντονισμού επτά συντακτικών ομάδων κατανεμημένων 
γεωγραφικά σε όλη την επικράτεια . Το μοντέλο οργάνωσης των ομάδων είναι 
βασισμένο στην αποκέντρωση, τη συνεργασία και τήν ισοτιμία των συντακτικών 
ομάδων στα πλαίσια μιας πανελλαδικής κοινότητας με κοινό στόχο την έκδοση 
της εφημερίδας αλλά και ποικιλόμορφες τοπικές παρεμβάσεις. Η εφημερίδα διανέμεται χωρίς 
αντίτιμο, με τιράζ 15000 φύλλα. 

Επίσης, μπορούμε να σας στέλνουμε κάθε νέο φύλλο της εφημερίδας ταχυδρομικά, σε 
περίπτωση που επιθυμείτε να τη λαμβάνετε, καταβάλλοντάς μας τα έξοδα αποστολής. 

Μπορείτε να επικοινωνήσετε μαζί μας στο θΐπθίΙ: 3ρ3ΐΝ5.ηθνν5@9 Γη3 ·Ι·< :οηΓ| 

Θα βρείτε την ψηφιακή μορφή της εφημερίδας εδω: Ηΐΐρ://ίδδυυ.οοΓη/3ρ3ΐπδ_ηθννδ 

εφημερίδα δρόμου 

υπεύθυνος έκδοσης: Εΐα Ραηεΐιο 
επικοινωνία: αραΙπδ.η€\νδ@§ιηαί1.(:οηι 

Διανέμεται σε καταλήψεις, στέκια, 
ελεύθερους χώρους 

Αν επιθυμείτε να λαμβάνετε φύλλα της 
εφημερίδας, να συμβάλλετε στη 
διανομή της ή να μας στείλετε κάποιο 
κείμενο, επικοινωνήστε μαζί μας στο ειηαΐΐ. 


ΕΠΙΤΡΕΠΕΤΑΙ η αναδημοσίευση, 
η αναπαραγωγή, ολική, μερική ή 
περιληπτική ή κατά παράφραση ή 
διασκευή απόδοση του 
περιεχομένου της εφημερίδας με 
οποιονδήποτε τρόπο, ηλεκτρονικό, 
μηχανικό, φωτοτυπικό, 
ηχογράφησης ή άλλο, χωρίς 
προηγούμενη γραπτή άδεια του 
εκδότη. 


Επί του πιεστηρίου 



Σ τη δυστυχία της κληρονομιάς ενός 
ερειπωμένου πλανήτη, οι άνθρωποι 
που κάθονται στον βελούδινο θρόνο 
της εξουσίας, οι οποίοι πριν μπορεί να είχαν 
και τις καλύτερες προθέσεις, στο τέλος με¬ 
θούν από το γλυκό κρασί της. Στη νέα τους 
θέση δεν διαφέρουν από οποιονδήπο- 
τε εξουσιαστή ανεξάρτητα των καλών 
ιδεών που μπορεί να έχει. Υπάρχει αρ¬ 
κετή προδοσία, μίσος, βία, απληστία, 
παραλογισμός στο μέσο άνθρωπο 
για να τροφοδοτήσει οποιοσδήποτε 
είδους στρατό, οποιαδήποτε μέρα. Και 
οι καλύτεροι στο φόνο είναι αυ¬ 
τοί που κηρύττουν εναντίον 
του. Όπως και οι καλύτεροι 



στον πόλεμο είναι τελικά αυτοί που κη¬ 
ρύττουν την ειρήνη. Όπως και αυτοί που 
κηρύττουν την ευημερία είναι οι καλύτεροι 
στο να απλώνουν τη σπάνη. Όπως και οι 
καλύτεροι στο μίσος είναι αυτοί που κηρύτ¬ 
τουν την αγάπη. Το μοναδικό συναίσθημα 
που υπάρχει μέσα τους είναι το μίσος για 
όποια και όποιον αψηφεί τα κηρύγματά 
τους. Για ό,τι δεν μπορούν να ελέγξουν. 
Αλλά υπάρχει ιδιοφυία στο μίσος τους. 
Υπάρχει αρκετή ιδιοφυία στο μίσος τους 
για να σκοτώσει τον καθένα. Προσπαθούν 
να καταστρέψουν οτιδήποτε διαφέρει από 
το δικό τους. Μη βρισκόμενοι σε θέση να 
δημιουργούν, δεν καταλαβαίνουν τη χαρά 
της δημιουργίας. Ψάχνουν συνεχώς πλήθη 
να τους ακολουθούν γιατί δεν είναι τίποτα 
από μόνοι τους. Και στο τέλος εξετάζουν 
την αποτυχία τους ως δημιουργοί μόνο ως 
αποτυχία του κόσμου. Μη βρισκόμενοι σε 
θέση να αγαπήσουν πλήρως πιστεύουν ότι 
και η αγάπη είναι ελλιπής και μισούν τους 
πάντες και το μίσος τους είναι τέλειο. Η κα¬ 
λύτερη δημιουργία τους. Δεν υπάρχει ζωή 
στην έρημο της ατομικότητας, στο κυνήγι 
της επιβίωσης, στον καλπασμό του άγχους. 
Γιατί οι άνθρωποι ζουν από τη στιγμή που 
βρίσκουν μία θέση στη ζωή των άλλων. 

■/ ΡίΓ€\ναΐ6Γ 


η εφημερίδα 

ΔΠΔΤΡΙί 

διανέμεται 

πανελλαδικά: 

Σε στέκια 
και καταλήψεις 
καθώς και 
πόρτα-πόρτα 
σε διάφορες 
πόλεις. 



Ταζικέ? 



υ^ΐΓΠΓηυης.υίοςρροΙςΓ 


Ί3θΙ<25 ΜβηδοΗβη 

Εχ Είβηδ 


Απρίλιος 1896. Πάτρα. Εκδίδεται, 
για πρώτη φορά με αναρχικό χαρακτήρα, η 
εφημερίδα “Επί τα Πρόσω” που μόλις έχει 
αγοραστεί από τον Γιάννη Μαγκαναρά. 
Τα μέλη της αποτελούν την πρώτη ξεκά¬ 
θαρα αναρχική κομμουνιστική ομάδα σε 
όλο τον ελλαδικό χώρο και την ταραγμένη 
περίοδο 1893-1905 -που χαρακτηρίστηκε 
από συχνές εξεγέρσεις, στάσεις και ένοπλα 
συλλαλητήρια- παρενέβαιναν συστηματικά 
σε πόλεις και χωριά, βρίσκονταν στο επί¬ 
κεντρο των κοινωνικών συγκρούσεων και 
προπαγάνδιζαν τις αναρχικές ιδέες. 

7 Απριλίου 1836. Λονδίνο. Πεθαί 
νει ο άγγλος συγγραφέας, δημοσιογράφος, 
εκδότης και βιβλιοπώλης Ουίλλιαμ Γκό- 
ντγουιν. Το δίτομο κοινωνικο-φιλοσοφικό 
έργο του “Ερευνα περί της Πολιτικής Δι¬ 
καιοσύνης” επηρέασε καθοριστικά μεταγε¬ 
νέστερους αναρχικούς και φιλελεύθερους 
συγγραφείς, όπως οι Κροπότκιν, Προυντόν 
και Στιούαρτ Μιλλ. Στο βιβλίο αυτό κυρι- 
ότερα εμπόδια στην ανθρώπινη ευτυχία 
ορίζονται η ατομική ιδιοκτησία, η κρατική 
εξουσία -η οποία χαρακτηρίζεται σαν “μία 
εκ φύσεως κτηνώδης μηχανή που πρέπει να 
εκμηδενιστεί πλήρως”- και η οικογένεια, 
που αναπαράγει τις κρατούσες δομές. 



“Δεν πρόκειται κανείς τον 
πόλεμο αυτόν να θυμηθεί 
αφού δεν έμεινε κανένας να 
πενθεί...” 

~ Σάρα Τσίντεϊλ, Θα έρθει μία 
θερμή βροχή 

να νέο παιδί από τη Κρήτη αυτοκτο- 
νεί (;), θύμα διαρκούς κακοποίησης 
στο όνομα της τοπικιστικής «λεβε¬ 
ντιάς». Μια κοπέλα, στη Ξάνθη εν προκει- 
μένω, θύμα βιασμού από μάγκες αρσενικά 
με γονείς “επιφανείς πολίτες” της πόλης, 
που συνεχίζουν να κυκλοφορούν ελεύθεροι 
μετά από απόφαση του νόμου. Μια μάνα και 
η σύζυγος ενός από τα παιδιά της στη φυλα¬ 
κή, κατηγορούμενες με τον τρομονόμο σαν 
μέλη ένοπλης οργάνωσης, επειδή τόλμησαν 
να προστατεύουν τη φίλη του γιου και συζύ¬ 
γου τους. Μία άλλη μάνα, στη Χαλκίδα, πια¬ 
σμένη χέρι χέρι με τον γιο της, πηδούν από 
τον έκτο όροφο στο κενό, επειδή το κράτος 


ΑΠΑΤΡΙ* 

εφημερίδα δρόμου 


9 Απριλίου 1950. Παρίσι. Ένας καλό¬ 
γερος ανεβαίνει στον άμβωνα της Παναγί¬ 
ας των Παρισίων, μπροστά σε δέκα χιλιάδες 
χριστιανούς και κηρύττει μεταξύ άλλων “... 
κατηγορώ την οικουμενική Καθολική Εκ¬ 
κλησία για θανάσιμο σφετερισμό των ζω¬ 
ντανών μας δυνάμεων προς όφελος ενός 
άδειου ουρανού. Κατηγορώ την Καθολική 
Εκκλησία για απάτη. Κατηγορώ την Καθο¬ 
λική Εκκλησία ότι μιαίνει τον κόσμο με τη 
νεκρώσιμη ηθική της, ότι είναι η πληγή μιας 
Δύσης σε αποσύνθεση. Αληθινά σας λέω: ο 
Θεός είναι νεκρός (...) Σήμερα, ημέρα του 
Πάσχα, έτος Ιωβηλαίου, διακηρύσσουμε 
τον θάνατο του Ιησού-Θεού για να ζήσει 
επιτέλους ο Άνθρωπος”. Ο ψευδό-καλόγε¬ 
ρος, που μαζί με άλλους τρεις συντρόφους 
του θα γλιτώσουν το λιντσάρισμα λόγω 
σύλληψης, ονομάζεται Μισέλ Μουρ, είναι 
21 ετών και ανήκει στο κίνημα των λεττρι- 
στών. Από τους ελάχιστους που τους στη¬ 
ρίζουν, ο σουρεαλιστής Αντρέ Μπρετόν θα 
δηλώσει προς υποστήριξή τους: “Εκεί, στην 
καρδιά του χταποδιού που πνίγει ακόμα την 
οικουμένη, έπρεπε να δοθεί το χτύπημα”. 

15 Απριλίου 2013. Βοστόνη. Δύο 

βόμβες εκρήγνυνται κατά τη διάρκεια του 
Μαραθώνιου της Βοστόνης σκοτώνοντας 
τρεις ανθρώπους και τραυματίζοντας δια¬ 
κόσια και πλέον άτομα. Τις επόμενες μέ¬ 
ρες, και μέχρι την εκτέλεση του ενός και τη 
σύλληψη του δεύτερου βομβιστή, θα πραγ¬ 
ματοποιηθεί στη Βοστόνη ένα ιδιότυπο δυ¬ 
στοπικό κοινωνικό πείραμα: στρατιωτικά 
ελικόπτερα πετούν σε χαμηλό ύψος πάνω 
από κατοικημένες περιοχές, ολοκληρωτική 
απαγόρευση κυκλοφορίας επιβάλλεται για 
κάποιες μέρες και τεθωρακισμένα οχήματα 
περιπολούν στους έρημους κεντρικούς δρό¬ 
μους μιας πόλης τεσσάρων εκατομμυρίων 
ανθρώπων, ενώ ταυτόχρονα αστυνομικοί 
μαζί με στρατιώτες εισβάλουν σε ύποπτα 
σπίτια, ύποπτοι εκτελούνται από πράκτο¬ 


ρες του ΕΒΙ στη διάρκεια της ανάκρισης και 
τα μέσα ενημέρωσης σε παγκόσμιο επίπεδο 
παρουσιάζουν τον πληθυσμό να διαδηλώνει 
υπέρ των αστυνομικών. 

25 Απριλίου 1792. Παρίσι. Ο ληστής 
Νικολά Ζακ Πελετιέρ ακουμπάει το κεφάλι 
του στην ξύλινη υποδοχή της γκιλοτίνας. 
Θα είναι ο πρώτος άνθρωπος που θα αποκε¬ 
φαλιστεί από τη νέα αυτή εφεύρεση, η χρή¬ 
ση της οποία αποτελούσε ανθρωπιστικό μέ¬ 
τρο στο πνεύμα της Γαλλικής Επανάστασης 
καθώς οι εκτελεσθέντες πέθαιναν ακαριαία 
και ανώδυνα. Εννιά μήνες μετά, η γκιλοτίνα 
ή λαιμητόμος ή καρμανιόλα θα φιλοξενήσει 
τον Λουδοβίκο τον 16ο, καταδικασμένο με 
συνοπτικές διαδικασίες από τα επαναστατι¬ 
κά δικαστήρια με την κατηγορία της εσχά- 
της προδοσίας. 

10 Μαΐου 1859. Αθήνα. Συγκρούσεις 
σημειώνονται στο Πεδίο του Άρεως ανάμε¬ 
σα σε αντι-οθωνικούς φοιτητές και αστυνο¬ 
μικούς. Οι συγκρούσεις μεταφέρονται στα 
Εξάρχεια, όπου, μετά από συγκέντρωση 
αλληλεγγύης στους συλληφθέντες, λαμβά¬ 
νει χώρα η πρώτη κατάληψη πανεπιστημί¬ 
ου στα Προπύλαια. Η κατάληψη θα σπάσει 
από την αστυνομία μετά από μάχη σώμα με 
σώμα με τους φοιτητές. Τα επεισόδια, που 
θα μείνουν στην ιστορία σαν “Σκιαδικά”, 
λόγω των καπέλων που φορούσαν οι φοι¬ 
τητές, θα γενικευτούν την επόμενη μέρα 
και θα λήξουν μόνο με την παραίτηση του 
αρχηγού της αστυνομίας, την απελευθέ¬ 
ρωση των πρώτων συλληφθέντων, την πα¬ 
ραπομπή άλλων τριάντα φοιτητών σε δίκη 
και την κατάληψη του πανεπιστημίου από 
στρατιωτική φρουρά για πέντε ακόμα μέ¬ 
ρες. Όλα ξεκίνησαν από τον τότε υπουργό 
Εξωτερικών, Αλέξανδρο Ραγκαβή, που τό¬ 
νιζε την ανάγκη στήριξης της εγχώριας πα¬ 
ραγωγής και, ως παράδειγμα, έλεγε πως οι 
Έλληνες θα πρέπει να επιλέγουν τα ντόπια 
ψάθινα καπέλα (τα λεγάμενα «σκιάδια»), 


και όχι τα εισαγόμενα από το εξωτερικό. Ο 
γιος του ακολούθησε τη συμβουλή του κι 
εκείνος και η παρέα του άρχισαν να φορούν 
τα σκιάδια στις βόλτες τους στο Πεδίο του 
Άρεως. Τα σκιάδια έγιναν γρήγορα σήμα 
κατατεθέν της προοδευτικής νεολαίας της 
Αθήνας, των «Γαριβαλδινών», που έτσι δή¬ 
λωνε την αντίθεσή της στον Όθωνα. Στον 
αντίποδα, η καθεστωτική νεολαία («Αυ¬ 
στριακοί») φορούσε άσπρα ψηλά καπέλα. 
Η αστυνομία χαρακτήριζε όσους φορούσαν 
σκιάδια ως συνωμότες. 

18 Μαΐου 1781. Κούσκο, Περού. Ο 

Ινδιάνος Τουπάκ Αμάρου ο 2ος, επικεφα¬ 
λής ενός στρατού δέκα χιλιάδων εξεγερμέ- 
νων ιθαγενών, αναγκάζεται από τους Ισπα¬ 
νούς αποικιοκράτες να παρακολουθήσει τη 
δημόσια εκτέλεση των μελών της οικογέ- 
νειάς του στην κεντρική πλατεία του Κού- 
σκο. Στη συνέχεια βασανίζεται και ο ίδιος 
και αποκεφαλίζεται. 

23 Μαΐου 1984. Αθήνα. Οι Τσακα- 
λωτός και Βαφειάδης, ηγέτες του Εθνικού 
και του Δημοκρατικού στρατού αντίστοιχα 
δίνουν τα χέρια και συμφιλιώνονται συ¬ 
νυπογράφοντας, 35 χρόνια μετά τον εμ¬ 
φύλιο, την επίπλαστη εθνική συμφιλίωση 
των ζοφερών χρόνων της “σοσιαλιστικής” 
διακυβέρνησης. Χαρακτηριστικό του ευ¬ 
καιριακού χαρακτήρα της πολυδιαφημισμέ¬ 
νης αυτής κίνησης είναι ότι τη στιγμή που 
αγκαλιάζονται οι δύο άλλοτε εχθροί είναι 
αμφότεροι πλέον υποστηρικτές του ΠΑ- 
ΣΟΚ. 

25 Μαΐου 1942. Σπερχειάδα. Ο Θα 

νάσης Κλάρας αλλάζει το όνομά του σε 
Αρης Βελουχιώτης και με εντολή του ΚΚΕ 
βγαίνει στο βουνό. Εκεί, με δεκαπέντε μόλις 
άντρες, συγκροτεί την πρώτη ένοπλη ομά¬ 
δα του ΕΑΜ. Έως το Σεπτέμβριο του 1944 
η δύναμη του ΕΛΑΣ ξεπερνάει τους 50.000 
μαχητές. 


Μάτια ερμητικά κλειστά 


της κόβει τη μοναδική πενιχρή σύνταξη που 
παίρνει για να λένε ότι “ζουν”.Ένας Αιγύπτι¬ 
ος μετανάστης βασανίζεται με τον πιο απάν¬ 
θρωπο τρόπο από τα αφεντικά του, επειδή 
ζήτησε τα δεδουλευμένα του, και περιμένει 
από τη δικαιοσύνη να κάνει αυτό που το 
όνομά της φέρει. Κάποιοι εργάτες γης στην 
Ηλεία, μετανάστες κι αυτοί, πυροβολούνται 
ομαδικά από τους μπράβους του αφέντη 
τους, επειδή “τόλμησαν” να ζητήσουν καλύ¬ 
τερες συνθήκες διαβίωσης και τα μεροκάμα¬ 
τα τους, και ο νόμος, αντί να τους δικαιώσει, 
τους στέλνει πακέτο από εκεί που ήρθαν σαν 
παράνομα εισαχθέντες στην χώρα. Μερικοί 
άλλοι εργάτες -και αυτοί μετανάστες-, κρα¬ 
τούνται σκλάβοι υπό την απειλή καραμπίνας 
και πιστολιού -τα εκσυγχρονισμένα μαστί- 
για των φυτειών του Αμερικάνικου νότου 
της εποχή της σκλαβιάς- δουλεύοντας χωρίς 
να πληρώνονται, με αντάλλαγμα μισό πιάτο 
φαγητό, στο ορνιθοτροφείο ενός περήφανου 
Έλληνα πατριώτη στη Πάτρα. Ένας άπορος 
αργοπεθαίνει σε ένα παγκάκι, σε μία πυλω¬ 
τή πολυκατοικίας ή μέσα σε μία χαρτόκουτα. 
Ένας άνεργος μόνος και σε απόγνωση αυτο- 
κτονεί από τα αδιέξοδα. Κάποιοι άλλοι που 
σήκωσαν κεφάλι και αντιστάθηκαν λιώνουν 
στις φυλακές σαν τρομοκράτες και νούμε¬ 
ρο ένα εχθροί της καθεστηκυίας τάξης, ενώ 
μερικά μέτρα μακριά από τους εξωτερικούς 
τοίχους της φυλακής ένα τζάνκι λιώνει μο¬ 
νάχο στη γωνιά από φτηνιάρικη σίσα κι ένα 
χουλιγκάνι εκτελεί το παρόν του άφραγκο 
αλλά κρεμασμένο στα κάγκελα, δοξάζοντας 


κάποιους συνομήλικούς του που αμείβονται 
με εκατομμύρια μόνο και μόνο επειδή κλω¬ 
τσάνε ένα κομμάτι δέρμα γεμισμένο με αέρα. 

Ένα παιδί που πεινάει, ένας άνθρωπος που 
πονάει... 

Οι περισσότεροι κάτοικοι των μεγάλων 
αστικών κέντρων δεν βλέπουν τίποτα όταν 
κινούνται στη πόλη. Τα μάτια τους είναι 
ανοικτά αλλά δεν βλέπουν. Δεν βλέπουν 
τους άστεγους να κοιμούνται στα πεζοδρό¬ 
μια. Δεν βλέπουν τους τοξικομανείς που 
τρυπιούνται στους δρόμους. Δεν βλέπουν 
ανθρώπους μισοπεθαμένους στα παγκάκια. 
Δεν βλέπουν αυτούς που μπαίνουν στα λε¬ 
ωφορεία ζητώντας βοήθεια. Δεν βλέπουν δι¬ 
αδηλωτές να ξυλοκοπούνται από την αστυ¬ 
νομία. Δεν βλέπουν τα γκράφιτι ή τις αφίσες 
στους τοίχους. Δεν βλέπουν λουλούδια που 
φυτρώνουν σε ρωγμές τσιμέντου. Δεν βλέ¬ 
πουν τίποτα γιατί τυφλώθηκε η ψυχή τους. 

Αν τα δούμε μεμονωμένα, θα δούμε μόνο 
κρίκους - βίας, απανθρωπιάς, μισαλλοδοξίας 
και αδικίας. 

Η αποθέωση όμως της δύναμης, το μίσος 
στη διαφορετικότητα ( όπως αυτή εγγράφε- 
ται στο ΌΝΑ του κάθε ξεχωριστού κρίκου), 
η λατρεία του θανάτου και η βία προς το αλ- 
λότριο (εθνικό/φυλετικό/χρωματικό κλπ.) 
είναι ιδεολογικά προσημασμένη. Είναι φασι¬ 
σμός και τίποτε λιγότερο ή περισσότερο. 

Όλοι αυτοί οι κρίκοι δεν είναι άσχετα ριγ¬ 
μένοι στη ροή της ζωής. Είναι κρίκοι που 
συγκροτούν και πλέκουν την αλυσίδα της 
σκλαβιάς μας. Γιατί οι αλυσίδες της σκλα¬ 


βιάς σφυρηλατούνται και θεμελιώνονται 
στο εργαστήρι και στο έδαφος του ατομικι¬ 
σμού, του παρτακισμού, του “καλά να είμα¬ 
στε εμείς”, του μην “ασχολείσαι με ό,τι δεν 
σε αφορά”, του “κοίτα την δουλειά σου” και 
προχώρα, και στα παλιά σου τα παπούτσια 
ο κόσμος όλος. 

Γι’ αυτή την εθελούσια αυτοτύφλωση, όσο 
και για την κατασκευή της και τελικά το δέ¬ 
σιμο του κορμιού μας στην αλυσίδα, άλλος 
περισσότερο, άλλος λιγότερο, όλοι έχουμε 
ευθύνη. 

ι/ Ευάγριος Αληθινός 

ΑΠΑΤΡΙ* 

εφημερίδα δρόμου 


" Η μικροφυσική της ανάγνωσης. 


“Υπάρχουν χειρότερα πράγματα 
από το κάψιμο των βιβλίων, όπως 
το να μην τα διαβάζεις 

~ Κ&γ ΒεειάόαΓΥ 

Τ ρίτη 25 Φεβρουάριου 2015. “Αντικατάσταση των 
σπασμένων μαρμάρων στο κτίριο-κόσμημα του 
Ηρακλείου, τη Βικελαία Βιβλιοθήκη” Με τέτοιους 
βαρυσήμαντους, πηχιαίους τίτλους υποδέχτηκε η κοινω¬ 
νία της πόλης την αποκατάσταση των ζημιών στο κτίριο 
της Βικελαίας Βιβλιοθήκης. “Από τους θερμόαιμους και 
βάνδαλους διαδηλωτές της πορείας της 6ης Δεκέμβρη 
2014”. Και ξεφύσηξε ανακουφισμένη... 

Για τους αντιδραστικούς, που ούτως ή άλλως, θα λοιδο¬ 
ρούσαν και την ίδια την πορεία, ανεξαρτήτως συμμετοχής, 
αιτημάτων ή ειρηνικής κατάληξης, η παραπάνω αντίδραση 
ήταν αναμενόμενη. Το άρθρο όμως γράφεται κυρίως για 
αυτούς που ενοχλήθηκαν μόνο (και κακώς, γιατί υπήρχαν 
πολλοί περισσότεροι λόγοι για κριτική στα γεγονότα) από 
την επίθεση στη Βικελαία ως συμβολισμό. Όμως πριν βια¬ 
στούμε να εκχωρήσουμε στη Νέα Βικελαία Βιβλιοθήκη το 
χαρακτηρισμό του ναού της γνώσης και της μάθησης, ίσως 
θα έπρεπε να αναλογιστούμε τι είναι αυτό που στην πραγ¬ 
ματικότητα συμβολίζει ή μάλλον πρόκειται να συμβολίσει 
(διότι, αν και δεν έχει ακόμα ολοκληρωθεί η κατασκευή 
της, ο προσανατολισμός της δομής και των στόχων της 
είναι σαφής). 

Βΐίεδ εναντίον μελανιού. 

Φάρος και οδηγός των βιβλιοθηκών στην Ελλάδα σήμε¬ 
ρα είναι η Βιβλιοθήκη της Βέροιας του “μεγάλου οραμα- 
τιστή” Γιάννη Τροχόπουλου, με τη στήριξη του δικτύου 
“ΡιιίιίΓε ΕίΒΓαΓγ”, μιας αστικής μη κερδοσκοπικής εται¬ 
ρίας του “Ιδρύματος Σταύρος Νιάρχος” για τη δικτύωση 
των δημόσιων και δημοτικών βιβλιοθηκών της χώρας. Με 
άλλα λόγια: όταν η βιβλιοθήκη έπαψε να είναι αυτό που 
πάντα ήταν και μετατράπηκε σε ένα θεματικό πάρκο με 
επίκεντρο την ψυχαγωγία και τις νέες τεχνολογίες. Σύμ¬ 
φωνα με το παραπάνω “όραμα” και τις βασικές στοχεύσεις 
των εμπνευστών του, η Δημόσια Κεντρική Βιβλιοθήκη 
της Βέροιας σήμερα (οσονούπω και η Βικελαία Δημοτι¬ 
κή Βιβλιοθήκη Ηρακλείου) δίνει το βάρος στη γνωστική 
εμπειρία, μακριά από τη στείρα εκπαιδευτική διαδικασία, 
προωθεί τη νέα επιχειρηματικότητα και την καινοτομία, 
λειτουργεί σαν αντίδοτο στην πλήξη των μικρών παιδιών 
και των ηλικιωμένων, αμβλύνει τις κοινωνικές ανισότητες 
καθώς ενθαρρύνει την πρόσβαση σε μετανάστες ή άλλες 
ομάδες αποκλεισμένων προερχόμενων από τα κατώτερα 
στρώματα, αφουγκράζεται τις ανάγκες και τους ρυθμούς 
της σύγχρονης κοινωνίας και της αγοράς εργασίας και 
δίνει έμφαση στη διάδραση λειτουργώντας σαν παρά¬ 
θυρο στον κόσμο όπου όλοι συνδεόμαστε αμοιβαία και 
επικοινωνούμε. Κι όλα αυτά σε ένα κτίριο υψηλών προ¬ 
διαγραφών, που συνδυάζει τις ψηφιακές υποδομές και τη 
νέα τεχνολογία με ενυδρεία, αναπαυτικές καρέκλες, ντι- 
ζαϊνάτα έπιπλα, άπειρες οθόνες και λίγα (αναγκαστικά) 
βιβλία. Μ’ αυτό τον τρόπο εγκαταλείπουμε οριστικά την 
εικόνα του “σκοτεινού, υποφωτισμένου χώρου ανάγνωσης 
για λίγους”, ενώ η “εάιιίαίηιηεηί” (εάιιεαίΐοηιεκπαίδευση 
+ εηίεΓίώηιηεηΓψυχαγωγία), αυτή η οξύμωρη πρόσμειξη 
εκπαιδευτικής και ψυχαγωγικής εμπειρίας, κάνει την εκ¬ 
παίδευση μια ελκυστικότερη και αποτελεσματικότερη δι¬ 
αδικασία. Αυτή η “βιβλιοθήκη - πολυεργαλείο”, όπως με 
καμάρι αποκαλείται, λειτουργεί σαν πρότυπος δημόσιος 
οργανισμός (π.χ. με ανθρώπινο δυναμικό άριστα καταρ¬ 
τισμένο σε θέματα νέων τεχνολογιών), προμηνύοντας τις 
μελλοντικές αλλαγές στο δημόσιο τομέα. 

Κι αν όλα τα παραπάνω φαντάζουν ιδανικά και απολύ¬ 
τως επιθυμητά στο μυαλό του κάθε (νεο)φιλελεύθερου 
(και όχι μόνο) που σέβεται τον εαυτό του, ευτυχώς υπάρ¬ 
χει και ο αντίλογος. Καταρχήν αναγνωρίζουμε το στείρο 
εκπαιδευτικό χαρακτήρα της εκπαιδευτικής διαδικασίας 
μέσα στα σχολεία για τον απλούστατο λόγο ότι η μάθηση 
δεν μπορεί επ’ ουδενί να ταυτίζεται με αυτή. Η μάθηση εί¬ 
ναι ευρύτερη διαδικασία και διαχέεται σε όλο το φάσμα της 
ανθρώπινης ζωής. Δεν παύει όμως η κατάκτηση της γνώ¬ 
σης να είναι μια επίπονη και συστηματική προσπάθεια, να 
απαιτεί σταθερό συναισθηματικό έδαφος και προσωπικό 
μόχθο, όπως επισημαίνει κι ο Νεΐΐ Ροδΐιηαη (“Διασκέδαση 
μέχρι θανάτου”, εκδόσεις Κατάρτι). Ο λόγος που σήμερα 
συνδέθηκε τόσο άρρηκτα με την ψυχαγωγία ήταν γιατί 


Σύντομος λόγος 

η μάθηση γίνεται έτσι εύκολη και εύπεπτη, οι απαιτήσεις 
(και συνεπώς οι δεσμεύσεις) μετριάζονται, κινούμαστε στο 
εφήμερο και στο θραυσματικό, όπως άλλωστε επιτάσσει 
και η εποχή. 

Οι βιβλιοθήκες θα μπορούσαν κατά περίπτωση να λει¬ 
τουργήσουν σαν “αντίδοτα στην πλήξη” της ζωής, όχι 
όμως μέσα από την αναπαραγωγή του υπάρχοντος (από 
την οθόνη του σπιτιού στην οθόνη της βιβλιοθήκης), αλλά 
γιατί θα μας έδιναν τη δυνατότητα να γνωρίσουμε τη 
σκέψη των συγγραφέων και το χρόνο να αναστοχαστού¬ 
με πάνω σε αυτή. Κι έπειτα ξαναγεννημένοι, στο όνομα 
των καινούριων προοπτικών που ανοίχτηκαν μπροστά 
μας, θα επιστρέφαμε στην πραγματικότητα για να την 
αλλάξουμε από τα θεμέλια. Κάπως έτσι θα επιτελούταν 
η προσωρινή (και μακροπρόθεσμα οριστική) απόδρα¬ 
ση από τη φρίκη του παρόντος και όχι με μια βιβλιοθήκη 
που δεν κάνει άλλο από το να προετοιμάζει ανθρώπους 
(κατάρτιση, εξοικείωση με την τεχνολογία, ενθάρρυν¬ 
ση καινοτομίας) για να τους μπάσει ακόμα πιο βαθιά 
μες στο δυσοίωνο παρόν. Όταν ο Κικέρωνας έλεγε ότι 
σκοπός της διδασκαλίας είναι να απελευθερώσει το μα¬ 
θητή από το υπάρχον κι όχι να τον συμφιλιώσει με αυτό, 
σίγουρα δεν μπορούσε να φανταστεί πως κάποτε ακόμα 
και η μάθηση μέσω βιβλιοθηκών θα γινόταν ο πιο ασφαλής 
δρόμος προς την επίτευξη του απόλυτου κομφορμισμού. 
Όσο δε για τις κοινότυπες ρητορείες περί κοινωνικής ισό¬ 
τητας με το να δίνεται χώρος σε ασθενέστερους πληθυ¬ 
σμούς να μετέχουν στα δρώμενα εντός της βιβλιοθήκης, 
δεν υπάρχει κάτι να σχολιαστεί. Ούτως ή άλλως ποτέ η 
πρόσβαση στις βιβλιοθήκες δεν γινόταν με κριτήρια εισο- 

δηματικά ή χρώματος του δέρματος, οπότε το να παρου¬ 
σιάζεται με τέτοιο στόμφο το αυτονόητο και το επί χρόνια 
ισχύον ως υπέρτατη κατάκτηση της σύγχρονης βιβλιοθή¬ 
κης, ακούγεται τουλάχιστον αστείο. 

Τέλος, η έμφαση στην κατάρτιση του εργαζόμενου προ¬ 
σωπικού (επαναλα-μβάνεται σε όλα τα σχετικά άρθρα και 
τις συνεντεύξεις των εμπλεκομένων) αποκαλύπτει για 
άλλη μια φορά τον υποβιβασμό της σημερινής βιβλιοθήκης 
σε μια κανονική επιχείρηση που λειτουργεί με ιδιωτικοοι¬ 
κονομικά κριτήρια κέρδους και μέγιστης απόδοσης. Κι αν 
άλλοτε η απαίτηση (ασχέτως αν εκπληρούταν στην πράξη 
ή όχι) ήταν η γνώση των υπαλλήλων σε θέματα βιβλίων, 
συγγραφέων και εκδόσεων, όταν το βάρος πλέον μετατο¬ 
πίζεται στις υπηρεσίες πληροφόρησης και επικοινωνίας, 
προαπαιτούμενο της πρόσληψης σε τέτοιους φορείς είναι 
σχεδόν αποκλειστικά η γνώση πληροφοριακών συστη¬ 
μάτων και δικτύων. Περίτρανη απόδειξη για αυτό είναι η 
απονομή του “Βραβείου Πρόσβασης στη Μάθηση 2010” 
του Ιδρύματος Μεΐίηάα & ΒΐΠ Όαίεδ στη Δημόσια Κεντρι¬ 
κή Βιβλιοθήκη της Βέροιας, για την “καινοτόμα χρήση της 
τεχνολογίας και την ανάπτυξη δημιουργικού και ισχυρού 
περιβάλλοντος για την κοινότητα” εντός αυτής, ύψους 
ενός εκατομμυρίου δολαρίων. 

Δουλειές με “εξυπνάδα”. 

Μπορεί να μην ξέρουμε ακόμα πώς θα σχεδιαστεί η λει¬ 
τουργία της Βικελαίας Δημοτικής Βιβλιοθήκης, μπορούμε 
πάντως να το υποθέσουμε με μικρή πιθανότητα λάθους. 
Εξάλλου ο “οραματιστής” της Βέροιας Γιάννης Τροχόπου- 
λος, ως διευθύνων πλέον σύμβουλος του οργανισμού “Κέ¬ 
ντρο Πολιτισμού Σταύρος Νιάρχος”, κλήθηκε και εργάζε¬ 
ται πια στην Αθήνα για την αποπεράτωση του “Κέντρου”, 
του “μεγαλύτερου κατασκευαστικού και πολιτισμικού έρ¬ 
γου της χώρας”, στον παλιό Ιππόδρομο (Φαληρικό Δέλτα), 
όπου πρόκειται να μεταφερθεί σύντομα η Λυρική Σκηνή 
και η Εθνική Βιβλιοθήκη. Συνεπώς, ο δρόμος άνοιξε για το 
ριζικό μετασχηματισμό των βιβλιοθηκών και είναι μάλλον 
απίθανο να αφήσει ανεπηρέαστη τη Δημοτική Βιβλιοθήκη 


ί βιβλιοθηκών 



μιας από της πιο “έξυπνες” πόλεις της Ευρώπης και γενι¬ 
κότερα (το 2014 το Ηράκλειο κατέλαβε την 21η θέση στην 
παγκόσμια κατάταξη των “έξυπνων πόλεων”). 

Πριν λοιπόν βιαστούμε να χαιρετίσουμε με ενθουσια¬ 
σμό την αποκατάσταση των μαρμάρων της Βικελαίας στο 
όνομα ενός αφηρημένου συμβολισμού, θα ήταν σκόπιμο 
να υπάρξει μια δεύτερη σκέψη. Όχι αναφορικά με την απο¬ 
κατάσταση (από τη στιγμή που καταστράφηκαν έπρεπε να 
επισκευαστούν, και για αυτό δεν χωράει συζήτηση), αλλά 
αναφορικά με την ποιότητα του συμβολισμού. Γιατί το αί¬ 
τημα για μια βιβλιοθήκη με τις παραδοσιακές υπηρεσίες 
(δανεισμός/αναγνωστήριο) δεν είναι ούτε αναχρονιστικό, 
ούτε μας κάνει γραφικούς νοσταλγούς που εθελοτυφλού¬ 
με στις εξελίξεις της ζωής. Είναι το αίτημα της αληθινής 
ανάγνωσης ως ουσιαστικού βιώματος, έξω από την ψυχρή 
διαμεσολάβηση της οθόνης (ε-ΒοοΕδ), έξω από τη σκόρ¬ 
πια, ασύνδετη και ενίοτε αποπροσανατολιστική πληροφο¬ 
ρία (ίηίεπιεί) και έξω από τη γενικευμένη ασημαντότητα 
των προσομοιώσεων (ψηφιακές εφαρμογές). 

Χαρτί εναντίον ΙαΜεί 

Μπορεί να ζητάμε “βιβλιοθήκες - αποθήκες βιβλίων”, όπως 
χλευάζονται τα τελευταία χρόνια όσες ακόμα δεν ενέδω¬ 
σαν στην ψηφιακή λαίλαπα και μετά βίας διατηρούν το 
χαρακτήρα τους, πάντως ζητάμε ΒΙΒΛΙΟΘΗΚΕΣ. Κι αν 
θέλουμε να αλλάξουμε σ’ αυτές χίλια πράγματα, ωστόσο 
δεν θα επιτρέπαμε ποτέ να μετατραπούν σε αυτά τα εκτρω- 
ματικά υβρίδια που διατείνονται ότι παράγουν πολιτισμό 
και διαχέουν τη γνώση ισότιμα. Αφού δεν βλέπω τρόπο 
να απαλλασσόμαστε άμεσα από αυτά, ας μείνουν, αρκεί 
να αποποιηθούν το χαρακτηρισμό τους ως βιβλιοθήκες ή 
τουλάχιστον να πάψουμε εμείς να τις αναγνωρίζουμε ως 
τέτοιες. 

Οι πληγωμένοι αναγνώστες που είδαν στην καταστρο¬ 
φή των μαρμάρων της Βικελαίας να βεβηλώνεται το σύμ¬ 
βολό τους, επικρότησαν τελικά άθελά τους ένα όραμα που 
για ορισμένους βρισκόταν σε πλήρη ασυμφωνία με το φα- 
ντασιακό τους. Διότι, αν πράγματι η ανάγνωση βρίσκει τη 
συμβολική της έκφραση σε ένα περιβάλλον που κυριαρχεί¬ 
ται από ψυχρές οθόνες και στοχεύει στην “εάιιίαίηιηεηί”, 
είμαστε έτοιμοι να υποδεχτούμε τη μελλοντική δυστοπία 
των βιβλιοθηκών, που όχι μόνο αλλάζουν ερήμην μας, 
αλλά μας καθιστούν και υπερασπιστές της μετάλλαξής 
τους. Όμως, αντί να περιμένουμε να γεμίσουν οι βιβλιο¬ 
θήκες με άπειρους ανθρώπους που δεν ανέπτυξαν ποτέ 
ουσιαστική σχέση με την ανάγνωση, θα έπρεπε να κινη¬ 
θούμε προς την αντίστροφη πορεία: από την οικειοποίη- 
ση του διαβάσματος στη διαμόρφωση ενός χώρου που να 
το φιλοξενεί. Θέλουμε όλο και περισσότεροι άνθρωποι να 
αποκτήσουν μάτια εξοικειωμένα με το ημίφως και ψυχές 
πρόθυμες να υποβληθούν στο άχθος ενός απαιτητικού 
αναγνώσματος. Πριν η ανάγνωση εξοστρακιστεί τελείως 
από τη σύγχρονη βιβλιοθήκη ως περιττή και ντεμοντέ και 
η τελευταία εκπέσει σε ένα τυπικό ίηίεπιεί εαίε, καλό θα 
ήταν να επαναπροσδιορίσουμε αξίες και συμβολισμούς. 
Γιατί, αν ο παράδεισος μοιάζει με βιβλιοθήκη (όπως τον 
φανταζόταν πάντα ο Ειιίδ ΒοΓ§εδ), η κόλαση πρέπει να 
μοιάζει εκπληκτικά με τη νέα “βιβλιοθήκη”... 

ι/ Μίσκιν 

ΑΠΑΤΡΙΣ 

εφημερίδα δρόμου 


Η αριστερή διαχείριση των «αόρατων» 

Όταν η αλήθεια αποδεικνύεται ψέμα 


Π ίσω απ’ τα συρματοπλέγματα, με μάτια τρελά και 
δάχτυλα κιτρινισμένα από τη νικοτίνη. Με τρύπια 
παπούτσια ή καθόλου παπούτσια και σκοροφα¬ 
γωμένες κουβέρτες ριγμένες στους ώμους περιφέρονται 
κάτω απ’ τις χιονισμένες βουνοκορφές των Θρακομακεδό- 
νων και της Δράμας . Τα δάχτυλα αγγίζουν τα σύρματα, 
δεν νιώθουν τίποτα, μα η φλόγα στα μάτια δε σβήνει. 
«Αμυγδαλέζα τέλος!», αναφώνησε η υπουργός μετανα- 
στευτικής πολιτικής Τασία Χριστοδουλοπούλου, μετά την 
αυτοκτονία του Μοχάμεντ Ναντίμ στο στρατόπεδο κρά¬ 
τησης στις 13 Φλεβάρη του 2015. Και ο υπουργός προ¬ 
στασίας του πολίτη, Γιάννης Πανούσης, κυριευμένος από 
βαθύ όνειδος και αποτροπιασμό, ανήγγειλε πως σε 100 
ημέρες η Αμυγδαλέζα θα κλείσει. Κι η Αμυγδαλέζα στα¬ 
διακά αδειάζει. Πρώτα οι ανήλικοι, έπειτα οι άρρωστοι -ή 
αλλιώς η “κατηγορία ντεπόν”- και τελευταίοι οι έγκλει¬ 
στοι που έχουν ξεπεράσει το δεκαοχτάμηνο κράτησης. Ο 
Μοχάμεντ Ναντίμ ανήκε στην κατηγορία «ντεπόν». Ήταν 
ένας από εκείνους που βασανίζονταν εσωτερικά, και η 
απάντηση ήταν η λήψη ντεπόν. Στο άλγος της καρδιάς, της 
κεφαλής, στο χάσιμο της λογικής, η αστυνομία πρότεινε 
«το ντεπόν». 

Κι όταν τα πυροτεχνήματα θάφτηκαν στο χώμα, οι με¬ 
τανάστες έγιναν ξανά οι αόρατοι αυτής της κοινωνίας και 
η Αμυγδαλέζα και το Παρανέστι ξαναγέμισαν. Το στοίβαγ¬ 
μα ανθρώπων με βάση τη φυλή συνεχίζεται απρόσκοπτα 
στα κατά τόπους αστυνομικά τμήματα της επικράτειας. 
Στο αστυνομικό τμήμα της Κυψέλης κάποιοι έχουν να 
δουν το φως του ήλιου ένα χρόνο. Στα τμήματα της Κω 
και της Λέρου ανθρώπινα κουβάρια συνθέτουν ψηφιδω¬ 
τά αποκτήνωσης και εξαθλίωσης. Μα η Αμυγδαλέζα θα 
κλείσει γιατί τα έβγαλε τα λεφτά της και με το παραπά¬ 
νω. Το ελληνικό κράτος πήρε τα κονδύλια της Ευρωπαϊκής 
Ένωσης για τις εγκαταστάσεις του στρατοπέδου, πήρε και 
την προμήθεια για τον επισιτισμό και τα «ντεπόν». Με την 
έλευση των νέων ευρωπαϊκών κονδυλίων, η κυβέρνηση θα 
μετατρέψει τα κέντρα κράτησης σε ανοιχτές δομές φιλοξε¬ 
νίας “ευρωπαϊκού τύπου”. Τα στρατόπεδα συγκέντρωσης 
θα γίνουν ανοιχτές δομές εποπτευόμενης ελευθερίας, με 
τη σφραγίδα της διαφύλαξης των θεμελιωδών ανθρώπι¬ 
νων δικαιωμάτων. Φυλακές, λοιπόν, δίχως κάγκελα, όπου 


οι μετανάστες θα μεταβαίνουν «αυτοβούλως» για να δί¬ 
νουν το παρόν. Έπειτα ο Γ. Πανούσης ανακοίνωσε πως το 
κράτος θα παράσχει δουλειές στους μετανάστες. Δουλειές 
στις εξωτικές ελληνικές επαρχίες της Ηλείας και της Πε- 
λοποννήσου, μέχρι εκείνοι ν’ απελαθούν, μέχρι να λήξουν 
τα προσωρινά τους έγγραφα. Ανερυθρίαστα συνεπώς ανα¬ 
κοίνωσε πως θα απομακρύνει τους μετανάστες από τον 
κυρίως κοινωνικό ιστό, στέλνοντάς τους στην ωφέλιμη 



εξορία, προκειμένου να κερδίσουν κάτι και τ’ αφεντικά. Οι 
μετανάστες δηλαδή γίνονται μπαλάκι στις μεταναστευτι- 
κές μπίζνες που στήνει η εκάστοτε κυβέρνηση. 

«Αφού δεν θέλουν να μείνουν στη χώρα μας, να φύγουν 
θέλουν», διατείνονται οι επικεφαλής του συστήματος. Ο 
Α. Τσίπρας σπεύδει να μιλήσει για επερχόμενες αλλαγές 
στις συνθήκες Δουβλίνο II και III. «Η Ελλάδα δεν μπορεί 
να είναι αποθήκη ψυχών, το πρόβλημα πρέπει να μοιρα¬ 
στεί», λέει. Εντωμεταξύ, οι μετανάστες εξακολουθούν να 
αντιμετωπίζονται ως πρόβλημα. Τι κι αν το πρώτο συν¬ 
θετικό της λέξης «λαθρο-μετανάστης» τείνει να εκλείψει 
απ’ την αριστερή ρητορική; Εξακολουθούν να προσδιορί¬ 
ζονται ως “πρόβλημα”, το οποίο η κυβέρνηση κουράστηκε 
να το διαχειρίζεται και το αναθέτει στην Ευρώπη. Οι με¬ 
τανάστες αντιμετωπίζονταν πάντα ως οι παρίες αυτής της 
κοινωνίας, ποτέ ως κομμάτι της. Το κράτος, έχοντας ως 
αφετηρία τη θυματοποίηση των μεταναστών, αυτομάτως 
αναδεικνύεται ως ο φιλάνθρωπος και δημοκρατικός προ- 


“Όταν η αλήθεια αποδεικνύεται ψέμα, 

κι η χαρά μέσα σου πεθαίνει, 

τότε χρειάζεσαι... 

α) Κάποιον, ν’ αγαπάς (;). 

β) Χαρτιά (;). 

γ) Ζωή μ’ αξιοπρέπεια (;)” 

[Παράφραση του ΌοηΤ γοπ νναπί δοπίθΕοάγ ΐο 
Ιονθ του Όαι±>γ ΒΙΐοΕ] 

στάτης τους, δρομολογώντας τη ζωή τους χωρίς να τους 
συμπεριλαμβάνει. Αυτομάτως όλες οι ανάγκες και οι επι¬ 
θυμίες τους συμπυκνώνονται εξευτελιστικά σ’ ένα μάτσο 
χαρτιά. Ο ρους της ζωής τους εξαρτάται από μια χάρτινη 
κάρτα. 

Όμως εκείνοι κάθε άλλο παρά θύματα είναι. Στηρίζουν 
ο ένας τον άλλον, αγωνιζόμενοι ενάντια στην καθημερινή 
καταπίεση, διεκδικούν ζωή με αξιοπρέπεια. Συμμετέχουν 
σε εξεγέρσεις και απεργίες πείνας στα στρατόπεδα κρά¬ 
τησης και τις φυλακές. Παίρνουν τις ζωές τους στα χέρια 
τους, οργανώνουν κοινότητες αγώνα και γίνονται ορατοί. 
Είναι οι μετανάστες που εξεγέρθηκαν στην Αμυγδαλέζα 
το 2013 ενάντια στις άθλιες συνθήκες, την απουσία ιατρι¬ 
κής περίθαλψης και την παράταση του χρόνου κράτησης. 
Είναι εκείνοι οι μετανάστες που εργάζονταν στα χωράφια 
της Σκάλας Λακωνίας και της Μανωλάδας, στο εργοστά¬ 
σιο ανακύκλωσης στον Ασπρόπυργο και στα ψαράδικα 
της Νέας Μηχανιώνας, όπου ενώθηκαν για να απεργήσουν 
ενάντια στα εξευτελιστικά μεροκάματα και τις συνεχείς 
ρατσιστικές επιθέσεις της αστυνομίας. Είναι εκείνοι που 
πραγματοποιούν απεργία πείνας στο στρατόπεδο κρά¬ 
τησης Παρανεστίου Δράμας διεκδικώντας την ελευθερία 
τους. Είναι εκείνοι που δίνουν αγώνα για αξιοπρέπεια μαζί 
με άλλους καταπιεσμένους μέσα στις φυλακές-κάτεργα, 
με εξεγέρσεις, αποχές συσσιτίου και απεργίες πείνας. Είναι 
εκείνοι που θα εξακολουθούν να υψώνουν τις φωνές τους, 
όσο κι αν το κράτος τους πνίγει στη Μεσόγειο, όσο κι αν 
τους στοιβάζει σε κοντέινερ, όσο κι αν τους δολοφονεί 
μέσα στα στρατόπεδα κράτησης. 

Πέρα από φράχτες και συρματοπλέγματα, εκείνοι μαζί 
με τους ντόπιους αλληλέγγυους σπάνε το φόβο και διεκδι- 
κούν τη θέση τους στην κοινωνία. Μέχρι το γκρέμισμα και 
της τελευταίας φυλακής. Μέχρι την απελευθέρωση και του 
τελευταίου μετανάστη. 

Ο/Η ιστορικός του μέλλοντος 


Τρεις Γέφυρες 

Αναρχική Καμπάνια Διεθνιστικής Αλληλεγγύης 


Υ πάρχει η κυριαρχία των ισχυρών 
κρατών, των υπερκρατικών σχημα¬ 
τισμών και των ντόπιων τοποτη- 
ρητών τους. Υπάρχουν οι ενδοκυριαρχικές 
συγκρούσεις που τροφοδοτούν ένα παιχνί¬ 
δι γεωπολιτικών εντάσεων στην περιοχή 
της Μεσογείου. Υπάρχουν οι εθνικισμοί, 
που χωρίζουν τους καταπιεσμένους και 
τους οδηγούν σε αλληλοσφαγή. Υπάρχει 
η απορρύθμιση των τοπικών κοινωνιών 
μέσα από τις πολεμικές επεμβάσεις, αλλά 
και η βαρβαρότητα του θρησκευτικού φο- 
νταμενταλιστικού σκοταδισμού. Υπάρχει 
το πλέγμα της καταστολής, που υφαίνε- 
ται με “τρομονόμους” αστυνομικό έλεγχο 
σε δρόμους, φυλακές, ειδικές συνθήκες 
κράτησης και στρατόπεδα συγκέντρωσης 
μεταναστών. Υπάρχει ο κόσμος των αφε¬ 
ντικών, που στηρίζεται στην τρομοκρατία 
στους χώρους δουλειάς και στη διαρκή 
υποτίμηση της εργασίας. 

Υπάρχει όμως και ένας άλλος παράλλη¬ 
λος κόσμος. Είναι ο κόσμος των αντιστάσε¬ 
ων. Είναι ο κόσμος του κινήματος του ΝΟ 
ΤΑν στον ιταλικό βορρά και της Χαλκιδι¬ 
κής στον ελλαδικό βορρά, είναι οι εξεγερ- 
τικές εκφράσεις του νέου ριζοσπαστικού 
ρεύματος στην Τουρκία, είναι η πραγμάτω¬ 
ση της δημοκρατικής αυτονομίας και της 
αντίστασης στις περιοχές των Κούρδων 
της βόρειας Συρίας. Είναι οι αυτόνομοι ερ¬ 
γατικοί αγώνες. Είναι οι κρατούμενοι και οι 
διωκόμενοι κοινωνικοί αγωνιστές. Είναι οι 
εξεγερμένοι στις φυλακές και στα στρατό¬ 
πεδα συγκέντρωσης. Είναι κάθε άνθρωπος 
και κάθε συλλογική κίνηση που αντιστέ¬ 
κεται κι επιχειρεί να διαμορφώσει άλλους 
όρους ζωής στον δρόμο, στη γειτονιά, στη 


δουλειά, στο σχολείο, στο πανεπιστήμιο, 
στο χωράφι. Αυτός ο παράλληλος κόσμος 
μπορεί να αποτρέψει την επιβολή της κα¬ 
πιταλιστικής βαρβαρότητας και του θρη¬ 
σκευτικού κι εθνικιστικού σκοταδισμού, 
σε αυτή τη διασταύρωση του πλανήτη που 
λέγεται Μεσόγειος. Αυτός ο παράλληλος 
κόσμος οφείλει, στο εδώ και στο τώρα και 
με συγκεκριμένο τρόπο, να χτίσει γέφυρες 
επικοινωνίας, συνεργασίας, αντίστασης και 
αλληλεγγύης. 

Έτσι λοιπόν και εμείς ως κομμάτι αυτού 
του κόσμου, ξεκινάμε μία αναρχική καμπά¬ 
νια διεθνιστικής αλληλεγγύης βαφτίζο- 
ντάς την ΤΡΕΙΣ ΓΕΦΥΡΕΣ: 

1. Γέφυρα αλληλεγγύης στον ευρωπαϊκό 
νότο / 2. Γέφυρα αλληλεγγύης στο ανα¬ 
τολικό μεσογειακό τόξο / 3. Γέφυρα αλλη¬ 
λεγγύης στο βαλκανικό χώρο. 

Η καμπάνια ξεδιπλώνεται μέσα από 
συντονισμένες κοινές ή αυτόνομες δρά¬ 
σεις από τον περασμένο Φλεβάρη ως τον 
προσεχή Οκτώβρη. Στην καμπάνια αυτή 
συμμετέχουν ομάδες, συλλογικότητες και 
πρωτοβουλίες από οκτώ πόλεις της Ελλά¬ 
δας (Θεσσαλονίκη, Λάρισα, Αθήνα, Πάτρα, 
Σπάρτη, Χανιά, Ρέθυμνο και Ηράκλειο). 

Περνώντας την 1η και 
φτάνοντας στη 2η Γέφυρα 

Κατά το άνοιγμα της 1ης Γέφυρας, οργα¬ 
νώθηκαν εκδηλώσεις, συζητήσεις, προ¬ 
βολές, μικροφωνικές και παρεμβάσεις σε 


δρόμους, γειτονιές, στέκια και καταλήψεις. 
Από τον Απρίλη πραγματοποιείται το πέ¬ 
ρασμα στη 2η Γέφυρα, η οποία αφορά ζητή¬ 
ματα που άπτονται της ανατολικής Μεσο¬ 
γείου. Πιο συγκεκριμένα, οι κύριες αιχμές 
αυτής της 2ης Γέφυρας είναι: 

• Η αλληλεγγύη των άγωνιζόμενών από τα 
κάτω σε Ελλάδα, Τουρκία και Κύπρο απέ¬ 
ναντι στα γεωπολιτικά παιχνίδια των κρα¬ 
τών και των μεγάλων εταιρειών. 

• Η αλληλεγγύη στο πείραμα του δημο¬ 
κρατικού συνομοσπονδισμού, στις κουρδι¬ 
κές περιοχές, και στην αυτοάμυνά του. 

• Ο θρησκευτικός φονταμενταλισμός ως 
βασική μορφή επιβολής μιας σύγχρονης 
βαρβαρότητας και οι αντιδραστικές ανα¬ 
κλάσεις που εμφανίζονται στην ευρωπαϊκή 
ήπειρο απέναντι του, καθώς και 

• Το ζήτημα της αλληλεγγύης στους με¬ 
τανάστες και στους πρόσφυγες με κάθετη 
εναντίωση στις συνθήκες εγκλεισμού που 
βιώνουν στα στρατόπεδα συγκέντρωσης, 
στα τμήματα μεταγωγών και στα αστυνο¬ 
μικά τμήματα. 

Επίσης, η 1η Γέφυρα θα συνεχίζει να ξε¬ 
διπλώνεται κυρίως μέσα από την ενασχό¬ 
ληση με: 

• Το ενεργειακό ζήτημα, έχοντας ως κύρια 
αναφορά την καταστροφή των ορεινών κο¬ 
ρυφογραμμών από μεγάλα αιολικά πάρκα. 

• Την αλληλεγγύη σε σημαντικούς οικολο- 
γικούς/κοινωνικούς αγώνες, όπως η αντί¬ 
σταση των κατοίκων στην καταστροφή της 


βορειοανατολικής Χαλκιδικής από τη δρα¬ 
στηριότητα των μεταλλείων και ο αγώνας 
του κινήματος ΝΟ ΤΑν στη βορειοδυτική 
Ιταλία. 

Το επόμενο ραντεβού για συντονισμένη 
κοινή δράση των Τριών Γεφυρών έχει δοθεί 
για το Σάββατο 30 Μάη, με περιεχόμενο 
τις αιχμές της 2ης Γέφυρας (αντίσταση και 
διεθνιστική αλληλεγγύη στις χώρες της 
ανατολικής Μεσογείου). Είναι ζητούμενο 
μέσα από τοπικές συμπράξεις και με άλλες 
συλλογικότητες ή πρωτοβουλίες, η συ¬ 
γκεκριμένη αυτή δράση να εμπλουτιστεί. 
Επίσης, είναι ζητούμενο να ξεπεράσει και 
τα σύνορα της ελληνικής επικράτειας με 
παράλληλες παρεμβάσεις συντρόφων σε 
άλλες χώρες της λεκάνης της Μεσογείου. 

Τρεις Γέφυρες: Αναρχική καμπάνια 
διεθνιστικής αλληλεγγύης 

Όλες οι δράσεις και το περιεχόμενο τους 
στο Μο%: 3£ββνε$.ον£ 

Για επικοινωνία: 3ξββνε$@β$ρίν.ηβί 

ΑΠΑΤΡΙ* 

εφημερίδα δρόμου 


" Η τρέλα δεν πάει στα βουνά... 
Ρίχνει αεροπλάνα... 


Κ άθε πολύνεκρο δυστύχημα πρέπει να αποδίδε¬ 
ται κάπου. Η ανθρώπινη δυστυχία έχει ανάγκη 
να επιρρίπτει ευθύνες, μιας και της είναι ευκο¬ 
λότερο να φυσικοποιεί το αίτιο της ύπαρξής της, να βρί¬ 
σκει αποδιοπομπαίους τράγους που θα προσωποποιή¬ 
σουν το θύτη και δεν θα την αφήσουν να αναρωτιέται. 
Πόσο μάλλον όταν μπαίνει ο θάνατος στη μέση... 

Η συντριβή του αεροπλάνου ΑΐτΒιΐδ Α319 στις 24 Μαρτί¬ 
ου, στις γαλλικές Αλπεις, κόστισε τη ζωή σε 149 άτομα. 

Αυτό είναι ένα γεγονός. Έπρεπε να βρεθεί η αιτία. 
Αποκλείστηκε η πιθανότητα «τρομοκρατικής 
επίθεσης» και τελικά οι ειδικοί κατέληξαν στο 
ότι πρόκειται για εσκεμμένη συντριβή, από 
πλευράς του συγκυβερνήτη, ο οποίος φαίνε¬ 
ται πως είχε βεβαρημένο ιατρικό (ψυχιατρικό 
δηλαδή) ιστορικό. Και κάπου εδώ, για να χρη¬ 
σιμοποιήσουμε ψυχιατρικούς όρους, αρχίζει το 
«παραλήρημα». 

Τα ΜΜΕ μπορεί να είναι η φωνή του κράτους, είναι όμως 
και η αποτύπωση της κοινωνίας. Ειδικά σχετικά με τέτοιου 
είδους κοινωνικά-εγκληματολογικά θέματα, τα ρεπορτάζ των 
δελτίων ειδήσεων και τα άρθρα των (ενημερωτικών και μη) 
Ε1ο§3, ενσωματώνουν τα κανιβαλικά ένστικτα της κοινωνίας, 
νομιμοποιημένα πλήρως και σαφώς ενισχυμένα με την απα¬ 
ραίτητη δόση κλειδαρότρυπας. Η ανάγκη για κουτσομπολιό 
και αποκαλύψεις δεν αποσβένεται από την παρουσία του 
θανάτου, αντιθέτως σε αυτή την περίπτωση εμπλουτίζεται 
και από νέα χαρακτηριστικά: την ανάγκη για διαλεύκανση 
του μυστηρίου, για εκμηδένιση της προσωπικότητας του 
«εγκληματία»-θύτη και φυσικά, για δημόσιο και γοερό θρήνο. 
Τόσοι θάνατοι γίνονται θέαμα και αποφέρουν χρήμα σε μία 



αδηφάγα βιομηχανία αναπαραγωγής εικόνων, κανονικοτή¬ 
των και ιδεολογημάτων. 

Στη περίπτωση της συντριβής του ΑΐτΒυδ, τα πράγματα 
πήγαν όπως ακριβώς χρειαζόταν, με την επιπρόσθετη, ωστό¬ 
σο, συμβολή της αυθεντίας του επιστημονικού λόγου ενός 
εξαιρετικά αμφίβολου κλάδου της ιατρικής. Αυτού της ψυχι¬ 
ατρικής. Ενός κλάδου που λαμβάνει με υπερηφάνεια το ρόλο 
του κοινωνικού κανονικοποιητή, κατηγοριοποιώντας, παθο¬ 
λογ ικοποιώντας και περιχαρακώνοντας την ανθρώπι¬ 
νη διαφορετικότητα σύμφωνα με τους νόμους της 
κοινωνικής ευταξίας. Η ψυχιατρική έχει την αρ¬ 
μοδιότητα και την υποχρέωση να ορίζει τι θε¬ 
ωρείται παθολογικό και πώς αυτό αντιμετωπί¬ 
ζεται θεραπευτικά, σε μία ιδιαίτερα -ωστόσο- 
γκρίζα ζώνη της ανθρώπινης ολότητας. Δεν 
αναφέρεται στο σώμα, το οποίο έχει εξολοκλή- 
ρου μελετηθεί μέσα από την ανατομία και τα υγρά 
του, αλλά προσπαθεί να ελέγξει κάτι πιο περίπλοκο: 
την ανθρώπινη συμπεριφορά, τα συναισθήματα, τον τρό¬ 
πο αντίληψης και επικοινωνίας, τον τρόπο κοινωνικοποίησης 
των ατόμων. Προσπαθεί επί χρόνια πολλά να εξερευνήσει τον 
ψυχισμό βάσει ιατρικής γλώσσας, να επικυρώσει την κυρίαρ¬ 
χη ανάγκη για προβληματικές συμπεριφορές, συστήνοντας 
ταυτόχρονα και ένα παγιωμένο σύστημα ηθικής και αξιών 
που ουσιαστικά, τη θεσμοθετεί. Φαύλος κύκλος. 

Βρήκαν πάτημα και χρόνο λοιπόν, σε τηλεοπτικούς δέκτες 
και ενημερωτικά δΐίεδ, οι διάφοροι επιστήμονες ψυχίατροι, οι 
οποίοι ουσιαστικά κλήθηκαν να κάνουν διάγνωση σε έναν 
νεκρό και να περιγράψουν πιθανά σενάρια αντιδράσεων ενός 
παρανοϊκού μυαλού, ποσοτικοποιώντας την ανθρώπινη συ¬ 
μπεριφορά, ιατρικοποιώντας τα χαρακτηριστικά της με μόνο 


κριτήριο τα δικά τους διαγνωστικά εγχειρίδια, στα οποία η 
άρνηση ή αντίσταση απέναντι στην αυθεντία του ιατρού θε¬ 
ωρείται σύμπτωμα ψυχικής διαταραχής... Κι όποιος κατάλαβε 
κατάλαβε... 

Φυσικά, δε μπορούμε να αφορίσουμε τη δυστυχία που 
προκάλεσε η τραγωδία αυτή, ούτε να πάρουμε θέση υπέρ 
κάποιου. Η κροκοδείλια υποκριτικότητα όμως, με την οποία 
τα μέσα ενημέρωσης καταπιάνονται με τα τραγικά αυτά πε¬ 
ριστατικά, μόνο προβληματισμό μπορεί να προκαλέσει όσον 
αφορά τις ηθικές αξίες που προωθούν και το αίσθημα ασφά¬ 
λειας το οποίο με πάθος ευαγγελίζονται. Οι παρουσιαστές 
κραυγάζουν για παραπάνω εξετάσεις και ψυχομετρικά τεστ 
στις αεροπορικές εταιρίες. Ο ψυχικός πόνος για ακόμη μία 
φορά ταυτίζεται αυταπόδεικτα με την επικινδυνότητα παύο¬ 
ντας να αποτελεί ένα ακόμα χαρακτηριστικό στη γκάμα των 
ανθρωπίνων συμπεριφορών. Ο συγκυβερνήτης Λούμπιτς 
ήταν «ψυχικά ασθενής», άρα κανένας λογικός άνθρωπος δεν 
αναπτύσσει την ανάγκη να ταυτιστεί μαζί του κι αυτό είναι 
κάτι που βολεύει, καθώς λειτουργεί περιθωριοποιητικά για 
άτομα ψυχιατρικά διαγνωσμένα, αλλά παράλληλα προσφέρει 
κι ένα νομιμοποιημένο εξιλαστήριο θύμα. Ατομα σαν κι αυτόν 
δεν επιτρέπεται να δουλεύουν, παρά στιγματίζονται και ακι- 
νητοποιούνται από τις κοινωνικές διαδικασίες, αφού μπορεί - 
ίσως, κάπου, κάποτε- κάποια στιγμή να παρουσιάσουν βίαιες 
αντιδράσεις και επιθετικότητα. Ενώ οι υπόλοιποι όχι; 

Δεν υπάρχει περίπτωση, προφανώς, να λάβουμε θέση υπέρ 
της ηρωικής μαλακίας του Λούμπιτς, που στοίχισε τη ζωή άλ¬ 
λων 148 ανθρώπων, είτε αυτός βίωνε ψυχικό πόνο, είτε όχι, 
είτε έπαιρνε φάρμακα, είτε όχι. Παρόλα αυτά, δεν γίνεται να 
μη σταθούμε στους τηλεοπτικούς αφορισμούς, στη μιντια- 
κή υποκρισία, που δεν κάνει τίποτε άλλο με τον τρόπο αυτό 
από το να ευνοεί τη δαιμονοποίηση της απόκλισης, που δεν 
είναι παρά ολόδικό της κατασκεύασμα, το στιγματισμό του 
ψυχικού πόνου, την ενοχοποίηση του βιώματος της ψυχικής 
δυσφορίας. 

•γ Ανεμόσκαλα σε παθογεννηματική κατάσταση 


ΙΩΑΝΝΙΝΑ 

Ανακατάληψη της ΑοΙα εΐ ΥετΕα 


Σ τη γειτονιά μας, τους ανθρώπους που κατοικούν 
στην περιοχή του Πλατάνου, του Αλσους και της 
Καραβατιάς, η κατάληψη της εγκαταλελειμμένης 
μονοκατοικίας στον αριθμό πέντε της οδού Κουρεμένου 
είναι γνωστή εδώ και ένα περίπου μήνα. Η πολιτική και 
δημόσια αυτή πράξη ήταν προϊόν της ανάγκης μας να στε¬ 
γαστούμε, αλλά και της επιθυμίας μας να αποτελέσουμε, 
με το λόγο και τις πρακτικές μας, ένα ακόμη ζωντανό πολι¬ 
τικό κύτταρο στον ιστό της πόλης των Ιωαννίνων. 
Μπήκαμε σ’ ένα σπίτι που έστεκε παρατη¬ 
μένο εδώ και 15 τουλάχιστον χρόνια, 
δουλεύοντας εντατικά και συλλογικά, 
ώστε να αποτελέσει μία ζωντανή κα¬ 
τοικία ανθρώπων που είτε είναι επι- 
σφαλώς εργαζόμενοι, είτε άνεργοι. 

Αντίθετα με το κράτος και τους 
τραπεζίτες, εμείς δεν πετάξαμε αν¬ 
θρώπους στο δρόμο, ούτε «πήρα¬ 
με» το σπίτι κανενός. Στεγαστήκα¬ 
με, κόντρα στους εκβιασμούς των 
δανείων και των ενοικίων, κόντρα 
στη λογική που θέλει τη στέγη και όλα 
τα αναγκαία προς επιβίωση αγαθά ως 
εμπορευματοποιημένα προϊόντα, ανταλλάξι¬ 
μα με πολυετή μόχθο. 

Τι έγινε στις 6 Απρίλη; 

Στις 6 Απριλίου, την πόρτα του σπιτιού χτύπησαν οι δυ¬ 
νάμεις του νόμου και της τάξης - αυτοί που διατείνονται 
πως υπερασπίζονται το δίκαιο. Σ’ αυτή την περίπτωση, το 
δίκαιο -την εκκένωση δηλαδή ενός σπιτιού που ανακαινί¬ 
στηκε με κόπο ώστε να χρησιμοποιηθεί απ’ αυτούς που το 
έχουν ανάγκη και την παράδοση του, και πάλι, στη φθορά 
του χρόνου και της εγκατάλειψης-, ανέλαβαν να εκπρο¬ 
σωπήσουν ο πληρεξούσιος δικηγόρος X. Κακοσίμος, η ει¬ 
σαγγελέας Σωτηρίου και πλήθος αστυνομικών δυνάμεων. 

Τη στιγμή που ένας εξ ημών που βρισκόταν στο σπίτι 
αρνούνταν να διαφύγει, όπως τον προέτρεψε η εισαγγελέ¬ 
ας, και επέλεξε να υπερασπιστεί δημόσια, με τη σύλληψή 
του, την πολιτική πράξη της κατάληψης στέγης, ο νόμος 
φορούσε κράνη και κρατούσε γκλομπ, στρατιωτικοποιώ- 
ντας τη γειτονιά. 


Η αστυνομική συμμορία, λοιπόν, έδεσε με χειροπέδες 
έναν από εμάς και αφού έψαξε όλο το σπίτι, διαλύοντας 
το πρόχειρο νοικοκυριό που είχαμε στήσει, πέταξε τα 
πράγματα έξω απ’ αυτό. Κάποια από τα όργανα της «τά¬ 
ξης» μάλιστα αποδείχθηκαν μακροχέρηδες, αδυνατώντας 
να αντισταθούν στη θέα του αστρονομικού ποσού των 
90 ευρώ που βρήκαν σε κουτί οικονομικής ενίσχυσης της 
αντιεξουσιαστικής εφημερίδας Άπατρις, διαπράττοντας οι 
ίδιοι αυτό που προσάπτουν σ’ εμάς, δηλαδή την 
κλοπή. Δεν δίστασαν να επιτεθούν με αγρι¬ 
ότητα στις αλληλέγγυες και τους αλλη¬ 
λέγγυους που συγκεντρώθηκαν έξω 
απ’ το σπίτι, διαταράσσοντας οι ίδιοι 
την οικιακή και κοινωνική ειρήνη, 
για την οποία κατηγορούν το άτο¬ 
μο που συνέλαβαν. Εν κατακλείδι, 
για να επανέλθει η... τάξη κι η 
ασφάλεια στη γειτονιά, χρειάστη¬ 
κε να πέσει κάμποσο ξύλο, να πάει 
μια συντρόφισσα στο νοσοκομείο 
με ράγισμα στο χέρι, να γίνει μια 
προσαγωγή και μία σύλληψη. 

Απάντησή μας η ανακατάληψη 
της Αοία 6ί Υετβα / Κουρεμένου 5 

Δεν ήρθαμε στην Κουρεμένου 5 για πλάκα. Δεν πρόκειται 
να αφήσουμε το μεράκι και τον κόπο μας να πάνε χαμέ¬ 
να... Με τη βοήθεια και την αλληλεγγύη των συντρόφων/ 
ισσών μας, στις 11 Απρίλη, ξαναμπήκαμε στο σπίτι και θα 
συνεχίσουμε χωρίς κανένα άγχος τις δουλειές που είχαμε 
δρομολογήσει. Εξάλλου οι καταλήψεις δεν στηρίζονται 
μόνο από εκείνους κι εκείνες που κατοικούν σ’ αυτές, κι 
αυτό καλά θα κάνουν να το υπολογίζουν κράτος, μπάτσοι 
και δικαστές. Δεν μας φοβίζουν ούτε οι συλλήψεις, ούτε τα 
δικαστήρια, ούτε οι τραμπουκισμοί. Αφού άνοιξαν πόλεμο 
μαζί μας... «ας πρόσεχαν»*! 

ι/ Κατάληψη Στέγης Αεία εί ΥετΒα / Κουρεμένου 5 


*η φράση που χρησιμοποίησε η εισαγγελέας όταν διαμαρτυρη- 
θήκαμε για την κλοπή των χρημάτων του ταμείου. 


ΑΝΑΚΟΙΝΩΣΗ ΑΠΟ ΤΗΝ 

ΚΑΤΑΛΗΨΗ 111 

ΣΤΟ ΚΕΝΤΡΟ ΤΗΣ ΘΕΣΣΑΛΟΝΙΚΗΣ 

Στις 17 Μαρτίου προχωρήσαμε στην κατάληψη 
κτιρίου στην οδό Εγνατία 111. Το κτίριο αποτελεί 
κρατική περιουσία, η οποία παρέμενε ανεκμετάλ¬ 
λευτη τα τελευταία 37 χρόνια. Δεν σκοπεύουμε να 
γίνουμε δούλοι του κρατικού μηχανισμού ούτε και 
να αναγνωρίσουμε ιδιοκτησιακές αρχές, γι’αυτό 
το λόγο προβήκαμε στην ενέργεια αυτή. Στην επο¬ 
χή του σύγχρονου ολοκληρωτισμού και της κυρι¬ 
αρχίας του καπιταλισμού έχουμε την ανάγκη να 
αντιταχθούμε με όλα τα μέσα σε αυτό το μοντέλο 
καταπίεσης και ανελευθερίας. 

Μέσω της κατάληψης έχουμε την ευκαιρία να δρά¬ 
σουμε συλλογικά και αντί-ιεραρχικά, δημιουργώ¬ 
ντας έναν πυρήνα αυτο-οργάνωσης, προτάσσο¬ 
ντας έτσι την αυτοδιαχείριση, την αυτοδιεύθυνση, 
την αυτομόρφωση και την ελευθερία. Δεν πρόκει¬ 
ται για μια στεγαστική κατάληψη, αλλά για ένα 
χώρο που θα αποτελέσει εστία αντιπληροφόρησης 
και δομή αντίστασης στο κέντρο της πόλης. 

Εν έτη 2015, που οι συνειδήσεις είναι ωνητές και 
το άτομο τείνει να συμβιβάζεται άκριτα, εμείς 
επιλέγουμε να αντισταθούμε σε κάθε κρατικό 
θεσμό και να μαχόμαστε κάθε μορφή εξουσίας. 
Ενώ, λοιπόν, ο κοινωνικός κομφορμισμός είναι 
στο ζενίθ του, εμείς διαλέγουμε ένα διαφορετικό 
τρόπο δράσης, κάνοντας πολύμορφους αγώνες, 
αποτινάσσοντας την αδράνεια. Όσο υπάρχουν 
εξουσιαστές και εξουσιαζόμενοι, θα βρισκόμαστε 
σε μια αέναη πάλη με το θεσμό που τους γεννά. 
Όσο υπάρχει το δίπολο παραγωγής-κατανάλωσης 
τόσο εμείς θα επιδιώκουμε την ολική καταστροφή 
του κεφαλαίου. Απώτερος σκοπός μας είναι η δη¬ 
μιουργία της ιδεατής αναρχικής κοινωνίας που θα 
βασίζεται στην αλληλεγγύη, την αυτο-οργάνωση 
και την ελευθερία. 

Όλα μας ανήκουν, γιατί όλα είναι κλεμμένα. 

Κατάληψη σε βίλες και εγκαταλελειμμένα. 

Να δώσουμε ζωή στα άδεια κτίρια. 

Συνέλευση Αναρχικών Κατάληψης 111 

Η ιστορία του 

Ο Ουαλίντ Τάλεμπ ήρθε από την Αλεξάνδρεια της 
Αιγύπτου πριν τέσσερα χρόνια περίπου. Ο αδερ¬ 
φός του είχε έρθει λίγα χρόνια πριν και έμενε στη 
Σαλαμίνα, οπότε τον ακολούθησε κι εκείνος για να βρει 
μια εργασία με την οποία να μπορεί να συντηρεί την οι- 
κογένειά του στην Αίγυπτο - τη γυναίκα του και τα τρία 
παιδιά του. 

Στην Αίγυπτο μια πολυμελής οικογένεια μπορεί να ζει 
με λιγότερα από 100 ευρώ το μήνα, αλλά δεν είναι εύκολο 
για μεγάλο μέρος του πληθυσμού να βρει μια δουλειά για 
να βγάζει ακόμα κι αυτά. Όταν τυχαία βρήκε τη δουλειά 
στο ζυμωτήριο του φούρνου δίαΓ στη Σαλαμίνα, θεώρησε 
ότι ήταν πολύ τυχερός και γι’ αυτό ήταν πολύ ευγνώμων 
στον εργοδότη του. 

Ο εργοδότης του όμως, ο Γιώργος Σγούρδας (ο οποί¬ 
ος έχει διατελέσει δημοτικός σύμβουλος και αντιδήμαρ- 
χος Αμπελακίων την περίοδο 2002-2006 με τον δημοτικό 
συνδυασμό «Νέοι Ορίζοντες» που υποστήριζε η Νέα Δη¬ 
μοκρατία), είχε πολύ ρατσιστική συμπεριφορά απέναντι 
του. Εκτός του ότι τον εκμεταλλευόταν, έχοντάς τον να 
εργάζεται ανασφάλιστος και δίνοντάς του μεγάλο φόρτο 
εργασίας με σχετικά μικρό μισθό, του μιλούσε συχνά πολύ 
άσχημα, βρίζοντας τη θρησκεία του, τη χώρα του και τον 
ίδιο. Εκτός από τον φούρναρη, ερχόταν και ένας φίλος του 
στο μαγαζί, ο Γιώργος Ζαχαριάδης. Ο Ζαχαριάδης ερχόταν 
συχνά στον φούρνο και κάθε φορά προσέβαλε πάρα πολύ 
τον Ουαλίντ, κάνοντας χυδαία ρατσιστικά σχόλια, ενώ 
σε κάποιες περιπτώσεις τον είχε χτυπήσει. Ο Ουαλίντ δεν 
αντιδρούσε σε αυτές τις προκλήσεις, διότι προσπαθούσε 
μάταια να έχει μια καλή σχέση με τον φούρναρη. Φοβόταν 
πως, αν αντιδρούσε και τον απέλυε ο φούρναρης, θα δυ¬ 
σκολευόταν πάρα πολύ να βρει άλλη δουλειά. 

Ο Ουαλίντ, όπως και άλλοι Αιγύπτιοι, μάζευαν χρήμα¬ 
τα για να τα στείλουν στις οικογένειές τους στην Αίγυπτο. 
Κατά τη διάρκεια της ημέρας που όλοι πήγαιναν στις δου¬ 
λειές τους, κάποιοι έδιναν τα χρήματά τους στον Ουαλίντ, 
καθώς αφ’ ενός τον εμπιστεύονταν και, αφ’ ετέρου ο εργα¬ 
σιακός του χώρος ήταν ο πιο ασφαλής. Δεν μπορούσαν να 
αφήσουν τα χρήματά τους στο σπίτι γιατί αυτό δεν ασφά¬ 
λιζε καλά και φοβόντουσαν μήπως κάποιος τους κλέψει. 

Σ τις 3 Νοεμβρίου 2012 ο Ουαλίντ πήγε στο φούρνο 
στις 4 το πρωί, όπως έκανε κάθε μέρα, έχοντας πάνω 
του περίπου 12.000 ευρώ. Αυτές ήταν οι οικονομίες 
κάποιων Αιγυπτίων (συμπεριλαμβανομένου του ίδιου και 
του αδερφού του) που σκόπευαν να στείλουν στις οικογέ- 
νειές τους στην Αίγυπτο σε λίγες μέρες. Κάποια από αυτά 
τα χρήματα ήταν στις τσέπες του Ουαλίντ και τα υπόλοιπα 
σε ένα τσαντάκι που είχε. Προκειμένου να εξασφαλίσει ότι 
δεν θα έκλεβε κανείς το τσαντάκι του, είπε στον φούρνα¬ 
ρη για αυτό, ενημερώνοντάς τον πως είχε κάποια χρήμα¬ 
τα μέσα. Γύρω στη μιάμιση το μεσημέρι, όταν ο Ουαλίντ 
τελείωνε την δουλειά του και ετοιμαζόταν να φύγει, στο 
φούρνο βρίσκονταν ο φούρναρης, ο γιος του Σταμάτης (ο 
οποίος φέρεται να έχει σχέσεις με την τοπική Χρυσή Αυγή) 
και ο Γιώργος Ζαχαριάδης, ο φίλος του φούρναρη. 

Όταν ο Ουαλίντ ετοιμάστηκε να φύγει, ο φούρναρης 
του ζήτησε να περιμένει. Του είπε πως θα του έδινε τους 
δύο μισθούς που του χρωστούσε και ότι αν ήθελε να τους 
πάρει έπρεπε να περιμένει. Ο Ουαλίντ δεν γνώριζε ότι ο 
φούρναρης είχε πάει νωρίτερα εκείνη τη μέρα να αγοράσει 
μια μεγάλη σιδερένια αλυσίδα. Ξαφνικά, ο φούρναρης, ο 
Ζαχαριάδης και ο γιος του φούρναρη (Σταμάτης Σγούρ¬ 
δας) άρχισαν να χτυπάνε τον Ουαλίντ με μπουνιές, μέχρι 
που σωριάστηκε στο πάτωμα. Συνέχισαν να τον κλωτσά¬ 
νε και να τον πατάνε με τα πόδια τους. Του πέρασαν την 
αλυσίδα στο λαιμό του, τυλίγοντάς την πολύ σφιχτά και 
κλείνοντάς την με ένα λουκέτο. Τότε άρπαξαν το τσα¬ 
ντάκι του, μετέφεραν τον Ουαλίντ σε ένα φορτηγάκι που 
είχε ο φούρναρης και τον πήγαν στο σπίτι του φούρναρη, 
το οποίο βρισκόταν στα Αμπελάκια σε σχετικά απόμερο 
σημείο. Τον έβαλαν σε έναν στάβλο δίπλα στο σπίτι και 
έδεσαν την αλυσίδα σε ένα μεταλλικό κρίκο στον τοίχο, 
ασφαλίζοντάς την με δεύτερο λουκέτο. Εκεί άρχισαν να 
βασανίζουν τον Ουαλίντ με διάφορους τρόπους, ενώ εκεί¬ 
νοι το διασκέδαζαν τρώγοντας, πίνοντας και καπνίζοντας. 
Κάποια στιγμή πήγε στον στάβλο και ένας τέταρτος άν- 
δρας, ο Ει-εάεπΕ Ζοίο, που είναι μετανάστης από την Αλ¬ 
βανία, ο οποίος πρότεινε να βγάλουν τα ρούχα του Ουα¬ 
λίντ και να τα ψάξουν, καθώς θεωρούσε ότι είχε και άλλα 


-ΣΤΟ ΔΡΟΜΟ- 

Ουαλίντ 

Τάλεμπ 

χρήματα πάνω του. Οι άλλοι συμφώνησαν με την πρότασή 
του και άφησαν τον Ουαλίντ γυμνό, μόνο με το εσώρουχο, 
ενώ συνέχισαν να τον κακοποιούν με διάφορους τρόπους. 
Μεταξύ άλλων βασανιστηρίων, του τραβούσαν την αλυ¬ 
σίδα που τον έσφιγγε στο λαιμό ώστε να μην μπορεί να 
αναπνεύσει, τον χτυπούσαν μέχρι εκείνος να λιποθυμήσει 
και για να επαναφέρουν τις αισθήσεις του έριχναν πάνω 
του μπύρα. Όλοι γνώριζαν ότι ο Ουαλίντ δεν πίνει αλκόολ 
λόγω των θρησκευτικών του πεποιθήσεων, οπότε διασκέ¬ 
δαζαν με το να ρίχνουν μπύρα πάνω του ή να του ανοίγουν 
το στόμα και να τον υποχρεώνουν να την καταπιεί. Και οι 
τέσσερις τον βασάνιζαν με φρικτούς τρόπους για περίπου 
18 ώρες. Πολλές φορές ο φούρναρης έδενε την αλυσίδα 
γύρω από το χέρι του και τον χτυπούσε με αυτήν δυνατά 
στο κεφάλι. 

ταν άρχισε να ξημερώνει, έφυγαν όλοι για να 
πάνε στις δουλειές τους αφήνοντας τον Ουα¬ 
λίντ μόνο στο στάβλο. Κάποια στιγμή γύρισε ο 
γιος του φούρναρη και ο Ουαλίντ τον παρακάλεσε να τον 
ελευθερώσει. Τότε εκείνος του απάντησε πως δεν μπορού¬ 
σε να το κάνει αυτό, γιατί όταν τελείωνε τη δουλειά του ο 
πατέρας του θα επέστρεφε για να τον σκοτώσει. Κατόπιν 
έφυγε, καθώς ήταν αδειούχος από το στρατό κι έπρεπε να 
επιστρέφει. Ο Ουαλίντ έμεινε πάλι μόνος και τότε πρόσεξε 


Άρχισαν να χτυπάνε τον 
Ουαλίντ με μπουνιές 
μέχρι που σωριάστηκε στο 
πάτωμα. Συνέχισαν να τον 
κλωτσάνε και του πέρασαν 
την αλυσίδα στο λαιμό του, 
τυλίγοντάς την πολύ σφιχτά 
και κλείνοντάς την με ένα 
λουκέτο. 


ότι υπήρχε μια πέτρα μέσα στον στάβλο. Με μεγάλη δυ¬ 
σκολία κατάφερε να την πιάσει, καθώς η πέτρα ήταν μα¬ 
κριά και έπρεπε να τεντώσει το πόδι του για να τη φτάσει, 
ενώ η αλυσίδα τον έσφιγγε πάρα πολύ στο λαιμό και δεν 
μπορούσε να κουνηθεί εύκολα. Όταν την έπιασε, προ¬ 
σπάθησε με αυτήν να σπάσει το λουκέτο στο λαιμό του, 
αλλά σύντομα κατάλαβε ότι αυτό ήταν αδύνατο, επειδή το 
λουκέτο είχε μπει μέσα στο δέρμα του. Τότε προσπάθησε 
να σπάσει το δεύτερο λουκέτο που κρατούσε την αλυσί¬ 
δα δεμένη στον τοίχο. Με μεγάλη προσπάθεια, και τραυ¬ 
ματίζοντας αρκετά το χέρι του, κατάφερε να την σπάσει. 
Πήρε την αλυσίδα, βγήκε από τον στάβλο και άρχισε να 
περπατάει στον δρόμο ώστε να απομακρυνθεί από το σπί¬ 
τι. Περπάτησε για πολύ μεγάλη απόσταση, παρότι η όρασή 
του ήταν περιορισμένη από τα πολλά χτυπήματα στο κε¬ 
φάλι. Εξαντλημένος, κατέρρευσε μπροστά σε ένα δέντρο 
που βρισκόταν πάνω σε έναν δρόμο, πολύ κοντά σε έναν 
άλλο κεντρικό δρόμο. Κάποιοι καταστηματάρχες που εί¬ 
χαν τα μαγαζιά τους εκεί κοντά τον είδαν και ειδοποίησαν 
την αστυνομία. 

Ο Ουάελ, ο αδερφός του Ουαλίντ, βλέποντας ότι 
εκείνος δεν είχε επιστρέφει στο σπίτι, όπως συ¬ 
νήθιζε, άρχισε να τον ψάχνει μαζί με κάποιους 
άλλους φίλους τους Αιγύπτιους. Ο Ουάελ πήγε αμέσως 
στο φούρνο και, όταν διαπίστωσε πως ο Ουαλίντ δεν ήταν 
εκεί, πήρε τηλέφωνο τον φούρναρη. Εκείνος του είπε πως 
ο Ουαλίντ έφυγε την ώρα που συνήθιζε και πως κάποια 
στιγμή θα εμφανιστεί. Ο Ουάελ συνέχισε να παίρνει τη¬ 
λέφωνο τον φούρναρη και εκείνος συνέχισε να του λέει 
ψέματα και να τον παραπλανεί, ενώ κάποια στιγμή τον κά- 
λεσε να πιει καφέ μαζί του στο φούρνο και να σταματήσει 
για λίγο τις έρευνες. 



Τ ελικά ο Ουάελ με δύο φίλους του βρήκαν τον 
Ουαλίντ την επόμενη μέρα, όταν είχε καταρρεύ- 
σει μπροστά στο δέντρο, λίγα λεπτά πριν φτάσει 
η αστυνομία. Τότε κατάφεραν να βγάλουν την αλυσίδα 
από το λαιμό του Ουαλίντ. Ειδοποιήθηκε το ΕΚΑΒ και 
ο Ουαλίντ μεταφέρθηκε στο Θριάσιο Νοσοκομείο στην 
Ελευσίνα. Εκεί, παρότι τα τραύματά του ήταν πολύ σο¬ 
βαρά και έλεγε ότι έβλεπε θολά, έμεινε μόνο λίγες ώρες 
και κατόπιν μεταφέρθηκε στο Τμήμα Ασφαλείας της Σα¬ 
λαμίνας για να καταθέσει. Εκεί πήγε και ο φούρναρης, 
ισχυριζόμενος ότι ο Ουαλίντ είχε κλέψει από εκείνον το 
ποσό που είχε πάνω του. Όμως ο Ουαλίντ είπε στην αστυ¬ 
νομία πως το τσαντάκι ήταν δικό του και πως μέσα είχε 
μια φωτογραφία του με τη γυναίκα του και τα παιδιά του, 
γεγονός που διαπιστώθηκε αμέσως. Επίσης, τους έδειξε 
ότι πάνω στα χαρτονομίσματα είχε γράψει με μολύβι στα 
αραβικά τα ονόματα των Αιγύπτιων που του είχαν δώσει 
τα χρήματα. Κατόπιν αυτών, οι αστυνομικοί τού επέστρε¬ 
ψαν αμέσως περίπου 8.500 ευρώ. Τα υπόλοιπα χρήματα τα 
είχε ήδη ξοδέψει ο φούρναρης, καθώς χρωστούσε ενοίκια 
και για τους δύο φούρνους των οποίων είναι ιδιοκτήτης. 
Μετά την κατάθεσή του, ο Ουαλίντ μεταφέρθηκε στο Αλ¬ 
λοδαπών στην Πέτρου Ράλλη, όπου κρατήθηκε επειδή δεν 
είχε χαρτιά. Ο Ουαλίντ αφέθηκε ελεύθερος έπειτα από 
τέσσερις μέρες και μετά από έντονες αντιδράσεις, ενώ αρ¬ 
γότερα νοσηλεύτηκε για μέρες στο Κρατικό της Νίκαιας. 
Την ίδια στιγμή, μετά από διαφωνία εισαγγελέα και ανα¬ 
κριτή, ο φούρναρης και οι άλλοι τρεις που είχαν βασανίσει 
τον Ουαλίντ δεν προφυλακίστηκαν. 

Ο Ουαλίντ μετά τον 18ωρο βασανισμό του έχει υπο- 
στεί μόνιμες βλάβες στην υγεία του: δεν βλέπει 
πια καθόλου από το ένα μάτι, έχει συνεχώς πολύ 
δυνατούς πονοκεφάλους (ως αποτέλεσμα των πολλών 
χτυπημάτων στο κεφάλι), έχει πάθει χρόνια βρογχίτιδα 
(ως αποτέλεσμα της πολύωρης παραμονής του στο στά¬ 
βλο χωρίς ρούχα τον Νοέμβριο), έχει πρόβλημα στο νεφρό 
του και έχει επιδεινωθεί ένα πρόβλημα στο πόδι του που 
είχε εκ γενετής (το οποίο οι βασανιστές του γνώριζαν και 
επίτηδες τον κλωτσούσαν πολύ στο σημείο αυτό για να 
πονάει περισσότερο). Δεν μπορεί να κοιτάξει ψηλά γιατί 
ζαλίζεται, ενώ δεν είναι πλέον δυνατόν να εργαστεί λόγω 
των τόσων προβλημάτων στην υγεία του (καθιστώντας 
τον αδερφό του υπεύθυνο να συντηρεί τους τους δυο τους, 
τις οικογένειές τους στην Αίγυπτο, αλλά και τους γονείς 
τους). Επίσης, πάσχει από διαταραχή μεταυτραυματικού 
στρες και κατάθλιψη. 

Ίσως να μην μαθαίναμε ποτέ για αυτήν την υπόθεση αν 
ο Ουαλίντ δεν είχε καταφέρει να δραπετεύσει από το στά¬ 
βλο κι αν ο αδερφός του, ο Ουάελ, δεν είχε ξεσηκώσει όλη 
τη Σαλαμίνα για να τον βρει. Όλα τα στοιχεία δείχνουν ότι 
μετά τα βασανιστήρια, ο Σγούρδας και η παρέα του είχαν 
σκοπό να σκοτώσουν τον Ουαλίντ. 

Η δίκη των τεσσάρων βασανιστών του Ουαλίντ έχει 
αναβληθεί ήδη πέντε φορές. Κατηγορούνται για ληστεία, 
αρπαγή, πρόκληση βαριάς σκοπούμενης σωματικής βλά¬ 
βης και προσβολή της γενετήσιας αξιοπρέπειας κατά συ¬ 
ναυτουργία. Η δίκη θα συνεχιστεί στις 30/4. 

Μαρία Πανταζή 


* Αναδημοσίευση από το Ηίίρ://\ν\ν\ν.ρνονο.£Τ 

ταν το πρωινό της 20ης Οκτωβρίου 
2014, που ο τότε αρχηγός της αξιω¬ 
ματικής αντιπολίτευσης Α. Τσίπρας 
δήλωνε στα σκαλιά του υπουργείου άμυνας 
πως “το κράτος θα έχει συνέχεια” Είχε προη- 
γηθεί μια πολύωρη ενημέρωση του μετέπειτα 
πρωθυπουργού από τον τότε υπουργό άμυ¬ 
νας Δ. Αβραμόπουλο και όλους τους αρχη¬ 
γούς των σωμάτων του στρατού σχετικά με 
τα ανοιχτά ζητήματα του υπουργείου. 

Όντως, η συνέχεια είναι αδιαμφισβήτη¬ 
τη. Το ελληνικό κράτος συνεχίζει να συνερ¬ 
γάζεται με τη δικτατορία της Αιγύπτου και 
προγραμματίζει κοινά γυμνάσια με τη συμ¬ 
μετοχή Κύπρου και Ισραήλ, στα πλαίσια του 
ανταγωνισμού για κυριαρχία στην ανατολική 
Μεσόγειο. Οι εκστρατευτικές αποστολές του 
ελληνικού στρατού εκτός χώρας συνεχίζουν 


να εμπλέκονται στα επεκτατικά παιχνίδια. 
Οι προσπάθειες για γεωστρατηγική αναβάθ¬ 
μιση μέσω αγωγών φυσικού αερίου ή κατο¬ 
χύρωσης ΑΟΖ συνεχίζονται. Οι προμήθειες 
σε όπλα συνεχίζονται, επικουρούμενες από 
σαφείς προσπάθειες για αναζωογόνηση της 
ελληνικής βιομηχανίας όπλων. Η εκπαίδευση 
του στρατού για καταστολή εξεγέρσεων σε 
συνθήκες αστικού πεδίου συνεχίζεται, όπως 
και η συμμετοχή του στρατού στη διαχείριση 
και υποτίμηση των μεταναστών. Η λειτουργία 
του στρατού ως προς την τόνωση της εθνικής 
συνείδησης και τη δημιουργία της εθνικής 
κοινότητας/ταυτότητας όχι απλά συνεχίζεται 
με τον προηγούμενο ρυθμό, αλλά αναβαθμί¬ 
ζεται: ο στρατός εκδίδει βιβλία που θα παρα¬ 
σχεθούν δωρεάν σε όλα τα σχολεία, τα οποία 
θα αναδεικνύουν τα δίκαια του έθνους έναντι 
της “διαβολικής Μέρκελ και των λοιπών απο¬ 
γόνων του Χίτλερ”, ετοιμάζει τμήματα μηχα¬ 
νικού για πολιτική χρήση “αξιοποιώντας” τη 
δωρεάν εργασία του φαντάρου, αναβαθμίζει 
σε κιτς εθνικιστικά δΗο^ν τις παρελάσεις, κα¬ 
τασκευάζει το φιλανθρωπικό του προφίλ με 
παροχή συσσιτίων. 


Μην έχουμε αυταπάτες. Δεν πρόκειται για 
την ακρο-δεξιά παραφωνία του Καμμένου 
στο υπουργείο άμυνας, ούτε για την υπανα¬ 
χώρηση του ΣΥΡΙΖΑ από τις αριστερές του 
διακηρύξεις. Πρόκειται για τη σημασία του 
μιλιταρισμού τόσο στο εσωτερικό όσο και 
στο εξωτερικό. Πρόκειται για τη συνέχεια της 
αγοράς, του κράτους και του καπιταλισμού. 
Πρόκειται για τα συμφέροντα των ταξικών 
μας εχθρών που συνεχίζουν να κυριαρχούν. 

Σε αυτό το πλαίσιο δεν θα μπορούσε να 
μην έχει συνέχεια και κάτι ακόμα: η αταλά- 
ντευτη στάση του στρατού απέναντι στους 
αρνητές του. Η πιθανότητα διαρροής έμψυ¬ 
χου δυναμικού, η πιθανότητα ρωγμής στην 
εθνικιστική φρενίτιδα, η πιθανότητα υπο¬ 
νόμευσης του αξιόμαχου είναι σενάρια που 
ο στρατός πρέπει να αποφύγει, ειδικά τώρα 
που η καπιταλιστική αναδιάρθρωση γεννάει 
νέα πεδία ευκαιριών και κινδύνων. 

Έτσι εξηγείται το μένος των στρατοκρα¬ 
τών απέναντι στους αντιμιλιταριστές. Έτσι 
εξηγείται η συνεχής δίωξη του ολικού αρ¬ 
νητή στράτευσης Μιχάλη Τόλη. Τι κι αν έχει 
ήδη καταδικαστεί το Μάρτιο του 2014, τι κι 


αν του έχουν ήδη επιβληθεί 2 πρόστιμα των 
6.000 για ανυποταξία, τι κι αν δεν έχει κατα¬ 
θέσει ποτέ την μπλε ταυτότητα για να λά¬ 
βει στρατιωτική, ούτε διάβηκε την πύλη του 
στρατοπέδου - για τους στρατοκράτες δεν 
έχει σημασία. Σημασία έχει η δικαστική και 
οικονομική καταστολή σε βαθμό εξόντωσης 
και, κατ επέκταση, φίμωσης. 

Οι στρατοκράτες, όμως, κάνουν τη δου¬ 
λειά τους. Εμείς ας κάνουμε τη δική μας. Να 
μην αφήσουμε κανέναν μόνο απέναντι στους 
χακί εκβιασμούς. Να βρεθούμε στο πλάι του 
ολικού αρνητή στράτευσης Μ. Τόλη στις 14 
Μάη 2015, στο στρατοδικείο Ιωαννίνων. Να 
αρνηθούμε το στρατό, να συγκρουστούμε 
με το διάχυτο μιλιταρισμό, να χτίσουμε την 
ταξική-διεθνιστική αλληλεγγύη, να οργα¬ 
νώσουμε τον πόλεμο κατά του πολέμου. Για 
ένα κόσμο χωρίς στρατιωτική βαρβαρότητα, 
εθνικιστικά μίση, κρατική καταπίεση και κα¬ 
πιταλιστική εκμετάλλευση. 

ι/ Ξυπόλυτο Τάγμα, ολικοί αρνητές 
στράτευσης από τα Γιάννενα. 



ΣΚΟΥΡΙΕΣ ΧΑΛΚΙΔΙΚΗΣ 

Κατασκευάζοντας 
έναν εμφύλιο 

Σ ύμφωνα με την πάγια τακτική που ακολουθεί η 
εταιρεία Ελληνικός Χρυσός και τα σωματεία των 
εργαζομένων της από τότε που εκλέχτηκε ο ΣΥ- 
ΡΙΖΑ, την Κυριακή 5 Απρίλη ανακοινώθηκε η αντισυγκέ- 
ντρωσή τους στο ίδιο σημείο που είχαν καλέσει σε πορεία 
οι επιτροπές αγώνα ενάντια στην εξόρυξη χρυσού και 
χαλκού, αδιαφορώντας για τυχόν ένταση που θα δημι- 
ουργούνταν - ή επιδιώκοντάς την. Τις προηγούμενες δυο 
φορές καταλάμβαναν τον χώρο της προσυγκέντρωσης, το 
Χοντρό Δέντρο, ενώ η αστυνομία απέκλειε τους διαδηλω¬ 
τές μερικά χιλιόμετρα μακριά ώστε να μην γίνει η πορεία. 
Αυτή τη φορά η προσυγκέντρωση των επιτροπών αγώνα 
και των αντιδρώντων στην «επένδυση» ξεκίνησε νωρίτε¬ 
ρα ώστε να μπορέσουν να πραγματοποιήσουν την πορεία 
τους, και από νωρίς το πρωί άρχισαν να συγκεντρώνονται 
στο προανακοινωμένο σημείο. Αυτό δεν άρεσε καθόλου 
στην εταιρεία, τα σωματεία και τα ΜΑΤ, που οργάνωσαν 
την αντεπίθεσή τους σε αγαστή συνεργασία. 

Η προσυγκέντρωση των επιτροπών κατοίκων ενάντια 
στην εξόρυξη αποκλείστηκε από ισχυρές δυνάμεις των 
ΜΑΤ (έφτασαν 11 κλούβες, ακολουθούμενες από εργαζό¬ 
μενους της εταιρείας) και οι 150 προσυγκεντρωμένοι απο¬ 
κόπηκαν από τους περίπου 1000 συνολικά διαμαρτυρό- 
μενους κατοίκους και αλληλέγγυους, που δεν αφέθηκαν 
να ενωθούν και να πραγματοποιήσουν την πορεία τους. 
Φαίνεται πως η αστυνομία μπόρεσε πιο εύκολα να αντι¬ 
μετωπίσει δυναμικά τους... «κουκουλοφόρους με τις μολό- 
τωφ», όπως ανέφεραν τα κανάλια (για να συμπληρώσουν 
το παζλ της βίας με την παραπληροφόρηση), παρά τους 
-αρχικά 50 περίπου- μεταλλωρύχους! Εφόρμησαν μαζί οι 
μεν από το λόφο, τα δε ΜΑΤ από κάτω, διώχνοντας τους 
διαμαρτυρόμενους από το σημείο εν μέσω πετροβολισμών. 
Οι... εργάτες (“Εργατιά-εργατιά, ενωμένοι σαν γροθιά”, 
φώναζαν πλάι στους αστυνομικούς) αφέθηκαν να χτυπή¬ 
σουν τρεις γυναίκες πετώντας τες κάτω με κλωτσιές, ενώ 
από το πλάι οι... ειρηνοποιές δυνάμεις των ΜΑΤ περικύ¬ 
κλωσαν όσους είχαν απομονώσει στον λόφο. Τέσσερις άν¬ 
θρωποι τραυματίστηκαν, ο ένας σοβαρά από μάρμαρο που 
έφαγε στο κεφάλι. 

Έχοντας συμμάχους την ΕΛ.ΑΣ. και τα ελληνικά κανά¬ 
λια (είναι αξιοσημείωτο ότι το κανάλι του επιχειρηματία 
που δραστηριοποιείται στην περιοχή ήταν πιο μετριοπα¬ 
θές από τον ΑΝΤΙ, που ξεπέρασε σε μίσος και προπαγάν¬ 
δα ακόμα και τις ανακοινώσεις της ίδιας της εταιρείας) η 
αντισυγκέντρωση εξελίχθηκε σε μια επίδειξη των στόχων 
της εταιρείας. Οι μεταλλωρύχοι, με τα μπουφάν της εται¬ 
ρείας -ίσως για να δείξουν ότι λειτουργούν σαν στρατός 
και κάτω από εντολές- και με την καντίνα της εταιρείας 
να κερνάει καφέδες και σάντουιτς, εξαπέλυσαν επιθέσεις 
με καδρόνια και πέτρες εναντίον των διαμαρτυρόμενων 
κατοίκων, έχοντας μπροστά τους τις πλάτες των ΜΑΤ που 
είχαν πρόσωπο σε αυτούς που είχαν προαναγγείλει τη συ¬ 



γκέντρωση. Ακόμα κι όταν οι μεταλλωρύχοι προσπερνού¬ 
σαν από τα πλάγια τις δυνάμεις της ΕΛ.ΑΣ., η προσήλωση 
των ΜΑΤ εξακολουθούσε να στοχεύει στους κατοίκους. 

Έχουν γραφτεί ήδη πολλά και έχουν δημοσιευθεί αρ¬ 
κετά βίντεο και φωτογραφίες για να μπορεί να καταλάβει 
και ο πλέον ανενημέρωτος τι ακριβώς έγινε την Κυριακή 
5 Απρίλη στις Σκουριές. Ο υπουργός προστασίας της κυ¬ 
ριαρχίας Γ. Πανούσης είναι ίσως ο μόνος που δεν φρόντι¬ 
σε να ενημερωθεί. Η διαπίστωση ότι: «εκεί θα έχουμε νε¬ 
κρούς» δεν απενοχοποιεί κανέναν. 

Η συνέργεια σε ένα έγκλημα που διαρκεί 30 χρόνια 
στην περιοχή και αφορά τον διχασμό της κοινωνίας, διχα¬ 
σμό που οδηγεί με μαθηματική ακρίβεια σε έναν εμφύλιο 
χωρίς εισαγωγικά, δεν μπορεί να κρύβεται πίσω από την 
μετάθεση ευθυνών, την παραπληροφόρηση, την άγνοια, 
την ιδεοληψία. 

Η επίκληση των εργαζομένων στο δικαίωμα στην εργα¬ 
σία δεν μπορεί να λειτουργεί σαν άλλοθι για να επιτίθε¬ 
νται με καδρόνια και πέτρες, ούτε για να τρομοκρατούν 
με απειλές που είναι αναρτημένες στο διαδίκτυο και προ- 
καλούν ανατριχίλα. Αν χίλιες θέσεις εργασίας προκαλούν 
τόσο μίσος, ενάμισι εκατομμύριο ανθρώπων που έχασαν 
τα πάντα για το χατήρι αυτών που στηρίζουν τους χίλιους 
τι θα έπρεπε να κάνουν; 

Η κατασκευή εικόνων και το μοντάζ από πλευράς τη¬ 
λεοπτικών σταθμών αποτελεί πρόκληση και υποδαυλίζει 
τις τρομοκρατικές ενέργειες των σύγχρονων δούλων-ερ- 
γατών της εταιρίας εναντίον όλων όσων παλεύουν για τη 
ζωή τη δική τους και των παιδιών τους. 

Πολύ θα την βόλευε την Εΐάοταάο Οο1<3 η δημιουρ¬ 
γία ενός «ανεξάρτητου κρατιδίου ιδιωτικού δικαίου» στα 
όρια της Β.Α Χαλκιδικής, ίσως με όνομα “ Χρυσή Ιδιωτι¬ 
κή Δημοκρατία Α.Ε.” και με σημαία του το λογότυπο της 
εταιρίας. Θα ήταν μία παγκόσμια πρωτοτυπία, το πρώτο 
ιδιωτικό-εταιρικό κράτος του πλανήτη. Θα δικαιωνόταν 
έτσι και ο οικονομικός της ιδεολογικός “γκουρού” Μίλτον 
Φρίντμαν. 

Αναδημοσιευτής 

* Το παραπάνω διασκευασμένο κείμενο περιέχει εκτενή απο¬ 
σπάσματα κειμένων της Νέλλης Ψαρρού: “ Σκουριές: πώς εται¬ 
ρεία και αστυνομία στήνουν εμφύλιο στην περιοχή ” και του 
Παρατηρητηρίου Μεταλλευτικών Δραστηριοτήτων (Ηίίρ:// 
αηΐίζοίάργ.οτζ/) 


Η μεγάλη παρέλαση 
των υποτακτικών 

Μικρό σχόλιο σχετικά με την συγκέντρωση 
διαμαρτυρίας των μεταλλωρύχων στις 16/4/05 

«Ούτε δολοφόνοι, ούτε αναρχικοί 
είμαστε εργάτες απ’την Χαλκιδική» 

Σύνθημα των μεταλλωρύχων 

ταν όλοι εκεί. Δεν έλειψε κανείς. 

Τα τσιράκια της εταιρίας, οι ραγιάδες που δεν διστά¬ 
ζουν να επιτεθούν στους γείτονές τους, να σηκώσουν 
πέτρες και να σπάσουν κεφάλια αγωνιστών, να γλείφονται με 
τους μπάτσους, να αγκαλιάζονται με τους φασίστες, να στοχο¬ 
πο ιούν, να παρακαλάνε το καναδικό κράτος να επιβληθεί επί του 
ελληνικού. Οι υποτακτικοί που συγκροτούν ιδιωτικό στρατό για 
χάρη των αφεντικών τους για τον μεγάλο αλλά βρώμικο μι¬ 
σθό που τους πετάνε κάθε μήνα. Τα πληρωμένα φερέφωνα της 
εξουσίας που σε αυτήν την συγκέντρωση πολλαπλασίασαν τον 
αριθμό και υπερτόνισαν την εργατική ταυτότητα των συγκε¬ 
ντρωμένων γιατί η εταιρία πληρώνει τα κανάλια, τις σελίδες και 
τις εφημερίδες τους, γιατί οι μεταλλωρύχοι προσομοιάζουν στο 
ανθρωπολογικό είδος του εργάτη-μισθοφόρου που προσπαθούν 
να δημιουργήσουν και γιατί εν τέλει βρίσκονται στο ίδιο στρα¬ 
τόπεδο με όλους αυτούς. Οι ιδεολόγοι της ανάπτυξης, που εμπο¬ 
ρεύονται την πολιτική προστασία των εταιριών του μαύρου θα¬ 
νάτου, που ιδεολογικοποιούν την εμπορευματοποίηση της γης, 
του νερού και του αέρα, που νοηματοδοτούν την οικονομία επί 
πτωμάτων. Ο Μπόμπολας με τους ανθρώπους του, που έχει στην 
κατοχή του εθνικές οδούς, εφημερίδες, πολιτικά κόμματα, κα¬ 
νάλια, εταιρίες στην ενέργεια και στις κατασκευές, δημάρχους, 
βουλευτές και μισθοφόρους. Ο ολιγάρχης που αυτονομείται για 
να διεκδικήσει τα συμφέροντά του με όλα τα μέσα, που διαθέτει 
μερίδιο της πραγματικής εξουσίας και κατασκευάζει ιδιωτικούς 
στρατούς. Οι ναζιστές, μπράβοι του μαύρου κεφαλαίου και τυ¬ 
χοδιώκτες που έτρεξαν να προσφέρουν τις υπηρεσίες τους στα 
μεγάλα αφεντικά, να κερδίσουν στελέχη και ψήφους από το πιο 
ελεεινό κομμάτι της εργατικής τάξης και εν τέλει να συμπαρα¬ 
σταθούν στα μοναδικά υποκείμενα που πέρα από τους ίδιους μά¬ 
χονται πίσω από τους μπάτσους. Οι έμμισθοι καραγκιόζηδες που 
πήραν ένα πενηντάρικο και κατέβηκαν στην συγκέντρωση δεχό¬ 
μενοι να μετρηθούν σαν βελάζοντες υποτακτικοί, απλά και μόνο 
για να μεγαλώσει το κοπάδι. Οι μπάτσοι που προστάτευαν με 
κλούβες τη συγκέντρωση των μεταλλωρύχων, με τον ίδιο τρόπο 
που τους προστατεύουν στις Σκουριές, με τον ίδιο τρόπο που με 
οποιαδήποτε κυβέρνηση -αριστερή ή δεξιά- θα προστατεύουν τα 
πραγματικά αφεντικά τους. 

Περισσότερο απ’ όλα ήταν εκεί η εικόνα του μελλοντικού κοι¬ 
νωνικού ιστού. Συγκεντρώσεις και αντισυγκεντρώσεις για τα 
συμφέροντα μια εταιρίας, κανιβαλισμός και επιβίωση επί πτω¬ 
μάτων. Η κάθοδος των μεταλλωρύχων στην Αθήνα, τα συνθή- 
ματά τους, η δουλική επανάληψη της λέξης “ανάπτυξη” σαν το 
υπέρτατο κοινωνικό αγαθό, νοηματοδοτούν πολιτικά τον έτσι 
κι αλλιώς πολύ σημαντικό αγώνα των κατοίκων στις Σκουριές. 
Του δίνουν έτσι ακόμα μεγαλύτερη αξία, ακριβώς γιατί απέναντι 
τους έχουν την πιο κρυστάλλινη μορφή της αντεπανάστασης. 
Την εμπροσθοφυλακή της. 

ι/ Βάγιάν 

" ΙΑΝΟΣ. Αλυσίδα για τον εργαζόμενο. 



Τ ο τελευταίο διάστημα κάτι κινείται 
γύρω από τη γνωστή αλυσίδα πολι¬ 
τισμού με το όνομα «Ιανός». Αφού 
έγιναν γνωστές οι πρωτάκουστες μέθοδοι 
ελέγχου της παραγωγικότητας των εργαζο¬ 
μένων, οι απλήρωτες ώρες εντατικής εργα¬ 
σίας, οι απολύσεις ή οι εξαναγκασμοί σε πα¬ 
ραίτηση από πλευράς της εργοδοσίας, έχει 
ξεκινήσει μία προσπάθεια μποϋκοτάζ του 
βιβλιοπωλείου με πρωτοβουλία της Ελευ- 
θεριακής Συνδικαλιστικής Ένωσης (ΕΣΕ) 
Αθήνας, Θεσσαλονίκης και Ιωαννίνων. 

Οι κινητοποιήσεις στη Θεσσαλονίκη συν¬ 
δυάστηκαν με την αμπάνια ενάντια στην 
καθιέρωση της κυριακάτικης εργασίας και 
πήραν τη μορφή αποκλεισμών και διαμαρ¬ 
τυρίας έξω από το κεντρικό κατάστημα του 
Ιανού στην πλατεία Αριστοτέλους. Κατά τη 
διάρκεια του Διεθνούς Φεστιβάλ Ντοκιμα¬ 
ντέρ στην πόλη -ενός θεσμού κουλτούρας 
και πολιτισμού, που στήνεται παρόλα αυτά 
πάνω στην εθελοντική εργασία και, στην 
καλύτερη περίπτωση, στην κακοπληρωμένη 
ελαστική εργασία των συντελεστών του-, 
πραγματοποιήθηκε παρέμβαση έξω από τον 
κινηματογράφο Ολύμπιον. Το βιβλιοπωλείο 
Ιανός, καθώς και άλλες αντίστοιχες αλυσί¬ 
δες «τέχνης και πολιτισμού» συμμετείχαν 
στην προώθηση του Φεστιβάλ, οργανώνο¬ 
ντας συνεντεύξεις τύπου και δρώμενα για 
το σινεφίλ κοινό, με τον τρόπο που αυτές 
ξέρουν καλύτερα: Προώθηση της τέχνης, 
της ελεύθερης έκφρασης και της νεανικής 
δημιουργικότητας με φόντο την επισφαλή 
εργασία δεκάδων εργαζομένων, τον εθελο¬ 
ντισμό αρκετών, τον πλουτισμό λίγων... 

[Ανεμόσκαλα] 

Ανακοίνωση της ΕΣΕ 
για το Μποϋκοτάζ στο 
βιβλιοπωλείο ΙΑΝΟΣ 

Η αλυσίδα πολιτισμού της εκμετάλ¬ 
λευσης Ιανός μάς έχει απασχο¬ 
λήσει από παλιά. Εκατοντάδες 
εργαζόμενοι έχουν περάσει από εκεί, αλλά 
ελάχιστοι έμειναν. Άλλοι εκδιώχθηκαν και 
άλλοι αναγκάστηκαν σε παραίτηση για¬ 
τί δεν άντεχαν τα εξαντλητικά ωράρια και 
τους ολοένα και πιο εντατικούς ρυθμούς. Η 
επιχείρηση έχει βρεθεί στα δικαστήρια έπει¬ 
τα από αγωγή εργαζόμενου. Παρουσιάζεται 
ως αλυσίδα πολιτισμού και προώθησης του 
βιβλίου, ενώ από πίσω κρύβονται τα κάτερ¬ 
γα της εποχής. Στον Ιανό κάθε λάθος κο¬ 
στίζει με πρόστιμο και ακόμα και η περιττή 
χρησιμοποίηση του ασανσέρ μπορεί να σε 
οδηγήσει σε μείωση μισθού. Εκμεταλλευ¬ 
όμενοι μάλιστα την οικονομική κρίση (για 
τους άλλους) και την τρομακτική ανεργία 
θωρακίζουν λιθαράκι-λιθαράκι το κάστρο 
της αυθαιρεσίας και του εκβιασμού. Η κρί¬ 
ση αποτελεί και γι’ αυτήν την επιχείρηση τη 
χρυσή ευκαιρία για πετσόκομμα των εργα¬ 
τικών δικαιωμάτων (κοινώς για να μας κά¬ 
νουν τη ζωή πιο δύσκολη). 

Η ΕΣΕ εξαιτίας της εργοδοτικής αυθαι¬ 
ρεσίας και της δίωξης συνδικαλιστών καλεί 
σε: Μποϋκοτάζ στον Ιανό! προκειμένου να 
λειτουργήσει ως μέσο πίεσης για την εργο¬ 
δοσία και ως μέσο παραδειγματισμού για τα 
υπόλοιπα αφεντικά. 

Αν ο διπλοπρόσωπος θεός Ιανός στη ρω¬ 
μαϊκή μυθολογία αντιπροσώπευε το κάθε 
ξεκίνημα και τη μετάβαση από τον πρωτο¬ 
γονισμό στον πολιτισμό, για μας η επιχεί¬ 
ρηση Ιανός αντιπροσωπεύει τη μεγαλύτερη 
εργοδοτική επίθεση και αυθαιρεσία αλλά 
και την ανάγκη για το ξεκίνημα μιας εργα¬ 
τικής αντεπίθεσης. Αφού δεν μας σέβονται, 
καλύτερα να μας φοβούνται! 


Γυρνώντας στο 2011 και 
επιστρέφοντας στο 2014 - αυτή 
τη φορά με απολύσεις. 

Την Κυριακή 19/06/2011 εργάστηκαν στον 
Ιανό Θεσσαλονίκης 20 υπάλληλοι, χωρίς 
όμως και πάλι να πληρωθούν τις νόμιμες 
προσαυξήσεις. Ένας από τους εργαζόμε¬ 
νους, ο οποίος ήταν αντιπρόεδρος του σω¬ 
ματείου υπαλλήλων Βιβλίου Χάρτου νομού 
Θεσσαλονίκης, διαμαρτυρήθηκε και κατήγ¬ 
γειλε το γεγονός στην επιθεώρηση εργα¬ 
σίας. Η επιχείρηση αναγκάστηκε τότε να 
καταβάλλει το ποσό, αλλά στοχοποίησε τον 
συνάδελφο και ξεκίνησε την προσπάθεια να 
τον απομακρύνει και να εκδικηθεί και αυτόν 
και τα υπόλοιπα μέλη του σωματείου (είχε 
ζητήσει από άλλες συνεργαζόμενες εταιρίες 
να μην στέλνουν στο κατάστημα συγκεκρι¬ 
μένους εργαζόμενους, που αγωνίζονταν με 
το σωματείο). 

Η πρώτη της κίνηση ήταν να απαιτή¬ 
σει από τους υπόλοιπους συναδέλφους 
να «αποκηρύξουν» τον συνάδελφο και το 
σωματείο, καθώς οι συλλογικότητες των 
εργαζομένων αποτελούν εμπόδιο στην αυ¬ 
ξανόμενη εκμετάλλευση. Συγχρόνως σύ- 
νταξε ένα κείμενο όπου διαφημιζόταν και 
διατεινόταν ότι γράφτηκε από τους «πραγ¬ 
ματικούς εργαζόμενους του Ιανού», ενώ 
παράλληλα κατηγορούσε όσους αντιστέ¬ 
κονται ως εργατοπατέρες (προσφέροντας 
το λιθαράκι του στη γενικότερη απονοημα- 
τοδότηση του πραγματικού συνδικαλισμού, 
εξισώνοντάς τον με πρακτικές ανάθεσης και 
γραφειοκρατίας). 

Η συγκεκριμένη πρακτική, το να μιλάν οι 
εργοδότες στο όνομα των υπαλλήλων και 
να προσπαθούν να περάσουν στη συνείδη¬ 
σή μας ότι τα συμφέροντα μας ταυτίζονται, 
ή έστω εξαρτώνται από τα δικά τους, απο¬ 
τελεί τη μεγαλύτερη ασυδοσία. Ως εργάτες 
διατυμπανίζουμε παντού ότι τα εργατικά 
συμφέροντα είναι αντίθετα στα συμφέρο¬ 
ντα των αφεντικών και ότι μόνο από εμάς 
εξαρτάται το να τα βάλουμε στην πρώτη 
γραμμή και να πολεμήσουμε γι’ αυτά ως την 
κατάργηση της μισθωτής σκλαβιάς και την 
απελευθέρωση της τάξης μας. 

Με ανάλογα κόλπα όμως επανήλθε το 
αφεντικό του Ιανού και το 2014, όταν συνέ¬ 
ταξε και πάλι κείμενο στο όνομα των εργα¬ 
ζομένων, ως απάντηση στις προκηρύξεις και 
τον αγώνα του Συλλόγου Υπαλλήλων Βι¬ 
βλίου Χάρτου Αττικής. Αυτή τη φορά όμως, 
το κείμενο δεν υπέγραφαν γενικά «οι πραγ¬ 
ματικοί εργαζόμενοι» αλλά, επισείοντας τον 
φόβο της απόλυσης και των αντιποίνων, 
απαίτησε απ’ όλους τους εργαζόμενους 


Ο Ιανός πρωτοπορεί 
καί κρεμάει 
μηχανάκια 
στον λαιμό των 
εργαζομένων 
προκειμένου να 
μετρήσει την 
αποδοτικότητά τους 
στις πωλήσεις 


να το υπογράψουν ονομαστικά (έτσι ώστε 
αυτή τη φορά να μην αποκαλυφθεί τόσο 
εύκολα ότι το έγραψε ο ίδιος). Εκμεταλ¬ 
λευόμενος την ανεργία και την οικονομική 
ανέχεια ζήτησε δηλώσεις νομιμοφροσύνης 
(θεωρώντας τον εαυτό του ως πλήρως κυ¬ 
ρίαρχο), προκειμένου να συνεχίσει κάποια/ 
ος να εργάζεται, για να του αποφέρει τα τε¬ 
ράστια κέρδη. 

Εργαζόμενοι από το ΙΑΝΘ5 ΒΑΖΑΑΚ 
στο κέντρο της Αθήνας, αλλά και από κα¬ 
ταστήματα της Θεσσαλονίκης, απολύθηκαν 
γιατί έβαλαν μπροστά την αξιοπρέπειά τους 
και αρνήθηκαν να υπογράψουν το κείμενο. 
Επίσης, μια ακόμη συνάδελφος εξωθήθηκε 
σε παραίτηση λόγω «δυσμενούς μετάθε¬ 
σης». Επιπλέον, ένα χρόνο πριν έβαλε τους 
υπαλλήλους να υπογράψουν υπεύθυνη δή¬ 
λωση ότι δήθεν δεν υφίσταται η Αργία του 
Αγίου Πνεύματος για τα βιβλιοπωλεία (!!!). 
Από πότε όμως έχουμε φτάσει στο σημείο 
να επιτρέπουμε στα αφεντικά να μιλούν στο 
όνομά μας; (Αφεντικοπατερισμός ονομάζε¬ 
ται αυτό). 

Αλυσίδες στο λαιμό ή ο 
υπάλληλος του μήνα 

Ο Ιανός πρωτοπορεί και κρεμάει μηχα¬ 
νάκια στο λαιμό των εργαζομένων (την 
επόμενη φορά ίσως διαλέξει και τα περι¬ 
βόητα βραχιολάκια) προκειμένου να μετρή¬ 
σει την αποδοτικότητά τους στις πωλήσεις 
και έτσι να ξέρει ποιόν θα διώξει στο τέλος 
του μήνα. Σκοπός του είναι να εισάγει τον 
ανταγωνισμό και τον κανιβαλισμό ανά¬ 
μεσα στους εργαζομένους. Συγχρόνως 
με αυτό τον τρόπο τους αναγκάζει να αυ¬ 
ξήσουν την παραγωγικότητά τους και να 
εντατικοποιήσουν τους ρυθμούς τους, γε- 
μίζοντάς τους με περισσότερο άγχος και 
προσπαθώντας να τους κάνει να αναγνωρί¬ 
ζουν στους συναδέλφους τους τον ανταγω¬ 
νιστή και όχι τον σύντροφο. Η επιχείρηση 
παραδέχεται ότι: «Μέσα από αυτά τα στοι¬ 


χεία άλλωστε επιβραβεύονται οι καλύτεροι 
πωλητές με μπόνους». Παραδέχεται δηλαδή 
ότι θίγεται η αξιοπρέπεια των εργαζομένων, 
οι οποίοι μετατρέπονται σε κυνηγούς που 
θα παίρνουν τον πελάτη στο κατόπι, προ¬ 
κειμένου να του πουλήσουν το πιο ακριβό 
βιβλίο. Στην περίπτωση εξάλλου του ΙΑ- 
ΝΟΥ, μπόνους αποτελεί το να μη χάσεις τη 
δουλειά σου. 

Ξύλο στους απεργούς 

Στις 28/12/2014, κατά τη διάρκεια της απερ- 
γιακής παρέμβασης ενάντια στην κατάρ¬ 
γηση της κυριακάτικης αργίας, έξω από το 
βιβλιοπωλείο ΙΑΝΟΣ στην οδό Σταδίου, 
η επιχείρηση ζήτησε τη συμβολή των μπά- 
τσων για να χτυπήσει τους συγκεντρωμέ¬ 
νους απεργούς και αλληλέγγυους, ώστε 
να λειτουργήσει το βιβλιοπωλείο. Αξίζει να 
τονίσουμε ότι την ημέρα εκείνη είχε προ¬ 
γραμματιστεί εκδήλωση στον ΙΑΝΟ από 
τον ραδιοφωνικό σταθμό «Στο Κόκκινο» 
(συμφερόντων ΣΥΡΙΖΑ). Η αιτιολογία ήταν 
η παρεμπόδιση και παρακώλυση. 

Έπειτα από τις μηνύσεις στις οποίες προέ- 
βη η επιχείρηση, ξυλοκοπήθηκαν οι απεργοί 
και συνελήφθησαν στην αρχή τέσσερα άτο¬ 
μα και έπειτα άλλα τρία, κατά τη διάρκεια 
της παράστασης αλληλεγγύης έξω από το 
αστυνομικό τμήμα Ακροπόλεως. 

Η περιφρούρηση της απεργίας αποτελεί 
για το εργατικό κίνημα μια δίκαια πρακτική 
και αυτό το πρωτοφανές περιστατικό από 
πλευράς της εργοδοσίας και της ΕΛ.ΑΣ. 
μάς δείχνει ότι δεν αρκούνται πλέον στη 
γνωστή φτηνή προπαγάνδα περί «γραφικών 
συνδικαλιστών» και εχθρών της οικονομίας 
και της χώρας, αλλά ότι πλέον είναι ολο¬ 
φάνερα τα μέτωπα που έχουν δημιουργηθεί 
και πρέπει να είμαστε πιο αποφασισμένοι 
μπροστά σε αυτά που θα ακολουθήσουν. 
Τα αφεντικά, μικρά και μεγάλα, έχουν δείξει 
πόσο σημαντική είναι για αυτούς η επιβο¬ 
λή και άλλων εργάσιμων ημερών μέσα στην 
εβδομάδα, βάζοντας υπουργούς να νομοθε¬ 
τούν, μπάτσους να ξυλοκοπούν και να συλ¬ 
λαμβάνουν, κόμματα και εργατοπατέρες να 
υπόσχονται και να δολοπλοκούν. 

Θα απαντήσουμε στην επίθεση αυτή με 
οργάνωση, αλληλεγγύη και ακηδεμόνευ¬ 
τους αγώνες. Έχουμε την υποχρέωση ως ερ¬ 
γατική τάξη να επιδείξουμε τη δύναμη που 
έχουμε όχι μόνο να καταργήσουμε οποιο- 
δήποτε αντεργατικό νόμο έχει ψηφιστεί τα 
τελευταία χρόνια, αλλά και να κερδίσουμε 
νέα δικαιώματα με επιθετικούς αγώνες. 

ι/ Ελευθεριακή 

Συνδικαλιστική 

Ένωση 

" Ανταπόκριση από το διήμερο 

για την Εργατική Ομοσπονδία Βάσης (ΕΡΓΟΒΑ) 



Σ τις 21-22 Μαρτίου πραγματοποιήθη¬ 
κε στο αμφιθέατρο ΜΑΧ του πολυ¬ 
τεχνείου το προσυνεδριακό διήμερο 
της Εργατικής Ομοσπονδίας Βάσης. Κατά τη 
διάρκεια του διημέρου που είχε καλεστεί από 
τη Συνέλευση Βάσης Εργαζομένων Οδηγών 
Δικύκλου, τη Συνέλευση Εργαζομένων/Ανέρ- 
γων/Φοιτητών στα ΜΜΕ και το Σωματείο 
Σερβιτόρων-Μαγείρων και λοιπών εργαζο¬ 
μένων του κλάδου του επισιτισμού μπήκαν 
οι βάσεις για τη δημιουργία της Εργατικής 
Ομοσπονδίας Βάσης, μέσω ενός καλά οργα¬ 
νωμένου και πολιτικά προσδιορισμένου δια¬ 
λόγου. Η συμμετοχή κρίθηκε ικανοποιητική 
από τους διοργανωτές, όπως και συνολικά το 
αποτέλεσμα των διαδικασιών. 

Πρώτη Μέρα 

Η πρώτη ημέρα ξεκίνησε με τις ανακοινώσεις 
σχετικά με τον τρόπο λειτουργίας του συνε¬ 
δρίου. Ορίστηκε ότι θα υπάρχει μια εναλ- 
λασόμενη γραμματεία, ότι οι ερωτήσεις θα 
καταγράφονται μόνο με τη συναίνεση του 
ομιλούντα, ότι όλες οι τοποθετήσεις θα είναι 
τετράλεπτες και θα απαντούνται από τα μέλη 
των τριών σωματείων που καλούν. Στη συ¬ 
νέχεια έγινε μια ιστορική αναδρομή σχετικά 
με τη δημιουργία του εγχειρήματος, που εξη¬ 
γούσε τη λογική της οργάνωσης βάσης και 
την αναγκαιότητα ξεπεράσματος των κλαδι¬ 
κών αγώνων, καταλήγοντας ότι η συνολική 
και ουσιαστική αλλαγή των συνδικαλιστικών 
δομών και η οριζοντιοποίησή τους αποτε¬ 
λεί απαραίτητη προϋπόθεση για την ταξική 
αντεπίθεση. Μετά από αυτό παρουσιάστηκε 
η μπροσούρα που αποτελούσε και τη βάση 
του καλέσματος, καθώς και οι αξιακές αρχές 
που λειτουργούν σαν προϋπόθεση συμμετο¬ 
χής, δηλαδή ο αντιφασιστικός, αντισεξιστι- 
κός, διεθνιστικός και αντικαπιταλιστικός χα¬ 
ρακτήρας του εγχειρήματος και η οριζόντια 
δομή του. 

Το επόμενο κομμάτι της εισήγησης αφο¬ 
ρούσε το ζήτημα της οργάνωσης των σωμα¬ 
τείων που θα συμμετέχουν στην ΕΡΓΟΒΑ. 
Τα μέλη των σωματείων εξήγησαν τον τρόπο 
λειτουργίας μιας οριζόντιας δομής, επιχειρη¬ 
ματολόγησαν υπέρ της συνδιαμόρφωσης σαν 
τρόπο λήψης αποφάσεων βάσει της συλλο¬ 
γικής εργασίας, ανέλυσαν την αναγκαιότητα 
της συναπόφασης και της σύνθεσης απόψε¬ 
ων έναντι της πολιτικής επιβολής της μίας 
άποψης πάνω στην άλλη και τόνισαν ότι η 
συνδιαμόρφωση δεν σημαίνει εξαναγκασμέ¬ 
νη ομοφωνία αλλά μπορεί και να σημαίνει 
παράλληλες αποφάσεις. Στο επόμενο σημείο 
ανέλυσαν την απόρριψη της ψηφοφορίας σαν 
μέσο ανάθεσης, αποτέλεσμα και ταυτόχρονα 
αιτία πνευματικής οκνηρίας. Επίσης έγινε μια 
πιο γενική πολιτική τοποθέτηση όπου αναλύ¬ 
θηκε ότι οι άτυπες ιεραρχίες και οι σιωπηλές 
αναθέσεις αποτελούν βασικό πρόβλημα, που 
είναι στοίχημα της νέας δομής να το επιλύσει, 
και ορίστηκε από τα σωματεία ότι ο τρόπος 
λειτουργίας τους θεωρούν ότι πρέπει να απο¬ 
τελεί και τον καθρέφτη του τρόπου κοινωνι¬ 
κής οργάνωσης που επιδιώκουν. 

Οι επόμενοι ομιλητές επικεντρώθηκαν 
στις παθογένειες του καθεστωτικού συνδι¬ 
καλισμού, στην ανάθεση που κυριαρχεί στα 
σωματεία, στους αγώνες που διεξάγονται δι- 
αμεσολαβημένοι και καθοδηγούμενοι από τις 
γραφειοκρατικές ιεραρχίες και στην προσο¬ 
μοίωση των ομοσπονδιών με τις διαδικασίες 
του αστικού κοινοβουλίου, ενώ έγινε εκτενής 
αναφορά στην αδυναμία να αντιμετωπιστούν 
οι επιστρατεύσεις, η κατάργηση της διαιτη¬ 
σίας και των συλλογικών συμβάσεων. Στη 
συνέχεια αναλύθηκε το θέμα της θεσμικής 
αναγνώρισης της ομοσπονδίας, όπου ξεκα¬ 
θαρίστηκε από τους ομιλητές ότι δεν είναι 


ζητούμενο η θεσμική αναγνώριση αλλά οι 
δομές, και συνεπώς δεν θα την επιδιώξουν, 
πόσο μάλλον αφού επιδιώκουν να προσεγ¬ 
γίσουν εργατικές συλλογικότητες που είτε 
δεν θέλουν, είτε δεν μπορούν να αποκτή¬ 
σουν νομική υπόσταση. Τέλος, ορίστηκε σαν 
προϋπόθεση για τα σωματεία που θέλουν να 
ενταχθούν στην ΕΡΓΟΒΑ να έχουν κάποιον 
χρονικό ορίζοντα αποχώρησής τους από την 
καθεστωτική δευτεροβάθμια ομοσπονδία εάν 
συμμετέχουν. 

Στη συνέχεια ακολούθησαν ερωτήσεις και 
απαντήσεις. Από τη διαδικασία των ερωτήσε¬ 
ων αξίζει να αναφέρουμε πως επεξηγήθηκαν 
ότι στην ομοσπονδία δεν θα συμμετέχουν 
άτομα ως τέτοια, ότι στους άνεργους που θα 
προσέρχονται θα γνωστοποιούνται οι εργα¬ 
τικές δομές, οι επιτροπές και οι συνελεύσεις 
που υπάρχουν, ότι η ομοσπονδία δεν βλέπει 
ανταγωνιστικά άλλες δομές, ότι το ζήτημα 
της οικονομικής λειτουργίας της ομοσπον¬ 
δίας είναι ανοιχτό, ότι εκτός από σωματεία 
γίνονται δεκτές επιτροπές και συνελεύσεις 
μόνο με ξεκάθαρο εργατικό πρόσημο, ότι θα 
διατηρείται η αυτονομία των σωματείων, ότι 
τοποθετείται πολύ ψηλά στην ιεραρχία το 
ζήτημα της δημιουργίας μιας νέας κουλτού¬ 
ρας συνδικαλισμού βάσης, ότι η ομοσπονδία 
προτείνει την συνδιαμόρφωση αλλά δεν θα 
ελέγχει εάν ψηφίζουν ή όχι τα σωματεία στο 
εσωτερικό τους και ότι -σε αντίθεση με άλλα 
δευτεροβάθμια, όπως εργατικά κέντρα,- δεν 
καθορίζει τους αγώνες των πρωτοβάθμιων 
αλλά ούτε διαπραγματεύεται αντί αυτών. 

Επίσης υπήρξαν αναλυτικές απαντήσεις 
σχετικά με το ζήτημα των ανέργων, κατά τις 
οποίες επισημάνθηκε η διαφορά με τον καθε¬ 
στωτικό συνδικαλισμό, όπου οι άνεργοι δεν 
γίνονταν δεκτοί στα σωματεία, αλλά και σχε¬ 
τικά με το ζήτημα των μεταναστών εργατών 
σε εργασίες που δεν υπάρχουν σωματεία -ένα 
πεδίο ανοιχτό προς συζήτηση-, ενώ ξεκαθα¬ 
ρίστηκε ότι εργαζόμενοι στην καταστολή, 
όπως αστυνομικοί και σεκιουριτάδες, δεν θα 
γίνονται δεκτοί. 

Τέλος, αξίζει να αναφέρουμε δύο εκτενείς 
πολιτικές τοποθετήσεις των μελών του ΣΒΕ- 
ΟΔ, όπου αναφέρθηκε η λογική του κοινωνι¬ 
κού εταίρου και της εργασιακής ειρήνης σαν 
μείζον πρόβλημα των συνδικαλιστικών δο¬ 
μών. Επίσης, παρουσιάστηκε το παράδειγμα 
των μεταλλείων Χαλκιδικής σαν απόδειξη ότι 
δεν υπάρχουν εξ’ ορισμού κοινά συμφέροντα 
της εργατικής τάξης εάν οι εργαζόμενοι δεν 
έχουν συνείδηση της τάξης τους. 

Δεύτερη Μέρα 

Τη δεύτερη μέρα πραγματοποιήθηκαν οι το¬ 
ποθετήσεις των σχημάτων (συνελεύσεων, 
συλλογικοτήτων και σωματείων) που πα¬ 
ρακολούθησαν το κάλεσμα. Το κύκλο των 
τοποθετήσεων άνοιξε το Σωματείο Βάσης 
Εργαζομένων Διανομέων Ιωαννίνων (ΣΒΕ- 
ΔΙ) που μετά την παρουσίαση της δομής και 
των δράσεών του κατέθεσε ότι θεωρεί ότι η 
ΕΡΓΟΒΑ θα πρέπει να παράγει νέα εργατι¬ 


κά αιτήματα, κι όχι απλώς να αναπαράγει το 
άθροισμα των επιμέρους εργατικών αιτημά¬ 
των. Επίσης από τα Ιωάννινα, μέλη της Συνέ¬ 
λευση Βάσης Εργαζομένων στον κλάδο του 
επισιτισμού δήλωσαν ότι παρακολούθησαν 
τη χθεσινή κουβέντα και θα τη συζητήσουν 
με τα άλλα μέλη της συνέλευσης. 

Στη συνέχεια τοποθετήθηκε το Σωματείο 
βάσης εργαζομένων στο χώρο του ακροάμα¬ 
τος στη Θεσσαλονίκη, που αφορά άτομα που 
ασχολούνται με τη μουσική ή δουλεύουν σε 
μουσικούς χώρους. Τα μέλη του σωματείου 
ανέφεραν ότι στον κλάδο τους παρατηρούν 
έντονο ατομικισμό και κανιβαλισμό, ότι είναι 
συχνό το φαινόμενο της στοχοποίησης από 
τα αφεντικά όποιου και όποιας συνδικαλί¬ 
ζεται, και ότι ο κλάδος τους δεν στηρίζεται 
από το κίνημα. Επίσης, δήλωσαν ότι θέτουν 
ως προτεραιότητά τους την τοπική ζύμωση 
και οργάνωση και μεταθέτουν στο μέλλον τη 
συζήτηση για τη συμμετοχή τους στην Ομο¬ 
σπονδία. 

Αμέσως μετά τοποθετήθηκε το Σωματείο 
Σερβιτόρων-Μαγείρων Θεσσαλονίκης. Οι 
ομιλητές έκαναν μια αυτοκριτική πάνω στην 
αδυναμία να συγκρατήσουν κόσμο ο οποίος 
ενεργοποιήθηκε κατά τη διάρκεια διεκδική¬ 
σεων, ξεκαθαρίζοντας όμως ότι, τουλάχιστον 
για το χρονικό διάστημα που λάμβαναν χώρα 
οι αγώνες, άλλαξε το εργασιακό τοπίο στις 
«πιάτσες» του επαγγέλματος. Κατέθεσαν μια 
ιδέα τους για δράση, κατά την οποία μοίρα¬ 
σαν ερωτηματολόγια στους εργαζόμενους, 
σε μια προσπάθεια για διαδραστικότητα με 
το χώρο εργασίας, επιχειρηματολογώντας 
ότι επιπλέον το ερωτηματολόγιο ξεπερνά¬ 
ει τις προβληματικές που τίθενται εκ των 
πραγμάτων από τη φύση του επαγγέλματος, 
που μειώνει τις δυνατότητες για επικοινωνία 
των εργαζομένων (φόρτος εργασίας, βλέμμα 
αφεντικού, κάμερες κλπ.). Στη συνέχεια κα¬ 
τέθεσαν τους προβληματισμούς τους σχετικά 
με τις διαφορές στο τοπίο των εργασιακών 
αγώνων αναμέσα σε Θεσσαλονίκη και Αθή¬ 
να και συγκεκριμένα ότι, λόγω της έλλειψης 
συντονισμού που υπάρχει στην πόλη τους, το 
κάλεσμα σε συμμετοχή σε ένα δευτεροβάθ¬ 
μιο σωμάτιο λειτουργεί ως «ανάποδη» διαδι¬ 
κασία. Επιπρόσθετα, σημείωσαν ότι ο μικρός 
αριθμός ατόμων και η σχετικά νέα σύνθεση 
του σωματείου τους θέτει ζητήματα από την 
αρχή, με αποτέλεσμα να παρατηρούνται «δι¬ 
αφορετικές ταχύτητες» στο εσωτερικό τους, 
πράγμα που μπορεί να έχει αντίκτυπο και στη 
συμμετοχή τους στην Ομοσπονδία. Τέλος, 
ανέφεραν ότι η ομοσπονδία θα απαιτεί χρόνο 
από τα μέλη του σωματείου τους, τον οποίο 
δεν έχουν να διαθέσουν, αφού προτεραιότητά 
τους είναι οι τοπικοί αγώνες. 

Στη συνέχεια τοποθετήθηκαν οι Ρτοΐε- 
άώίετδ τηλεφωνήτριες/τηλεφωνητές - σω¬ 
ματείο που εντάσονται οι εργαζόμενοι σε 
πληροφοριακά κέντρα και στην εξυπηρέτηση 
πελατών, οι τηλεφωνητές, οι εργαζόμενοι σε 
ΟΤΕ, ννΐηά, λΑκΜοπε, ΡΚΐΗρδ κ.α. Περιέ¬ 
γραψαν ότι το σωματείο τους απαρτίζεται 


από έναν πυρήνα 16 ατόμων, με διαφορετική 
σύνθεση στις συνελεύσεις λόγω των κυλιό¬ 
μενων ωραρίων, και ότι μετά από την από¬ 
λυση συναδέλφου τους και τον αγώνα που 
έδωσαν, κατάφεραν να κερδίσουν τη νομική 
κατοχύρωση του «υπάλληλου γραφείου» για 
το επάγγελμα, άρα και το «καταχρηστικό» 
της απόλυσης για περιπτώσεις μη επίτευξης 
στόχων της εταιρείας. Επιπλέον, ανέπτυξαν 
τις προβληματικές του κλάδου τους, όπως οι 
νοικιασμένοι εργαζόμενοι, οι εργολαβίες τη¬ 
λεφωνικών κέντρων και το γεγονός ότι δεν 
καλύπτονται θεσμικά οι απεργίες. Τελειώνο¬ 
ντας δήλωσαν ότι, αν και δεν έχουν αποφασί¬ 
σει τη συμμετοχή τους στην ΕΡΓΟΒΑ, ωστό¬ 
σο παρακολουθούν θετικά το όλο εγχείρημα 
και είναι ικανοποιημένοι από τις ερωτήσεις 
που απαντήθηκαν κατά τη διάρκεια του διη¬ 
μέρου. 

Τη σειρά πήρε η Πρωτοβουλία για τη Δη¬ 
μιουργία Συνέλευσης Βάσης Εκπαιδευτικών, 
η οποία επικεντρώθηκε στο ζήτημα του κα¬ 
νιβαλισμού στον κλάδο και στην ανάγκη για 
μια νέα ματιά στο χώρο της εκπαίδευσης, ενώ 
τα μέλη του Συλλόγου Υπαλλήλων Βιβλίου 
Χάρτου Αττικής χαιρέτησαν τη διαδικασία 
και δήλωσαν την αλληλεγγύη τους και τη συ¬ 
νεργασία τους με τα σωματεία της ΕΡΓΟΒΑ. 
Είπαν επίσης ότι παρακολουθούν με ενδιαφέ¬ 
ρον τις διαδικασίες και ίσως συμμετέχουν στο 
μέλλον, αλλά προς το παρόν δεν θα συμμετέ¬ 
χουν, χωρίς ωστόσο να το έχουν συζητήσει κι 
εξαντλητικά. 

Αμέσως μετά τοποθετήθηκε το Ταξικό 
Μέτωπο-Πρωτοβουλία εργαζομένων στις 
συγκοινωνίες, που σημείωσε ως πολύ σημα¬ 
ντικά ζητήματα τον συντονισμό, τον αντιφα- 
σισμό και την αντιμετώπιση της εργοδοτικής 
τρομοκρατίας που εκφράζεται με μέτρα όπως 
η επιστράτευση, ενώ δήλωσαν ότι στηρίζουν 
τις διαδικασίες της ΕΡΓΟΒΑ και, στο βαθμό 
που θα εμφανίσουν μεγαλύτερη συγκρότηση, 
θα συμμετέχουν. 

Εκτός από σωματεία, στο διήμερο τοπο¬ 
θετήθηκαν και ομάδες, συνελεύσεις και συλ¬ 
λογικότητες. Οι ομιλητές από τη Συνέλευση 
απολυμένων Μεΐτοροΐίδ εξήγησαν ότι η φύση 
της συνέλευσής τους είναι τέτοια που θα πρέ¬ 
πει να έχει χρόνο ζωής σε συνάρτηση με τον 
αγώνα που δίνουν και δεν μπορούν να συμ¬ 
μετέχουν σε μια ομοσπονδία που έχει σκοπό 
να μακροημερεύσει, αλλά συμμετείχαν στη 
διαδικασία λόγω των δεσμών αλληλεγγύης 
που έχουν αναπτυχθεί με τα σωματεία που το 
καλούν. Στη συνέχεια, έκαναν μια σύντομη 
ενημέρωση σχετικά με τον αγώνα τους, όπου 
ανέφεραν ότι οι υπάλληλοι βρέθηκαν απροε¬ 
τοίμαστοι και χωρίς σωματείο όταν ξεκίνησε 
η επίθεση της εργοδοσίας, ενώ κατέθεσαν ότι 
κατά τη διάρκεια του αγώνα διαπίστωσαν 
την ανάγκη για αγώνες «από τα κάτω», σε 
αντιδιαστολή με τα ξεπουλημένα εργοδοτι- 
κά σωματεία. Επιπλέον, σημείωσαν ότι, κατά 
την άποψή τους, η συσπείρωση εργαζομένων 
που τα έχουν χάσει όλα σε καμία περίπτωση 
δεν εγγυάται ταξική συνείδηση και πολιτική 
ωριμότητα. 

Τη σκυτάλη πήραν τα μέλη της Συνέλευ¬ 
σης του περιοδικού «Βίδα» που «χαιρέτισαν» 
τη διαδικασία (αν και δήλωσαν ότι έψαξαν να 
βρουν κάποια άλλη, όχι τόσο κλισέ έκφρα¬ 
ση), ενώ η ΕΑΙΙ (Ελεύθερη Ένωση Εργαζομέ¬ 
νων - αναρχοσυνδικαλιστική ένωση στη Γερ¬ 
μανία) κατέθεσε ότι είναι πολύ σημαντικός ο 
συνδικαλισμός για το μεταναστευτικό ζήτη¬ 
μα, αφού δίνει πρακτική διέξοδο στους με¬ 
τανάστες εργάτες. Επίσης, παρατήρησαν ότι 
υπήρχε σημαντική ποιοτική διαφορά των ελ- 
λήνων μεταναστών στη Γερμανία, που είχαν 
συμμετέχει στο παρελθόν σε σωματεία βάσης 
της Ελλάδας, συγκριτικά με τους υπόλοιπους >► 

Δικαίωση της συναδέλφισσας 
Ελένης Σ. στην εργατική διαφορά 
με την εργοδοσία της «ΑΒ 
Βασιλόπουλος» 

Η συναδέλφισσα Ελένη Σ. που απολύθηκε εκδικητικά από το 
κατάστημα του ΑΒ Βασιλόπουλου στον Χολαργό στις 16/2, δι¬ 
καιώθηκε από την επιθεώρηση εργασίας Αγίας Παρασκευής απ’ 
όπου διεκδικούσε την επαναπρόσληψή της. 

Με την παρουσία αλληλέγγυων σωματείων κατά τη διάρκεια 
της εργατικής διαφοράς, αλλά και τη στήριξη δεκάδων εργαζο¬ 
μένων και ανέργων στην είσοδο του κτιρίου, η επιθεώρηση εξέ¬ 
δωσε την παραπάνω απόφαση. 

Η απόφαση δικαιώνει την πλευρά της εργαζόμενης σε όλα τα 
επίπεδα. Καταρχήν, αμφισβητεί την αξιοπιστία των φύλλων αξι¬ 
ολόγησης που κατέθεσε η εργοδοσία και τα οποία περιγράφει ως 
«ασαφή». Μάλιστα, σημειώνει ότι η γενική εικόνα των αξιολογή¬ 
σεων είναι υπέρ της εργαζόμενης. Η αναφορά σε συγκεκριμένο 
περιστατικό (εξυπηρέτηση ταυτόχρονα 2 πελατών) αποδεικνύει 
την υπέρ το δέον προθυμία να καλύψει τα εργασιακά της καθή¬ 
κοντα και όχι τη δήθεν πλημμελή κάλυψή τους, όπως ισχυρίζεται 
η εργοδοσία. Δηλαδή, ακόμα και το μόνο συγκεκριμένο περιστα¬ 
τικό που επικαλείται η εργοδοσία μέσω και της επίπληξης που 
δέχτηκε η συναδέλφισσα, αποδεικνύει το αντίθετο απ’ αυτό που 
ισχυρίζεται η εκπρόσωπος του «ΑΒ Βασιλόπουλου». Επίσης, η 
επιθεωρήτρια επισημαίνει ότι το μέτρο της απόλυσης αποτελεί 
το επαχθέστερο μέτρο από την πλευρά της εργοδοσίας και την 


καλεί να επανεξετάσει την στάση της απέναντι σε μια εργαζό¬ 
μενη που εργαζόταν με συνέπεια για 15 συναπτά έτη στην επι- 
χείρηση. 

Το παραπάνω, σε συνδυασμό την απαξιωτική συμπεριφορά 
της εργοδοσίας, που αρνήθηκε να καταθέσει στην επιθεώρηση 
τον εσωτερικό κανονινσμό εργασίας αλλά και κατάλογο με τις 
απολύσεις και τις βλαπτικές μεταβολές τα προηγούμενα 2 χρό¬ 
νια από τα καταστήματα Χολαργού και Παπάγου, καταδεικνύει 
την καταχρηστικότητα της απόλυσης που βασίζεται στην εκδι¬ 
κητική στάση της εργοδοσίας στο πρόσωπο της συναδέλφισσας. 

Ως εργαζόμενοι/εργαζόμενες στον κλάδο του εμπορίου κα¬ 
λούμε όλους και όλες τις συναδέλφισσες του «ΑΒ Βασιλόπου¬ 
λου» να σταθούν στο πλάι της Ελένης Σ και να οργανώσουν τις 
άμεσες διεκδικήσεις τους απέναντι στις συνθήκες κάτεργου που 
εφαρμόζονται σε όλες τις αλυσίδες δ/πι, σε όλο τον κλάδο του 
εμπορίου. Καλούμε τους εργαζόμενους στο εμπόριο να αξιοποι- 
ήσουν την απόφαση της επιθεώρησης εργασίας ως όπλο στα χέ¬ 
ρια τους, ως δίδαγμα για να βγάλουν τα δικά τους συμπεράσμα¬ 
τα. Η συλλογική οργάνωση και διεκδίκηση μέσα στους χώρους 
δουλειάς είναι το όπλο μας. 

Καλούμε την εργοδοσία του «ΑΒ Βασιλόπουλου» να προ¬ 
χωρήσει στην ανάκληση της απόλυσης και να σταματήσει την 
εκδικητική του στάση απέναντι στη συναδέλφισσα. Σε αντίθετη 
περίπτωση, οι κινητοποιήσεις για την επαναπρόσληψή της Ελέ¬ 
νης Σ. θα συνεχιστούν και θα κλιμακωθούν μέχρι το δίκιο της 
συναδέλφισσας, το δίκιο των εργαζομένων να νικήσει. 

Εργαζόμενοι-Εργαζόμενες στον κλάδο του εμπορίου 


Χαλανδρίτσα, 40 χιλιόμετρα ανατολικά 
της Μανωλάδας 


> μετανάστες. Τέλος, ανέφεραν την ανάγκη για 
δημιουργία διεθνούς μετώπου. 

Τα μέλη της ΕΣΕ (Ελευθεριακής Συνδικα¬ 
λιστικής Ένωσης) Αθήνας δήλωσαν ότι στη¬ 
ρίζουν τη διαδικασία και κατέθεσαν ότι θεω¬ 
ρούν ότι εκτυλίσσεται γενικευμένη επίθεση 
στον κόσμο της εργασίας και υπάρχει αδυ¬ 
ναμία απάντησης από τα συνδικάτα και το 
συνδικαλιστικό κίνημα γενικότερα, αφού δεν 
κατόρθωσαν οι όποιοι αγώνες να διαχυθούν 
στο εσωτερικό των χώρων εργασίας. Υποστή¬ 
ριξαν επίσης ότι δεν υπάρχει πραγματικό ερ¬ 
γατικό συνδικαλιστικό κίνημα, αφού το 97% 
των χώρων εργασίας δεν έχουν καμία συνδι¬ 
καλιστική δομή. Συνέχισαν την ανάλυσή τους 
τονίζοντας την ανάγκη για συνδικαλιστικές 
δομές βάσης, ακόμα και μειοψηφικά στην 
αρχή, ότι χρειάζεται δουλειά μυρμηγκιού, ότι 
η ΕΣΕ μπορεί να συμβάλλει σε αυτό και ότι 
η Ομοσπονδία πρέπει να θέσει ως στόχο το 
να γίνει σημείο αναφοράς, αφού μόνη δομή 
στην παρούσα φάση είναι η ΓΣΕΕ. Στο τέλος 
κατέθεσαν και την ιδέα για δημιουργία τριτο¬ 
βάθμιας δομής. 

Η συζήτηση τελείωσε με σχόλια των ειση¬ 
γητών και ατομικοτήτων που παρακολούθη¬ 
σαν τη διαδικασία. 

Το απόγευμα πραγματοποιήθηκε το τε¬ 
λευταίο κομμάτι του διημέρου, όπου έγιναν 
διευκρινιστικές ερωτήσεις - συζήτηση για 
θέματα που θίχτηκαν κατά τα προηγούμενα 
4ωρα. Το διήμερο τελείωσε χωρίς να οριστεί 
ημερομηνία για επόμενη συνάντηση, αφού 
προτιμήθηκε να δοθεί χρόνος για επεξεργα¬ 
σία των διαφόρων απόψεων και συζητήσεων. 
Οι συλλογικότητες που ήδη συμμετέχουν στο 
ομόσπονδο σχήμα από κοινού, μαζί με όσες 
νέες εξέφρασαν ενδιαφέρον για τις μελλοντι¬ 
κές διαδικασίες, θα ορίσουν τον χρόνο, τον 
τόπο και τον τρόπο για τα επόμενα βήματα. 

Επικοινωνία με το ομόσπονδο σχήμα εδώ: 
6Γ§αΐΐΕΐοιηοδροηάία@§ιηώ1.€θΐη 

Το ΙΐπΕ της μπροσούρας του καλέσματος: 
6Γ§ονα.\νοΓ(1ρΓ6δδ.οοιη/2015/02/16/ρΐαΐίόπηα- 
6Γ§αΐΐΕΐδ-οιποδροηάΐαδ-ναδίδ/ 

και οι σελίδες των σωματείων που το καλούν: 
\ν\ν\ν.δνεοά.§Γ/ 

δοηιαΐ6Ϊοδ6ΓύΐΐθΓοηιηα§6ΪΓοη.Ι)1ο§δροΐ.§Γ/ 

Εαίώΐρδίεδίεα.ύΙο^δροΐ.^Γ/ 


ι/ Ανταπόκριση: Άπατρις/ Συντακτική 
Ομάδα Αθήνας 



Σ τις αρχές Μάρτη και μετά από την 
υπερπροσπάθεια δύο εκ των εκμε¬ 
ταλλευόμενων Ρουμάνων μετανα¬ 
στών, που απέδρασαν και κατάφεραν να 
φτάσουν στην πρεσβεία της χώρας τους 
στην Αθήνα, έγινε γνωστή μια καινούργια 
υπόθεση εκμετάλλευσης εργατών με όρους 
σύγχρονου δουλεμπορίου, στην Χαλανδρί¬ 
τσα Αχαΐας αυτή τη φορά. Ή, για να είμαστε 
πιο ακριβείς, τώρα βγήκε στην επιφάνεια, 
καθώς ήταν γνωστή στις αρχές από τα προ¬ 
ηγούμενα χρόνια, μιας και ο συγκεκριμένος 
ιδιοκτήτης πτηνοτροφείου είχε συλληφθεί 
ξανά στις 14 Φεβρουάριου 2013 για εμπο¬ 
ρία ανθρώπων με σκοπό την εργασιακή εκ¬ 
μετάλλευση. Κι όμως συνέχιζε (μαζί με τον 
41χρονο Ρουμάνο συνεργάτη του που συνε- 
λήφθη μαζί του) επί χρόνια την ίδια δουλειά, 
εν γνώσει των αρχών και της τοπικής κοινω¬ 
νίας. Το σημείο που έκανε τη διαφορά αυτή 
τη στιγμή οφείλεται μάλλον στο γεγονός 
πως οι δύο εργάτες που κατάφεραν να απο- 
δράσουν δεν ενημέρωσαν την αστυνομία 


αλλά την πρεσβεία τους, αλλιώς η ιστορία 
πιθανότατα θα είχε ακολουθήσει τη γνωστή 
διαδικασία του κουκουλώματος από τους 
μπάτσους και την επικοινωνία τους με τον 
δουλέμπορο. 

Τα στοιχεία που βγήκαν στην επιφάνεια 
είναι αποκαλυπτικά των συνθηκών που βί- 
ωναν οι σύγχρονοι δούλοι: Ζούσαν ανά 3-4 
άτομα μέσα στο χώρο που ήταν οι στάβλοι 
για τα κοτόπουλα, χωρίς θέρμανση και με 
τραγικές συνθήκες υγιεινής. Ζητούσαν 
παυσίπονα για ν’ αντέξουν το πόνο και δεν 
τους έδιναν. Δούλευαν υπό την απειλή των 
όπλων για 15 περίπου ώρες από το πρωί μέ¬ 
χρι το βράδυ, έμεναν στο παράπηγμα που 
τους είχε βάλει, τρέφονταν με ό,τι τους έδινε 
και, αν το αφεντικό θεωρούσε πως δυσα¬ 
νασχετούσαν, δεν δίσταζε να ρίχνει εκφο¬ 
βιστικά στον αέρα ή κοντά στα πόδια τους 
με την καραμπίνα. Πότε δεν πήραν το μισθό 
τους, έπαιρναν μόνο 5 ευρώ την εβδομάδα 
για να αγοράσουν ψωμί και να φάνε για όλο 
το επταήμερο. Δεν έβγαιναν από την πτηνο- 


τροφική μονάδα για να αγοράσουν το ψωμί 
αλλά ερχόταν μέσα σ’ αυτήν ένα φορτηγά¬ 
κι που πουλούσε ψωμί. Στην κατοχή του 
δίχρονου δουλεμπόρου βρέθηκαν 1.595.115 
ευρώ (κρυμμένα σε χρηματοκιβώτιο), ένα 
πολυτελές αυτοκίνητο, πιστόλι με 90 φυσίγ¬ 
για, 2 κυνηγετικά όπλα και σπρέι πιπεριού. 

Το τελευταίο διάστημα ο πτηνοτρόφος 
(το όνομα του οποίου δεν έχει γίνει γνωστό, 
μάλλον γιατί δεν είναι αντιεξουσιαστής) 
είχε φυλακισμένα στο κάτεργό του άλλα 
επτά άτομα, ενώ αναφέρεται ως συνεργός 
του στο κύκλωμα διακίνησης ένας άλλος 
Ρουμάνος -που του έφερνε τα μελλοντικά 
θύματα υποσχόμενος σε αυτά εργασία-, ο 
οποίος δεν έχει εντοπιστεί. Σημειωτέον ότι 
η πτηνοτροφική μονάδα δεν βρίσκεται σε 
απομονωμένο σημείο, αλλά περίπου 200 με 
300 μέτρα το πολύ από το κέντρο του χω¬ 
ριού... 

■/ ιιρ 


Μικρά Μεγάλα Εσωτερικά Νέα 


Χανιά 25/3. Επίθεση σε μετανάστες 
και αντεπίθεση στα γραφεία της 
Χρυσής Αυγής. 

Μετανάστες που κάθονταν στη πλατεία 
της Σπλάτζιας στα Χανιά δέχτηκαν λεκτική 
επίθεση με απειλές από παρέα εθνικιστικών 
απόβλητων της Χ.Α. Πολίτης (γιατρός στο 
επάγγελμα) που είδε την επίθεση πήρε το 
μέρος των μεταναστών προκειμένου να τους 
προστατέψει. Λίγη ώρα αργότερα, και αφού 
οι φασίστες είδαν τον γιατρό να κινείται 
μόνος του πεζός στην οδό Δασκαλογιάννη, 
κατέβηκαν από το αυτοκίνητο στο οποίο 
είχαν επιβιβαστεί, τον ακολούθησαν και 
τον ξυλοκόπησαν με ρόπαλο. Στη συνέχεια, 
μπήκαν στο αυτοκίνητο και τράπηκαν σε 
φυγή. Η άνανδρη επίθεση σε βάρος του 
γιατρού, είχε ως συνέπεια ο τελευταίος να 
τραυματιστεί στο πρόσωπο και να οδηγηθεί 
στο Νοσοκομείο Χανιών όπου νοσηλεύεται 
για προληπτικούς λόγους. Με αφορμή τη 


συγκεκριμένη επίθεση, συγκεντρώθηκαν 
άμεσα αντιφασίστες και ακολούθησε αυ¬ 
θόρμητη συγκέντρωση αλληλεγγύης στην 
αγορά Χανιών, ενώ μερικοί από αυτούς κα- 
τευθύνθηκαν στα τοπικά γραφεία της Χ.Α., 
μπήκαν μέσα και τα κατέστρεψαν σπάζοντας 
τα. Ήταν μία ελάχιστη απάντηση ανθρωπιάς 
απέναντι στον τοπικό φασιστικό βόθρο των 
Χανιών. 

Αθήνα 2/4. Ο εξευτελισμός είναι 
ίδιον της εξουσίας 

Στην εξευτελιστική διαδικασία σωματικού 
ελέγχου με πλήρη γύμνωση και επισκόπηση 
γεννητικών οργάνων υπέβαλε την άναυδη 
σύζυγο κρατούμενου απεργού πείνας, που 
είχε 24ωρη άδεια να τον επισκέπτεται και να 
τον φροντίζει, εξωτερική ανώνυμη αστυνο- 
μικίνα που εκλήθη από τον επίσης ανώνυμο 
αστυνομικό που συνεπικουρούσε τους φρου¬ 
ρούς. Ο «έλεγχος» έγινε μέσα στο λουτρό 
του κελιού, όπως κατήγγειλε η ίδια η γιατρός 


των απεργών πείνας Όλγα Κοσμοπούλου στο 
νοσοκομείο Κρατικό Νίκαιας. Πρόκειται για 
ένα από τα πιο απάνθρωπα, ταπεινωτικά και 
εξευτελιστικά πράγματα, και απαιτούμε να 
μη γίνονται ούτε στους κρατούμενους, πόσο 
μάλλον στις/τους συγγενείς τους. 

Υπό τον μανδύα της «πρώτης φοράς αρι¬ 
στερά» η κυβέρνηση δείχνει ότι το κράτος 
ελέγχου και έκτακτης ανάγκης έχει μόνο συ¬ 
νέχεια ανεξάρτητα από οποιαδήποτε εναλ¬ 
λαγή. Το έχουμε αναφέρει επανειλημμένως 
ότι, σε έναν κόσμο άνομο και αντιφατικό ως 
προς την έννοια του δικαίου, είμαστε όλοι 
συνένοχοι και συμμέτοχοι, ένοχοι μα καθό¬ 
λου αθώοι, αυτουργοί και συνεργοί, σε αυτό 
το βασανιστήριο. Ο εξετευλισμός, εκτός από 
ίδιον της εξουσίας, αποτελεί στην ουσία μια 
θεσμική τρομοκρατία από τα εκάστοτε αστυ¬ 
νομικά όργανα προς τους συγγενείς και τους 
ίδιους τους κρατούμενους, με στόχο τον εκ¬ 
φοβισμό, την παρακώλυση, την ταπείνωση 
και το σπάσιμο του ηθικού τους. 


Στο πλαίσιο αυτό δεν ξεχνάμε ούτε απορ¬ 
ρίπτουμε ως «ρεφορμιστικό» το αίτημα για 
καλύτερες συνθήκες διαβίωσης και νοσηλεί¬ 
ας των κρατουμένων μέχρι να μην υπάρχει 
ούτε μία αποθήκη ανθρώπων. 

Παρανέστι Δράμας. Απεργία Πείνας 
σε Στρατόπεδο Συγκέντρωσης 

Απεργία πείνας ξεκίνησαν από τις 23 Μαρ¬ 
τίου 23 έγκλειστοι μετανάστες στο στρατό¬ 
πεδο συγκέντρωσης Παρανεστίου Δράμας. 
Αιτήματά τους είναι η άμεση απελευθέρωση 
και η νομιμοποίησή τους. Αναγνωρίζοντας 
ως παράλογη και άδικη τη συνθήκη της 
κράτησής τους δεν δέχονται να παραμένουν 
φυλακισμένοι περιμένοντας την όποια δια¬ 
δικασία χορήγησης χαρτιών. Αυτή τη στιγμή 
στο Παρανέστι βρίσκονται φυλακισμένοι 210 
μετανάστες και περίπου 80 ανήλικοι, ενώ 
ανάμεσά τους υπάρχουν άτομα με σοβαρά 
προβλήματα υγείας που «αντιμετωπίζονται» 
μόνο με παυσίπονα. 

" ! ^Είμαστε εμείς οι απάτριδοι κι οι αγιάτρευτοι 
Γιούχα και πάντα γιούχα των πατρίδων»* 


Θ α μπορούσαμε, να γράψουμε αρκετά για τους τσιγ- 
γάνους-ρομά, όσον αφορά την καταγωγή τους, την 
γλώσσα τους, τον τρόπο ζωής τους, τα έθιμα, τις 
παραδόσεις τους κ.λ.π. Υπάρχουν όμως, κείμενα και έρευνες, 
στα οποία μπορούμε, να σας παραπέμψουμε. Μελετημένα 
και γραμμένα από ειδικούς λαογράφους και κοινωνιολόγους, 
όπου οι σχετικές με τη φυλή αυτή πληροφορίες πολιτισμικού 
περιεχομένου θα σας βοηθήσουν να αποκτήσετε μια πιο εμπε¬ 
ριστατωμένη γνώση σε αυτό το κομμάτι. Εμείς, σαν κάτοικοι 
των Άνω Λιοσίων, ζώντας σε γειτνίαση με κάποιους Ρομά 
στην περιοχή, σαν αναρχική ομάδα και μέρος ενός ευρύτερου 
κοινωνικού συνόλου (του οποίου οι εκάστοτε διαχειριστές ορ¬ 
γανώνουν βάση συγκεκριμένου προτύπου με ξεκάθαρα οικο¬ 
νομικά συμφέροντα, στα οποία θα αναφερθούμε παρακάτω) 
θέλουμε να πάρουμε θέση στο κοινώνικοπολιτικό κομμάτι του 
θέματος των Ρομά και σε ό,τι άλλο αυτό συνεπάγεται. 

Το θέμα των Ρομά συγκαταλέγεται στην υπόθεση του κοι¬ 
νωνικού αποκλεισμού. Όπου κοινωνικά αποκλεισμένοι πλη¬ 
θυσμοί, εκεί η ανισότητα. Όπου ανισότητα, εκεί μια ελίτ. 
Όπου ελίτ, εκεί το κράτος. Όπου κράτος, εκεί ο νεοφιλε¬ 
λευθερισμός και η παγκοσμιοποίηση. Όπου νεοφιλελευ¬ 
θερισμός και παγκοσμιοποίηση, εκεί ο εκσυγχρονισμός. 
Όπου εκσυγχρονισμός, εκεί οι πολυεθνικές εταιρείες. 

Και με κάθε κομμάτι που προστίθεται στην πυραμίδα του 
καπιταλισμού, μία κοινωνική ομάδα αποκλείεται. 

Πριν μπούμε στη διαδικασία ανάλυσης και θεωρίας, 
γιατί η αλήθεια είναι ότι το συγκεκριμένο θέμα έχει πολ¬ 
λές παραμέτρους (γύρω από τις οποίες οι συζητήσεις της 
ομάδας πολλές φορές υπήρξαν ατέρμονες, μη βρίσκο- 
ντάς μας σύμφωνους σε πολλά σημεία), να αναφέρουμε 
ότι δεν αποδεχόμαστε καμία γενίκευση πάνω στο θέμα 
των Ρομά. Θα αναφερθούμε σε μια κοινωνική ομάδα 
των Άνω Λιοσίων και όχι στην φυλή των Ρομά γενικώς. 

Τα όποια γεγονότα αναφερθούν θα έχουν να κάνουν με 
ατομικότητες, οι οποίες ανήκουν στη συγκεκριμένη κοι¬ 
νωνική ομάδα. Για να έχουμε μια ολοκληρωμένη εικόνα όλου 
του κοινωνικού συνόλου των Άνω Λιοσίων, καλό θα ήταν να 
χαρτογραφήσουμε όλες τις πληθυσμιακές ομάδες που υπάρ¬ 
χουν στην περιοχή μιας, η οποία χαρακτηρίζεται από την πο- 
λυπολιτισμικότητα και τις διαφορετικές κοινωνικές ομάδες 
που έχουν εγκατασταθεί σε αυτήν: 

Οι Αρβανίτες, που βρίσκονται εγκατεστημένοι στην περι¬ 
οχή από το 1383 και ήρθαν από τη Δ. Στερεά και την Ήπειρο. 
Στην απογραφή του 1844 φαίνεται να υπάρχουν στην περιοχή 
177 κάτοικοι. Το 1905, όταν η περιοχή απέκτησε ρυμοτομικό 
σχέδιο, υπάρχουν μόλις 750 κάτοικοι, οι οποίοι και αυξήθηκαν 
μέχρι το 1930, όπου γίνεται διανομή εκτάσεων σε ακτή μονές 
αγρότες από το υπουργείο Γεωργίας. Το 1950 ξεκινάει η εσω¬ 
τερική μετανάστευση από τις αποδιαρθρωμένες αγροτικές 
κοινωνίες προς τα αστικά κέντρα. Στα Άνω Λιόσια, κυρίως, 
μεταξύ 1960 και 1970 υπάρχει μεγάλη προσέλευση πληθυσμι- 
ακών ομάδων. Τα φτωχότερα στρώματα των εσωτερικών με¬ 
ταναστών -αυτοί που λόγω της κοινωνικής τους κατάστασης 
δεν εντάχθηκαν ούτε στις υποβαθμισμένες περιοχές της δυτι¬ 
κής Αθήνας- εξωθούνται και απορρίπτονται στα Άνω Λιόσια. 
Μαζί με τους εσωτερικούς μετανάστες, έρχονται στην περιοχή 
και ομάδες τσιγγάνων, αναζητώντας τόπο μόνιμης εγκατά¬ 
στασης. Τέλος, οι Παλιννοστούντες Έλληνες από τον Πόντο, 
που οι περισσότεροι εγκαταστάθηκαν στην περιοχή, μετά το 
1989, με την πτώση της Σοβιετικής ένωσης, ενώ ένα μικρό 
κομμάτι τους προϋπήρχε από το 1965. Η ανομοιογένεια, λοι¬ 
πόν, σε όλο της το μεγαλείο, όσον αφορά την προέλευση και 
την πολιτισμικότητα των ομάδων που απαρτίζουν το σύνολο 
του πληθυσμού των Άνω Λιοσίων - χωρίς αυτό να έχει κάποιο 
αρνητικό πρόσημο. 

Η ομάδα των Αρβανιτών, ως γαιοκτήμονες, εκμεταλλεύτη¬ 
καν το γεγονός αυτό, πουλώντας αγροτεμάχια στους εσωτε¬ 
ρικούς μετανάστες. Αυτοί με τη σειρά τους πουλούσαν στους 
μεταγενέστερους (μιας και είχαν πάρει αγροτεμάχια σε καλή 
τιμή) κι έτσι έχουμε τους πρώτους εισοδηματιές της περιο¬ 
χής, οι οποίοι δημιουργούν τις πρώτες εμπορικές επιχειρήσεις. 
Σταδιακά, οι εσωτερικοί μετανάστες βελτιώνουν το επίπεδο 
ζωής τους. Σιγά-σιγά αστικοποιούνται και γενιά με γενιά, 
μέσα από τα μικροαστικά συντηρητικά τους γνωρίσματα, ανε¬ 
βαίνουν στο επαγγελματικό κομμάτι και, έχοντας φτιάξει την 
πολυπόθητη κοινωνική τους εικόνα, αρχίζουν να εξαπολύουν 
χαρακτηρισμούς προς την ομάδα των Ρομά, όπως: «απολίτι¬ 
στοι», «βρομιάρηδες», «κοινωνικά απροσάρμοστοι» κ.ά. 

Εδώ αξίζει να αναφέρουμε ότι μέχρι και που έγινε η απο- 
διάρθρωση της υπαίθρου και της αγροτικής ζωής οι τσιγγά- 
νοι συμμετείχαν ενεργά στο κοινωνικό σύνολο μέσα από τις 
ασχολίες τους, με τις γεωργικές εργασίες, τη συγκομιδή, την 


καλαθοπλεκτική, τη σιδηρουργία κ.ά. Από εκεί και έπειτα, γί¬ 
νονται περιττοί και, εφόσον δεν εντάσσονται στο καθεστώς 
της μισθωτής εργασίας, ασχολούνται με το πλανόδιο εμπόριο, 
έξω από την επίσημη αγορά, την οποία και απαλάσσουν από 
την υποχρέωση επιπλέον θέσεων εργασίας. Είναι κι αυτή μια 
παράμετρος που έρχεται να προστεθεί στα ήδη ψευδή στοι¬ 
χεία του «επίσημου» ποσοστού ανεργίας. 

Υπάρχουν πολλές ακόμα ασχολίες των τσιγγάνων, που λει¬ 
τουργούν συμπληρωματικά στο κοινωνικό σύνολο, όπως αυτή 
του ρακοσυλλέκτη-παλιατζή. Οι ρακοσυλλέκτες τσιγγάνοι 
(αντίθετα με την αρμόδια δημοτική υπηρεσία, η οποία συλλέ¬ 
γει τα σκουπίδια των κάδων ανακύκλωσης και τα εναποθέτει 
στη χωματερή μαζί με τα μη ανακυκλώσιμα, καταλήγοντάς 
τα όλα σύμμεικτα, αναιρώντας την ίδια της την καμπάνια και 
τους υποτιθέμενους κάδους ανακύκλωσης) πουλάνε τη συ¬ 
γκομιδή τους σε επιχειρήσεις, στις οποίες τα υλικά ανακυκλώ¬ 
νονται, εκτελώντας οι ίδιοι τη διαδικασία της περισυλλογής 
και της διαλογής. Σε ένα κοινωνικό πλαίσιο όμως, του οποίου 


οι όροι αποσκοπούν στο κέρδος αυτών που τους έθεσαν και σε 
καμία περίπτωση στην κοινωνική συνοχή μεταξύ των ομάδων 
που το αποτελούν, ο συμπληρωματικός ρόλος -που είναι ση¬ 
μαντικός παράγοντας για την αυτο-οργάνωση των συλλογι- 
κοποιημένων ομάδων- παραγκωνίζεται από τους διαχειριστές 
του στο το όνομα του «εξευγενισμού». 

Οι τσιγγάνοι που ζουν και δραστηριοποιούνται στην ευρύ¬ 
τερη περιοχή των Άνω Λιοσίων, αποτελούν μια αρκετά κλει¬ 
στή από τη φύση της κοινότητα. Τα όρια μεταξύ της συλλογι- 
κοποίησης και της γκετοποίησής τους είναι εξαιρετικά λεπτά, 
έχοντας πάντα σαν κοινό παρονομαστή την περιθωριοποίηση 
που επιβάλει η υπόλοιπη κοινωνία. Θα μπορούσαμε να πα¬ 
ραθέσουμε αρκετά παραδείγματα του “κλειστού” χαρακτήρα 
αυτής της κοινότητας, όπως ότι, πέρα απ’ τη νομαδική τους 
«ταυτότητα», εξακολουθούν να περιφρουρούν σκληρά τις 
σχέσεις των κυττάρων της φυλής τους. Ότι υπήρξαν ανά τους 
αιώνες θύματα διωγμών, ρατσιστικών επιθέσεων και κρατικών 
πογκρόμ. 

Στις μέρες μας, κοινωνικά εγχειρήματα στέκονται αλλη¬ 
λέγγυα και οχυρώνονται πλάι τους με αντιρατσιστικό ή και 
αντικρατικό πρόσημο κάθε φορά που εξαπολύονται τέτοιες 
επιθέσεις. Εντούτοις, και για να κάνουμε την αυτοκριτική μας, 
δεν υπάρχει ένα καθημερινό πεδίο συνεργασίας και συνεν¬ 
νόησης μαζί τους, έτσι ώστε να δραστηριοποιηθούν σε συλ¬ 
λογικό επίπεδο, να ενημερωθούν και να συμμετέχουν στον 
αυτο-οργανωμένο ιστό. Αυτή όμως, είναι η μια όψη του νο¬ 
μίσματος. Γιατί μπορεί η κοινότητα των τσιγγάνων να διέπε- 
ται από αισθήματα βαθιάς αλληλεγγύης και αλληλοβοήθειας, 
παράλληλα όμως βασίζεται σε ιεραρχικές δομές μοναρχικού 
τύπου. Διακρίνουμε την έντονη διαστρωμάτωση, ξεκινώ¬ 
ντας από το χαμηλότερο σκαλοπάτι των εξαθλιωμένων, των 
αμέσως επόμενων βιοποριστών πλανόδιων μικρεμπόρων κι 
επιχειρηματιών, ως τα υψηλότερα, αυτά των Πριγκίπων και 
του Βασιλιά. Πιστεύουμε ότι αντιλαμβάνονται αρκετά καλά 
τις σχέσεις εξουσίας και δεν είναι λίγα τα παραδείγματα που 
τσιγγάνοι εκμεταλλεύονται άλλους μετανάστες (κυρίως από 
το Πακιστάν), απασχολόντας τους στις επιχειρήσεις τους με 
τις χειρότερες των προϋποθέσεων. Λ το σύστημα, που είναι 
δομημένη η κοινότητά τους εφαρμοζόταν ανέκαθεν (από την 
εποχή ακόμα που ήταν νομάδες, πριν εγκατασταθούν μόνιμα 
στα Άνω Λιόσια) ή απλώς δημιουργήθηκε στην πορεία, σαν 
ένας μηχανισμός για την ένταξή τους στο ευρύτερο κοινωνικό 
σύνολο, είναι κάτι το οποίο δεν γνωρίζουμε. 

Αυτό που μπορούμε όμως, να αντιληφθούμε καλύτερα, 
είναι ότι σε μια κοινωνία όπου εκ των προτέρων δεν έχουν 
ίσες ευκαιρίες στη μόρφωση, στην υγεία και στην εργασία, 
το μοναδικό παράθυρο για την κοινωνική τους ένταξη είναι 


το χρήμα. Και σίγουρα είναι αρκετές οι φορές που αναγκά¬ 
ζονται να παραδειγματίζονται, να απορροφούν τα κακώς κεί¬ 
μενα της κοινωνίας, αναπαράγοντας τις ανισότητες και μέσα 
στην κοινότητά τους. Και όταν λέμε χρήμα, δεν είναι τόσο 
για τις βιοποριστικές τους ανάγκες, αλλά όσο χρειάζεται για 
την ένταξή τους στο κοινωνικό σύνολο του συντηρητικού 
νεοπλουτοβλαχαδισμού των Άνω Λιοσίων. Χρήμα που για να 
αποκτηθεί, για ορισμένους δεν αρκεί το παρεμπόριο πατάτας, 
καρέκλας, χαλιών κ.λ.π. Για κάποιους άλλους, δεν αρκεί ένα 
παρεμπόριο χαλιών για να στοχοποιήσουν και να υπονομεύ¬ 
σουν μια κοινωνική ομάδα, επειδή δεν ακολουθεί τον κυρίαρ¬ 
χο τρόπο ζωής. Εκεί έρχεται το παρεμπόριο της πρέζας (τον 
τίτλο του εμπορίου της πρέζας δικαιωματικά τον έχουν οι με¬ 
γιστάνες αυτής της χώρας). Το Κράτος εκμεταλλεύεται τους 
τσιγγάνους αφήνοντάς τους να διακινούν την πρέζα, οι τσιγ- 
γάνοι εκμεταλλεύονται την ευκαιρία για ένταξη και σίγουρα, 
αρκετοί εξ αυτών, πλουτίζουν πάνω σε αυτή την ευκαιρία. Δεν 
εμπορεύονται όλοι οι τσιγγάνοι σε μια κοινότητα την πρέζα. 
Αντίθετα, αρκετοί είναι αυτοί που εναντιώνονται στο πρεζε- 
μπόριο, γιατί πολύ απλά οι πρώτοι πιθανοί χρήστες-θύματα 
θα είναι η ίδια η νεολαία της κοινότητας. Εν ολίγοις, είτε ως 
θύτες είτε ως θύματα, το Κράτος καταφέρνει να τους χειρα¬ 
γωγεί, και όταν δεν τα καταφέρνει, τα διάφορα πογκρόμ και η 
βία έχουν τον πρώτο λόγο. Ρίχνοντας λίγο λάδι στην φω¬ 
τιά του ρατσισμού, που σιγοκαίει μέσα στη συντηρητική 
μικροαστική αντίληψη (όπου όποιος δεν περικλείεται 
σε συγκεκριμένες φόρμες, είναι απορριπτέος και επικίν¬ 
δυνος), πετώντας το τυράκι περί κοινωνικής ασφάλειας 
στους αφελείς και πειθήνιους ψηφοφόρους, φτιάχνουν 
το κατασταλτικό πλαίσιο μέσα από το οποίο καταπνί¬ 
γουν ό,τι είναι ενάντια στο συμφέρον τους. 

Μέσα από την εκούσια αυτή σχέση μεταξύ Ρομά και 
Κράτους, συντηρούνται και άλλα κρατικά παρακλάδια. 
Η προσέλευση εκατοντάδων τσιγγάνων στα δικαστή¬ 
ρια αποτελεί μια πελατειακή σχέση που βοηθάει στη 
χρηματοδότηση του δικαστικού συστήματος. Για τους 
μπάτσους το πρεζεμπόριο στην περιοχή είναι ένα θέλ¬ 
γητρο, για όσους εξ’ αυτών θέλουν ένα έξτρα εισόδημα. 
Η τοπική αυτοδιοίκηση βρίσκει στους τσιγγάνους ανοι¬ 
χτό πεδίο για ψηφοθηρία. Οι ίδιοι, που στις προεκλογι¬ 
κές τους καμπάνιες λένε ότι η υπανάπτυξη της περιοχής μας 
οφείλεται στη παρουσία των τσιγγάνων και δεσμεύονται να 
την «καθαρίσουν», αυτοί οι ίδιοι πλησιάζουν τους τσιγγάνους 
πριν τις εκλογές δωροδοκώντας τους και εξαγοράζοντας την 
ψήφο τους. 

Λέγεται ότι οι τσιγγάνοι δίνουν προτεραιότητα στο γάμο 
και έτσι σταματούν τη φοίτησή τους στο σχολείο και κάποιοι 
τους κατακρίνουν γι’ αυτό. Παράλληλα, πολλοί είναι αυτοί 
που πιστεύουν ότι η δυσκολία τους να ενταχτούν στο σύνολο 
οφείλεται στο ελλιπές επίπεδο μόρφωσής τους. Τα γεγονότα 
όμως μας δείχνουν πως η διαφθορά υπάρχει στους αμόρφω¬ 
τους τόσο όσο και στους μορφωμένους. Οι μεν μορφωμένοι 
την εξανθρωπίζουν και την προσφέρουν για ανάπτυξη, οι δε 
αμόρφωτοι έρχονται αντιμέτωποι με τον κυνισμό της πραγ¬ 
ματικότητας. 

«Ένας και κοινός είναι ο κόσμος για τους 
ξυπνητούς, οι κοιμισμένοι ζουν ο καθένας 
στο δικό του κόσμο.» 

Ο καθένας μπορεί να δει στο πρόσωπο ενός τσιγγάνου έναν 
παραβάτη, έναν εγκληματία, έναν απολίτιστο, έναν βρομιάρη, 
έναν ανήθικο, έναν κοινωνικά απροσάρμοστο, έναν αμόρφω¬ 
το, έναν αλλόφυλο, έναν αλλόδοξο, μια φοβερή απειλή. Στα 
πρόσωπα των τσιγγάνων δεν βρίσκουμε κανένα πεδίο προς 
ελεημοσύνη. Ο καθένας όμως που αντιλαμβάνεται την πραγ¬ 
ματικότητα με ίσους όρους, μπορεί να δει σε κάθε πρόσωπο 
τον οποιοδήποτε, ακόμα και τον ίδιο του τον εαυτό. Πάντα η 
εκάστοτε εξουσία φροντίζει να κουκουλώνει καλά αυτά που 
εμάς τους από κάτω μάς ενώνουν και να μας θυμίζει αυτά που 
μας χωρίζουν. Απ’ όσα ξέρουμε, η φυλή των Ρομά (όπως και 
ο μέσος Έλληνας) δεν απείλησε ποτέ κανένα καθεστώς, δεν 
επαναστάτησε εναντίον κανενός και δεν συνέπτυξε ποτέ συ¬ 
νωμοτικά κινήματα. Ας τους δούμε ξεχωριστά σαν ατομικό¬ 
τητες, ας γίνουμε πιο προσιτοί, ώστε να συμμετέχουμε όλοι 
μαζί, μπαλαμέ και Ρομά, για την Επανάσταση εναντίον του 
Κράτους. 

|/ Ζώνη Ε’. 

Αναρχική ομάδα από τα Άνω Λιόσια 

* Κωστής Παλαμάς Ό δωδεκάλογος του Γύφτου” 
ΒΙΒΛΙΟΓΡΑΦΙΑ: 

1) «Ο κοινωνικός αποκλεισμός μέσα από το παράδειγμα των 
Ρομά» - Παπαβασιλείου Χριστίνα , Παπαθωμά Παρασκευή 

2) Η κοινωνική συγκρότηση του Λήμου Άνω Λιοσίων-παράρτημα 
7- ΕΜΠ, τομέας πολεοδομίας και χωροταξίας. 

Ελπίδα πουλούσαν. 
Ηγεμονία ήθελαν. 


“Τέτοια περιπέτεια, 
τέτοια ωραία ελπίδα. 
Μες στις συνέχειες 
των ονείρων έχω τον 
αμνό”. 

~ Νίκος Καρούζος 


Α 


πό τα κόμματα και την εξουσία 
γενικώς δεν έχω απαιτήσεις. Λει¬ 
τουργούσαν και θα λειτουργούν 
πάντα με όρους μακιαβελισμού και κυνι¬ 
κότητας. Κάθε μέρα που περνά η κυβέρνη¬ 
ση του ΣΥΡΙΖΑ και οι ψηφοφόροι οπαδοί 
της μου θυμίζουν όλο και πιο πολύ το κλα¬ 
σικό έργο του Τζωρτζ Όργουελ Ή φάρμα 
των ζώων”. Ο ΣΥΡΙΖΑ πήρε τις εκλογές 
επενδύοντας στην καταρράκωση ενός γο- 
νατισμένου λαού από τη συνεχή οικονομική επίθεση της κυριαρχίας, υποσχόμενος όχι 
μόνο ότι θα τον απαλλάξει από τη δυστυχία του, αλλά και ότι τα πράγματα θα γίνονταν 
καλύτερα για όλους/ες μέσα σε μερικούς μήνες. Και κάπου εδώ αρχίζει το θέατρο του 
παραλόγου. Για να σχηματίσει κυβέρνηση κάνει συνεργασία με τον διαχρονικά βασικό 
ιδεολογικό εχθρό της αριστερός, ένα λαϊκό ακροδεξιό κόμμα (ΑΝΕΛ) που η κυρίαρχη 
πολιτική του αφήγηση βασίζεται στη συνωμοσιολογία και φυσικά στον εθνικισμό του “να 
πάρουμε την Πόλη”. 

Εδώ να κάνω μία παρένθεση και να θυμίσω ότι όταν σε στηρίζει ο βασικός σου και με¬ 
γαλύτερος ιδεολογικός σου εχθρός, τότε ή εσύ γέρνεις προς αυτόν, ή έχεις ήδη διαβρωθεί 
από την επένδυσή σου σε ένα στείρο πατριωτισμό που βλέπει παντού εξωτερικούς δια το 
έθνος εχθρούς και το μεγαλείο αυτού (όπως είναι γνωστό, αυτό έχτιζε Παρθενώνες όταν 
οι άλλοι ήταν στα δέντρα). Να θυμίσω επίσης ότι η επένδυση στον πατριωτισμό, χωρίς 
να μιλάς για το ποιος είναι ο πραγματικός εχθρός (ο οποίος δεν είναι άλλος από τον επι¬ 
θετικό καπιταλισμό της Αυτοκρατορίας του χρήματος, δηλαδή των τραπεζιτών και των 
πολυεθνικών), στέλνει στο τέλος τον κόσμο στην αγκαλιά των αυθεντικών εκφραστών 
του πατριωτισμού-εθνικισμού, δηλαδή αυτών που η κυρίαρχη ιδεολογία τους είναι η υπε¬ 
ροχή του έθνους και της πατρίδας τους έναντι των άλλων εθνών, οι οποίοι αποκαλούνται 
πολιτικά φασίστες και ναζί. Κλείνει η παρένθεση. 

Στη συνέχεια διορίζει υπουργό οικονομικών έναν άνθρωπο τον οποίο τα μ.μ.ε. αποθε¬ 
ώνουν και προβάλλουν συνεχώς σαν γοοΕ δίαΓ, προβάλλοντας την προσωπική του μεγα¬ 
λοαστική ζωή, το τι φοράει κλπ. μέσα από μια 
§05δΐρ εικόνα, λες και μιλάμε για ένα μοντέ¬ 
λο πασαρέλας μόδας, παρά για έναν άνθρω¬ 
πο που έχει αναλάβει το πλέον νευραλγικό 
υπουργείο της χώρας. Οι μικροαστοί οπαδοί 
της κυβέρνησης παραληρούν και ριγούν σε 
σημείο σεξουαλικής φαντασίωσης στη θέα 
του νέου αστέρα και κανείς δεν μιλά για τις 
οικονομικές του συμφωνίες με την αυτοκρα¬ 
τορία του χρήματος, οι οποίες είναι μία συνέ¬ 
χεια όλων των προηγούμενων διαχειριστών 
της εξουσίας στην Ελλάδα. Δηλαδή, η συνε¬ 
χής αφαίμαξη κάθε οικονομικής δυνατότητας 
των φτωχότερων στρωμάτων, η φτωχοποίηση 

και η διαρκής ληστεία τους, προς όφελος των ισχυρών οικονομικά Ελλήνων και Ευρωπαί¬ 
ων μεγαλοαστών. 

Και το παραμύθι συνεχίζεται: Στην πορεία οι αυτοαποκαλούμενοι “αριστεροί” προ¬ 
τείνουν για πρόεδρο της Δημοκρατίας ένα πολιτικό τίποτα προερχόμενο από τα βάθη 
της μεγαλοαστικής δεξιάς παράταξης, τον Προκοπή Παυλόπουλο, ο οποίος ως υπουρ¬ 
γός εσωτερικών της τότε κυβέρνησης της Ν.Δ., τη μέρα που δολοφονήθηκε ο 16 ετών 
Αλέξης Γρηγορόπουλος από τον αστυνομικό Ε. Κορκονέα, είδε (όπως κάθε πολιτικός 
στο παρελθόν σε ανάλογες κρατικές δολοφονίες από τα αστυνομικά σκυλιά) ένα ακό- 
μη“μεμονωμένο περιστατικό”. £ Ό Παυλόπουλος εκφράζει το λαό”, είπε με κυνικό αλλά 
γλυκό χαμόγελο ο νίΓαΙ ροζ εκπρόσωπος της κυβέρνησης Γαβριήλ Σακελλαρίδης, ενδυό- 
μενος επάξια τον Ρόλο του παρά τω πρωθυπουργώ. 

Να γιατί ο Ρόλος, εκτός από κατανάλωση εξουσίας, είναι το παν για την “ηρεμία” της. 

Οι νεόκοποι οπαδοί της ΠΑΕ... ΣΥΡΙΖΑ 

Έχω πια επιλέξει να αναφέρομαι στους φανατικούς ψηφοφόρους και οπαδούς του ΣΥΡΙ- 
ΖΑ προσφωνώντας τους με καθαρά ποδοσφαιρικούς όρους. Ο φανατισμός, η αλαζονεία 
τους και οι συνεχείς μέχρι χυδαιότητας επιθέσεις που εξαπολύουν σε όσους ασκούν κριτι¬ 
κή στην κυβέρνηση, μου θυμίζουν φανατικούς χούλιγκανς ποδοσφαιρικής ομάδας. Τα πε¬ 
ριστατικά είναι τόσα πολλά μέσα στους μόνο δύο μήνες κατά τους οποίους η “αγαπημένη 
τους ομάδα”- κυβέρνηση διαχειρίζεται την εξουσία, που δεν θα με έφταναν 3-4 σελίδες 
της εφημερίδας για να τα απαριθμήσω. Τελικά οι οπαδοί, απ’ όπου και αν προέρχονται, 
παραμένουν άβουλα τυφλά ποντίκια που το αφεντικό τους μιλά μέσα από το στόμα τους. 
Αυτό όμως που το αφεντικό τους δεν θυμάται είναι ότι, όταν το καράβι αρχίζει και βου¬ 
λιάζει, τα ποντίκια είναι τα πρώτα που το εγκαταλείπουν. 

"Ελληνας ψηφοφόρος”. Ο Γυρολόγος των κομμάτων εξουσίας. 

Η κομματική τύφλωση και το μεθύσι της εξουσίας βλάπτουν σοβαρά τη μνήμη και την 
πραγματικότητα. ΟΓΕλληνες ψηφοφόροι δεν έγιναν μέσα σε μία νύχτα αριστεροί, ούτε 
ανακάλυψαν τα... κινήματα του “ένας άλλος κόσμος είναι εφικτός” σαν τη “θεία φώτι¬ 
ση”. Ήταν και παραμένουν βαθιά συντηρητικοί, παρτάκηδες, απολιτικοί μικροαστοί, που 
η σχέση τους με την εκάστοτε εξουσία είναι σχέση “δούναι και λαβείν”. Στο σημείο αυτό 
αντιγράφω ένα απόσπασμα από το κείμενο του Αντώνη Δρακωνάκη που δημοσιεύτηκε 
στο περιοδικό “Κοινωνικός Αναρχισμός”: Οι ψηφοφόροι του ΣΥΡΙΖΑ αποτελούν έναν 
πληθυσμό πιστωτών που, μόλις δουν τις αξιώσεις τους να καταρρέουν, θα αποσύρουν 



Ή θα γκρεμίσουμε το σαθρό τους 
οικοδόμημα για να χτίσουμε ένα νέο 
που θα είναι για όλους απολαυστικό και 
ισότιμο σε κάθε πτυχή της ζωής και το οποίο 
θα εξυψώνει την ελευθερία στη θέση της 
σκλαβιάς, ή θα συνεχίσουμε να πλέουμε 
στον ποταμό της υποταγής, οδηγούμενοι προς 
τον ωκεανό της εκμηδένισής μας. 


την πίστωση. Η μικροαστική ανυπομονησία για αλλαγή, βασισμένη στην άρνηση για 
προσωπική συμμετοχή στον κοινωνικό αγώνα, είναι τυφλή και αδηφάγος· δεν την ενδι¬ 
αφέρει το χρώμα του μεσσία, αρκεί να εμφανίζεται ως μεσσίας, και δεν καταλαβαίνει τις 
παρακλήσεις του για υπομονή· θέλει ευημερία εδώ και τώρα, αλλιώς αλλάζει ψηφοδέλτιο. 
Εκλογικοί πληθυσμοί όπως αυτοί δεν μπορούν να συσπειρωθούν γύρω από έναν πολιτι¬ 
κό φορέα στη βάση της κοινωνικής αλληλεγγύης και του κοινού ιδεώδους· αρχικά, για¬ 
τί δεν διαθέτουν -τουλάχιστον στην επαναστατική τους εκδοχή- τίποτα από τα δύο. Ο 
ΣΥΡΙΖΑ στηρίζεται σε μια σαθρή εκλογική βάση -και μάλλον εκεί θα παραμείνει- που 
θα τον προδώσει στην πρώτη ευκαιρία. Κι αυτό γιατί, αφενός δεν προέρχεται από κα¬ 
μιά μαζική κινηματική δύναμη (κίνημα) με εμπειρία στον δρόμο και τους κοινωνικούς 
αγώνες και, αφετέρου, γιατί δεν έχει τη δυνατότητα να εξαγοράσει -άμεσα- το εκλογι- 

κό του σώμα (διανομή κρατικού χρήματος), 
χτίζοντας έναν πελατειακό μηχανισμό -αλά 
ΠΑΣΟΚ- που να μπορέσει να συσπειρώ¬ 
σει τη βάση στο όνομα της «ταμπακέρας». 
Ο ΣΥΡΙΖΑ συμμετέχει ελάχιστα στην πραγ¬ 
ματική διάσταση των κοινωνικών αγώνων 
(όπως και στην όξυνσή τους) και αυτή είναι η 
ξερή αλήθεια. Ο ΣΥΡΙΖΑ δεν έχει να επιδείξει 
κάποια αξιοσημείωτη εμπειρία ή τεχνογνωσία, 
στην από-τα-κάτω δόμηση των κοινωνικών 
αγώνων. Δεν είναι τυχαίο ότι έχει ξεπατικώ¬ 
σει κάθε ιδέα και πρακτική που αναπτύσσεται 
εντός του αντιεξουσιαστικού χώρου τα τελευ¬ 
ταία χρόνια όσο ήταν στην αντιπολίτευση. Η 
αλληλεγγύη, το ιδεώδες δηλαδή, δεν έχει για τους εύκαιρους ψηφοφόρους του ούτε ταξι¬ 
κό πρόσημο ούτε το στοιχείο μιας ολιστικής, αξιακής αμφισβήτησης, γιατί η συντριπτική 
πλειονότητα των ψηφοφόρων των κοινοβουλευτικών κομμάτων αντιλαμβάνονται την 
αλληλεγγύη ως φιλανθρωπία και τα ιδεώδη ως σχετικολογικά υπαρξιακά ευχολόγια. 

Ανάμεσα στις μνήμες, τα όνειρα, τις επιθυμίες και τις τύψεις, 
ποιος είναι σίγουρος για το τι στα αλήθεια συνέβη; 

Υπάρχουν αρκετόί/ες που ακόμη πιστεύουν ότι η καλυτέρευση της ζωής τους 
θα έρθει μέσα από τους θεσμούς που η κυριαρχία έχει ορίσει για τον εαυτό της. 
Αυτός όμως που ορίζει, είναι αυτός που απολαμβάνει αποκλειστικά τους καρπούς των 
ορισμών του. Κάθε νέος τύπος εξουσίας γίνεται πρόδρομος νέων δυνατοτήτων ανάπτυ¬ 
ξης, έχοντας ακόμη και τις καλύτερες προθέσεις. Αλλά η εξουσία προσπαθεί πάντοτε να 
διατηρήσει τα πράγματα όπως είναι, προσκολλημένα ακίνδυνα στα στερεότυπα και στους 
θεσμούς των ιδεολογικών της μηχανισμών. Αυτή υπήρξε η αιτία όλων των επαναστάσεων 
της Ιστορίας. 

Εκείνος που προσπαθεί συνεχώς να υποτάξει τα πάντα σε μια μηχανική τάξη, γίνε¬ 
ται στο τέλος κι ο ίδιος μια μηχανή και χάνει κάθε ανθρώπινο αίσθημα. Δεν πρόκει¬ 
ται ποτέ η αυτοκρατορία τους χρήματος να έρθει και να μας πει “έχετε δίκιο” και να 
αποσυρθεί έτσι απλά με σκυμμένο το κεφάλι. Όποιος δεν το καταλαβαίνει αυτό και 
συνεχίζει να μιλά μέσα από τους δικούς τους οικονομικούς όρους, προσπαθώντας να 
βρει αναίμακτους τρόπους, είναι άξιος να παθαίνει όσα παθαίνει. Αξιος ενός συμβο¬ 
λαίου θανάτου που έχει τη δική του υπογραφή και συναίνεση. Του δικού του θανάτου. 
Κάποιοι όμως που δεν το δέχονται αυτό, δεν είναι υποχρεωμένοι να ακολουθήσουν τους 
εθελόδουλους και τους φοβισμένους. Ή θα γκρεμίσουμε το σαθρό τους οικοδόμημα για 
να χτίσουμε ένα νέο που θα είναι για όλους απολαυστικό και ισότιμο σε κάθε πτυχή της 
ζωής και το οποίο θα εξυψώνει την ελευθερία στη θέση της σκλαβιάς, ή θα συνεχίσουμε να 
πλέουμε στον ποταμό της υποταγής, οδηγούμενοι προς τον ωκεανό της εκμηδένισής μας. 
Όλα τα άλλα είναι φτηνοί πολιτικαντισμοί που συνεχίζουν να κρατούν στην επιφάνεια 
ένα ναυαγισμένο σύστημα. 

*/ Ευάγριος Αληθινός 

εφημερίδα δρόμου 


Το χρέος 


Η έννοια της συλλογικής ευθύνης ως 
τρόπος επωμισμού του χρέους 

Ε ίναι λίγα τα πράγματα για τα οποία η ανθρωπότητα, 
στη σύγχρονη εποχή, αποδέχεται και επιβάλλει τη 
συλλογική ευθύνη, ανεξαρτήτως προσωπικής θέσης 
ή υπόστασης. Μια έννοια που παρουσιάζεται από τους θε¬ 
ωρητικούς της ηθικής ή των πολιτικών επιστημών ως ένα 
τερατούργημα οριστικά καμένο στις στάχτες του Β’Π.Π., 
όμως παραδόξως παραμένει εν ζωή, ή σε συνθήκες κοι¬ 
νωνικού κανιβαλισμού (π.χ. στις εμφύλιες συρράξεις της 
κεντρικής Αφρικής) ή, σε παγκόσμιο επίπεδο, μόνο σε ένα 
τμήμα των ανθρώπινων δραστηριοτήτων: στην οικονομική 
σφαίρα και ειδικότερα σε αυτήν της ιδιοκτησίας. Το χρέος 
(το δημόσιο, αλλά και το ιδιωτικό), αποτελεί ακριβώς αυ¬ 
τήν την οικονομική έκφραση της συλλογικής ευθύνης: την 
αποδοχή της λογικής ότι μια ομάδα ανθρώπων είναι εσαεί 
υπεύθυνη για την εκπλήρωση μιας συμφωνίας, η οποία συ- 
νάφθηκε από κάποιους άλλους, σε μια άλλη εποχή (προ¬ 
φανώς χωρίς τη σύμφωνη γνώμη τους ή και ενάντια σε 
αυτήν, ενδεχομένως και πριν γεννηθούν), κάτω από άλλες 
συνθήκες και ενδεχομένως κάτω από έκτακτο καθεστώς, 
και από την οποία οι ίδιοι ενδεχομένως να μην είχαν κανέ¬ 
να ωφέλημα, είτε επίσης για την αποζημίωση μιας ομάδας 
ανθρώπων οι πρόγονοι των οποίων βλάφτηκαν από τους 
προγόνους τους, χωρίς οι ίδιοι να έχουν κάποια ευθύνη ή 
ωφέλεια από αυτό. 



σμευμένης παραγωγικής δυνατότητας του «οφειλέτη» από 
τον «πιστωτή», επιτρέπει αφενός τη συνεχή αύξηση του 
συγκριτικού πλεονεκτήματος τόσο της παραγωγικής όσο 
και της αγοραστικής ικανότητας του δεύτερου συγκριτικά 
με τον πρώτο. Η φράση κλειδί, στην συγκεκριμένη διαδι- 


Εν προκειμένω, χρήματα των Ευρωπαίων φορολογούμε¬ 
νων δόθηκαν ως δάνειο στην Ελλάδα για να προμηθευτεί 
Γερμανικά προϊόντα, κατέληξαν στις τσέπες Γερμανικών 
εταιρειών και διασφάλισαν την παραγωγή σε Γερμανικές 
εταιρείες. Η αποπληρωμή των δανείων μέσω άλλων δανεί- 



...και πώς θα το αποκτήσετε 


Δεν είναι τυχαίο ότι ακριβώς επειδή η συγκεκριμένη διαδικασία 
είναι εξόχως κυριαρχική, η αμφισβήτηση του χρέους σε επίπεδο 
κοινωνικής ομάδας συνεπάγεται αυτόματα την αμφισβήτηση 
των πολιτειακών Θεσμών και κανόνων, δηλαδή της κυριαρχίας 
και των θεμελιακών αξιών της: η αμφισβήτηση του χρέους σε 
κοινωνικό επίπεδο, συνοδεύεται συστηματικά και από την 
αμφισβήτηση της ιδιοκτησίας και των προνομίων γενικότερα. 


Η φύση του χρέους ως μηχανισμός 
διαχείρισης της εργατικής δύναμης 

Τ ο χρέος με αυτήν τη μορφή είναι κληροδότημα 
άλλων εποχών, στις οποίες κυριαρχούσαν οι προ- 
καπιταλιστικές σχέσεις. Στην πραγματικότητα, από 
την απαρχή της ιστορίας, το χρέος δεν αποτελεί μηχανισμό 
ανταπόδοσης ή επιστροφής μιας συμμετοχής σε δαπάνη ή 
ακόμα και σε δυνητική πρόσοδο, αλλά είναι κατά κύριο 
λόγο ένας τρόπος δέσμευσης [εξασφάλισης] της εργατικής 
δύναμης: “δεοιιπη^ ο£ 3. ΙαΒοιίΓ ίόιχε”. Εκτός από την αρ¬ 
χαία Αθήνα, μια πιο πρόσφατη ιστορική περίπτωση είναι η 
φεουδαρχική σχέση φεουδάρχη-υποτελή στην πρώιμη βι¬ 
ομηχανική εποχή: στην Μ. Βρετανία του 18ου αιώνα, παι¬ 
διά που οι γονείς τους έστελναν για δουλειά στο ορυχείο, 
μετά από έναν χρόνο και μία ημέρα εργασίας, σε μια ειδική 
τελετή, έπαιρναν την αμοιβή τους για την εργασία τους 
παρουσία μαρτύρων και υποχρώνονταν πλέον να δουλεύ¬ 
ουν για όλη τη ζωή τους στο ορυχείο, χωρίς τη δυνατό¬ 
τητα να απεμπλακούν: ένα ιδιότυπο καθεστώς δουλείας. 
Η αμφισβήτηση αυτής της υποχρέωσης και η εφαρμογή 
«ελεύθερων» (όσο ελεύθερη μπορεί να είναι μια σχέση ερ¬ 
γοδότη-εργαζόμενου) σχέσεων εργασίας, με την αμοιβαία 
αποδοχή των όρων εργασίας, υπήρξε κομβική στιγμή για 
τη μετάβαση από την εποχή της δουλοπαροικίας στην βιο¬ 
μηχανική εποχή στην Μεγάλη Βρετανία. 

Όμως το χρέος, και στην σύγχρονη εποχή, πέρα από την 
ιστορική μορφή του ως μηχανισμός αναπαραγωγής της 
δουλοπαροικίας (π.χ. σε μεγάλη κλίμακα στην Υποσαχά- 
ρια Αφρική, στην Νότια Αμερική αλλά και στον «Δυτικό 
Κόσμο» μέσω του ΙχαίϊϊεΕΐη^) έχει και τη διευρυμένη εφαρ¬ 
μογή του μέσω της σύγχρονης Αποικιοκρατίας, είτε στις 
πρώην Αποικιοκρατούμενες χώρες, είτε στις λεγόμενες 
«Αποικίες χρέους»: Χώρες ή Κοινότητες η υποχρέωση των 
οποίων να αποδίδουν τοκοχρεολύσια τις βάζει σε προφανή 
αδυναμία να διαθέσουν στον εαυτό τους το αποτέλεσμα 
της εργατικής τους δύναμης ή να αναπτύξουν τις απαιτού- 
μενες υποδομές για να έχει η χρήση της εργατικής τους δύ¬ 
ναμης επαρκή απόδοση, και διατηρούνται έτσι σε ένα ιδι¬ 
ότυπο, εσαεί ανακυκλούμενο καθεστώς δουλοπαροικίας. 
Ο μηχανισμός αυτός, πέρα από την εκμετάλλευση της δε- 


κασία είναι η δέσμευση μιας εργατικής/παραγωγικής δύ¬ 
ναμης. Η δέσμευση αυτή μπορεί να αποσκοπεί είτε στην 
υποχρεωτική μέχρις εξάντλησης χρήση της (όπως π.χ. 
στην αρχαιότητα η από χρέους εκδούλευση ή η σύγχρονη 
εμπορία παιδιών για εργασία ή σεξουαλική εκμετάλλευ¬ 
ση), είτε στον προσανατολισμό της προς συγκεκριμένες 
κατευθύνσεις προς το συμφέρον του πιστωτή (π.χ. εξόρυξη 
ορυκτών και υδρογονανθράκων στην Νιγηρία) είτε τέλος, 
-και αυτό είναι το πιο ενδιαφέρον- στην αδρανοποίησή 
της, ώστε να αυξηθεί η αξία της παραγωγής κάπου αλλού. 

Η περίπτωση της σύγχρονης Ελλάδας είναι χαρακτη¬ 
ριστική: Η διαδικασία αιχμαλωσίας του χρέους δημιουρ¬ 
γεί αφενός αδυναμία εκκίνησης μιας τοπικής παραγωγής 
που να καλύπτει τις ανάγκες των κατοίκων και αφετέρου 
αδυναμία των κατοίκων να έχουν πρόσβαση σε αγαθά τα 
οποία χρειάζονται. Έτσι, δημιουργείται μια ειδική σχέση 
δανειστή/δανειζόμενού, όπου ο δανειζόμενος υποχρεούται 
να δανείζεται για να αγοράσει τα αγαθά τα οποία του δι¬ 
αθέτει ο δανειστής, ο οποίος με αυτόν τον τρόπο εξασφα¬ 
λίζει σταθερότητα στη διάθεση των αγαθών που παράγει 
(άρα και σταθερή παραγωγή και εργασία) και εξασφαλίζει 
ότι ο κύκλος δεν θα σπάσει ποτέ, αφού με την υποχρέωση 
της αποπληρωμής του χρέους να αυξάνεται και με τη δυ¬ 
νατότητά του πιστωτή να ορίζει τους κανόνες του παιχνι¬ 
διού, ο δανειζόμενος ποτέ δεν θα μπορέσει να αναπτυχθεί 
επαρκώς για να αντικαταστήσει την παραγωγή του πιστω¬ 
τή με δική του. 


ων και τα μέτρα λιτότητας στην Ελλάδα διασφαλίζουν ότι: 
(α) Τα λεφτά των Ευρωπαίων φορολογούμενων καταλή¬ 
γουν στις σωστές τσέπες, αφού πρώτα ξεπλυθούν στην 
Ελλάδα. 

(β) Η παραγωγή στη Γερμανία και δεν θα διακοπεί αλλά 
και θα διατεθεί, αφού εξασφαλίζεται το απαιτούμενο κε¬ 
φάλαιο και υποχρεώνεται ο δανειζόμενος να αγοράσει από 
εκεί που θα του υποδείξει ο πιστωτής βάσει κατάλληλων 
όρων δανεισμού και σχετικού νομικού πλέγματος που του 
επιβάλλεται. 

(γ) Διασφαλίζεται η αδυναμία να δημιουργηθεί ανταγω¬ 
νιστική παραγωγή στην Ελλάδα με την αδρανοποίηση 
της παραγωγικής ισχύος και την ταυτόχρονη απομύζηση 
των πόρων (χαρακτηριστικό παράδειγμα η δραματική μεί¬ 
ωση της μεταλλουργικής παραγωγής στην Ελλάδα και η 
αντίστοιχη γιγαντιαία αύξηση της εξαγωγής πρώτων υλών 
για τη μεταλλουργία από την Ελλάδα, παράλληλα με την 
ένταση της κρίσης χρέους). 

Ο ίδιος μηχανισμός υπονοείται επίσης, για παράδειγμα, 
στο χρέος από πολεμικές αποζημιώσεις: Όποιος πρέπει να 
καταβάλλει τις αποζημιώσεις, δουλεύει για να φέρει στο 
λήπτη την πρόσοδο που του αποστέρησε, για να επανορ¬ 
θώσει τις υποδομές που του κατέστρεψε και για να αντι¬ 
καταστήσει την εργατική/παραγωγική δύναμη που του 
αφαίρεσε. Δεν είναι τυχαίο ότι ακριβώς επειδή η συγκεκρι¬ 
μένη διαδικασία είναι εξόχως κυριαρχική, η αμφισβήτηση 
του χρέους σε επίπεδο κοινωνικής ομάδας συνεπάγεται 
















Το 

ανοεζουσιασιικό 

Ισόάμ 


Δ υστυχώς, ο σύγχρονος ευρωπαίος των “χριστιανικών 
δημοκρατιών” θεωρεί ότι ξέρει τα πάντα για το Ισλάμ 
και γι’ αυτό δεν χρειάζεται να μάθει περισσότερα. Η 
κουβέντα ξεκινάει και καταλήγει πάντα με όλα τα στερεότυ¬ 
πα της φαρέτρας της επικαιρότητας, κάνοντας τα βέλη της 
ριζοσπαστικής κριτικής ανίσχυρα μπροστά στις ασπίδες των 
βεβαιοτήτων. Το «υποανάπτυκτο, καθυστερημένο, βάρβα¬ 
ρο, μισογύνικο, υποταγμένο» Ισλάμ έχει αναδείξει την πιο 
“αναρχική” κοινότητα που υπήρξε ποτέ στην προνεωτερική 
ιστορία της ανθρωπότητας. Τη Φουτούα. 







ΑΠΑΤΡΙ* 

εφημερίδα δρόμου 


ΑΦΙΕΡΩΜΑ: ΓϋΤϋΨΨΑ 


ΜΑΙΟΣ 2015 

ΑΡ. ΦΥΛΛΟΥ 29 


© 



ίΤβ /«* $0$* 


Η αξία της φιλοξενίας. Λεπτομέ¬ 
ρεια από ζωγραφιά του 1330 μ.Χ. 
σε χρονικό της πόλης Βαγδάτης. 
Στο φτωχικό σπίτι ο ιδιοκτήτης, 
για να τιμήσει τους φιλοξενού¬ 
μενους του, παραχωρεί το κρε¬ 
βάτι του και κοιμάται χάμω μαζί 
τους. Ένας από αυτούς ξυπνάει 
στη μέση της νύχτας και, για να 
ανταποδώσει την τιμή, προσπαθεί 
αθόρυβα, χωρίς να ξυπνήσει τον 
σπιτονοικοκύρη, να διώξει με το 
ραβδί του έναν μεγάλο αρουραίο 
που κυκλοφορεί στο πάτωμα. 



Χάρτης της Βαγδάτης του 9ου αιώνα μ.Χ. Η πόλη έχει ήδη διαμορφωθεί σε συ¬ 
νοικίες με συγκεκριμένα χαρακτηριστικά και όρια. Τείχη ορίζουν περιμετρικά την 
ολότητα της πόλης, αλλά και εσωτερικά τείχη καθορίζουν τα δικαιώματα των 
κατοίκων της. Ελάχιστοι μεγάλοι δρόμοι που οδηγούν στο κέντρο και ένα πυκνό 
πλέγμα μέσα στις συνοικίες αμέτρητων σοκακιών που εμποδίζουν κάθε επίδοξο 
εισβολέα (αστυνομικό ή εφοριακό) να εισέλθει σε αυτές. Υπάρχει κίνδυνος να 
“χαθεί” και να χωνευτεί από τη συνοικία. Όπως ο ιστός της αράχνης, η πόλη έχει 
τέσσερις μεγάλες αρτηρίες που τη συνδέουν αντίστοιχα με τα τέσσερα σημεία του 
ορίζοντα και αμέτρητους μικρούς ιστούς που συνδέουν με κάθε τρόπο τον πολεο- 
δομικό ιστό. Οι κάτοικοι κινούνται με ευκολία στην πόλη, ενώ οι εισβολείς “κολ¬ 
λάνε” σε κάθε σημείο της και υφαίνεται το σάβανό τους. Η πόλη είναι έτοιμη να 
αγκαλιάσει τη φουτούα που εξαπλώνεται την ίδια εποχή σε κάθε συνοικία. 


Φατάχ, ο έντιμος ληστής. 

Σ τα προϊσλαμικά χρόνια η απέραντη αραβική ενδοχώ- 
ρα ήταν φυλετικά οργανωμένη μέσα από διευρυμένες 
οικογένειες (κλαν ή φάρες). Η εξορία από τη κοινότη¬ 
τά σου, με εντολή του σεΐχη (αρχηγός- πατριάρχης), σήμαινε 
σίγουρο θάνατο ή υποδούλωση. Οι φτωχοί τραγουδάνε τα 
έπη των διάσημων φιτγιάν (πληθυντικός του φατάχ), δηλαδή 
των ανθρώπων που για να διορθώσουν μια αδικία που τους 
έγινε αφήνουν εκούσια την οικογένειά τους και ζούνε μόνοι 
στην έρημο κλέβοντας τους πλούσιους για εκδίκηση. Σε όλα 
τα έπη η γενναιοδωρία και η γενναιότητα των φιτγιάν φτάνει 
στα όρια του παραλόγου και της αποκοτιάς και είναι αυτή που 
τελικά τους σκοτώνει. 

Ένας διάσημος Φατάχ ήταν ο Χατάμ Ατ Τάι. Το αίσθημα του 
δικαίου έφτανε σε τέτοιο σημείο που μια φορά, αφού έσφα¬ 
ξε τους φοροεισπράκτορες που ζητούσαν τους φόρους από 
ένα χωριό που είχε γίνει επιδρομή ακριδών, μετά απαγόρευσε 
στους κατοίκους να κυνηγάνε τις ακρίδες, γιατί μερικές είχαν 
κρυφτεί για να σωθούν στη σκηνή του. Αυτή η γενναιοδωρία 
ήταν που τον σκότωσε. Αφού είχε εξοντώσει όλους τους διώ¬ 
κτες που του έστελναν οι πλούσιοι, μια μέρα είχε να αντιμετω¬ 
πίσει ένα διάσημο ξιφομάχο των αφεντάδων. Ο Χατάμ Ατ Τάι 
τον νίκησε εύκολα και, όπως ο διώκτης κείτονταν πεσμένος 
με σπασμένο το σπαθί περιμένοντας το θάνατο, πονηρά του 
ζήτησε το σπαθί του, αφού δε θα ήταν τόσο γενναιόδωρος 
όσο έλεγαν αν δεν θα του το έδινε. Ο Χατάμ, που δεν μπο¬ 
ρούσε να αρνηθεί τίποτα, του το πρόσφερε και με αυτό δο¬ 
λοφονήθηκε. 

Σύγχρονος του Χατάμ, ένας άλλος διάσημος φατάχ ήταν 
ο Μάμα Αλ-Ιγιαντί. Αυτός, όταν έμαθε το τέλος του συντρό¬ 
φου του, έκοβε τα κεφάλια των ρουφιάνων πριν προλάβουν 
να του ζητήσουν το σπαθί του. Αλλά και αυτός θα βρει τον 
θάνατο εξαιτίας της γενναιοδωρίας του. Οι αφεντάδες, αφού 
δεν μπορούσαν να τον σκοτώσουν στη μάχη, σκέφτηκαν ένα 
τέχνασμα. Έβαλαν να τον παρακολουθήσουν και όταν είδαν 
ότι θα διέσχιζε μια μεγάλη έρημο, έστελναν τους διώκτες του 
έναν- έναν, άοπλους να του ζητάνε έλεος και νερό γιατί είχαν 
χαθεί στην έρημο. Αυτός, αν και κατάλαβε το τέχνασμα, δεν 
μπορούσε να αρνηθεί το νερό του σε έναν διψασμένο και στο 
τέλος πέθανε από τη δίψα. Ο ίδιος έλεγε στους φτωχούς που 
βοηθούσε: 

«Δεν είναι ζημιά αν οι ενγενείς χάσουν τη 
θέση τους, αλλά αν οι ταπεινοί χάσουν 
την ευγένειά τους» 

Η συγκέντρωση των φιτγιάν ή οι 
απαρχές της Φουτούα. 

Μ ε την κατάκτηση και ενοποίηση της αραβικής χερ¬ 
σονήσου στο όνομα του Ισλάμ από τη γενιά του 
Μωάμεθ, έχουμε και τη σχηματοποίηση της Φου¬ 
τούα. Οι φιτγιάν που πιάνονται ζωντανοί έχουν μια τελευταία 
ευκαιρία για να μην τους εκτελέσουν. Να συμμετέχουν στην 
τζιχάντ ενάντια στους άπιστους. Η πρώτη μάζωξη των φιτγι- 
άν γίνεται στο Χορασάν (σημερινά σύνορα Ιράν- Τουρκμενι¬ 
στάν), αρχές του 9ου αιώνα μ.Χ., για να πολεμήσουν τους πο¬ 
λυθεϊστές Τουρκομάνους. Οι φιτγιάν δεν δέχονται διαταγές 


από τους μουσουλμάνους στρατηγούς και αντί να πολεμάνε 
στην τζιχάντ λεηλατούν τους πλούσιους (ανεξαρτήτου θρη¬ 
σκεύματος) και μοιράζουν τα λάφυρα στον ντόπιο πληθυσμό 
που υποφέρει από τον πόλεμο. Στη μάχη ακολουθούν έναν 
δικό τους κώδικα αξιών που τον ονομάζουν Φουτούα. 

Η ετυμολογία της λέξης Φουτούα μάς είναι άγνωστη. Στα 
πρώτα κείμενα αναφέρεται άλλοτε με την έννοια της αποκο- 
τιάς, των πράξεων ασυνήθιστης γενναιότητας και γενναιο¬ 
δωρίας, του αψίκορου και γενναίου νέου και άλλοτε με την 
έννοια του “σκλάβου ως σήμερα”. Η δεύτερη έννοια, του 
σκλάβου, διαβάζεται σίγουρα ιστορικά (πρώην συλληφθέ- 
ντες) αλλά έχει και μία δεύτερη ανάγνωση. Με την επίδραση 
του σουφισμού σημαίνει τον “σκλάβο” των παθών του που 
με την αγάπη των συντρόφων του “απελευθερώνεται” και έρ¬ 
χεται πιο κοντά στον Αλλάχ. Το 873 μ.Χ. έχουμε τον πρώτο 
επίσημο ορισμό του κώδικα τιμής των κλεφτών-πολεμιστών: 
“Αυτός που αξίζει το όνομα της φουτούα, είναι αυτός που συ¬ 
γκεντρώνει στο πρόσωπό του όλες τις αρετές των προφητών 
και των αγίων αλλά παραμένει ταπεινός. Αυτός που βλέπει 
πάντα τους συντρόφους του ως ανώτερούς του.” Από το Χο¬ 
ρασάν, τέλη του 9ου αιώνα μ.Χ., οι φιτγιάν θα εξαπλωθούν 
σε όλον τον ισλαμικό κόσμο και, με πρόσχημα τη φιλοξενία 
τους, τις περιόδους ειρήνης, θα δημιουργήσουν στις πόλεις 
ξενώνες για να μένουν (ζαβιγιέδες) αλλάζοντας το νόημα της 
φουτούα από έναν κώδικα της κλεφτουριάς σε ένα αιρετικό 
λαϊκό κίνημα με θρησκευτικό μανδύα και έντονα αντικρατικά 
χαρακτηριστικά. 



Η “φουτούα”. Αφίσα από ομώνυμη αιγυπτιακή ταινία της δεκα¬ 
ετία του ’60 -με συμπαραγωγό τον αιγυπτιακό στρατό- για τους 
κινδύνους που αντιμετωπίζει η νεολαία αν ακολουθήσει τη φου¬ 
τούα. Ο πρωταγωνιστής, ντυμένος με παραδοσιακή φορεσιά, στο 
τέλος τρελαίνεται και γίνεται βίαιος και αντικοινωνικός. Στο ένα 
χέρι κρατάει χειροβομβίδα και στο άλλο όπλο. Η στάση του είναι 
συνέχεια επιθετική και βάρβαρη. 


Οι πόλεις της φουτούα 

Τ ον 10ο αιώνα μ.Χ., δηλαδή την εποχή που διαμορ¬ 
φώνεται η φουτούα ως λαϊκό-θρησκευτικό κίνημα, οι 
πόλεις από το Ιράν μέχρι τη Μαυριτανία είναι σε μό¬ 
νιμη εμπόλεμη κατάσταση. Δυο αυτοκρατορίες συγκρούονται 
(Βυζάντιο και Αραβες), σταυροφόροι, τουρκομάνοι και μογ- 
γόλοι επιδίδονται σε λεηλασίες και οι θάλασσες είναι γεμάτες 
πειρατές. Οι πόλεις τύποις μόνο ανήκουν σε κάποιον αυτο- 
κράτορα και έχουν διευρυμένη αυτονομία. Δεν είναι τυχαίο 
ότι τότε γράφονται τα πρώτα χρονικά των αυτόνομων πό- 
λεων-κρατών (Χαλέπι, Τύνιδα, Βαγδάτη, Ταρσός), κάτι που 
στην Ευρώπη θα γίνει πέντε αιώνες αργότερα (ο Κροπότκιν 
τα θεωρούσε τις απαρχές του σύγχρονου αναρχισμού). 

Οι ζαβιγιέδες (ξενώνες-στέκια) των 
πόλεων-κρατών 

Τ ην πιο ολοκληρωμένη περιγραφή του τρόπου λει¬ 
τουργίας των ζαβιγιέδων την έχουμε (τέλη του 10ου 
αιώνα) στη Νισαπούρ από τον Νου (τσιγγάνος, πρώ¬ 
ην κατάδικος και διάσημος ποιητής). Η πόλη χωριζόταν σε 
17 συνοικίες (νταρ). Η κάθε νταρ είχε και από έναν ζαβιγιέ 
που ήταν υπεύθυνος για τη προστασία της γειτονιάς του από 
εφοριακούς και αστυνομία. Αν κάποιος πρόφταινε να φτάσει 
κυνηγημένος από την αστυνομία στο ζαβιγιέ, οι φιτγιάν τον 
προστάτευαν με τη ζωή τους (η φιλοξενία θεωρούνταν ύψι- 
στη αξία). Η αστυνομία δεν τολμούσε να μπει μέσα γιατί ήξε¬ 
ρε ότι την επόμενη στιγμή θα καίγονταν και οι 17 συνοικίες. 
Οι φιτγιάν που δεν είχαν μεγαλώσει στην πόλη, και άρα δεν 
τους ήξεραν καλά, πήγαιναν αναλόγως του τόπου καταγωγής 
τους στον αντίστοιχο ζαβιγιέ που είχε και άλλους συντοπί¬ 
τες τους. Έτσι, ελεγχόταν καλύτερα η διείσδυση ρουφιάνων 
στους ζαβιγιέδες (γινόταν έλεγχος για το παρελθόν του κάθε 
φατάχ). 

Οι φιτγιάν δεν αναφέρονται ο ένας στον άλλον με το όνο¬ 
μα της προηγούμενης ζωής τους, αλλά ως ραφίκ (αδελφικός 
φίλος, σύντροφος). Η φουτούα για τα μέλη της δεν είναι μόνο 
μια θρησκευτική ή ηθική προσέγγιση της ζωής αλλά και δι- 
έπεται από αυστηρούς κανόνες. Κατ’ αρχήν ραφίκ δεν μπο¬ 
ρεί να είναι ο κρατικός αξιωματούχος, ο μέθυσος, ο ασελγής 
(επαγγελματίας χορευτής, ηθοποιός, μάγος κ.τλ.) και ο μπρά¬ 
βος των πλουσίων. Ο ραφίκ μπορεί να πιστεύει σε όποια θρη¬ 
σκεία θέλει, αλλά για να ανέβει βαθμίδα πρέπει να ασπαστεί 
το Ισλάμ. Οι ραφίκ μένουν όλοι μαζί στον ζαβιγιέ, όπου και 
φιλοξενούν τους φίλους τους αλλά και τους άπορους, τους 
φτωχούς και τους καταζητούμενους. Ο ραφίκ δεν μπορεί να 
κάνει περιουσία και γι’ αυτό κάθε βράδυ, όταν γυρνάει στο ζα- 
βιγιέ, καταθέτει ό,τι έχει κερδίσει την ημέρα σε ένα κοινό τα¬ 
μείο για τις ανάγκες του ζαβιγιέ και των μελών του. Οι ραφίκ 
ψηφίζουν τον ικανότερο ανάμεσά τους ως υπεύθυνο του ζα- 
βιγιέ, τον καμπίρ. Οι καμπίρ από κάθε συνοικία ψηφίζουν τον 
ικανότερο από αυτούς για τις συνομιλίες με τις τοπικές αρχές 
ή για θεολογικά ζητήματα, τον ντζιάντ (παππού). Η εξουσία 
αυτών των ανθρώπων δεν είναι κληρονομική και είναι άμεσα 
ανακλητοί. Όποιος ραφίκ παντρεύεται πρέπει να μένει στην 
ίδια συνοικία και ξανά να μην έχει ιδιοκτησία, αφού ο καμπίρ 
κρίνει και φροντίζει για τις ανάγκες του από το κοινό ταμείο. 
Για να γίνει κάποιος ραφίκ πρέπει να τον προτείνει στη συνέ- 

Χάρτης του κόσμον τον 12ο αιώνα μ.Χ. Ένας κόσμος ανάποδα. Η 
Ευρώπη, μικρή και σταφιδιασμένη, στέκεται στο κάτω μέρος της 
σελίδας (στον υποανάπτυκτο νότο...), ενώ η Αφρική, τεράστια 
και κραταιά, ορθώνεται στον βορρά πιάνοντας όλο τον χάρτη. 
Στις μεγάλες πόλεις, στα παράλιά τους, οι φιτγιάν την ίδια εποχή 
οργανώνουν εξαιρετικά βίαιες αντικρατικές εξεγέρσεις στέλνο¬ 
ντας σινιάλα καπνού σε όλο τον κόσμο ότι μπορούν να έρθουν οι 
πάνω κάτω και οι κάτω παντού. 

λευση του ζαβιγιέ κάποιος άλλος ραφίκ και να τον αποδεχτεί 
και ο καμπίρ ακούγοντας τη γνώμη όλων. Στην αρχή, ραφίκ 
μπορούσαν να γίνουν και γυναίκες (υπάρχουν αναφορές σε 
άλλες πόλεις π.χ. Τύνιδα για ζαβιγιέδες που δεν δέχονταν 
άντρες). Αν τελικά τον δεχτεί ο ζαβιγιές, ο ραφίκ ζώνεται 
τη ζώνη της φουτούα- φοράει τη στολή τους, του δίνεται το 
μαχαίρι του και πίνει μια κούπα με αλατόνερο, αφού η ζωή 
που διαλέγει είναι τόσο πικρή όσο το αλατόνερο. Αν ο ραφίκ 
αποδειχθεί σκάρτος άνθρωπος ή ρουφιάνος της αστυνομί¬ 
ας (σούρτα), εκτελείται και αυτός αλλά και ο ραφίκ που τον 
πρότεινε. Αν σε ένα ζαβιγιέ έχουν δεχτεί πολλούς ραφίκ που 
αποδείχτηκαν σκάρτοι και ρουφιάνοι, ο παππούς (ντζιάντ) 
της πόλης δίνει εντολή και εκτελείται και ο καμπίρ του ζαβιγιέ 
αφού δεν κατάλαβε τους μυστικούς στον ζαβιγιέ του. 

Και μία-μία σταγόνα σε πνίγει όπως το 
βαθύ πηγάδι 

να περίεργο στον τρόπο οργάνωσης των ζαβιγιέδων 
■Η ήταν οι ποινές. Οι φιτγιάν έδιναν πολύ μεγάλη σημα- 
^^^σία στην αξιοπρεπή εικόνα των μελών τους στη γει¬ 
τονιά αλλά και είχαν πολύ αυστηρούς κανόνες στη λειτουργία 
των χώρων τους. Έτσι, θεωρούσαν ισοβαρές έγκλημα το να 
αποδειχθεί κάποιος ρουφιάνος ή απατεώνας (βαθύ πηγάδι) με 
το να δείχνει κάποιος καθημερινά και αδιαλείπτως μια ασυνε¬ 
πή ή προκλητική συμπεριφορά σε μικρά ασήμαντα πράγματα 
(μία σταγόνα), απαραίτητα όμως για τη λειτουργία των ζαβι- 
γιέδων. 

Ουνική κώμη ή μοϊκάνα 

Σ τις πόλεις της μεθορίου της βυζαντινής αυτοκρατο¬ 
ρίας υπήρχαν ακόμη κατάλοιπα των δήμων (στις με¬ 
γάλες πόλεις είχαν σφαχτεί μετά τη στάση του Νίκα, 
το 532 μ.Χ.). Τα μέλη των δήμων (οι πράσινοι και οι βένετοι/ 
γαλάζιοι, ήταν οι πιο ισχυροί) λέγονταν νεανίες και προστά¬ 
τευαν τη γειτονιά τους, συμμετείχαν σε αθλητικούς αγώνες 
και ντύνονταν με τα αντίστοιχα χρώματα με ένα επιτηδευμέ¬ 
νο τρόπο. Επίσης, ξύριζαν το κεφάλι τους αφήνοντας μόνο 
μια λωρίδα (ουνικός τρόπος), φορούσαν πολλά σκουλαρίκια 
και έφεραν σε εμφανές σημείο δίκοπο μαχαίρι. 

Οι φιτγιάν θα υιοθετήσουν αμέσως κάποια από τα χαρα¬ 
κτηριστικά τους. Επειδή όλοι δούλευαν σε “ταπεινά” επαγ¬ 
γέλματα, όταν πήγαιναν στους ζαβιγιέδες έπρεπε πάντα να 
είναι πεντακάθαροι και περιποιημένοι (για να ξορκίσουν τη 
φτώχεια του μεροκάματου). Φοράνε, όπως οι σούφι, έναν 
ολόλευκο μακρύ μανδύα, αλλά πάνω του ράβουν μαύρες 
φανταχτερές λωρίδες (από τον αριθμό τους ο μυημένος μπο¬ 
ρούσε να καταλάβει σε ποιόν ζαβιγιέ ανήκε κανείς), ενώ στο 
κεφάλι τους φοράνε τουρμπάνι με ένα ειδικό δέσιμο που το 
κάνει να φαίνεται σαν αλογοουρά. Οι χρονικογράφοι της επο¬ 
χής, που είναι όλοι πλούσιοι και εχθροί τους, τους αποκαλούν 
αιρετικούς, ξυπόλυτους, βρομιάρηδες, ανήθικους, πονηρούς, 
συρφετό κλεφτών κ.τλ. και τους κοροϊδεύουν ότι μοιάζουν με 
κοράκια, χαρακτηρισμό που εκείνοι δέχονται με ευχαρίστη¬ 
ση. Ένας από τους χρονικογράφους, ο σελτζούκος πρίγκιπας 
Χανμπαλί Ιμπν αλ Ντζαβζί από την άλλη προειδοποιεί ότι: 

«Η φουτούα προάγει τη σεξουαλική ελευθερία, τη βία στους 
δρόμους και την αντικρατική πάλη. Όπου οργανώνονται αυ- 

τοί οι αλήτες όσο είναι λίγοι δεν προκαλούν και είναι ήσυχοι 
και μόλις γίνουν πολλοί σκοτώνουν όλους τους ενάρετους 
ανθρώπους που δουλεύουν για το κράτος και την αστυνομία». 

Οι ζαβιγιέδες κέντρα των ισναφιών 

Τ ο 10ο αιώνα μ.Χ. η φουτούα έχει εξαπλωθεί στα πε¬ 
ρισσότερα αστικά κέντρα του Ισλάμ της εποχής. Οι 
παλιές συντεχνίες (σπείρες) του παζαριού, που είχαν 
ατονήσει με τους μακροχρόνιους πολέμους, ξαναβαφτίζονται 
μέσα στο αίμα που ακολουθεί τις συχνές εξεγέρσεις των φιτγι- 
άν. Φωνάζοντας «εσνάφ» (δικαιοσύνη) και ακολουθώντας το 
δρόμο της φουτούα, οι ζαβιγιέδες θα γίνουν τα άτυπα εργατι¬ 
κά κέντρα της φτωχολογιάς, συνυπάρχοντας με τους ανθρώ¬ 
πους “του σκοινιού και του παλουκιού”. Κάθε επαγγελματικός 
κλάδος θα οργανωθεί σε ισνάφια πάνω στις αρχές της φου¬ 
τούα. Ο νεοεισερχόμενος λέγεται «τσιράκι», ο μαθητευόμε- 
νος «κάλφας» και ο επαγγελματίας «μάστορας». Ο καλύτερος 
μάστορας αποσύρεται από το επάγγελμα (αφού είναι ασυνα¬ 
γώνιστος) και πρέπει να μάθει την τέχνη του στους άλλους 
μαστόρους για το καλό της κοινότητας. Έχουν το δικό τους 
προστάτη άγιο (στο Χαλέπι κυκλοφορεί η φήμη ότι αρέσκεται 
να κόβει τους λαιμούς φοροεισπρακτόρων) και τις δικές τους 
γιορτές και χορούς (π.χ. χασάπικο). Κάθε προϊόν πρέπει να 
πωλείται στο ίδιο σημείο της πόλης και στην ίδια τιμή, απαγο¬ 
ρεύεται ο τόκος ή η πώληση με δόσεις, πληρώνουν συλλογικά 
φόρους και έχουν το δικό τους σύστημα απονομής δικαιοσύ¬ 
νης. 

Στις γειτονιές που βρίσκονται τα ισνάφια απαγορεύεται 
να κυνηγήσει η αστυνομία κάποιον καταζητούμενο. Αν αυ¬ 
τός καταφέρει και φτάσει στα όρια της συνοικίας, έχει άτυ¬ 
πο άσυλο, γνωρίζει όμως ότι θα δικαστεί από τη συνέλευση 
του ισναφιού (που έχουν διαφορετικά κριτήρια για το τι είναι 
έγκλημα και τέσσερις βασικές ποινές). Το χιλιετές σύστημα 
απονομής δικαιοσύνης των ισναφιών έχει τρομερό ενδιαφέ¬ 
ρον, αφού μέσα από τη μελέτη του μπορούμε να οραματι¬ 
στούμε μια “αναρχική” δικαιοσύνη σε μια ακρατική κοινωνία 
- αλλά δεν είναι του παρόντος άρθρου. Ειδικά στα ισνάφια 
των χασάπηδων και των ταμπάκηδων (εκδοροσφαγείς) αυτή 
η ασυλία κράτησε έως τις αρχές του 19ου αιώνα. 

Τα 100+1 πρόσωπα της φουτούα 

ταν αναφερόμαστε στον ισλαμικό κόσμο αναφερό- 
■ I μαστέ σε μία τεράστια έκταση που ξεκινάει από την 
Ισπανία και φτάνει στην Ινδία, αναπτύχθηκε πάνω 
σε προϋπάρχουσες κουλτούρες εντελώς διαφορετικές ανα¬ 
μεταξύ τους και είχε ανομοιογενείς ρυθμούς εξέλιξης. Έτσι η 
φουτούα... 

Στις πόλεις της Μεσσοποταμίας- 
αγιαγάρ 

Α γιαγιάρ (πληθ. αγιαρούν) σήμαινε τον εκτός νόμου 
ή/και τον άνθρωπο που περιπλανιέται συνέχεια χω¬ 
ρίς δουλειά και περιουσία, τον αλήτη. Έτσι αποκα- 
λούσαν οι χρονικογράφοι τους πιστούς της φουτούα. Ήταν 
αυτοί που διαμόρφωσαν πρώτοι τους βασικούς κανόνες συ¬ 
μπεριφοράς στους ζαβιγιέδες. Είχαν πολύ καλή σχέση με τους 
σούφι, αν και δεν δέχονταν τον ελιτίστικο χαρακτήρα του 
σουφισμού. Το 972 μ.Χ. (361) ο χαλίφης της Βαγδάτης, έπειτα 
από συμφωνία, τους εξοπλίζει για τζιχάντ ενάντια στους χρι¬ 
στιανούς αλλά αυτοί δεν φεύγουν για το μέτωπο. Χτυπάνε τα 
στρατεύματα του χαλίφη και λεηλατούν τους πλούσιους. Από 
εκείνη την εποχή, κάποιες συνοικίες της Βαγδάτης (η σιίτικη 



Ο ζαβιγιές του Αχή Εβράν σήμερα. Η έκφραση της φουτούα στην 
οθωμανική αυτοκρατορία. Στους ζαβιγιέδες έτρωγαν, κοιμόνταν 
και ξεκουράζονταν όσοι φτωχοί και για όσο ήθελαν. Αλλά και 
κρύβονταν επαναστάτες, ποινικοί, φοροφυγάδες και αιρετικοί, 
αφού οι φιτγιάν αχήδες δεν άφηναν αστυνομικό να μπει μέσα. 
Σχεδόν πάντα οι ζαβιγιέδες χτίζονταν δίπλα σε μοναστήρια (τε¬ 
κέδες) των δερβίσηδων, μπαμπάδων και ντεντέδων. Η φήμη τους 
ως κέντρα διαφθοράς και ανομίας άφησε την πατίνα της ως σήμε¬ 
ρα στη λέξη «τεκές». 



Πολιορκία της Βαγδάτης από τους Μογγόλους. Η πόλη ανήκει 
για 12 χρόνια στις λαϊκές συνελεύσεις των ζαβιγιέδων. Οι πλού¬ 
σιοι και οι κρατικοί αξιωματούχοι έχουν εκδιωχτεί. Όταν οι Μογ- 
γόλοι ζητήσουν την υποτέλειά τους, οι κάτοικοι θα αρνηθούν να 
ξαναϋπάρξουν δούλοι. Θα υπερασπιστούν την πόλη τους με λύσ¬ 
σα και ο χάνος των μογγόλων θα παραδεχτεί ότι, αν και αντιμε¬ 
τώπισε όλους τους οργανωμένους στρατούς από την Κίνα ως την 
Ευρώπη, μόνο στην απελευθερωμένη Βαγδάτη συνάντησε από 
τους πολιτοφύλακες φιτγιάν τέτοια αντίσταση. Η νεολαία πολε¬ 
μάει στα κάστρα ενώ η ζωή στην πόλη συνεχίζεται. Η ζωγραφιά 
δίνει μεγαλύτερη προσοχή στην καθημερινότητα της πόλης και 
όχι στο σημαντικό γεγονός του πολέμου. 

Καρκ και οι φτωχικές σουννίτικες συνοικίες των χειρωνακτών 
στην αριστερή όχθη του Τίγρη) θα είναι για εκατοντάδες 
χρόνια αυτοδιοικούμενες και δεν θα τολμάει να εμφανιστεί 
σ’ αυτές ούτε αστυνομία, ούτε εφοριακός. Όλοι οι χαλίφηδες 
προσπαθούν να τους εξοντώσουν, αλλά μόνο ένας, ο ονο¬ 
μαστός Αλ Νασίρ (1180- 1225 μ.Χ.) της Βαγδάτης (δεν είναι 
τυχαίο ότι κάθε βράδυ ντυνόταν απλός πολίτης και έβγαινε 
μεταμφιεσμένος στην πόλη για να καταλάβει τον τρόπο σκέ¬ 
ψης του λαού), θα καταφέρει με πλάγιο τρόπο να τους ελέγ¬ 
ξει όταν γίνεται κι αυτός φιτγιάν με πρόσχημα την αποστολή 
βοήθειας στον Σαλλαεντίν που μαχόταν τους σταυροφόρους. 
Μετά τον θάνατό του το 1225, η φουτούα θα συνεχίσει να έχει 
αριστοκρατικό-ιπποτικό χαρακτήρα για είκοσι ακόμα χρόνια, 
έως το 1246 μ.Χ. (648), όταν η κατάκτηση της Βαγδάτης από 
τους Μογγόλους θα διαλύσει το δίκτυο των αριστοκρατών 
φιτγιάν κι έτσι θα γυρίσει ξανά στις λαϊκές συνοικίες. 

Το κακό όμως έχει ήδη γίνει. Πολλοί φιτγιάν δεν θα απορ- 
ρίψουν τα αξιώματα και τον πλούτο και η φουτουά, σε αρκε¬ 
τές περιοχές και ανάλογα με τις συνθήκες, θα χάσει τον λαϊκό 
της χαρακτήρα και θα συνδεθεί τελικά με ομάδες υποστήρι¬ 
ξης δημοτικών αρχόντων ή με απλές μαφιόζικες ομάδες προ¬ 
στασίας της αγοράς, και τελικά θα συγκροτήσουν οργανωμέ¬ 
νες ομάδες μυστικών αστυνομικών για τον έλεγχο της πόλης 
από τους κλέφτες, τους αιρετικούς και τους επαναστάτες. 
Οι φιτγιάν θα διασπαστούν και επίσημα σε δύο μέρη που θα 
διεκδικούν τον τίτλο της φουτούα: Τους αριστοκράτες, που 
συμμετέχουν απλά ως ομάδες υποστήριξης των σεΐχηδων στις 
πόλεις (οι πλούσιοι χρονικογράφοι τους αναφέρουν φυσικά 
ως αληθινούς φιτγιάν), και τους λαϊκούς, που διατηρούν τους 
ζαβιγιέδες στις φτωχικές συνοικίες και στα παζάρια και ονο¬ 
μάζονται αγιαρούν (αλήτες). Οι αγιαρούν θα οργανώσουν 
μεγάλη εξέγερση στη Βαγδάτη το 1135 μ.Χ. και αφού εξοντώ¬ 
σουν τους αστυνομικούς, το στρατό, τους πλούσιους και τους 
ουλεμάδες, θα ανακηρύξουν τη Βαγδάτη πόλη της φουτούα. 
Στην πόλη θα καταργηθεί η ιδιοκτησία, το χρήμα και η οικο¬ 
γένεια και κάθε συνοικία θα ψηφίζει και θα φροντίζει μέσα 
από τις λαϊκές συνελεύσεις για το κοινό τους μέλλον. Οι ζα- 
βιγιέδες θα γίνουν τα άτυπα διοικητήρια των συνοικιών της 
πόλης. Η αλληλεγγύη και η αδελφοσύνη της φουτούα θα πά¬ 
ρει σάρκα και οστά. Και το πείραμα αυτής της σοσιαλιστικής 
κοινωνίας θα κρατήσει εννέα χρόνια έως το 1144 μ.Χ. Τότε 
εμφανίζονται οι Μογγόλοι και ζητάνε από όλες τις πόλεις 
φόρο υποτέλειας για να μην κατακτηθούν. Ενώ όλοι οι σεΐ- 
χηδες πληρώνουν αμέσως, μόνο στη Βαγδάτη ο πληθυσμός 
ψηφίζει πόλεμο γιατί δεν θέλουν να ξαναϋπάρξουν υποτελείς 
κανενός. Οι Μογγόλοι, παρ’ όλη τη λυσσαλέα αντίσταση 
των κατοίκων, θα τους νικήσουν και για παραδειγματισμό, 
αφού κάψουν όλη την πόλη, θα στοιβάξουν 40.000 κεφάλια 
των αγιαρούν στην κεντρική πύλη. Μετά θα καλέσουν τους 
υποτελείς σεΐχηδες για να ανοικοδομήσουν τη πόλη και να 
επιβάλουν την τάξη. 

Στις πόλεις της Συρίας, Παλαιστίνης - 
Αχντάθ 

Α χντάθ σημαίνει την ομάδα των νεαρών αντρών που 
περιφέρονται χωρίς λόγο και αλητεύουν. Από πολύ 
νωρίς οι περισσότερες πόλεις της περιοχής θα κιν¬ 
δυνεύσουν από τον πιο βάρβαρο στρατό που εμφανίστηκε 
ποτέ στην παγκόσμια ιστορία. Τους σταυροφόρους. Όταν 
εμφανίστηκαν οι σταυροφόροι, μόνο το 5% του πληθυσμού 
(μετά από 250 χρόνια μουσουλμανικής κατοχής) είχαν γίνει 

μουσουλμάνοι και όταν έφυγαν η αναλογία είχε αντιστραφεί. 
Στις πόλεις που κινδύνευαν με κατάκτηση οι ζαβιγιέδες έγιναν 
κέντρα κατάταξης του ντόπιου πληθυσμού για την οργάνωση 
πολιτοφυλακής. Όσοι αχντάθ δεν δέχονται να συνεργαστούν 
με τις αρχές (έστω και για το καλό της πόλης) καταφεύγουν 
στους ασσασίνους (χασικλήδες-δολοφόνοι), οι οποίοι μέσω 
της ατομικής τρομοκρατίας ελέγχουν τους σεΐχηδες να μη 
λαμβάνουν άδικες αποφάσεις. Στις πόλεις που δεν κινδύ¬ 
νεψαν από τους σταυροφόρους οι αχντάθ αναφέρονται ως 
«ιγιαρά» (τεμπέλης) και θα κρατήσουν τις αρχές τις φουτούα. 
Γρήγορα όμως θα εξοντωθούν από τους ρουφιάνους αχντάθ 
και μετά τοιν 14ο αιώνα η φουτούα θα εξαφανιστεί από τις 
πόλεις της περιοχής. 

Στις πόλεις της Βόρειας Αφρικής - 
Σαμπάπ Σουντιάν 

Η Βόρειος Αφρική, μετά την κατάκτηση από τους 
μουσουλμάνους (8ος αιώνα μ.Χ.) ήταν η μοναδική 
περιοχή του μουσουλμανικού κόσμου που δεν είχε 
να αντιμετωπίσει κάποιον ισχυρό εξωτερικό εχθρό. Οι φιτγι- 
αν θα ονομαστούν σε αυτή την περιοχή «σαμπάπ σουντιάν» 
που σημαίνει «νεολαίοι ήρωες». Οι ζαβιγιέδες στις πόλεις των 
παραλίων της Αφρικής θα γίνουν ο φόβος και ο τρόμος των 
πλουσίων και των αρχών και οι σαμπάπ σουντιάν θα διαμορ¬ 
φώσουν στη φουτούα όχι μόνο έναν έντονα αντικρατικό και 
αντιαριστοκρατικό χαρακτήρα αλλά και εξαιρετικά βίαιο. 
Στις πόλεις που οργανώνονται δεν δέχονται καμία συναλ¬ 
λαγή με τις αρχές, δεν τους ενδιαφέρουν οι φατριασμοί των 
πόλεων, ζουν κλέβοντας, απορρίπτουν κάθε είδους εργασία 
και οργανώνουν συνέχεια βίαιες εξεγέρσεις. Οι πληροφο¬ 
ρίες που έχουμε είναι ελάχιστες, αφού δεν άφησαν ζωντανό 
και κανέναν (πλούσιο) χρονικογράφο να γράψει για αυτούς 
Στην Τύνιδα τον 10ο αιώνα μ.Χ., αφού οργανώσουν μια με¬ 
γάλη εξέγερση, θα συγκεντρώσουν όλους τους πλούσιους και 
τους κρατικούς αξιωματούχους με τις οικογένειές τους στις 
κεντρικές πλατείες των συνοικιών και, αφού τους υποβάλ¬ 
λουν δημόσια σε φριχτά βασανιστήρια, θα τους εκτελέσουν. 
Επί 80 χρόνια στην πόλη θα εξαφανιστεί κάθε είδους αρχής, 
ιδιοκτησίας και οικογένειας, θα καταργήσουν το χρήμα και 
θα υπάρχει ελεύθερη ανταλλαγή των προϊόντων της πόλης. 

Οι Σαμπάμπ Σουντιάν δεν θα ηττηθούν από εχθρό αλλά 
θα προδοθούν από μέσα. Είχαν στην αρχή πολύ καλή σχέση 
με τους τουρκομάνους σκλάβους του αραβικού στρατού (μα- 
μελούκους) και ήταν ένας από τους κύριους παράγοντες που 
βοήθησε στην απελευθέρωσή τους. Όταν έγινε αυτό, οι μα- 
μελούκοι, που είχαν και έντονη φυλετική οργάνωση (δικούς 
τους ζαβιγιέδες με βάση τον τόπο καταγωγής), θα προσπαθή¬ 
σουν σιγά-σιγά να τους περιορίσουν είτε με τη βία είτε με τα 
αξιώματα. Ειδικά μετά την αριστοκρατική μεταρρύθμιση του 
Αλ Νασίρ (που οι περισσότεροι μαμελούκοι σουλτάνοι «ζώ- 
θηκαν τη ζώνη» ή/και “ήπιαν το πικρό νερό” της φουτούα) 
οι μαμελούκοι θα καταφέρουν να τους εξαφανίσουν. Όσοι 
επιβιώσουν θα οργανωθούν σε εγκληματικές συμμορίες με 
κώδικες τιμής, τους χαραφίς, χωρίς όμως καμία κοινωνική 
αποδοχή. Ακόμη και σήμερα στην αργκό των αιγυπτίων μπο¬ 
ρεί φατάχ να σημαίνει τον αξιοπρεπή, δίκαιο και παράνομο 
φτωχό, αλλά φουτούα σημαίνει το ρουφιάνεμα και τη συνερ¬ 
γασία με την αστυνομία. 

Στις πόλεις της Ισπανίας - Φατάχ 

Μ ετά την κατάκτησή της από το Ισλάμ, η Ιβηρική 
χερσόνησος έγινε ένα διαρκές θέρετρο πολέμου 
με τα χριστιανικά βασίλεια της Ευρώπης. Ο φα¬ 
τάχ θα ξαναγυρίσει στην αρχική του έννοια (...σκλάβος μέχρι 
σήμερα) και η φουτούα θα αντικαταστήσει τους ιπποτικούς 
κώδικες των χριστιανών φεουδαρχών που για να κρατήσουν 
τα προνόμιά τους ασπάζονται το Ισλάμ και πολεμάνε τους 
άπιστους. Υπάρχουν αρκετά χαλιφάτα που αναφέρονται με το 
όνομα του Φατάχ - άρχοντά τους, δηλαδή του πρώην φεου¬ 
δάρχη τους. Ο αριστοκρατικός χαρακτήρας της φουτούα θα 
συνδέσει όμως τους φατάχ με το ατομικό ρεύμα των σούφι. 
Πολλοί φιτγιάν θα ασχοληθούν με τις τέχνες και τις επιστή¬ 
μες και θα μεταλαμπαδεύσουν στην απολίτιστη Ευρώπη τον 
πλούσιο Ισλαμικό πολιτισμό. 

Στις πόλεις της Μ. Ασίας - Αχήδες 

Α χής σημαίνει αδελφός. Η φυλετική οργάνωση των 
τουρκομάνων νομάδων, ο απείθαρχος χαρακτήρας 
τους, η παράδοση νομαδισμού και ανταρσίας, οι σα- 
μανικές - προϊσλαμικές επιρροές τους, η συνύπαρξη στο χώρο 
της Μ. Ασίας με τις παραδόσεις των νεανιών των βυζαντινών 
πόλεων και ο πολεμικός τους χαρακτήρας, διαμόρφωσαν τη 
φουτούα της συγκεκριμένης περιοχής σε μια κόλαση για κάθε 
κρατικό αξιωματούχο και ένα τεράστιο εργαστήριο κομμουνι¬ 
στικής κοινωνίας. 

Οι τουρκομάνοι αχήδες, όταν αρχίζουν να εγκαθίστανται 
μόνιμα στις πόλεις (ονομάζονται τούρκοι), οργανώνονται σε 



Χατζή Μπεκτάς , Αχή Εβράν και Γιοννούς Εμρέ. Διάσημοι 
μπαμπάδες και ποιητές που έδωσαν μορφή στη φουτούα της 
οθωμανικής αυτοκρατορίας. Η φήμη τους πέρασε τον 20ο αιώνα 
στην τουρκική επαναστατική αριστερά. Στις συνοικίες που 
βρίσκονταν οι ζαβιγιέδες εμφανίστηκαν οι πρώτες εργατικές 
οργανώσεις , γιάφκες και παράνομα τυπογραφεία. Το σύγχρονο 
τουρκικό κράτος προσπαθεί για άλλη μια φορά , αφού δεν 
κατάφερε να ξεριζώσει αυτές τις παραδόσεις ανταρσίας , να τις 
αφομοιώσει μέσω του τουρισμού. 

ζαβιγιέδες, όπως και στου υπόλοιπο ισλαμικό κόσμο. Στην 
επαρχία, το «τασαούφ» (μονοπάτι: το σύνολο των επιλογών 
της ζωής του καθενός) της φουτούα, θα πάρει διαφορετικά 
χαρακτηριστικά και οι ζαβιγιέδες θα λέγονται «τεκέδες» (μο¬ 
ναστήρια), και θα πλάσει τα δερβίσικα τάγματα. 

Όπως όλοι οι φιτγιάν, οι αχήδες είχαν τρία εσωτερικά επί¬ 
πεδα οργάνωσης. Ο νεοεισερχόμενος (ανεξαρτήτου θρησκεύ¬ 
ματος) λεγόταν «γιζίτ». Ανάλογα με τον χαρακτήρα του, τον 
ορμήνευαν σε «Σαϊφί γιζίτ» (αχής του σπαθιού, ήταν πρώτος 
στους τσακωμούς και καλός χειριστής του στιλέτου) και σε 
«Καβλί γιζίτ» (αχής του λόγου, αναλάμβανε τη προπαγάνδα). 
Στο δεύτερο επίπεδο ήταν ο αχής (ως το 12ο αιώνα υπήρχαν 
και μη μουσουλμάνοι αχήδες), που ήταν ο υπεύθυνος του ζα- 
βιγιέ, και οι αχήδες των συνοικιών ψήφιζαν τον ικανότερο αχή 
που εκπροσωπούσε όλη την πόλη, τον σεΐχη ή αχή μπαμπά. 

Φορούσαν παρόμοια στολή με τους άλλους φιτγιάν (είχαν 
προσθέσει άσπρα γάντια), είχαν παρόμοιες ποινές και συχνά 
παρότρυναν τον αχή που πρότεινε στον ζαβιγιέ ένα καινούριο 
μέλος (είχε και την ευθύνη για αυτόν) να είναι και ο ερωτικός 
του σύντροφος για να “δέσει” πιο πολύ με τον ζαβιγιέ. Δεν 
έβγαιναν ποτέ σε καπηλειά αλλά οργάνωναν κάθε μέρα δω¬ 
ρεάν συσσίτια για τους φουκαράδες με συνοδεία μουσικής, 
άφθονου κρασιού και χασίς. Κάθε φορά όριζαν και έναν πι- 
γκέρνη υπεύθυνο του ζαβιγιέ, που απαγορευόταν νια πιει και 
σέρβιρε μόνο αυτός όλο το τραπέζι. Έπρεπε να παρακολουθεί 
την εξέλιξη του γλεντιού και, επειδή το μεθύσι ή η ντάγκλα 
ήταν απαγορευμένα, έκανε ότι σερβίρει σε κάποιον αλλά δεν 
του γέμιζε το ποτήρι, για να καταλάβει μόνο αυτός, και χωρίς 
να γελοιοποιηθεί στους άλλους, ότι άρχισε να ξεπερνάει τα 
όρια. Επίσης, τα μέλη του ζαβιγιέ τιμούσαν τις θρησκευτικές 
εορτές με την οργάνωση ομαδικού οργίου. Το να φιλοξενή¬ 
σεις κάποιο φτωχό ταξιδιώτη ή φυγόδικο ήταν μεγάλη τιμή 
για τον ζαβιγιέ και περιηγητές της εποχής αναφέρουν ως και 
μαχαιρώματα μεταξύ των αχήδων για το ποια συνοικία-ζαβι- 
γιές θα προλάβει να αναλάβει τους μουσαφίρηδες. 

Η ιστορία των αχήδων δεν έχει μελετηθεί καθόλου από 
τους ιστορικούς (μόνο τα τελευταία χρόνια άρχισαν να εμ¬ 
φανίζονται δειλά-δειλά κάποια άρθρα), γιατί χαλάει και τις 
δύο εθνικές αφηγήσεις. Στων χριστιανών, αυτή του βάρβαρου 
κατακτητή, και στων μουσουλμάνων, αυτή τη ήρωα μαχητή. 
Η γενιά του Οθμάν (Οθωμανοί) στηρίχτηκαν πολύ στη δύνα¬ 
μη των αχήδων και των δερβίσηδων και ήταν ο κύριος λόγος 
που μπόρεσαν να κυριαρχήσουν στην περιοχή. Όταν, βέβαια, 
άρχισαν να οργανώνουν το κράτος τους, κυνήγησαν αλύπη¬ 
τα τους πρώην συμμάχους τους και η παράδοση των αχήδων 
πέρασε στα ισνάφια και μέσω της οθωμανικής αυτοκρατορίας 
διατηρήθηκε μέχρι τις αρχές του 19ου αιώνα σε όλο τον ισλα¬ 
μικό κόσμο. 

Φουτούα σε κράτος και κεφάλαιο, 
σήμερα 

Δ εν είναι τυχαίο ότι ο σπόρος των σοσιαλιστικών ιδεών 
βρήκε γόνιμο έδαφος σε όλο τον ισλαμικό κόσμο απο¬ 
κλειστικά και μόνο σε πόλεις που είχαν οργανωμένα 
ισνάφια με δυνατές παραδόσεις κοινοτισμού (με αγαπημένο 
ανάγνωσμα τον Προυντόν που εκθειάζει τις συντεχνίες) και 
ταυτόχρονα σε αγροτικές περιοχές με παραδόσεις συλλογι¬ 
κής εργασίας γύρω από τους τεκέδες των δερβίσηδων (με 
αγαπημένο ανάγνωσμα τον Μπακούνιν, που εκθειάζει τις εξε¬ 
γέρσεις). 


Δεν είναι τυχαίο ότι ακριβώς στις ίδιες περιοχές τη δεκα¬ 
ετία του 1930 εμφανίστηκαν τα μπααθικά κόμματα (κίνημα 
του παναραβισμού - τα περισσότερα αναφέρουν στο κατα¬ 
στατικό τους την πίστη τους στη φουτούα), που με όχημα τον 
σοσιαλισμό, τον αντιαποικιοκρατικό αγώνα, την αυτοδιάθεση 
και τις αναφορές σε “νέους μαχητές” (κατώτεροι αξιωματικοί 
του στρατού), γεννήθηκαν τα εθνικά-σοσιαλιστικά κράτη. 

Δεν είναι τυχαίο ότι την ίδια εποχή, στα πλαίσια του ενδοϊ- 
μπεριαλιστικού ανταγωνισμού μεταξύ Αγγλίας και Γερμανίας, 
η μεν πρώτη ενίσχυσε το κίνημα ικβάντ του σεΐχη Σαούντ (η 
Σαουδική Αραβία, που γέννησε τον ουαχαμπιτισμό- πουριτα- 
νικό και το ακραίο Ισλάμ) και η δεύτερη το εθνικοσοσιαλιστι- 
κό κοινωνιστικό κίνημα Αμάλ (ελπίδα) που γέννησε τη Συρία, 
το Λίβανο και τη Χεζμπολά. 

Δεν είναι τυχαίο ότι ο καλύτερος, ως και σήμερα, μελετη¬ 
τής τους Φουτούα, ήταν ο Φρανς Τέσνερ, που στάλθηκε με 
προσωπική εντολή του Χίτλερ να μελετήσει τους ζαβιγιέδες 
σε Λίβανο και Συρία και να προτείνει τρόπους οργάνωσης της 
ναζιστικής νεολαίας ενάντια σε αναρχικούς και κομμουνιστές 
(εισηγήθηκε τη “μάχη των καπηλειών”- σε κάθε συνοικία να 
βάλουν εθνικοσοσιαλιστή αφεντικό στις ταβέρνες που άρα¬ 
ζε η νεολαία και να κερνάνε τους άνεργους- κάτι που αύξησε 
τη δύναμη και αποδοχή του ναζιστικού κόμματος. Ο Χίτλερ 
συνήθιζε να λέει “κέρδισε τη νεολαία, κέρδισε και τον δρόμο 
και έχεις κερδίσει τον μισό πόλεμο”). Δεν είναι τυχαίο ότι τη 
δεκαετία του 1970 η επανεμφάνιση των αριστερών κινημάτων 
ενάντια στις διεφθαρμένες κυβερνήσεις των ίδιων περιοχών 
συνοδεύτηκε άμεσα και με την εμφάνιση των ισλαμικών κοι¬ 
νωνικών κινημάτων. Από τη Φατάχ στην Παλαιστίνη, μέχρι 
την Αλ Σαμπάπ στο Σουδάν, όλοι διεκδίκησαν τον τίτλο του 
αληθινού συνεχιστή της Φουτούα στον Ισλαμικό κόσμο. 

Τ ελικά δεν είναι τυχαίο ότι κάθε φορά που οι κοινωνίες 
έκαναν ένα βήμα ενάντια στο κράτος δεν έφτανε μόνο 
η συντριπτική τους ήττα. Πρέπει να σβηστεί ή να δι¬ 
αστρεβλωθεί για πάντα από τη συλλογική μνήμη ότι κάποιοι 
προσπάθησαν... συνειρμικά να σημαίνει σπείρα (κακοποιών), 
συνάφι (απατεώνων), συνδικάτο (του εγκλήματος). Οι πλού¬ 
σιες αντικρατικές και εξεγερσιακές παραδόσεις των λαών να 
μουτζουρώνονται από ακαδημαϊκές σουπιές και να λειαίνο- 
νται στον τροχό, όπως το μαχαίρι του δήμιου. 

·/ δίηαή 



Για περισσότερες πληροφορίες γύρω απ’ το ζήτημα των Φυ- 
τούα , μπορείτε να ανατρέξετε στην Εηεγείοραεάία ο/ Παηι, 
των Ρ. Βεαπηαπ, ΤΗ. Βίαηηηίβ, Ο.Ε. ΒοΞννοτΐΗ, Ε. ναη ΌοηζεΙ 
αηά \ν.Ρ. ΗείηήεΗε, αρχίζοντας απ’ το λήμμα Ρηίιιννννα και τις 
πηγές που αναφέρονται στα «$εε αί$ο» του λήμματος. 

Βιβλιογραφία 

1. Τζέραρντ Τσάλιντζερ, Ήταν η φουτούα μια μορφή ιπποτισμού; 
(αγγλικά) / ΟεΓωχί δώΐη§6Γ , ]¥α$ ίΗε Εαίύ\να αη ΟήεπίαΙ Εονηι 
ο/ΟΗίναΙτγΐ 

Μελέτη για την αριστοκρατική στροφή της φουτούα μετά τη με¬ 
ταρρύθμιση του χαλίφη Νασίρ (19 σελίδες) 

2. Σπύρος Βρυώνης, Βυζαντινές Ιπποδρομιακές φατρίες και Ισλα- 
μικές οργανώσεις της Φουτούα (αγγλικά) / δρ. ντγοηΐδ, Βγζαηίίπε 
ατεπΒ Εαείίοη$ αηά ΕΙαηιίε Εηΐη\ν\να Ον£αηίζαίίοη$ (Νεαηίαί, 
βίγαη, ΑΗάαίΗ) 

Μελέτη για το πώς οι νεανίες και οι δήμοι έδωσαν τη σκυτάλη 
στους φιτγιάν για τα κοινοτικό έλεγχο των πόλεων. 16 σελίδες). 
Του ίδιου συγγραφέα κυκλοφορεί από Μορφωτικό ίδρυμα της 
Εθνικής Τραπέζης το βιβλίο για τον εξισλαμισμό της Μ. Ασίας 
που είναι και το μοναδικό ελληνόφωνο που έχει κεφάλαιο για 
τους Αχήδες και όλη τη βασική βιβλιογραφία. 

3. Κλοντ Καέν, Ααϊκά κινήματα και αυτονομία του άστεως στη 
μουσουλμανική μεσαιωνική Ασία (γαλλικά) / ΟΗικΙε Οώιεη, 
Μοανεηιεηί$ ροραίαίτεε εί ααίοηοηιίεηιε ηνΗαίη άαη$ ΓΑ$ίε 
ηΐΗ$Ηΐηιαηε άη πιογεη α%ε. 

4. Φρανσ Τέσνερ, Η συμμετοχή του σουφισμού στη διαμόρφωση 
των ιδεών της Φουτούα (γερμανικά) / Ρι-αηζ ΤαεδοΕπει-, ΌενΑηίείΙ 
άε$ 8ιφ$ηΐΗ$ αη άεν Εονπιηη £ άε$ Εηίιι\ν\ναίάεαΙ$. 

Μελέτη για τα κοινά σούφι- φιτγιάν αλλά και τις διαφορές τους. 
(34 σελίδες). 

ΑΠΑΤΡΙΣ 

εφημερίδα δρόμου 



Ούτε η πολίτική εξουσία είναι ισχυρότερη του οικονομικού 
συστήματος, ούτε μπορεί μια μεμονωμένη πολιτική συμφωνία 
να καταργήσει τους κόμπους που το πολιτικοοικονομικό 
σύστημα γεννά. Μια πολιτική λύση παρεμβαίνει στην 
ισορροπία του χρηματοπιστωτικού συστήματος που αφορά 
το χρέος και την αναπροσαρμόζει στιγμιαία αλλά, αφού δεν 
αμφισβητεί την ίδια τη φύση του χρέους, είναι θέμα χρόνου να 

δημιουργηθεί νέα ανισορροπία. 


αυτόματα την αμφισβήτηση των πολιτειακών θεσμών και 
κανόνων, δηλαδή της κυριαρχίας και των θεμελιακών αξι¬ 
ών της: η αμφισβήτηση του χρέους σε κοινωνικό επίπεδο, 
συνοδεύεται συστηματικά και από την αμφισβήτηση της 
ιδιοκτησίας και των προνομίων γενικότερα. 

Η αυτονόμηση του χρέους: γιατί οι 
κεντρικές τράπεζες δεν υπόκεινται σε 
κρατικό έλεγχο; 

Η από παλιά γνωστή εγγενής αυτή αδυναμία του 
μηχανισμού του χρέους (ότι δηλαδή εάν οι υπό¬ 
χρεοι αρνηθούν το χρέος, πιθανότατα θα αρνη- 
θούν και όλη την δομή που το υποστηρίζει) οδήγησε στην 
εισαγωγή του «τρίτου μέρους»: ο πιστωτής -ή ο διαχειρι¬ 
στής του χρέους από πλευράς πιστωτή- δεν είναι πλέον 
ένας εξουσιαστικός θεσμός ο οποίος έχει σχέση με τους 
υπόχρεους και ο οποίος έχει κάποια σχέση προστασίας 
απέναντι τους (ένα κράτος π.χ. που υποχρεούται να έχει 
ηθικούς κανόνες, ή ένας ηγεμόνας που έχει την υποχρέω¬ 
ση προστασίας των υπηκόων του), αλλά ένας αυτόνομος 
οργανισμός ή φορέας που δεν έχει καμιά ηθική υποχρέωση 
απέναντι τους. Έτσι, επιχειρείται ο διαχωρισμός του εκμε¬ 
ταλλευτή που παρήγαγε τις συνθήκες για να γίνει το χρέος 
αναγκαίο, από τον φορέα που παρήγαγε το ίδιο το χρέος, 
ώστε, αν τα πράγματα «πάνε στραβά», να μειωθεί ο κίνδυ¬ 
νος του πρώτου. Στην πραγματικότητα, συνήθως, οι δύο 
αυτοί είναι οι δύο όψεις του ίδιου νομίσματος: Η τράπεζα 
που δίνει δάνειο είναι ιδιοκτησίας του τσιφλικά, η Ε.Κ.Τ. 
είναι προϊόν της Ευρωπαϊκής Ένωσης που απαρτίζεται από 
τα κράτη. Η Τράπεζα όμως -ακόμα και αν είναι η Κεντρική 
Τράπεζα ενός κράτους- στον σύγχρονο καπιταλισμό οφεί¬ 
λει να είναι αυτόνομη: Δεν ελέγχεται από το κράτος και 
έτσι δεν υποχρεούται να προωθεί την ευημερία των πολι¬ 
τών του. Το αντίθετο. 



Ένα χαρακτηριστικό παράδειγμα αυτής της πραγματικό¬ 
τητας, περιγράφεται στο βιβλίο της Ν.Κίεΐη «Το δόγμα του 
Σοκ»: Η παραίτηση του ΑΝΟ από τον έλεγχο της Κεντρι¬ 
κής Τράπεζας και η αποδοχή της ανεξαρτησίας της κατά 
τις διαπραγματεύσεις για την κατάργηση του απαρτχάιντ 
στην Νότιο Αφρική οδήγησε σε αποτυχία την προσπάθεια 
του ΑΝΟ για κοινωνική πολιτική. Ή, αντίστοιχα, το πρό¬ 
σφατο παράδειγμα της ΕΚΤ η οποία έκοψε άνευ προειδο- 
ποιήσεως την ρευστότητα στην κυβέρνηση ΣΥΡΙΖΑ. 

Η «αποξένωση» βέβαια των άμεσα ενδιαφερομένων με¬ 
λών από τη σύμβαση του δανείου εξυπηρετεί και έναν άλλο 
σκοπό: τη δόμησή του κατά τέτοιο τρόπο που να μπορεί να 
αποτελέσει εμπορικό αγαθό, το οποίο με τη σειρά του μπο¬ 
ρεί να πουληθεί, παραχωρηθεί ή αποτελέσει εγγύηση για 
άλλο δάνειο, ώστε να μπορεί να πολλαπλασιαστεί τόσο η 
κερδοφορία του όσο και η βασική του λειτουργία, αυτή της 
δέσμευσης της παραγωγικής ικανότητας. 

Οι τρεις οπτικές διαχείρισης του χρέ¬ 
ους: οικονομική, πολιτική, κοινωνική 

μως αυτή η λειτουργία του χρέους σκοπίμως 
αποσιωπάται σήμερα όταν προκρίνονται λογικές 
διαχείρισής του, γιατί η συζήτηση για το χρέος 
σε αυτήν την περίπτωση θα έπρεπε να ξεκινήσει από λογι¬ 
κές ανατροπής. Έτσι, όπως συμβαίνει και με κάθε πρόβλη¬ 
μα, αυτοί που το αναγνωρίζουν χωρίζονται σε αυτούς που 
ενδιαφέρονται απλά να διαχειριστούν τις συνέπειές του 
ώστε να είναι ανεκτές, σε αυτούς που -θεωρώντας το μη 
επιλύσιμο- προσπαθούν να αντιμετωπίσουν κάποιες από 
τις αβεβαιότητες και να προλάβουν ενδεχόμενο μεγάλο 
συμβάν (σε μια λογική πδΕ ιπίίί^αίίοη) και σε αυτούς που 
θέλουν να το εξαφανίσουν από την ρίζα του, ώστε να οδη¬ 
γήσουν σε μια εγγενώς ασφαλή κατάσταση. Αυτά τα δια¬ 
φορετικά σκεπτικά αντικατοπτρίζονται, εν προκειμένω, σε 
τρεις διαφορετικές φιλοσοφίες αντιμετώπισης του χρέους. 

Η φιλοσοφία της διαχείρισης του προβλήματος από 
την πλευρά εκείνη που λειτουργεί -και θέλει να λειτουρ¬ 
γεί- στο εσωτερικό του χρηματοπιστωτικού συστήματος, 
είναι εν γένει η λήψη μέτρων που να μη θίγουν την ίδια την 
φύση του χρηματοπιστωτικού συστήματος, αλλά ούτε και 
την υφιστάμενη ισορροπία. Αυτό συνίσταται σε μια ανα¬ 
παραγωγή του χρέους η οποία να δίνει την δυνατότητα 
-και να διατηρεί υποχρέωση- των υπόχρεων να συνεχίζουν 
να λειτουργούν ως τέτοιοι - κάτι σαν την αλλαγή ταχύτη¬ 
τας όταν αλλάζει η κλίση του δρόμου. Η φύση του χρέους 
όμως δεν αλλάζει, ούτε το μέγεθος του, ενώ ουσιαστικά 
πρόκειται συνήθως για μια τεχνική αναδιάρθρωσης η 
οποία -επίσης συνήθως- κρύβεται πίσω από εξειδικευμένες 
ορολογίες και περίπλοκες χρηματοπιστωτικές κινήσεις, 



(τύπου ΟΌδ, ΡδΙ κλπ.) ώστε η κοινωνία να μην αντιλαμ¬ 
βάνεται τι έγινε μέχρι να είναι πολύ αργά. 

Μια δεύτερη φιλοσοφία, είναι η λογική της «πολιτικής» 
λύσης: εφόσον η αναπαραγωγή του χρέους είναι ένας 
φαύλος κύκλος, η διακοπή του είναι μια πολιτική επιλο¬ 
γή, μπορεί να γίνει με μια «συμφωνία κυρίων» των εκπρό¬ 
σωπων της πολιτικής εξουσίας (η οποία, θεωρητικά, είναι 
ισχυρότερη των οικονομικών συμφερόντων) και θα λει¬ 
τουργήσει σαν το κόψιμο του γόρδιου δεσμού από το σπα¬ 
θί του Μεγαλέξανδρου. Στην πραγματικότητα όμως ούτε 
η πολιτική εξουσία είναι ισχυρότερη του οικονομικού συ¬ 
στήματος, ούτε μπορεί μια μεμονωμένη πολιτική συμφω¬ 
νία να καταργήσει τους κόμπους που το πολιτικοοικονο¬ 
μικό σύστημα γεννά. Και μπορεί να κόψει τον έναν, αλλά 
ο συνεπέστατος νόμος της συσσώρευσης θα δημιουργήσει 
άλλον πολύ σύντομα, οπότε πρόκειται πάλι για έναν φαύ¬ 
λο κύκλο: Μια πολιτική λύση παρεμβαίνει στην ισορροπία 
του χρηματοπιστωτικού συστήματος που αφορά το χρέος 
και την αναπροσαρμόζει στιγμιαία αλλά, αφού δεν αμφι¬ 
σβητεί την ίδια τη φύση του χρέους, είναι θέμα χρόνου να 
δημιουργηθεί νέα ανισορροπία κ.ο.κ.. 

Υπάρχει όμως και ένα τρίτο σκεπτικό: ξαναγυρνώντας 
στην αρχική περιγραφή του χρέους και αναγνωρίζοντας 
ως προβληματική τη φύση του ως δέσμευση της παρα¬ 
γωγικής δύναμης μιας κοινωνικής ομάδας. Οι συνέπειες 
αυτής της δέσμευσης, καθώς και η λογική της συλλογικής 
και μη πεπερασμένης χρονικά ευθύνης που το διέπει, οδη¬ 
γούν στο συμπέρασμα ότι ο μόνος τρόπος για να υπάρξει 
εγγενώς ασφαλής κατάσταση (ίηίπηδΐεαίΐγ δαίε) είναι είτε 
να μην υπάρχει χρέος είτε να αμφισβητηθεί η διάρκεια ή η 
κατάσταση των υπόχρεων ως τέτοιων. 

Ουσιαστικά, μια τέτοια φιλοσοφία βρίσκεται πίσω από 
το σκεπτικό ενός δανείου άλλου τύπου, όπου το παραγό- 
μενο χρέος δεν είναι η δέσμευση του προϊόντος της εργα¬ 
σίας ή της ίδιας της εργασίας (δηλαδή της παραγωγικής 
ικανότητας) αλλά η συμμετοχή σε αυτήν, η προσαύξησή 
της με την προοπτική της προσαύξησης της παραγωγής. 
Αυτό το σκεπτικό, διέπει και τις τράπεζες αλληλοβοήθειας 
οι οποίες αναπτύσσονται στον τρίτο κόσμο κυρίως, αλλά 
όχι μόνο: Η κινητοποίηση πόρων για τη μεγέθυνση της 
ωφέλειας της παραγωγικής δύναμης προς όφελος τόσο 
του δανειστή όσο και του δανειζόμενου και όχι για τον 
έλεγχό της προς όφελος του δανειστή. Και αυτό το σκε¬ 
πτικό αναιρεί από τη φύση του την παραδοσιακή μορφή 
του χρέους, γιατί δεν βαρύνει άλλον από τον συμμετέχο- 
ντα στη συμφωνία, γίνεται για το κοινό όφελος και άρα 
δεν είναι προϊόν πίεσης του ενός μέλους προς το άλλο, 
και, τέλος, δεν αποσκοπεί στην δέσμευση της παραγωγι¬ 
κής ικανότητας του ενός μέρους από το άλλο, αλλά και 
των δύο σε ένα κοινά επωφελή σκοπό. Αυτή είναι και μια 
ενδιαφέρουσα πρόταση σε κινηματικό επίπεδο: η δημιουρ¬ 
γία αποθεματικών, οικονομικών πόρων, που να επιτρέπουν 
σε όποιον θέλει να δημιουργήσει μια παραγωγική δομή να 
απεμπλακεί από τον φαύλο κύκλο του να «δουλεύει για τις 
τράπεζες» και, τελικά, να λειτουργούν τόσο ως υποδομή 
όσο και πολλαπλασιαστικά στη διαδικασία κατασκευής 
των δομών αυτών. 

•Γ Ομάδα Ελευθεριακών Κομμουνιστών 

" Σημειώσεις από τον αγώνα για την πόλη: 

Στο λαβύρινθο της χωροταξικής πολιτικής 


Η όξυνση της καπιταλιστικής κρίσης και η ειδικότερη 
δημοσιονομική όψη του προβλήματος που αντι¬ 
μετωπίζουν οι χώρες της ευρωπαϊκής περιφέρειας, 
όπως η Ελλάδα, μέσα στον παγκόσμιο καταμερισμό της ερ¬ 
γασίας, παράγουν διαφοροποιημένα φαινόμενα και νέα πεδία 
δραστηριότητας για το ανταγωνιστικό κίνημα. Οι καταλήψεις 
και τα άλλα στέκια γειτονιάς που το κίνημα αυτό έβλεπε πά¬ 
ντοτε σαν δείγματα του δικού μας οράματος για τις κοινω¬ 
νικές, πολιτικές και οικονομικές σχέσεις, βρίσκονται σήμερα 
μπροστά σε μεγάλες προκλήσεις. 

Το πεδίο της πόλης, το προνομιακό έδαφος ανάπτυξης 
τόσο του σύγχρονου καπιταλισμού όσο και της αντίστασης 
σ’ αυτόν, τεμαχίζεται, αναδιατάσσεται, τροποποιείται, επανε¬ 
λέγχεται, αναδιανέμεται προς τα πάνω. Κάθε γωνιά γης που 
μπορεί να αποτελέσει αντικείμενο εκμετάλλευσης μπαίνει 
υπό το μικροσκόπιο των “επενδυτών γης”, τυχοδιωκτών ρα- 
ντιέρηδων κάθε είδους, για τους οποίους δεν νοούνται φιλο¬ 
λαϊκές χρήσεις του χώρου, αλληλεγγύη, προστασία του περι¬ 
βάλλοντος, ελεύθεροι χώροι κλπ. Το κράτος, από την πλευρά 
του, με τη χωροταξική και πολεοδομική πολιτική του επιδι¬ 
ώκει να εξασφαλίσει την υπερεκμετάλλευση της γης και τη 
βίαιη κερδοφορία των “θεσμικών επενδυτών” πάνω στο χώμα 
που πατάμε και τον αέρα που αναπνέουμε. 

Οι ιστορίες των περισσότερων καταλήψεων και στεκιών 
είναι ιστορίες μετατροπής ενός εγκαταλελειμμένου χώρου σε 
κοιτίδα κοινωνικής, πολιτικής και πολιτιστικής δραστηριότη¬ 
τας. Σήμερα, όμως, γύρω απ’ τις καταλήψεις και τα στέκια μας 
αναπτύσσονται δυνάμεις που σκοπεύουν στην άμεση καπιτα¬ 
λιστική εκμετάλλευση του χώρου των γειτονιών μας. Νυχτο- 

Πρόσφατες εξελίξεις στην 
ελληνική χωροταξική πολιτική 

Τ ο καλοκαίρι του 2014, η ελληνική κυβέρνηση προσπά¬ 
θησε να περάσει από τη Βουλή τέσσερα νομοθετήμα- 
τα που ρυθμίζουν τις κρατικές πολιτικές του χώρου 
σε κατεύθυνση εξυπηρέτησης διάφορων μεγάλων ή μικρών, 
σοβαρών ή λιγότερο σοβαρών καπιταλιστικών συμφερόντων, 
που αναμένουν να πάρουν κομμάτι από την πίτα των δημόσι¬ 
ων πόρων - πόρων που οι κάτοικοι της χώρας δεν έχουν πάρει 
πρωτοβουλία να οικειοποιηθούν κι ούτε φαίνεται να έχουν τη 
διάθεση. 

Ένα από αυτά, το νομοσχέδιο που αφορούσε την εκποίηση 
των ακτών, αποσύρθηκε από την κυβέρνηση κατόπιν μαζικών 
αντιδράσεων. Ένα δεύτερο νομοσχέδιο περικόπηκε κατά ένα 
τμήμα του (Ρυθμιστικό Σχέδιο Θεσσαλονίκης), 
καθώς οι συλλογικοί επιχειρηματικοί φορείς της 
πόλης (επιχειρηματικές ομοσπονδίες, επιμελητή¬ 
ρια κλπ.) έθεσαν βέτο, γιατί κατά τη γνώμη τους 
τα συμφέροντά τους δεν εξυπηρετούνταν σωστά 
από το περιεχόμενο του σχεδίου. Ένα τρίτο περι¬ 
κόπηκε σ’ ό,τι αφορά τις ρυθμίσεις για την ιδιωτι¬ 
κή πολεοδόμηση και τους οικοδομικούς συνεται¬ 
ρισμούς. Παρά τις περικοπές και τις αντιδράσεις, 
τρία νομοσχέδια ψηφίστηκαν από τη Βουλή και 
είναι σήμερα νόμοι του κράτους. 

Ο πρώτος, ο λεγόμενος “δασικός” νόμος (Ν. 
4280/2014), τροποποιεί τον μέχρι πρότινος ισχύ- 
οντα δασικό κώδικα με τρομακτικές συνέπειες στο 
δασικό πλούτο. Διατηρώντας όλους τους προστα¬ 
τευτικούς χαρακτηρισμούς για τα εναπομείναντα 
δάση του ελλαδικού χώρου, προβλέπει τη δυνατότητα “επεν¬ 
δυτικών” δραστηριοτήτων με καταστροφικές για το περιβάλ¬ 
λον συνέπειες σε πληθώρα μέχρι πρότινος προστατευόμενων 
εκτάσεων. 

Ο δεύτερος, ο νόμος για την “χωροταξική και πολεοδομική 
μεταρρύθμιση-βιώσιμη ανάπτυξη” (Ν. 4269/2014), αποτυπώ- 
νει τις κατευθύνσεις της κρατικής χωρικής πολιτικής με δε¬ 
δομένες τις δεσμεύσεις της μνημονιακής εποχής: Η “Εθνική 
Χωροταξική Στρατηγική” αποφασίζεται από το υπουργικό 
συμβούλιο, κατόπιν εισήγησης του υπουργείου “Περιβάλλο¬ 
ντος”, λαμβάνοντας υπόψη την “Εθνική Αναπτυξιακή Στρατη¬ 
γική της Χώρας για εκάστη προγραμματική περίοδο, το εκά- 
στοτε ισχύον Μεσοπρόθεσμο Πλαίσιο Δημοσιονομικής Στρα¬ 
τηγικής (σ.σ. το μνημόνιο δηλαδή) και το εθνικό πρόγραμμα 
δημοσίων επενδύσεων, [τις] διεθνείς, ευρωπαϊκές και εθνικές 
πολιτικές για την προστασία του περιβάλλοντος, καθώς και 
άλλα γενικά ή ειδικά προγράμματα εθνικής ή διαπεριφερει- 
ακής κλίμακας που επηρεάζουν σημαντικά τη διάρθρωση και 
ανάπτυξη του εθνικού χώρου”. 


μάγαζα, εμπορικά κέντρα, γήπεδα και άλλα “ευαγή” ιδρύματα 
επιδιώκουν να κατακτήσουν όλο το χώρο της πόλης, αποπο- 
λιτικοποιώντας τα κοινωνικά και οικονομικά προβλήματα, 
ενισχύοντας τον καταναλωτισμό και την απανθρωποποίηση, 
καταδικάζοντας τις παλιότερες μορφές του ανθρωπογενούς 
περιβάλλοντος σε μαρασμό, ενισχύοντας το θέαμα ως κυρί- 



Η “Εθνική Χωροταξική Στρατηγική” εξειδικεύεται με το 
“Εθνικό Χωροταξικό Πλαίσιο”, τα “Περιφερειακά Χωροταξι¬ 
κά Πλαίσια” και τα “Τοπικά Χωρικά Σχέδια”. Είναι ωστόσο τα 
προβλεπόμενα “Ειδικά Χωρικά Σχέδια” [όπου συγκαταλέγο¬ 
νται οι προϋπάρχουσες “Περιοχές Ολοκληρωμένης Τουριστι¬ 
κής Ανάπτυξης” (ΠΟΤΑ), οι “Περιοχές Οργανωμένης Ανά¬ 
πτυξης Παραγωγικών Δραστηριοτήτων” (ΠΟΑΠΔ), τα “Επι¬ 
χειρηματικά Πάρκα”, τα “Εμπορευματικά Κέντρα”, τα “Ειδικά 
Σχέδια Χωρικής Ανάπτυξης Δημοσίων Ακινήτων” (ΕΣΧΑ- 
ΔΑ) και τα “Ειδικά Σχέδια Χωρικής Ανάπτυξης Στρατηγικών 
Επενδύσεων” (ΕΣΧΑΣΕ)], τα οποία αποτελούν τον πυρήνα 
του γραφειοκρατικού λαβυρίνθου όπου προβλέπεται να ζει 
ο καπιταλιστικός Μινώταυρος, για να καταναλώνει όχι μόνο 
επτά νέους κι επτά νέες από την Αθήνα κάθε χρόνο, όπως ο 


μυθικός του πρόγονος, αλλά το σύνολο των παραγωγικών 
δυνάμεων, της εργατικής δύναμης και των παραγωγικών πό¬ 
ρων που είναι διαθέσιμοι στον ελλαδικό χώρο. Ο ίδιος νόμος 
εισάγει μια νέα ταξινόμηση των επιτρεπόμενων χρήσεων γης, 
καταργώντας τις ζώνες αμιγούς κατοικίας και “εμπλουτίζο¬ 
ντας” τις οικιστικές ζώνες με επιχειρηματικές δραστηριότητες 
πέραν των απαραίτητων για την ομαλή κοινωνική ζωή. 

Ο τρίτος νόμος του καλοκαιριού είναι ο Ν. 4277/2014, το 
“Ρυθμιστικό Σχέδιο Αθήνας-Αττικής”. Το νέο ΡΣΑ είναι ο 
μπούσουλας για την Αττική των επόμενων δεκαετιών: τουρι¬ 
σμός κάθε είδους, διεθνές διαμετακομιστικό εμπόριο με αιχμή 
το ιδιωτικό λιμάνι του Πειραιά (η ιδιωτικοποίηση του ΟΛΠ 
συνεχίζεται κανονικά από την “αριστερή” κυβέρνηση ΣΥΡΙ- 
ΖΑ, παρά την παρέμβαση... Μαρινάκη υπέρ του δημόσιου 
χαρακτήρα του λιμανιού μέσω της “Νο Ροΐΐΐΐοα” δημοτικής 
αρχής Πειραιά - και ο νοών νοείτο για την επόμενη φάση του 
πολιτικού παιγνίου στη χώρα), συγκέντρωση της ιδιοκτησί¬ 
ας όλων των ελεύθερων χώρων πρασίνου σε έναν “Φορέα 
Ανάπλασης και Διαχείρισης Μητροπολιτικών και Υπερτοπι- 


αρχο ιδεολογικό όπλο. Βεβαίως το πρόβλημα δεν είναι μόνο 
ιδεολογικό: τα λαϊκά στρώματα οφείλουν να προσαρμοστούν 
στα εκάστοτε διαμορφούμενα δεδομένα, αν αυτό είναι εφι¬ 
κτό, αλλιώς να εγκαταλείψουν ολόκληρες περιοχές αμαχητί. 
Όλα βαίνουν καλώς: οι “επενδυτές” κι οι τράπεζες κερδίζουν 
- κατασκευές, πρώτες ύλες, τραπεζικά δάνεια, κτηματομεσιτι¬ 
κές φούσκες... 

Τι δραστηριότητα αναλογεί σ’ ένα στέκι γειτονιάς κάτω απ’ 
αυτές τις συνθήκες; Ποιος θεωρητικός προβληματισμός μπο¬ 
ρεί να συνεισφέρει στη συμπλήρωση του παζλ των επιμέρους 
καθημερινών εμπειριών μας μέσα στην πόλη, έτσι ώστε να 
δούμε τη συνολική εικόνα και να προσπαθήσουμε να την ανα¬ 
τρέψουμε; Πώς μπορούμε να συνεισφέρουμε στη διαπίστωση 
των προβλημάτων και στις μάχες που δίνονται στη βάση για 
τα ζητήματα του χώρου, για να μην οδηγηθούμε στην εγκα¬ 
τάλειψη των χώρων της ζωής μας; Τέτοια ερωτήματα προσπα¬ 
θεί να θέσει και επιχειρεί να απαντήσει μια μπροσούρα που 
σύντομα θα κυκλοφορήσει, από την οποία προδημοσιεύουμε 
ένα μικρό κομμάτι σ’ αυτό το φύλλο της Απατρις. Στόχος της 
προσπάθειας αυτής είναι να θέσει ένα πλαίσιο προβληματι¬ 
σμού κι όχι να προσφέρει όλες τις απαντήσεις. Αφορμή της οι 
εμπειρίες μας από το κίνημα για την υπεράσπιση του άλσους 
της Ν. Φιλαδέλφειας και της πόλης γενικότερα, όπως εξελί¬ 
χθηκε από το τέλος του 2013 ως σήμερα. Ανάλογος προβλη¬ 
ματισμός εκφράστηκε στην εισήγηση της ομάδας εργασίας 
στην εκδήλωση που οργάνωσε η Κατάληψη Στρούγκα στις 
28/3/2014 με θέμα “Καπιταλιστική επέλαση στις γειτονιές, 
εκμετάλλευση ελεύθερων και δημόσιων χώρων, αντίσταση 
από τα κάτω”. ■ 


κών Πάρκων” δίχως καμιά μορφή έστω καχεκτικού δημόσιου 
ελέγχου κλπ. Οι συνθήκες ζωής στην πόλη προβλέπεται να 
αλλάξουν τόσο προς το χειρότερο, που οι συντάκτες του ΡΣΑ 
αισθάνονται την ανάγκη να μιλήσουν για “μέτρα συγκράτη¬ 
σης του πληθυσμού” στο κέντρο της Αθήνας και τις γειτονιές 
που παρασύρονται από τον “αναπτυξιακό οργασμό” (μεταξύ 
αυτών, και τη Νέα Φιλαδέλφεια, για την οποία έχουμε λόγους 
να ανησυχούμε περισσότερο). 

Ο αντίκτυπος αυτών των νόμων είναι κάτι παραπάνω από 
το άθροισμα των περιεχομένων τους. Παρά τις εσωτερικές 
τους αντιφάσεις στις λεπτομέρειες, τα τρία νομοθετήματα 
διέπονται από κοινή λογική: είναι ο στόχος της “ανάπτυξης” 
(και μάλιστα της “βιώσιμης”...) που οδηγεί τον κοινό νομο- 
θέτη στην άμεση άρση ή στη δυνατότητα άρσης των όποιων 
προϋπαρχόντων περιορισμών στις χρήσεις γης και 
στη θέσπιση καταστροφικών “εξαιρέσεων”, που 
δικαιολογούνται από την ανάγκη αντιμετώπισης 
των δημοσιονομικών προβλημάτων. Το σύνολο της 
χωροταξικής και πολεοδομικής πολιτικής τίθεται 
και επισήμως σε μια “κατάσταση εξαίρεσης”, με 
αφορμή και δικαιολογία την καπιταλιστική κρίση, 
της οποίας τις συνέπειες ζουν τα λαϊκά στρώματα 
από το 2009. 

Η “εξαίρεση” καθίσταται ο νέος χωροταξικός- 
πολεοδομικός κανόνας. Φυσικοί και κατασκευα¬ 
σμένοι πόροι, η ύπαιθρος χώρα και οι πόλεις δη¬ 
λαδή, ξαναμοιράζονται, κατακερματίζονται, απαξι- 
ώνονται, ώστε να δημιουργηθούν οι δυνατότητες 
μικρότερων ή μεγαλύτερων μεταβιβάσεων γης που 
θα εξυπηρετήσουν όσους κερδοσκοπούν πάνω σ’ 
αυτήν. Τα “φιλέτα” εμπίπτουν πάντοτε στις ειδικές κατηγορί¬ 
ες. Εκεί ανήκει και ό,τι πρέπει να χάσει αξία για να την ξανα¬ 
κερδίσει κάτω από διαφορετική ιδιοκτησία στο άμεσο μέλλον. 

Κι αν στο παρελθόν συζητούσαμε για τις Ειδικές Οικονομικές 
Ζώνες σε περιοχές με αυξημένα κοινωνικοοικονομικά προ¬ 
βλήματα (ανεργία, φτώχεια κλπ.), ως εργαλείο περαιτέρω 
εκμετάλλευσης του ενεργού και εφεδρικού εργατικού δυναμι¬ 
κού, σήμερα όλος ο ελλαδικός χώρος μετατρέπεται σε ειδική 
ζώνη. 

Και οι δουλειές; Η αντιμετώπιση της ανεργίας, χάριν της 
οποίας πρέπει εμείς οι από κάτω να πούμε όλα τα μεγάλα 
“ναι” στην χωρική πολιτική; Τα μεγαλεπήβολα σχέδια ανά¬ 
ταξης της απασχόλησης, της “βιώσιμης” ανάπτυξης κλπ., 
συνοψίζονται, νομίζουμε, εξαιρετικά στον 5ο Διεθνή Διαγω¬ 
νισμό Σερβιτόρων 2015 “λΥ&ΐΐεΓδ Οη ΊΙιε Μονε-Με το δίσκο 
στο χέρι-Βγ Οοεα-ΟοΗ” που συνδιοργάνωσε στις 5 Απριλίου 
ο πάντοτε καλόβολος Δήμος Αθηναίων: “Οι διαγωνιζόμενοι 
επαγγελματίες από το χώρο της εστίασης-διασκέδασης και 
όχι μόνο, με ένα δίσκο στο χέρι που θα περιέχει 1 μπουκάλι >► 


Νυχτομάγαζα, εμπορικά κέντρα, γήπεδα 
και άλλα «ευαγή ιδρύματα» επιδιώκουν 
να κατακτήσουν όλο το χώρο της πόλης, 
αποπολιτικοποιώντας τα κοινωνικά και 
οικονομικά προβλήματα και καταδικάζοντας 
τις παλιότερες μορφές του ανθρωπογενούς 
περιβάλλοντος σε μαρασμό, ενισχύοντας το 
θέαμα ως κυρίαρχο ιδεολογικό όπλο. 

V Θοεα-ΘοΗ και 4 ποτήρια θα πρέπει να διανύσουν μια από¬ 
σταση 2.5 Ιαη από τους Στύλους Ολυμπίου Διός, με εκκίνηση 
την οδό Λυσικράτους, και να φτάσουν με κυκλική διαδρομή 
μέσα από τα στενά της Πλάκας έως τις αρχές του πεζόδρομου 
της Διονυσίου Αρεοπαγίτου. (...) Οι τρεις πρώτοι με τις λιγό- 
τερες απώλειες στον δίσκο τους κερδίζουν. Θα ακολουθήσει 
απονομή βραβείων των νικητών και το ΑοΓοροΙΐδ δίπεεί ρατίγ 
(...). Ο Διαγωνισμός Σερβιτόρων αποτελεί θεσμό για την Ελ¬ 
λάδα αλλά και για πολλές χώρες του εξωτερικού. Τελεί υπό 
την αιγίδα του Ε.Ο.Τ. της Εταιρείας Ανάπτυξης & Τουριστι¬ 
κής Προβολής Αθηνών και του Συλλόγου Καταστηματαρχών 
Πλάκας”. Δυστυχώς, η ανακοίνωση αυτή είναι κάτι παραπάνω 
από καταστασιακό όνειρο: είναι μια απ’ τις ηγεμονικές ιδεο¬ 
λογικές μορφές που παίρνει η πιο άγρια εκμετάλλευση στην 
πιο άγρια δύση... 

Οι παραπάνω νόμοι δεν είναι βέβαια οι μοναδικοί που εξυ¬ 
πηρετούν την “υγιή επιχειρηματικότητα” του επιθετικού κα¬ 
πιταλισμού και σχετίζονται με την χωρική πολιτική. Η μνημο- 
νιακή μεταβίβαση δημόσιας περιουσίας προς το Ταμείο Αξιο¬ 
ποίησης Ιδιωτικής Περιουσίας του Δημοσίου (άμοιρε Όργου- 
ελ!) ήδη απ’ το 2011 και ο νόμος για τις “ίάδΐ Ιγ&οΕ” επενδύσεις 
ήταν στην ίδια κατεύθυνση. Για την ώρα, βέβαια, δεν έχουν 
αποδώσει σύμφωνα με τα ζητούμενα του ελληνικού πολιτι¬ 
κού προσωπικού, διότι απαιτείται η πλήρης απορρύθμιση για 
να δοκιμάσουν την τύχη τους σε μια χώρα της Ευρωπαϊκής 
Ένωσης οι διψασμένοι καπιταλιστές που έχουν συνηθίσει στο 
στρωμένο έδαφος της αποικιοκρατίας... 

Ειδικότερα για την Αθήνα, έχουμε δει από το προηγούμενο 
διάστημα και άλλες κινήσεις προς μια ιδιότυπη ιδιωτικοποίη¬ 
ση του πολεοδομικού σχεδιασμού, πέρα από την ψήφιση των 
παραπάνω νόμων: 1. Τον ιδιωτικό αρχιτεκτονικό διαγωνισμό 


ΚεΐΗΐηΕ ΑΐΗεπδ που διεξήγαγε το Ίδρυμα Ωνάση για την πεζο¬ 
δρόμηση της δημόσιας οδού Πανεπιστημίου, με τις ευλογίες 
του κράτους και του δήμου Αθηναίων (που θα υλοποιούνταν, 
ωστόσο, με δημόσιο ευρωπαϊκό χρήμα, αν δεν ανέκοπταν οι 
γραφειοκράτες των Βρυξελλών τη χρηματοδότησή του στα 
πλαίσια της “δημοσιονομικής προσαρμογής”). 2. Την παρα¬ 
χώρηση του χώρου του παλιού Ιπποδρόμου στο Φάληρο στο 
Ίδρυμα Σταύρος Νιάρχος για την ανέγερση της νέας Λυρικής 
Σκηνής και της νέας Εθνικής Βιβλιοθήκης (αυτή η υπόθεση 
συνοδεύεται και με την ιδιωτικοποίηση ενός πνευματικού κε¬ 
φαλαίου, υπό τον μανδύα της φιλάνθρωπης προαίρεσης των 
εφοπλιστών, της ατμομηχανής αυτής του “ελληνικού” καπι¬ 
ταλισμού). 3. Την “ανάπλαση” της περιοχής Κεραμεικού-Με- 
ταξουργείου από την κατασκευαστική εταιρεία του εφοπλι¬ 
στικού γόνου Ιάσονα Τσάκωνα, με θαλασσοδάνειο της Εθνι¬ 
κής Τράπεζας εγγυημένο απ’ το ευρωπαϊκό δημόσιο (πρό¬ 
γραμμα Ιεδδΐοα) και πλήρη υποστήριξη από τα συστημικά και 
“εναλλακτικά” μέσα ενημέρωσης, με παράλληλη εκδίωξη των 
ειδικών πληθυσμιακών ομάδων της περιοχής. Στην ουρά του 
Τσάκωνα συναντάμε τον “καλοπροαίρετο” Γιώργο Καμίνη και 
τον άτυπο εθελοντισμό των Αΐεηΐδΐαδ. 4. Το ξεπούλημα του 
πρώην αεροδρομίου Ελληνικού και της παραλίας του Αγίου 
Κοσμά, για την κατασκευή εμπορικών κέντρων, ξενοδοχείων, 
καζίνο, πολυτελών κατοικιών κλπ., με πλειοδότη την εταιρεία 
“ΗεΙΗηΐΕοπ ΟΙοΒαΙ I 5.Α.” και εγγυητή την εταιρεία Εαπιάα 
Όενείορπιεηΐ, συμφερόντων ομίλου Λάτση. Σε συνέχεια του 
σκανδάλου του Μαΐΐ, ο θηριώδης πολυεθνικός όμιλος Λάτση 
αξιοποίησε όλη την τεχνογνωσία που είχε συγκεντρώσει από 
τη στενή διαπλοκή του με το ελληνικό δημόσιο στη συμφω¬ 
νία εξαγοράς του Ελληνικού από το ΤΑΙΠΕΔ και τις ιστορικές 
του σχέσεις με το ελληνικό πολιτικό προσωπικό. Ενδεικτικά 


αναφέρουμε ότι σήμερα στη διοίκηση του ομίλου συναντάμε 
τον Τάσο Γιαννίτση, προεξάρχον πολιτικό στέλεχος του Σημι¬ 
τικού “εκσυγχρονισμού”. 

Αντί επιλόγου 

Κ άθε καπιταλιστική επένδυση παίρνει σχήμα και μορ¬ 
φή σ’ έναν χώρο. Σε παλιότερες εποχές, οι επενδύσεις 
ήταν εργοστάσια και σιδηροδρομικές γραμμές που 
θα έφερναν γρήγορα και φτηνά πρώτες ύλες από μακρινούς 
τόπους και θα μετέφεραν τα προϊόντα των εργοστασίων σε 
μακρινές αγορές. Οι χώρες της ευρωπαϊκής περιφέρειας, όπως 
η Ελλάδα, βρίσκονται σήμερα σε δεινή θέση στον παγκόσμιο 
καταμερισμό της εργασίας. Με τον μεγάλο όγκο της βιομη¬ 
χανικής παραγωγής να έχει μετακινηθεί στις χώρες της Ασίας 
και την αγροτική και κτηνοτροφική παραγωγή να φθίνει, μέ¬ 
νει προς εκμετάλλευση ο τριτογενής τομέας (εμπόριο, υπη¬ 
ρεσίες, τουρισμός), πάνω στη γη που απελευθερώνεται βίαια 
από άλλες δραστηριότητες. Γι’ αυτό, η χωροταξική και πολε- 
οδομική πολιτική βρίσκεται στο κέντρο του ενδιαφέροντος 
των μικρότερων ή μεγαλύτερων “Ελλήνων” ή “παγκόσμιων” 
καπιταλιστών και του πολιτικού προσωπικού που θέλει να 
τους εξυπηρετήσει. 

Απέναντι σ’ αυτούς, ενεργούμε κι εμείς, προσπαθώντας να 
πάρουμε τις πόλεις, και τις ζωές μας ολόκληρες, στα δικά μας 
χέρια. Μα πώς να πετύχουμε κάτι τέτοιο, αν δε συζητήσουμε 
πρώτα για τη φύση του προβλήματος που αντιμετωπίζουμε; 

Συντρόφισσες-Σύντροφοι 
από τη Ν. Φιλαδέλφεια και Ν. Χαλκηδόνα 


" Επενδύοντας στην ασθένεια 

“Θα αντέξει το κρανίο κι ας έχει και μια τρύπα, 
δεν θα πάθει τίποτα.” 


Α ντιφάσεις επί αντιφάσεων αναπόδραστα αναδύονται στην επιφάνεια μιας κοινωνίας 
αλληλοϋποτέλειας στην οποία -όταν η επιβίωση του ενός έρχεται συστηματικά σε 
αντιπαράθεση με την ύπαρξη του άλλου- πώς θα μπορούσε αυτή η εξελικτική παλιν¬ 
δρόμηση να λείπει από τη βιομηχανία ονόματι “Υπηρεσίες Υγείας”; 

Ένα θέμα καθόλου εύκολο να εξαντληθεί μέσα σε κάποιες σειρές, μα συνάμα τόσο ανθρώ¬ 
πινο που λίγες λέξεις θα αντιστοιχούσαν σε χίλιες εικόνες και προσωπικά βιώματα. Βιώματα 
ενός αγώνα απέναντι στον εξευτελισμό της ανθρώπινης υπόστασης μέσα από την ασθένεια, 
καθώς και την αποκτήνωση γιατρού και ασθενή, θύτη και θύματος στη διαδικασία εμπορευ- 
ματοποίησής της. 

“Ξέρεις πόσο κοστίζουν αυτά; βάλε ένα λιγότερο! Θα αντέξει το κρανίο και ας έχει και μία 
τρύπα, δεν θα πάθει τίποτα. Αν τα βάλουμε και τα δυο τον επόμενο πώς θα τον κλείσουμε;” 

Όχι, δεν είναι κακό χιούμορ. Είναι ένας τυπικός διάλογος είναι κατά τη διάρκεια νευροχει- 
ρουργικής επέμβασης, που συχνά συνοδεύεται από τη συμβουλή των πιο έμπειρων προς τους 
εκπαιδευόμενους γιατρούς πως: “οφείλουμε να είμαστε οικονομικοί και αποτελεσματικοί για 
να λειτουργεί τόσο η κλινική και να επιβιώσουμε και εμείς - ελάχιστο κόστος, μέγιστη ταχύ¬ 
τητα”. 


Η επένδυση στην ασθένεια και όχι στην 
υγεία, μέσα από την υποταγή των επιστημών 
υγείας στους νόμους της αγοράς, οδηγεί 
στον εξοβελισμό του κοινωνικού παράγοντα 
και στην επένδυση υπέρογκων ποσών στον 

βιολογικό. 


Μέσα από το πρίσμα της «οικονομίας» η εφαρμογή της ιατρικής επιστήμης φαντάζει ως 
καρικατούρα που εκατομμύρια φορές τη μέρα θα βάλει στη ζυγαριά από τη μία την ανθρώπινη 
ζωή και από την άλλη τους παράδες, με την εκάστοτε κυβερνητική εξουσία και το κράτος να 
είναι εξορισμού θεσμοθετημένα με στόχο την «ανάνηψη» των τραπεζών τη στιγμή που άνθρω¬ 
ποι πεθαίνουν. Πάμπολλα τα φαινόμενα υποβάθμισης των υπηρεσιών υγείας λόγω υποχρημα- 
τοδότησης από την ελλειπή κάλυψη βασικών λειτουργικών αναγκών, από την εξευτελιστική 
κατάσταση της ανυπαρξίας ενός πιεσόμετρου στα ΤΕΠ μέχρι τα υποχρεωτικά εξιτήρια λόγω 
έλλειψης κλινών. Έτσι, συντίθεται η εικόνα ενός πολέμου με χαρακτηριστική ωμότητα μεταξύ 
των χρηματοπιστωτικών συμφερόντων της ολιγαρχίας και των πολλών, των ανθρώπων των 
καταδικασμένων στη φυσική αποσύνθεση επειδή δεν έχουν την οικονομική δυνατότητα να 
αξιοποιήσουν την «επιστημονική κληρονομιά» που αυτοδικαίως θα έπρεπε να ανήκει σε κάθε 
ανθρώπινη ύπαρξη. 

Την ίδια στιγμή λοιπόν που διεξάγεται ο αιματηρός αυτός πόλεμος, μια άλλη αντίφαση έρ¬ 
χεται να συμπληρώσει το τοπίο του παραλογισμού. Αυτή δεν είναι άλλη από το φαινόμενο της 
κατασκευής μιας “κοινωνίας ασθενών”, την οποία καλείται να εξυγιάνει το σύστημα υγείας, 
που τελικά αποτελεί τη άλλη όψη του νομίσματος των επιστημών υγείας. Έτσι, κατά κάποιο 
τρόπο, δημιουργεί την ανάγκη την οποία στη συνέχεια καλείται να καλύψει, ένα φαινόμενο 


που εκτός από τις κλασικές ειδικότητες απο¬ 
κτά τραγική διάσταση σε αμεσότερα κοινωνικά 
προσδιορίσιμες ειδικότητες, όπως είναι η Ψυχι¬ 
ατρική. Εύσχημα θα μπορούσε να παρατηρήσει 
κανείς ότι η επένδυση στην ασθένεια αποδει- 
κνύεται αποτελεσματικότερη απ’ ό,τι αυτή στην 
υγεία και ως εκ τούτου να ακολουθείται σαν τα¬ 
κτική δόμησης του συστήματος υγείας εν γένει. 

Σε αυτό το σημείο θα ήταν καλό να σημειωθεί 
ότι δεν παραγνωρίζεται το βιολογικό υπόβαθρο 
του φαινομένου που λέγεται ασθένεια αλλά, 
αντίθετα, δεδομένης της ύπαρξής του, δίνεται 
μια διαφορετική οπτική του πώς αυτό προσεγγίζεται και χρησιμοποιείται από την κοινωνία 
στους θεσμούς και στους ανθρώπους της. 

«Η καλύτερη θεραπεία είναι η πρόληψη» κραυγάζει η «Φιλοσοφία της Ιατρικής», με τους 
επαγγελματίες του χώρου να εθελοτυφλούν προκλητικά ως προς τα δυσανάλογα ποσά που 
δαπανώνται στη έρευνα ζητημάτων ειδικού ενδιαφέροντος συγκριτικά με αυτά που δαπανώ- 
νται στη καθημερινή άσκηση της ιατρικής, τόσο από τους ειδικούς όσο και από τους απλούς 
πολίτες, σε επίπεδο αυτοελέγχου της σωματικής τους ευεξίας ή ακόμα και αυτοϊασης. 

Ανοίγοντας ένα ιατρικό εγχειρίδιο ουκ ολίγες φορές θα συναντήσει κανείς στους αιτιολο- 
γικούς-προδιαθεσικούς παράγοντες μιας ασθένειας την κοινωνικοοικονομική κατάσταση του 
ατόμου, ενώ μεγάλο μέρος των ασθενειών αφορά σε μεγάλο ποσοστό τα φτωχότερα κοινωνι¬ 
κά στρώματα. Ενδεικτικά αναφέρονται: Φυματίωση, Χρόνια Αποφρακτική Πνευμονοπάθεια, 
Ιδιοπαθείς Φλεγμονώδεις Νόσοι του Εντέρου, ηπατικές νόσοι, όλες οι παρασιτώσεις και οι 
μικροβιακές λοιμώξεις όπως είναι το πρόσφατο παράδειγμα του ΕΒοΗ. Ταυτόχρονα υπάρχουν 
νόσοι που αφορούν σχεδόν αποκλειστικά συγκεκριμένες κοινωνικές ομάδες, όπως οι κτηνο- 
τρόφοι και οι τοξικομανείς, καθώς και άλλες των οποίων το όνομα δηλώνει το επάγγελμα ως 
την απόλυτη αιτιολογία όπως η «νόσος των ανθρακωρύχων». 

Τελικά η νόσος αποδεικνύεται να είναι σε μεγάλο βαθμό κοινωνικά προσδιοριζόμενη και 
διαμορφώσιμη από το σύνολο των ανθρωπίνων σχέσεων και όλων όσων απορρέουν από αυ¬ 
τές, ενώ η ιατρική ένα πεδίο όπου με τον πιο άμεσο τρόπο θα παντρευόταν ο κοινωνικός και ο 
βιολογικός παράγοντας. Η επένδυση στην ασθένεια και όχι στη υγεία, μέσα από την υποταγή 
των επιστημών υγείας στους νόμους της αγοράς, οδηγεί στον εξοβελισμό του κοινωνικού πα¬ 
ράγοντα και στην επένδυση υπέρογκων ποσών στον βιολογικό. 

Καταληκτικά, και η ιατρική επιστήμη -χωρίς να αμφισβητείται η πρόοδος και η βελτίωση 
της ποιότητας ζωής καθώς και του προσδόκιμου επιβίωσης τον τελευταίο αιώνα- κάθε άλλο 
παρά ανεξάρτητη αποδεικνύεται να είναι από τους νόμους που διέπουν το κοινωνικό σύνολο. 
Οδηγείται έτσι, σχεδόν νομοτελειακά, στο να ασφυκτιά μέσα στις αντιφάσεις του κοινωνικοοι¬ 
κονομικού αυτού συστήματος. Αποτέλεσμα των παραπάνω είναι ο περιορισμός της τρομερής 
δυναμικής της που προκύπτει μέσα από την άμεση εφαρμογή της επιστημονικής γνώσης από 
τον άνθρωπο για τον άνθρωπο. Πώς όμως κάτι τέτοιο θα ήταν εφικτό αν όχι με την απελευ¬ 
θέρωση του ανθρώπου και τη μετατροπή της “κοινωνίας” από ένα θεσμικό μόρφωμα αλλη- 
λοϋποτέλειας σε ένα αντιεξουσιαστικό σύνολο αυτοθεσμιζόμενων συλλογικών υποκειμένων; 

Κο μπογιάν νίτης 

" (ΪΓβεΙί δίΓβ&ΐη: 

τα δίκτυα μάτωσαν 
της γειτονιάς τον χάρτη 



Π ριν από λίγες ημέρες η κυβέρνηση 
της αριστερός και της προόδου, 
υπό την καθοδήγηση του ίδιου 
της του πρωθυπουργού, επισκέπτεται τη 
Ρωσία με σκοπό την αναζήτηση οικονο¬ 
μικών διεξόδων. Εκεί θα διεξαχθεί μια συ¬ 
ζήτηση και διαπραγμάτευση περί ενεργει¬ 
ακών επενδύσεων. Ουσιαστικά η επαφή 
αυτή εξυπηρετεί ένα δίπολο, από τη μια τη 
Μόσχα, λόγω των εξελίξεων στο παιχνίδι 
του ενεργειακού ανταγωνισμού μεταξύ 
των αγωγών του Νοτίου Διαδρόμου (Ευ¬ 
ρωπαϊκών συμφερόντων) και του ΤιπΈίδΗ 
δίΓεαιη (Ρωσικών συμφερόντων), και από 
την άλλη την Αθήνα, η οποία θα τη χρη¬ 
σιμοποιήσει έστω και συμβολικά, ως μοχλό 
πίεσης στη διαπραγμάτευση που βρίσκεται 
σε εξέλιξη με τους Ευρωπαίους. 

Η Ρωσία βλέποντας αρχικά τον ενερ¬ 
γειακό της αέρα να λιγοστεύει λόγω των 
Ευρωπαϊκών κυρώσεων και αποκλεισμών 
καθώς και της γρήγορης υλοποίησης του 
Νοτίου Διαδρόμου, αποφασίζει να προσεγ¬ 
γίσει τον αδύναμο κρίκο της Ευρώπης, την 
Ελλάδα. Έτσι η Μόσχα γεμίζει με φρούδες 
ελπίδες τους νέους εξουσιαστές της αρι¬ 
στερός, οι οποίοι επιστρέφουν έχοντας στις 
βαλίτσες τους ένα Ρωσο-Ελληνικό παρα¬ 
λήρημα ανακοινώσεων και συνεντεύξεων, 
όπου η συνάντηση παρουσιάζεται ως λύση 
των προβλημάτων της χώρας από το οικο¬ 
νομικό αδιέξοδο. Οι ευνοϊκές προτάσεις 
του Πούτιν στην Ελλάδα για τη συμμετοχή 
της στον αγωγό ΤιπΈΐδΗ δΐτεαιη, παρέα με 
τα “δώρα” που προσφέρει (περί επανέναρ- 
ξης αγροτικών συναλλαγών και σβήσιμο 
ενεργειακών χρεών του γνωστού ΙαΕε ογ 
ραγ), μετατρέπουν την Ελλάδα σε ένα νέο 
ΔούρειοΊππο που θα σπάσει τον ενεργεια¬ 
κό αποκλεισμό της Ρωσίας από την Ευρω¬ 
ζώνη. Ο ΤιπΈΐδΗ δίΓεαιπ είναι ο αγωγός που 
θα μεταφέρει το Ρώσικο αέριο (περίπου 60 
δις κυβικά τον χρόνο), μέσω της Τουρκίας 
στην Ευρώπη, παρακάμπτοντας την “προ¬ 
βληματική” Ουκρανία. Αυτή την “παρά¬ 
καμψη” είναι που δεν θέλουν οι Ευρωπαίοι 
γιατί η Ρωσία πετυχαίνει κατά ένα τρόπο 
την άρση κάποιων αποκλεισμών και την 
επανατοποθέτηση της και πάλι στην ενερ¬ 
γειακή σκακιέρα της Ευρωπαϊκής αγοράς. 
Μάλιστα σε επίσημες δηλώσεις του υπουρ¬ 
γού Π. Λαφαζάνη γίνεται λόγος για πλή¬ 
ρη στήριξη της κυβέρνησης σε όλους τους 
αγωγούς. Τι σημαίνει όμως αυτό; 

Η Ελλάδα, στην προσπάθειά της να 
κερδίσει συμμάχους και επενδυτές, μετα- 
τρέπεται σε ένα διακομιστικό ενεργειακό 
κέντρο, επιχειρώντας να αποκτήσει έναν 
γεωπολιτικό ρόλο ανάλογο με αυτόν της 
Τουρκίας. Δηλαδή να επωφεληθεί και από 
τους δύο αγωγούς (Νότιο Διάδρομο και 
ΤιπΈίδΗ δΐΓεαιη), να πετύχει καλύτερες 
ενεργειακές συμφωνίες, αντισταθμιστικά 
οφέλη και γεωπολιτικούς στόχους. Φυσικά 
αυτό είναι πολύ δύσκολο να υλοποιηθεί, 
καθώς η Τουρκία ούτε μέλος της Ευρω¬ 
παϊκής ένωσης είναι, ούτε δεσμεύεται από 
ενεργειακές κυρώσεις ή συμφωνίες. Γι’ αυ¬ 
τούς τους λόγους, η ελληνική κυβέρνηση 
επιστρατεύει την πατριωτική αριστερά και 
τα εθνικά ιδεώδη για να υπερσκιάσει τους 
υπαρκτούς γεωπολιτικούς κινδύνους που 
κρύβουν τέτοιες ενεργειακές επενδύσεις. 
Έτσι, όπως παλαιότερα ο τούρκικός καφές 
μετονομάστηκε σε ελληνικός, τώρα θα επι¬ 


χειρήσουν το ίδιο κόλπο (κάτι που ανακοι¬ 
νώθηκε κατά τη διάρκεια της επίσκεψης 
στη Μόσχα) βαφτίζοντας το κομμάτι του 
αγωγού που περνά μέσα από την Ελλάδα 
σε δίτεαηι. 

Και τώρα για να εξετάσουμε λίγο πιο 
προσεκτικά το ρόλο της Ευρωπαϊκής Ένω¬ 
σης σε όλα αυτά. Η ενεργειακή ένωση είναι 
μια σκέψη των Βρυξελλών η οποία θα προ¬ 
σπαθήσει να εκπληρώσει ταυτόχρονα τρεις 
ετερόκλητους στόχους: αυτάρκεια, αντα¬ 
γωνιστικές τιμές, αλλά και περιβαλλοντι¬ 
κή ευσυνειδησία. Με το σκεπτικό αυτό, οι 
εξουσιαστές της Ευρώπης προσπαθούν 
δήθεν να κατεβάσουν την τιμή του φυ¬ 
σικού αερίου, αλλά ουσιαστικά αυτό που 
επιζητούν είναι να την ελέγχουν. Πέρα από 
τον οικονομικό έλεγχο των κρατών μελών, 
η Ε.Ε. προσπαθεί να αποκτήσει και τον 
ενεργειακό, ώστε να αποφύγει στο μέλλον 
χώρες εμπόδια όπως είναι η Ελλάδα και η 
Ουκρανία. 


Το σενάριο αυτό επιβεβαιώνεται και από 
το στενό πρεσάρισμα που δέχεται η Ελ¬ 
λάδα από Ευρωπαίους και Αμερικανούς 
διπλωμάτες. Η ελληνική κυβέρνηση, έστω 
και προσωρινά, θα αρνηθεί τη συμμετοχή 
της στην Ενεργειακή ένωση και γι’ αυτό 
αρχικά οιΈλληνες υπουργοί θα δεχτούν πί¬ 
εση όταν θα προταθεί να περάσει από την 
Ελλάδα ο αγωγός ΤιπΈΐδΗ δίτεαηι. Η απαί¬ 
τηση της Δύσης να αποκλειστεί ο Ρωσικός 
αγωγός και γενικότερα ο ενεργειακός επε¬ 
κτατισμός της Ρωσίας από την αγορά θα 
αυξάνεται σταδιακά βλέποντας την Μόσχα 
να βρίσκει διέξοδο στην Ελλάδα. Στη συ¬ 
νέχεια όταν η αριστερή κυβέρνηση γνω¬ 
στοποιήσει στην Ευρώπη ότι θα στηρίξει 
τον αγωγό ΤΑΡ, οι πιέσεις θα μεταφερθούν 
στον τρόπο αποθήκευσης και τη δημιουρ¬ 
γία αποθεμάτων φυσικού αερίου μέσω των 
περιφερειακών ενεργειακών επενδύσεων. 

Πιο συγκεκριμένα, από την Βόρεια Ελ¬ 
λάδα καλούνται να περάσουν ο αγωγός 
ΤΑΡ (μέρος του Νότιου Διαδρόμου με 20 
δις κυβικά τον χρόνο) και ο &εεΕ δίτεαηι 
(μέρος του ΤιπΈΐδΗ δίτεαηι με περίπου 60 
δις κυβικά τον χρόνο), με σκοπό και οι δύο 
την τροφοδοσία της Ευρώπης. Ο Νότιος 
διάδρομος όμως από μόνος του δεν είναι 
αρκετός να καλύψει τις ανάγκες τις Ευρώ¬ 
πης σε σχέση με τον ΤιπΈίδΙι δΐΓεαιη. Μαζί 
με τον ΤΑΡ σχεδιάζονται (και πολλές από 
αυτές έχουν ήδη αδειοδοτηθεί), και οι ακό¬ 
λουθες ενεργειακές επενδύσεις: 

Ο Κάθετος Διάδρομος (αγωγός σύνδε¬ 
σης Ελλάδας- Βουλγαρίας- Ρουμανίας, με 
σύνδεση στην Κομοτηνή), ο διασυνδετή- 


ριος αγωγός ΙΟΙ Ροδείάοη (Ελλάδας Ιταλί¬ 
ας με σύνδεση επίσης από Κομοτηνή) και 
ο προς μελέτη διακρατικός αγωγός Εαδί 
Μεά Ρίρείΐηε ( Ελλάδας, Κύπρου, Ισραήλ, 
Αιγύπτου). Σε αυτόν τον ενεργειακό χάρ¬ 
τη υπάρχει και ο ήδη ενεργός αγωγός Ρω¬ 
σικών συμφερόντων που τροφοδοτεί την 
Ελλάδα με αέριο. 

Όσο αφορά τώρα τις υπόλοιπες περιφε¬ 
ρειακές επενδύσεις, αυτές είναι οι πλωτές 
δεξαμενές αποθήκευσης και οι σταθμοί αε¬ 
ριοποίησης υγροποιημένου φυσικού αερίου 
(ΕΝΟ) σε Καβάλα και Αλεξανδρούπολη. 
Οι Σταθμοί συμπίεσης σε Αλεξανδρούπο¬ 
λη και Σέρρες, καθώς και η υπόγεια φυσική 
αποθήκη στην Καβάλα. Τέλος έχουμε τη 
σιδηροδρομική ένωση του εμπορικού λι¬ 
μανιού Καβάλας Φίλιππος Β’ με το δίκτυο 


του ΟΣΕ, της ενεργειακής γραμμής Καβά¬ 
λας- Αλεξανδρούπολη- Μπουργκάς για τη 
μεταφορά υγροποιημένου φυσικού αερίου 
μέσω τραίνων. Έτσι, ο Νότιος διάδρομος 
αποκτά μια δυναμική παροχής στο σύνολο 
περίπου στα 50-55 δις κυβικά τον χρόνο. 
Αυτό εξηγεί φυσικά και τη σύνδεση όλων 
αυτών των ενεργειακών επενδύσεων. 

Η κυβέρνηση υποστηρίζει πως μετατρέ- 
ποντας την Ελλάδα σε ένα απέραντο ενερ¬ 
γειακό κέντρο θα αναβαθμιστεί η γεωπολι¬ 
τική και οικονομική ασφάλεια, καθώς και 
η πολιτική σταθερότητα της χώρας - μια 
ορολογία που βαρεθήκαμε και αηδιάσαμε 
να ακούμε κάθε φορά που υπογράφεται μια 
μνημονιακή μαλακία. Ζωντανό παράδειγμα 
για την αμφισβήτηση αυτής της ασφάλειας 
και της σταθερότητας είναι η Ουκρανία. Η 
χώρα, όμοια με την Ελλάδα από τα τέλη 
του £ 90, αντιμετώπιζε οικονομικά προβλή¬ 
ματα παρόλο που ήταν και είναι ο βασικός 
ενεργειακός κόμβος τροφοδοσίας φυσικού 
αερίου στην Ευρώπη. Με την πάροδο των 
χρόνων ούτε ανέκαμψε οικονομικά, ούτε 
και σταθεροποιήθηκε γεωπολιτικά. Ίσα 
ίσα η χώρα καταστράφηκε εξαιτίας των 
πολιτικών διαφωνιών (φιλορωσική πρώην 
κυβέρνηση) και ενεργειακών ρήξεων με¬ 
ταξύ εταιριών (Ναίΐ:ο§αζ με ΟαζρΓοιη), με 
αποτέλεσμα να φτάσουμε στον Ουκρανικό 
εμφύλιο, την άνοδο της ακροδεξιάς και την 
απόσχιση της Κριμαίας. Αν λοιπόν αυτή 
είναι η ενεργειακή ανάπτυξη που μας υπό¬ 
σχονται, εννοείται πως δεν θα πάρουμε. 

Ο Ελληνικός ενεργειακός ιμπεριαλισμός 
της δήθεν ριζοσπαστικής συγκυβέρνησης 


ΣΥΡΙΖΑ- ΑΝΕΛ, για άλλη μια φορά αψη¬ 
φά τους υπαρκτούς γεωπολιτικούς κινδύ¬ 
νους και διαπραγματεύεται το μέλλον της 
χώρας μετατρέποντας την σε ένα νέο Ου¬ 
κρανικό ζήτημα. Ταυτόχρονα η φασιστερά 
αγνοεί επιδεικτικά και τους περιβαλλοντο- 
λογικούς κίνδυνους, κάτι που κάνει πλέον 
συστηματικά και με την Ελληνικός Χρυσός 
στην Χαλκιδική. 

Πιο συγκεκριμένα, στην περιοχή της Κα¬ 
βάλας η όδευση των υποψήφιων αγωγών 
περνά μέσα από την υψηλά γόνιμη καλ¬ 
λιεργήσιμη γη των Τεναγών Φιλίππων. Οι 
αντιστεκόμενοι κάτοικοι (κυρίως αγρότες), 
καθώς και διάφοροι φορείς της πόλης, αμύ¬ 
νονται τελείως παθητικά απέναντι σε αυτά 
τα μεγαλεπήβολα σχέδια, αφού μοναδικό 
μέλημά τους είναι η αλλαγή όδευσης των 
αγωγών από τα Τενάγη στην περιοχή των 
Φιλίππων. Το πρόβλημα είναι ότι με την 
αλλαγή όδευσης δεν επιτυγχάνεται τίποτα 
πέρα από την μεταφορά του προβλήματος 
σε τρίτους, ενώ με την αδειοδότηση των 
αγωγών θα ανάψει το πράσινο φως για όλα 
τα ενεργειακά σχέδια που προβλέπονται. 

Με τα χρόνια αγωνιστήκαμε ενάντια σε 
κάθε επένδυση που ήθελε την υποβάθμιση 
της ζωής μας, από τις αποθήκες υγρών καυ¬ 
σίμων στη Βάσοβα και το εργοστάσιο του 
Λιθάνθρακα, μέχρι τις πλωτές δεξαμενές 
ΕΝΟ στον κόλπο της Καβάλας. Σε καμία 
περίπτωση δεν αντισταθήκαμε με γνώμονα 
κάποια εναλλακτική επένδυση, γιατί γνω¬ 
ρίζαμε τα βρώμικα σχέδιά τους και ξέραμε 
ότι αν προτείναμε κάτι εναλλακτικό θα 
υπογράφαμε την καταδίκη μας. Και πάνω 
απ’ όλα γιατί ήμασταν και είμαστε ενάντια 
σε κάθε προοπτική ανάπτυξης που κατα¬ 
στρέφει το περιβάλλον, καταπατά την αξι¬ 
οπρέπεια και υποβαθμίζει την ζωή μας. 

Βλέπουμε το μέλλον μας μέσα από τους 
αγώνες των κατοίκων της Χαλκιδικής να 
πλησιάζει ολοένα και περισσότερο. Η ποι¬ 
ότητα και το μέλλον της ζωής μας κρίνεται 
από αυτό το έργο. Και για να ξεκαθαρί¬ 
σουμε τη θέση μας, είμαστε έτοιμοι να συ- 
γκρουστούμε με οποιαδήποτε κυβέρνηση 
για να υπερασπιστούμε το δικαίωμά μας 
να ζούμε ελεύθεροι και με αξιοπρέπεια και 
είμαστε ενάντια σε κάθε μορφή ανάπτυξης 
που θα έχει ως αποτέλεσμα την υποβάθμι- 
ση των ζωών μας, τη διεξαγωγή πολέμων 
και τη μόλυνση του περιβάλλοντος. 

Αυτόνομο Στέκι Καβάλας 

Περισσότερες πληροφορίες στο “Ακάνθινο” 
Μαρτίου και στο: αηανχίλοίλαναΐαε.εηηαί.^ν 



Η ενεργειακή ένωση είναι μια σκέφη των 
Βρυξελλών η οποία θα προσπαθήσει να 
εκπληρώσει ταυτόχρονα τρεις ετερόκλητους 
στόχους: αυτάρκεια, ανταγωνιστικές τιμές, 
αλλά και περιβαλλοντική ευσυνειδησία. Με το 
σκεπτικό αυτό, οι εξουσιαστές της Ευρώπης 
προσπαθούν δήθεν να κατεβάσουν την τιμή 
του φυσικού αερίου, αλλά ουσιαστικά αυτό που 
επιζητούν είναι να την ελέγχουν. 

” Α. Στάμπουλος: «Το επίδικο στις μέρες μας είναι η 
διαμόρφωση τον επαναστατικού κινήματος» 


Απόσπασμα συνέντευξης του πολιτικού κρατούμενου 
Αντώνη Σταμπούλου στην “Κόκκινη Βοήθεια”. 





Π οια είναι η πολιτική σου άποψη σε 
σχέση με τα τελευταία εκλογικά 
αποτελέσματα και τη νέα κυβέρ¬ 
νηση; 

Από τους συμμετέχοντες στις εκλογές (η 
αποχή ήταν 36% - περίπου τρισήμισι εκατομ¬ 
μύρια άνθρωποι), δηλαδή μέσα από το 64% 
του εκλογικού σώματος αναδείχτηκε τελικά 
ο σχηματισμός του ΣΥΡΙΖΑ και των ΑΝ.ΕΛ. 
(αντιμνημονιακοί) σε κυβέρνηση. Είναι γεγο¬ 
νός ότι, έστω και επιφανειακά, οι πολιτικές 
της λιτότητας και του ολοκληρωτισμού, του 
νεοφιλελεύθερου μοντέλου διακυβέρνησης 
δηλαδή, δεν πέρασαν “το δημοκρατικό εκλο¬ 
γικό τεστ” Αυτό αφήνει ένα κακό προηγού¬ 
μενο για τις αντίστοιχες πολιτικές δυνάμεις 
στην Ευρώπη. 

Σε μια πρώτη ανάγνωση, θα μπορούσαμε 
να μιλήσουμε για ένα καλό νέο στην ψυχολο¬ 
γία του Ευρωπαϊκού λαού, ωστόσο αυτό εί¬ 
ναι κάτι το οποίο είναι φαινομενικό, μιας και 
η πραγματικότητα όσον αφορά το ποιόν της 
κυβέρνησης ΣΥΡΙΖΑ είναι πολύ διαφορετική 
από τη φιλολαϊκή επιφάνεια του, χάρη στην 
οποία αναδύθηκε. Οι αντιφάσεις που προκύ¬ 
πτουν μέσα από την πολιτική του ΣΥΡΙΖΑ 
μπορούν να χρησιμοποιηθούν στην ενδυνά¬ 
μωση, ανασύνταξη και επαναπροώθηση πιο 
ριζοσπαστικών πολιτικών. Το χειρότερο σε¬ 
νάριο θα ήταν από τις εκλογές να ενδυναμω¬ 
νόταν ακόμη μια φορά η απρόσκοπτη συνέ¬ 
χιση των επίσημα μνημονιακών πολιτικών. Ο 
ΣΥΡΙΖΑ είναι ένα νέο - σοσιαλδημοκρατικό 
κόμμα, απολύτως ευθυγραμμισμένο με τους 
κανόνες λειτουργίας της ταξικής κοινωνίας, 
είναι ένα κόμμα που, παρά το κόκκινο περι¬ 
τύλιγμα, δεν αμφισβητεί τον καπιταλισμό και 
που μάλιστα δηλώνει σεβασμό στους κανό¬ 
νες της Ευρωπαϊκής ένωσης και του ΝΑΤΟ. 
Είναι η αριστερή διαχείριση του καπιταλι¬ 
σμού, ίσως και η τεχνητή αναπνοή του σε μια 
στιγμή που ο λαϊκός παράγοντας θα έφτανε 
στο σημείο να απειλήσει το καπιταλιστικό 
μοντέλο, πράγμα που ωστόσο απέχει από τη 
σημερινή κατάσταση. 

Η κεϋνσιανή διαχείριση που ευαγγελίζε¬ 
ται η συστημική αριστερά είναι ένα χαρτί 
που παίχτηκε στην Ευρώπη, σε τελείως όμως 
διαφορετικές οικονομικές και πολιτικές συν¬ 
θήκες. Σήμερα ο καπιταλισμός έχει να αντι¬ 
μετωπίσει μια βαθιά δομική κρίση και μέχρι 
τώρα φαίνεται ότι μόνο οι νεοφιλελεύθερες 
σκληρές πολιτικές ανταπεξέρχονται στις 
ανάγκες του, μιας και ακόμη και οι νεο-σο- 
σιαλδημοκρατικές πολιτικές αποδεικνύονται 
ανεπαρκείς όσον αφορά την ισορροπία μετα¬ 
ξύ των φιλολαϊκών εφαρμογών τους και την 
εξυπηρέτηση του κεφαλαίου. Η ψαλίδα μετα¬ 
ξύ πλούσιων και φτωχών συνεχίζει και ανοί¬ 
γει και η σοσιαλδημοκρατία αυτό καλείται να 
το υπηρετήσει με συγκεκριμένους ρυθμούς, 
είτε θέλουν να το αποδεχτούν οι εκπρόσωποί 
της είτε όχι. 

Στην Ελλάδα, σ’ ένα κράτος με διαλυμένη 
παραγωγική δυνατότητα, απολύτως εξαρτη¬ 
μένο οικονομικά και πολιτικά, η νέα κυβέρνη¬ 
ση συνεχίζει τις προεκλογικές φιλολαϊκές ρη¬ 
τορικές και τους θεαματικούς λεονταρισμούς 
στις διαπραγματεύσεις με τους εκπροσώπους 
του σκληρού νεοφιλελευθερισμού, ο οποίος 
εκφράζεται κυρίως από τη Γερμανία στην Ευ¬ 
ρωπαϊκή Ένωση με τα γνωστά αποτελέσματα 
της επέκτασης της μνημονιακής εξάρτησης. 
Η αλήθεια είναι ότι η κυβέρνηση αυτή δη¬ 


λώνει πιστή στους θεσμούς της Ευρωπαϊκής 
ένωσης, βεβαιώνει τους δανειστές για τη συ¬ 
νέχιση της αποπληρωμής του χρέους και δίνει 
τα εχέγγυα στις αγορές, δηλαδή στα μεγάλα 
υπερεθνικά και ντόπια αφεντικά, ότι θα συνε- 
χίσουν απρόσκοπτα το επενδυτικό τους έργο, 
δηλαδή την εκμετάλλευση της εργατικής δύ¬ 
ναμης με όσο το δυνατόν καλύτερους όρους. 
Ταυτόχρονα βεβαιώνει την εργατική τάξη και 
τους μικρομεσαίους στο εσωτερικό για καλυ¬ 
τέρευση των όρων διαβίωσης σε μια ρητορική 
που, ένα μήνα μετά τις εκλογές, πείθει ολοέ¬ 
να και λιγότερους. Διότι δε χρειάζεται να εί¬ 
ναι κανείς οικονομολόγος για να καταλάβει 
ότι δεν μπορούν να είναι όλοι χαρούμενοι, 
και οι εργάτες και τα αφεντικά. 

Συνοψίζοντας, παρά την εμφάνιση του 
“κοινωνικού φαινομένου” της ανάδειξης αρι¬ 
στερών διαχειριστών στον Ευρωπαϊκό νότο, 
που βγαίνουν στην επιφάνεια με τη ρητορι¬ 
κή της σύγκρουσης αλλά και με μια διάθεση 
συμμόρφωσης στους κανόνες της Ευρωπα¬ 
ϊκής ένωσης, το αναρχικό κίνημα πρέπει να 
εντείνει τη δυναμική του για τη ριζοσπαστι- 
κοποίηση των κοινωνικών αγώνων. Να εκμε¬ 
ταλλευτούμε το χρόνο και το χώρο που αφή¬ 
νει η προσπάθεια του ΣΥΡΙΖΑ να σταθερο¬ 


ποιηθεί στην εξουσία και να προωθήσουμε το 
δικό μας αγώνα. Να καλλιεργήσουμε δηλαδή 
ταξική συνείδηση, την αποχή από τις εκλο¬ 
γικές διαδικασίες που οδηγούν στην ανάθε¬ 
ση και την παραίτηση, να δυναμώσουμε τον 
αντικρατικό αγώνα. Η επαναστατική πρό¬ 
ταση έχει τη θέση της στο πολιτικό σκηνικό 
της Ευρώπης και παγκόσμια, οπότε είναι στο 
χέρι μας να την ενδυναμώσουμε, καθώς είναι 
η μόνη ρεαλιστική λύση για τα προβλήματα 
της τάξης μας. 

Ποιες θεωρείς ότι θα είναι οι συνέπειες της 
κατάστασης που διαμορφώθηκε μετά το 
αποτέλεσμα των εκλογών για το επαναστα¬ 
τικό κίνημα; 

Βραχυπρόθεσμα, δηλαδή σε ένα διάστημα 
λιγότερο του ενός έτους από το τέλος των 
εκλογών, το κίνημα, ή καλύτερα, ο πολύμορ¬ 
φος - πολυτασικός αντιεξουσιαστικός χώρος 
που μένει να εξελιχθεί σε επαναστατικό κί¬ 
νημα, έχει τη δυνατότητα να εκμεταλλευτεί 
τη σχετική αναδίπλωση, από κατασταλτικής 
πλευράς, του κράτους ώστε να ανασυντάξει 
τις δυνάμεις του, να ανακτήσει το χαμένο και 
να κερδίσει κι άλλο έδαφος. 

Η Ελλάδα βγήκε -αλλά αυτό θα διαρκέσει 
λίγο- από μια ολοκληρωτικού τύπου διακυ¬ 
βέρνηση ΠΑΣΟΚ - Νέας Δημοκρατία (και 
ΔΗΜ.ΑΡ. στην αρχή), που στην πολιτική 
ατζέντα το δόγμα νόμος και τάξη ήταν κυρί¬ 
αρχο. Η κατάργηση του όποιου κράτους πρό¬ 
νοιας, η εκποίηση της δημόσιας και μικρής 
ιδιωτικής περιουσίας, μείωση των συντάξεων 
και κυρίως η αναπροσαρμογή των εργασια¬ 


κών σχέσεων σύμφωνα με το συμφέρον των 
αφεντικών, πήγαν παράλληλα με την ακραία 
καταστολή στις απεργίες, στις διαδηλώσεις 
και στις δομές της αναρχίας. Η νέα κυβέρνη¬ 
ση της αριστεράς θα αναγκαστεί αργά ή γρή¬ 
γορα να επαναφέρει το δόγμα νόμος και τάξη 
και να το ονομάσει αλλιώς. Αυτό μπορούμε 
να το συμπεράνουμε από το γεγονός ότι τα 
ταξικά συμφέροντα που καλείται να υπηρε¬ 
τήσει είναι ίδια με αυτά που υπηρέτησε και η 
προηγούμενη τροϊκανή κυβέρνηση. Αλλωστε 
τυπικά η συμμόρφωση στις νεοφιλελεύθερες 
επιταγές φάνηκε από τις διαπραγματεύσεις 
της κυβέρνησης στα σαλόνια της Ευρώπης. 


Ο λαός δε θ’ αργήσει να αντιληφθεί ότι η κι- 
νεζοποίηση συνεχίζεται και αυτό θα οδηγήσει 
σε αντιδράσεις. Καλό είναι αυτές να φανούν 
το νωρίτερο δυνατό διότι η κυβέρνηση πρέ¬ 
πει να νιώσει ότι χάνει την λαϊκή βάση της, 
ακόμη και την κομματική βάση της, που μέ¬ 
ρος της είναι ειλικρινείς αριστεροί, για να κα¬ 
ταλάβει ότι η εύνοια των αγορών που εναγω- 
νίως προσπαθεί να πετύχει, έχει το ανάλογο 
κόστος. Επομένως, αν είναι σε κάποιο βαθμό 
ευάλωτη η κυβέρνηση, είναι τώρα στην αρχή 
που προσπαθεί να κρατήσει τις ισορροπίες 
ευνοώντας τους πιστωτές και τις αγορές από 
τη μία και να διατηρήσει την εύνοια του λαού 
που την ανέδειξε από την άλλη. 

Όσον αφορά εμάς, δηλαδή το επαναστα¬ 
τικό στρατόπεδο, συνεχίζουμε τη δράση μας 
χωρίς καμιά “αριστερή αυταπάτη”. Χρειάζεται 
παρέμβαση και στον κόσμο που πίστεψε αφε- 
λώς ότι ο ΣΥΡΙΖΑ θα άλλαζε τα πράγματα, 
ώστε να αποφευχθεί η ροή των απογοητευμέ¬ 
νων προς τα δεξιά. Ο καλύτερος τρόπος για 
να παρέμβεις είναι οι πράξεις, δηλαδή νέοι 
αγώνες ταξικοί, αντικαπιταλιστικοί, αντικρα- 
τικοί. Αγώνες όπως τους γνωρίσαμε όλα αυτά 
τα χρόνια, ριζοσπαστικοί και πολύμορφοι. Οι 
συνθήκες στην εργασία, ακόμη κι αν διπλα¬ 
σιαστεί ο μισθός, πράγμα καθόλου σίγουρο 
παρά τις προ και μετεκλογικές διαβεβαιώ¬ 
σεις, παραμένουν συνθήκες εκμετάλλευσης. 
Με λίγα λόγια όσο υπάρχουν εργάτες και 
αφεντικά δεν υπάρχει κανένας λόγος να κο¬ 
πάσει ο αγώνας. 

Το επίδικο στις μέρες μας είναι η διαμόρ¬ 
φωση του επαναστατικού κινήματος. Η ορ¬ 
γανωτική αδυναμία, η έλλειψη στρατηγικής, 


προγράμματος και τακτικής φάνηκε ιδιαίτερα 
στην κρίσιμη περίοδο 2010 - 2012, τότε που η 
χώρα ταλανιζόταν από φοβερά γεγονότα που 
θα μπορούσαν να βάλουν σε περιπέτειες όλο 
το ευρωπαϊκό οικοδόμημα και να ανοίξουν 
πανευρωπαϊκά, μέσω εξεγερτικών πρακτι¬ 
κών, προοπτικές αμφισβήτησης του νεοφι¬ 
λελευθερισμού, των αποτελεσμάτων του και 
κατ’ επέκταση του συστήματος που τα γεννά. 
Η απορία, που στην πλειοψηφία του τότε χώ¬ 
ρου, ήταν “μετά την εξέγερση τι;” παρέμενε 
από το Δεκέμβρη του 2008. Το 2010-2012 
που ο λαός άκουγε και έπραττε, είχαμε ακόμη 
την απορία στο στόμα μας, μη μπορώντας να 
συνεισφέρουμε πολύ περισσότερα από τις πο¬ 
λεμικές μας ικανότητες και τις ασυντόνιστες 
πολιτικές πρωτοβουλίες. Είναι μεγάλη κου¬ 
βέντα να πεις ότι τότε στην Ελλάδα μπορού¬ 
σε να γίνει επανάσταση, αλλά όμως σίγουρα 
είχαμε την δυνατότητα να πυροδοτήσουμε 
την υπόλοιπη Ευρώπη, ειδικά τις νότιες χώ¬ 
ρες, στις οποίες επικρατούσαν παρόμοιες κοι¬ 
νών ικοπολιτικές συνθήκες. 

Αρα, για να μη χαθούν άλλες ευκαιρίες, το 
ζήτημα είναι ακριβώς στο να συμφωνήσει το 
μεγάλο μέρος της αντεξουσίας σ’ ένα πολιτι¬ 
κό πλαίσιο με τις βασικές μας αρχές, που να 
ορίζει τους τρόπους οργάνωσης της κοινωνι¬ 
κής ζωής και κυρίως το μέσο που θα οδηγήσει 
στο να γίνουν αυτοί πραγματικότητα, που 
δεν είναι άλλο από την κοινωνική επανάστα¬ 
ση. Αυτή η διαδικασία δε γίνεται γύρω από 
ένα τραπέζι ή μια συνέλευση πανελλαδικού 
χαρακτήρα που θα λύσει όλα τα ζητήματα. 
Αυτό μπορεί να είναι το τελικό βήμα, πιο 
πριν προηγείται όλη η δουλειά, η οποία έχει 
ήδη ξεκινήσει εδώ και καιρό και τα τελευταία 
χρόνια έχει φουντώσει, σε ανοιχτές συζητή¬ 
σεις για την οργάνωση για εργατικές και πο¬ 
λιτικές ομοσπονδίες. Τα σωματεία βάσης, οι 
καταλήψεις, τα στέκια, οι αυτο-οργανωμένες 
δομές υγείας, παιδείας, τα αυτό-οργανωμένα 
μέσα μαζικής ενημέρωσης, τα τυπογραφεία, 
οι παραγωγικές κολλεκτίβες, οι συνελεύσεις 
γειτονιών, οι συνελεύσεις στήριξης στους 
πολιτικούς κρατούμενους, οι αντάρτικες ορ¬ 
γανώσεις, όλες αυτές οι σταθερές δομές μπο¬ 
ρούν να ενωθούν στη βάση μιας κοινής πλατ¬ 
φόρμας. Όταν οι δεκάδες χιλιάδες συντρό- 
φισσες και σύντροφοι ενωθούν με τις δομές 
τους από μια πολιτική πλατφόρμα, τότε θα 
δοθεί η δυνατότητα στο κίνημα να παλέψει 
υπεύθυνα με ένα συγκεκριμένο πολιτικό πρό¬ 
γραμμα, που θα ορίζει μεσοπρόθεσμους στό¬ 
χους, θα μπορεί να κρίνει κατά πόσο τους πε¬ 
τυχαίνει στο σήμερα και το κύριο, να παλέψει 
για την επανάσταση η οποία θα επιτρέψει την 
πλήρη υλοποίησή του. 

ι/ Αντώνης Στάμπουλος 
Φυλακές Λάρισας Α’ Πτέρυγα 
25/2/2015 


Το ζήτημα είναι να συμφωνήσει το μεγάλο μέρος 
της αντεξουσίας σ’ ένα πολιτικό πλαίσιο με τις 
βασικές μας αρχές, που να ορίζει τους τρόπους 
οργάνωσης της κοινωνικής ζωής και κυρίως το 
μέσο που θα γίνουν αυτοί πραγματικότητα, που 
δεν είναι άλλο από την κοινωνική επανάσταση. 

Σημειώσεις για το πριν και το μετά της απεργίας πείνας των πολιτικών κρατουμένων, τη 
νέα εξουσία, την πληροφορία, τη μητροπολιτική και την πολιτική βία. 


“Είναι ο αναρχικός εκ γενετής εγκληματίας ή ο εκ 
γενετής εγκληματίας είναι δυνάμει αναρχικός;” 

~ Τσεζάρε Λαμπρόζο, εγκληματολόγος του 19ου αιώνα 



Σ τις 17 Απριλίου και ενώ κάποιοι από 
τους απεργούς πείνας βρίσκονταν 
στην 47η μέρα της απεργίας, ψηφί¬ 
στηκε εν τέλει στη βουλή το νομοσχέδιο για 
την τροποποίηση του σωφρονιστικού κώδι¬ 
κα, ικανοποιώντας κάποια από τα αιτήματα 
των απεργών. Συγκεκριμένα καταργήθηκαν 
οι φυλακές τύπου Γ' και ο κουκουλονόμος 
(πλην της περίπτωσης ληστείας), θεσμοθε¬ 
τήθηκε η παρουσία εμπειρογνώμονα που θα 
ορίζει ο κατηγορούμενος κατά τη διάρκεια 
της χρήσης του ΌΝΑ του, και δίνεται η δυ¬ 
νατότητα στον Σ.Ξηρό να εκτίσει το υπόλοι¬ 
πο της ποινής του σε κατ’ οίκον περιορισμό 
- πλην όμως με βραχιολάκι. Η απόφαση των 
μελών του Δικτύου Αγωνιστών Κρατουμένων 
να συνεχίσουν την απεργία πείνας μέχρι την 
ψήφιση του νομοσχεδίου και οι δράσεις του 
-συνεχώς μειουμένου- κινήματος αλληλεγ¬ 
γύης αποδείχτηκαν καθοριστικής σημασίας 
για την τελική έκβαση της μάχης, ενώ, από τη 
μεριά της εξουσίας, η εκκένωση της Πρυτα¬ 
νείας τη μέρα της ψήφισης του νομοσχεδίου 
αποτέλεσε το τελικό χτύπημα, δίνοντάς της 
την επικοινωνιακή νίκη. Η πρώτη σύγκρου¬ 
ση με την νέα εξουσία, η ιδιότυπη και αρκετά 
προσεγμένη στρατηγική που αυτή εφάρμοσε, 
τα νέα στοιχεία που εισάγονται στη σύγκρου¬ 
ση κοινώνίας-κράτους αποτελούν και την πο¬ 
λύτιμη ιστορική και πολιτική παρακαταθήκη 
για το μέλλον. 

I 

Στο βαθμό που κανένας αγώνας δεν αποτελεί 
παρθενογένεση και συνεπώς συνδέεται άμε¬ 
σα με τα περιεχόμενα και τα αποτελέσματα 
των προηγούμενων, η διαφοροποίηση της 
πολιτικής κατάστασης ανάμεσα στην απεργία 
πείνας των πολιτικών κρατουμένων και την 
υπόθεση του Ν. Ρωμανού σηματοδοτεί και τις 
διαφορές στην εξέλιξη δύο αγώνων που κατά 
τα άλλα διεξήχθησαν με τα ίδια μέσα. Βασι¬ 
κό ρόλο λοιπόν στην εξέλιξη των πραγμάτων 
παίζει η μορφή της ίδιας της εξουσίας, αφού 
δεν έχουμε πλέον την ξεκάθαρη εκδοχή της 
σύγκρουσης ανάμεσα στο καθεστώς και την 
αγωνιζόμενη κοινωνία αλλά ένα νέο πολιτικό 
περιβάλλον.Έτσι, η πρώτη πολιτική σύγκρου¬ 
ση με τη νέα εξουσία πραγματοποιήθηκε με 
παγιωμένους όρους, χωρίς να λαμβάνει υπό¬ 
ψη της ούτε το βαθμό αφομοίωσης της άγω¬ 
ν ιζόμενης κοινωνίας από την αριστερή διαχεί¬ 
ριση, ούτε τι θα κάνει η πολυπληθής κρίσιμη 
μάζα ανθρώπων που τα τελευταία χρόνια 
βρίσκεται ανάμεσα στον ευρύτερο αντιεξου- 
σιαστικό χώρο και τους ρεφορμιστές. Αρα, 
χωρίς να ληφθούν υπόψη τέτοια ζητήματα 
δεν μπορεί να αξιολογηθεί τι είναι νίκη και 
τι ήττα και, το κυριότερο, τι θα καταγραφεί 
ιστορικά σαν νίκη των απεργών πείνας και τι 
σαν παραχώρηση μιας προοδευτικότερης από 
τις προηγούμενες διακυβέρνησης. 

II 

Η απεργία πείνας των πολιτικών κρατουμέ¬ 
νων σαν πρώτη επιθετική κίνηση απέναντι 
στη νέα εξουσία είναι ένας αγώνας με αιχμή 
του δόρατος τους φυλακισμένους ένοπλους 
αγωνιστές και σαν τέτοιος εμπεριέχει την 
εξής προβληματική: ο ΣΥΡΙΖΑ δεν ήρθε εν 
μέσω κοινωνικών συγκρούσεων να συμφι¬ 
λιώσει τις αντιμαχόμενες πλευρές αλλά να 
διαχειριστεί την ήττα του κοινωνικού κινήμα¬ 


τος - με πιο απλά λόγια το πολιτικό περιβάλ¬ 
λον έχει αλλάξει ραγδαία προς το χειρότερο 
τα τρία τελευταία χρόνια. Με δεδομένο ότι 
δεν υπήρχαν κοινωνικές συγκρούσεις -και 
παράλληλα με αυτές ένα πολιτικό κίνημα να 
αμφισβητεί το θεσμικό πλαίσιο καταστολής- 
τίθεται το ερώτημα εάν τελικά υπήρχαν οι 
υλικές προϋποθέσεις για να διεξαχθεί τώρα 
ένας τόσο σημαντικός αγώνας, ειδικά σαν 
πρώτη κίνηση απέναντι στην νέα εξουσία. 

III 

Ο ΣΥΡΙΖΑ πήρε την εξουσία ευαγγελιζόμε- 
νος την ταξική συνεργασία και μέσω αυτής 
την επαναφορά της κοινωνικής ειρήνης. Οι 
συγκεκριμένες ιδεοληψίες καταρρέουν ήδη 
από τους πρώτους μήνες και η νέα εξουσία θα 
υποστεί την αναπόφευκτη μοίρα των οπορ¬ 
τουνιστών, να πρέπει να δώσει ικανοποιητι¬ 
κές απαντήσεις τόσο στο βαθύ κράτος και 
την αστική τάξη όσο και στην αγωνιζόμενη 
κοινωνία. Στο ζήτημα της απεργίας πείνας, 
αυτή η συνθήκη φαίνεται ξεκάθαρα και ορί¬ 
ζει τις συνεχείς ταλαντώσεις της κυβέρνησης 
ανάλογα με τα εκατέρωθεν χτυπήματα που 
δέχτηκε και την ικανότητα ή την αδυναμία 
της να τα απορροφήσει. 

IV 

Ένα από τα νέα στοιχεία που εισάγεται τόσο 
σε αυτήν όσο και στην απεργία πείνας του 
Ν. Ρωμανού είναι ότι δεν υπάρχει ένα ενιαίο 
κέντρο διαχείρισης της κατάστασης αλλά 
περισσότερα, με διαφορετικές μεταξύ τους 
στρατηγικές και διαφορετικές πολιτικές επι¬ 
διώξεις. Έτσι, η αντιστοιχία όξυνσης-συμβι- 
βασμού εδώ καταγράφηκε με την άρνηση του 
εισαγγελέα Νικόπουλου να αποφυλακίσει με 
την πρώτη αίτηση τη σύζυγο του Γ. Τσάκα- 
λου, με το κείμενο της ένωσης εισαγγελέων 
που ήρθαν σε άμεση ρήξη με το Υπ. Δικαι¬ 
οσύνης, καθώς και με τις διαφοροποιήσεις 
στην πολιτική του Πανούση με τους άλλους 
υπουργούς. Αυτό το φαινόμενο, όσο περισ¬ 
σότερο εδραιώνεται η συνθήκη της κρίσης και 
της έκτακτης ανάγκης, τόσο περισσότερο θα 
εμφανίζεται, με κομμάτια του κεφαλαίου να 
αυτονομούνται πολιτικά, αλληλομαχαιρώμα- 
τα του πολιτικού προσωπικού και παρεμβά¬ 
σεις του βαθέως κράτους στο προσκήνιο. 

V 

Η περίπτωση της κατάληψης της Νομικής 
εντάσσεται στο ίδιο πλαίσιο με μια σειρά 
άλλων κινήσεων με κύριο χαρακτηριστικό 
τη μη εμφανή πολιτικοποίησή τους και πα¬ 
ράλληλα τα έντονα στοιχεία μητροπολιτικής 
βίας. Τέτοια φαινόμενα υπάρχουν και έχουν 
να κάνουν με την έκρηξη της αυξανόμενης 
συσσωρευμένης ενέργειας των φτωχοποι- 
ημένων και γκετοποιημένων μητροπολιτι- 
κών πληθυσμών, που απλά εδώ βρίσκει την 
έκφρασή της στο περιθώριο του κοινωνικού 
κινήματος. Ένα ζήτημα λοιπόν είναι η πολι¬ 
τικοποίηση συνολικά αυτής της βίας και των 
υποκειμένων που την ασκούν, ένα δεύτερο 
ζήτημα είναι η απομόνωση όσων κομματιών 
έχουν ενσωματώσει κανιβαλιστικές και εξου¬ 
σιαστικές συμπεριφορές και ένα τρίτο ζήτημα 
είναι ότι αυτού του είδους η βία είναι τόσο 
εμφανής γιατί απλά λείπει η πραγματικά πο¬ 
λιτικοποιημένη και στοχευμένη βία από τους 
τελευταίους κοινωνικούς αγώνες. 


Η νέα εξουσία εκτός των άλλων έρχεται να 
διαχειριστεί τα κεκτημένα της προηγούμενης. 
Η κατάληψη της Πρυτανείας συνεπώς, ακόμα 
και εάν δεν συνοδεύτηκε από φθορές ή από 
τη διακοπή μαθημάτων, αποτέλεσε τεράστιο 
θέμα πολιτικής αντιπαράθεσης ουσιαστικά 
σαν κατάληψη ενός συμβόλου ως τέτοιου. 
Η προηγούμενη κυβέρνηση είχε πετύχει την 
απαγόρευση των καταλήψεων πανεπιστημια¬ 
κών (και μη) κτηρίων, το ντύσιμο αυτής της 
κατασταλτικής μεθόδευσης με το φιλελεύ¬ 
θερο περιτύλιγμα της επιστημονικής απο¬ 
στείρωσης, αλλά και τη δημιουργία πανεπι¬ 
στημίων-επιχειρήσεων και την εδραίωση της 
αστυνομοκρατίας μέσω της λογικής ότι “ο 
νόμος εφαρμόζεται παντού”. Έτσι, αυτό που 
αμφισβητήθηκε με την κατάληψη της Πρυ¬ 
τανείας, προκαλώντας και τις αντίστοιχες 
πολιτικές αναταράξεις, είναι ακριβώς αυτή η 
κατασταλτική πολιτική και κυρίως η εσωτερί- 
κευση και αυτής της ήττας από το κοινωνικό 
κίνημα. Κομμάτι αυτής της πολιτικής είναι οι 
πρυτάνεις-μάρτυρες κατηγορίας, κομμάτι της 
είναι η γελοία δήλωση για πιθανούς νεκρούς 
από ναρκωτικά στην Πρυτανεία, κομμάτι 
της είναι και αυτό που υπονοεί: η ζωή και ο 
θάνατος έχουν αξία μόνο στο βαθμό που θα 
πεθάνει κάποιος μέσα στην Πρυτανεία, ακρι¬ 
βώς για να αξιοποιηθεί πολιτικά - εάν πε- 
θάνει ακριβώς δίπλα, στην τεράστια πιάτσα 
που υπάρχει εδώ και χρόνια, η πληροφορία 
εξαφανίζεται και ο νεκρός ξαναγίνεται ασή¬ 
μαντος αριθμός. 

VII 

Οι αντιφάσεις του καθεστώτος και οι εσωτε¬ 
ρικές συγκρούσεις είναι σαφέστατα πιο εμφα¬ 
νείς μετά την εκλογή του ΣΥΡΙΖΑ. Η χρήση 
των θεαματικών σκηνών από τα ΜΜΕ και η 
καλλιέργεια πολεμικού κλίματος μπορεί να 
ικανοποιεί πρόσκαιρα την ανάγκη τους να 
επιτεθούν στον ΣΥΡΙΖΑ, την εποχή όμως της 
παγκοσμιοποιημένης πληροφόρησης, που εί¬ 
ναι ταυτόχρονα και εποχή παγκοσμιοποιημέ- 
νης οικονομικής κρίσης, αυτή η τακτική έχει 
διπλή όψη: οι δέκτες αυτών των ερεθισμάτων 
που διαχέονται από τον παραμορφωτικό 
φακό του θεάματος δεν έχουν και απαραίτη¬ 
τα συνείδηση αυτής της παραμόρφωσης, ενώ 
η διάχυση της πληροφορίας σχετικά με τις 
ταραχές στην Ελλάδα δεν είναι απαραίτητα 
κακή και σίγουρα δεν είναι χειρότερη από την 
απόκρυψή της. 

VIII 

Από τη στιγμή που ο ΣΥΡΙΖΑ ανέλαβε την 
εξουσία έχει επιδοθεί σε μια προσπάθεια 
προσαρμογής των προσδοκιών και των αιτη¬ 
μάτων της αγωνιζόμενης κοινωνίας στα νέα 
πλαίσια που θα του επιτρέπουν να διατηρή¬ 
σει τη θέση του χωρίς συγκρούσεις με την 


πραγματική εξουσία. Τα υποτιθέμενα ρεαλι¬ 
στικά πλαίσια, που μόλις ανακάλυψαν οι νέοι 
διαχειριστές της εξουσίας, θα στενεύουν όσο 
το επιτρέπει η έλλειψη ταραχών και όσο συ¬ 
νεχίζεται η ομαλή λειτουργία της κοινωνικής 
μηχανής, ενώ θα ανοίγουν όσο χρειάζεται για 
να ενσωματώσουν τις κοινωνικές εκρήξεις. 

IX 

Η έκβαση ενός αγώνα κρίνεται από την ικα¬ 
νότητα της κοινωνικοποίησής του. Το ζήτη¬ 
μα των μέσων αντιπληροφόρησης και η αλ¬ 
λαγή που συντελέστηκε σε αυτό το χώρο με 
την ανάληψη της εξουσίας από τον ΣΥΡΙΖΑ 
είναι ένα τεράστιο θέμα που στην απεργία 
πείνας έπαιξε καθοριστικό ρόλο. Η προβο¬ 
λή των δύο αιτημάτων (απελευθέρωση Σ. 
Ξηρού και κατάργηση φυλακών τύπου Γ) 
και η ολική απόκρυψη των υπολοίπων από 
το σύνολο των εναλλακτικών μέσων που 
πρόσκεινται στην κυβέρνηση αποτελεί ένα 
σοβαρό επεισόδιο ιδεολογικού πολέμου. Με 
αυτήν την τακτική η νέα εξουσία απέφυγε το 
πιο επικίνδυνο μονοπάτι, αφού δεν υπήρχαν 
επιχειρήματα από την πλευρά του ΣΥΡΙΖΑ 
για την διατήρηση, όχι μόνο του κουκουλο¬ 
νόμου και του ΌΝΑ σαν αποδεικτικό μέσο, 
αλλά ούτε καν των αντιτρομοκρατικών νό¬ 
μων - τουλάχιστον όχι χωρίς να χρειαστεί να 
αλλάξει τους πολιτικούς όρους της ίδιας του 
της ύπαρξης. Ταυτόχρονα όμως, η απόκρυψη 
των σημαντικότερων πτυχών ενός πολιτικού 
αγώνα και η περικύκλωση των πανεπιστημί¬ 
ων προκειμένου να χτυπηθούν τα κέντρα του 
κινήματος αλληλεγγύης είναι δείγμα του εί¬ 
δους της εξουσίας που θα ασκήσει ο ΣΥΡΙΖΑ 
και τονίζει την αναγκαιότητα επανοικοδό- 
μησης ενός δικτύου αντιπληροφόρησης που 
πλέον να μη συνεργάζεται με τη νέα εξουσία. 

X 

Η καταστολή των καταλήψεων της Πρυτα¬ 
νείας και της Νομικής, με την περικύκλωση 
και τις συλλήψεις όσων έβγαιναν από τα κα¬ 
τειλημμένα κτήρια και εν τέλει, στην περί¬ 
πτωση της Πρυτανείας, με την εκκένωσή της 
αποτέλεσε άλλον ένα νεωτερισμό. Η νέου 
τύπου καταστολή συμπυκνώνει και τα περι¬ 
εχόμενα της νέας εξουσίας στο ζήτημα του 
εσωτερικού εχθρού: από την έφοδο στην πο¬ 
λιορκία η αλλαγή είναι στα σχέδια επί χάρτου 
και τέτοια θα παραμείνει, ενώ η ουσία και το 
αποτέλεσμα παραμένουν αναλλοίωτα. 

Βάγιάν 


* Κινέζος στρατιωτικός που έγραψε την “Τέχνη 
τον Πόλεμον ”, εμβληματικό στρατιωτικό εγχει¬ 
ρίδιο τον 6ον αιώνα π.Χ. Αποτελείται από 13 
κεφάλαια, καθένα από τα οποία καταπιάνεται 
με μια πτνχή τον πολέμον. 

" Ο ΟιΐδΙαν ΝοδΕε της κυβέρνησης ΣΥΡΙΖΑ 
ακονίζει στα πεζοδρόμια τις ξιφολόγχες 


ο τώρα 

Με την εκκένωση της κατάληψης 
της Πρυτανείας νωρίς το πρωί της 
Παρασκευής 17/04, στην 46η μέρα της απερ¬ 
γίας πείνας και μετά από 19 μέρες αγώνα, η 
κυβέρνηση ΣΥΡΙΖΑΝΕΛ έσπασε ένα ταμπού 
που έθιξε οποιονδήποτε έχει αριστερή συνεί¬ 
δηση. Και αυτό δεν ήταν τόσο η κατάλυση 
του Ασύλου (τοτέμ για την αριστερά και για 
τη δεξιά) - το οποίο ασφαλώς και δεν αφο¬ 
ρά μόνο την ακαδημαϊκή κοινότητα! Ας θυ¬ 
μηθούμε ότι στο Πολυτεχνείο το 4 73 όλη η 
Αθήνα πέρασε από μέσα και σίγουρα δεν σου 
ζήταγαν στην είσοδο πάσο. 

Το πιο σημαντικό ταμπού που έσπασε ήταν 
η διαχείριση μιας “κρίσης” με όρους θεάμα¬ 
τος και η μετατροπή της σε ευκαιρία. Ευκαι¬ 
ρία που άδραξε ως εθνοσωτήριος κυβέρνηση 
για να δείξει ότι με “πρώτη φορά αριστερά” 
θα παταχθεί η “ανομία” και όλοι θα συνεχί- 
σουμε μαζί μετά αγαπημένοι. Η κυβέρνηση 
ΣΥΡΙΖΑΝΕΛ λοιπόν επέλεξε να εκκενώσει 
την πρυτανεία την μέρα της ψήφισης του νο¬ 
μοσχεδίου με μόνο στόχο την επικόινωνιακή 
εκμετάλλευση του γεγονότος. Όσοι ήταν κο¬ 
ντά στα γεγονότα ξέρουν ότι ήταν απόφαση 
άνευ ουσίας καθώς το όλο σκηνικό έβαινε σε 
εκτόνωση τις επόμενες ώρες αφού το νομο¬ 
σχέδιο ήταν προφανές ότι θα ψηφιστεί. 

Ταυτόχρονα, εναντίον αυτού του αγώνα 
αλληλεγγύης στους απεργούς πείνας δοκι¬ 
μάστηκαν νέες τακτικές που ούτε το ημιφα- 
σιστικό καθεστώς της κυβέρνησης Σαμαρά 
τόλμησε να εφαρμόσει. Προληπτικοί απο¬ 
κλεισμοί όλων των πανεπιστημιακών χώρων 
στο κέντρο και πλήρης απομόνωση των κα¬ 
ταληψιών της Πρυτανείας ώστε ούτε τρόφι¬ 
μα να μπορούν να περάσουν από τον κλοιό! 
Αυτό μάλιστα μετά από προτροπή του παρα¬ 
νοϊκού εφήμερου πρύτανη (με αντιστρόφως 
ανάλογη σχέση ήθους και αίσθησης μεγα¬ 
λείου) και νυν βουλευτή επικράτειας λόγω 
εκδουλεύσεων στη ΝΔ Φορτσάκη, ο οποίος 
φρόντισε να δώσει δημόσια συμβουλές δια¬ 
χείρισης της “κρίσης”. 

Η ενορχηστρωμένη λοιπόν επίθεση κρά¬ 
τους - διαπλεκόμενων ΜΜΕ και ακαδημαϊ¬ 
κών ενάντια στην κατάληψη ξεκίνησε με την 
ανάσυρση από το οπλοστάσιό τους διαχρονι¬ 
κών μεθόδων όπως οι κατηγορίες για διακί¬ 
νηση ναρκωτικών. Θύμισαν τις τακτικές των 
προηγούμενων κυβερνήσεων να ερεθίζουν τα 
αντανακλαστικά των νοικοκυραίων. Δυστυ¬ 
χώς όμως γι αυτούς, βρισκόμαστε στο 2015 
και όχι στο 1985 και η ιστορία επαναλαμβά¬ 
νεται ως φάρσα. 

Το φιάσκο της Πρυτανείας 

Με τον τερματισμό της κατάληψης της Πρυ¬ 
τανείας αποδείχτηκε ότι τα σημεία και τέρατα 
που καταγγέλονταν βρίσκονταν στη νοσηρή 
φαντασία των προπαγανδιστών. Οι τεράστι¬ 
ες καταστροφές που έγιναν μέσα σ’ αυτές τις 
δεκαεννέα μέρες ήταν ένα αλφάδι χαραγμένο 
σε ένα τραπέζι, ενώ εξαιτίας του μένους των 
αστυνομικών, προσήχθησαν χωρίς διακρίσεις 
από τα πέριξ τουρίστες, τοξικομανείς από τη 
διπλανή πιάτσα, μέχρι και διερχόμενα στελέ¬ 
χη πολυεθνικών, τους οποίους και οδήγησαν 
στη ΓΑΔΑ. Στις πρώτες του δηλώσεις στο 
ΐη.§Γ μετά την εκκένωση, ο ίδιος ο πρύτανης 
Δημόπουλος αποκάλυψε ότι οι σοβαρές και 
επείγουσες διαδικασίες που είχαν παρακο- 
λυθεί ήταν η υπογραφή των συμβάσεων για 
τους ανελκυστήρες και την πυρασφάλεια... 
Φυσικά με την (κοινή;) λογική Φορτσάκη 
θα έπρεπε να εφορμήσει ένα τεθωρακισμένο 
εντός της πρυτανείας μπροστά στον κίνδυνο 
η σύμβαση για τους ανελκυστήρες να καθυ¬ 
στερήσει στην υπογραφή της. 


Για τη σπέκουλα σχετικά με τη σύλληψη 
του καταδικασμένου για την υπόθεση Μυ¬ 
λωνά, όσο τη ρίχνουν στον ανεμιστήρα τόσο 
η χυδαία λάσπη θα επιστρέφει πάνω τους. Ο 
σύντροφος που στοχοποιείται είναι ένα από 
τα πιο συνεπή και ενεργά πρόσωπα στο κί¬ 
νημα αλληλεγγύης στους φυλακισμένους, με 
δημόσια δράση, και έχει γνωρίσει από πρώτο 
χέρι τη φιλοξενία των ελληνικών κολαστη¬ 
ρίων. Είναι τιμή λοιπόν ότι στήριξε αυτόν 
τον αγώνα με ρίσκο στην πρώτη γραμμή της 
Πρυτανείας. 

Ο Πανούσης σε ρόλο Οιΐδίαν 
Νοδίίε 

Κάτι που σίγουρα κάνει εντύπωση ακόμη 
και στη βάση του ΣΥΡΙΖΑ σήμερα είναι το 
παιχνίδι που παίζει η κυβέρνηση με τα σώμα¬ 
τα ασφαλείας αλλά και με τη διαχείριση του 
νεοναζιστικού μορφώματος εντός και εκτός 
βουλής. Στο πόστο λοιπόν του υπουργού 
δημόσιας τάξης διορίζεται ένας εξοκοινο- 
βουλευτικός μη εκλεγμένος πολιτικός κα- 
ριέρας προερχόμενος από την αποτυχημένη 
αριστερά του τίποτα, τη ΔΗΜΑΡ. Είναι στην 
διακριτική ευχέρεια του κάθε πρωθυπουργού 
ποιόν θα τοποθετήσει. Το ότι επιλέχθηκε ο Γ. 
Πανούσης, οροθετεί και την κατεύθυνση της 
πολιτικής της κυβέρνησης στο ευαίσθητο ζή¬ 
τημα της διαχείρισης της δημόσιας τάξης. 


Ο συγκεκριμένος λοιπόν πολιτικός, ο 
προερχόμενος από την τιποτένια αριστερά, 
αρχικά υποδύθηκε τον φιλελεύθερο δημο¬ 
κράτη που θέλει να κάνει διάλογο με όλους. 
Στη συνέχεια όμως δεν άργησε να δείξει ποιά 
είναι η πολιτική κληρονομιά που κουβαλάει 
στην πλάτη του. Αυτή η κληρονομιά είναι κα- 
ταγεγραμμένη στο ΌΝΑ της ξεφτιλισμένης 
σοσιαλδημοκρατίας. Η πολιτική διαχείρισης 
της ήττας και της τήρησης ίσων αποστάσε¬ 
ων ήταν το πρόσφορο έδαφος ιστορικά για 
την άνθιση του ακροδεξιού φαινομένου και 
ενθάρρυνε τη ριζοσπαστικοποίηση του στο 
δρόμο. Ήταν αυτή που έπνιξε την εργατική 
τάξη στο αίμα σέρνοντάς την στον πρώτο 
ΠΠ’ και προετοίμασε την επιβολή των ναζι- 
στών και των φασιστών στην εξουσία. Σήμε¬ 
ρα παραμένει η ίδια. 

Όταν λοιπόν δεν μπορείς να αποφασίσεις 
με ποιούς θα πας και ποιούς θ’ αφήσεις, τότε 
έχουμε καταστάσεις όπως στην πολύπαθη 
Χαλκιδική, όπου ξανά οι διαμαρτυρόμενοι 
κάτοικοι έφαγαν ξύλο - αυτή την φορά όμως 
από τα δημοκρατικά ροζ ΜΑΤ του Πανούση. 
Οι σύγχρονοι ταγματασφαλίτες των ΜΑΤ- 
ΥΜΕΤ-ΔΕΛΤΑ-ΕΒΓΑ κλπ απόκτησαν πια 
αριστερό πολιτικό προϊστάμενο-κολαούζο 
με περγαμηνές και φυσικά αυτό καθόλου δεν 
τους εμπόδισε να κάνουν αυτό που ξέρουν 
καλύτερα, δηλαδή να τραμπουκίζουν και να 
τρομοκρατούν. 

Το χτες 

Επειδή σήμερα είναι σύνηθες φαινόμενο η 
επίκληση στη Δημοκρατία της Βαϊμάρης θα 
ήταν καλό να υπενθυμίσουμε τη σφαγή των 
Σπαρτακιστών το 1918, όχι γιατί επιχειρεί- 
ται να υπάρξει αντιστοίχιση των γεγονότων, 
αλλά γιατί οι ομοιότητες και οι διαφορές 


στην ιδιοσυγκρασία προσώπων μάς βοηθούν 
να επεξεργαστούμε καλύτερα την σημερινή 
κατάσταση. 

Η αποτυχημένη επανάσταση 
των Σπαρτακιστών 

Το 1918 με την επανάσταση του Νοέμβρη 
αναδύθηκε το νέο καθεστώς με την καθαί¬ 
ρεση του Κάιζερ Γουλιέλμου Β’ λόγω της 
επικείμενης ήττας της Γερμανίας στο πεδίο 
της μάχης. Οι ανταρσίες που ξεκίνησαν τον 
Οκτώβρη του 1918 στις ναυτικές βάσεις της 
Γερμανίας είχαν σαν αποτέλεσμα η ιμπεριαλι¬ 
στική κυβέρνηση να αρχίσει να καταρρέει. Σε 
αυτή την κυβέρνηση πρωταγωνιστικό ρόλο 
είχε το σοσιαλδημοκρατικό κόμμα (8ΡΌ) 
που ήταν υπέρ του πολέμου. Οι εξεγερθέντες 
ήταν εμπνευσμένοι από την Οκτωβριανή 
επανάσταση που έγινε στην Ρωσία τον προ¬ 
ηγούμενο χρόνο. Το κενό εξουσίας που είχε 
δημιουργηθεί είχε αφήσει ανοιχτά όλα τα πι¬ 
θανά ενδεχόμενα. 

Στις 9 Νοέμβρη ο Κζή ΕΐεΒεΗεηΐ ανακη- 
ρύσσει τη δημιουργία της Ελεύθερης Σοσι¬ 
αλιστικής Δημοκρατίας στο Βερολίνο. Τον 
Δεκέμβρη της ίδιας χρονιάς συμμετέχει στην 
ίδρυση των Σπαρτακιστών, πρόδρομου φο¬ 
ρέα του Κομμουνιστικού Κόμματος της Γερ¬ 
μανίας (ΚΡΌ). Μετά από μια γενική απεργία 
με ένοπλες συγκρούσεις στο δρόμο τον Γε¬ 


νάρη του 1919, το ΚΚ Γερμανίας μαζί με το 
ΉδΡΌ (διάσπαση του σοσιαλδημοκρατικού 
κόμματος) συμμετέχουν στη δημιουργία επα¬ 
ναστατικής επιτροπής. Τότε είναι που αρχίζει 
η μεγάλη αντιπαράθεση εντός της Επανα¬ 
στατικής Επιτροπής μεταξύ αυτών που διεκ- 
δικούν μια νέα κοινωνία με ρεφορμιστές που 
έχουν ξεκινήσει ήδη διαβουλεύσεις με τον 
ΡπεάπεΗ ΕΒεΗ, αρχηγό του σοσιαλδημοκρα¬ 
τικού κόμματος και αρχηγού της κυβέρνησης. 

Ο Κζή ΕΐεΒεΗεηΐ με την Κοδα ΕιιχεπιΒοιΐΓ£ 
αποχωρούν απο την Επαναστατική Επιτρο¬ 
πή. Ο ΕΒετΐ, την ίδια στιγμή που συνδιαλέ¬ 
γεται με την επιτροπή, προετοιμάζει και τη 
σφαγή τους και καλεί τον Υπουργό Άμυνας 
της κυβέρνησής του, Οιΐδίαν ΝοδΕε, να λά¬ 
βει μέτρα. Ο ΝοδΕε μετά από τις εντολές του 
ΕΒετΐ, αναλαμβάνει δράση. Κινητοποιεί τα 
παραστρατιωτικά σώματα των βετεράνων 
ΕτεΐΕοΓρδ και μαζί με τον στρατό διατάζει να 
πνίξουν την εξέγερση στο αίμα. Εκατό πολί¬ 
τες και δεκαεφτά μέλη των ΕτεΐΕοτρδ νεκροί 
είναι ο τελικός απολογισμός των οδομαχιών. 
Η Κοδ& ΕιιχεπιΒιΐΓ£ και ο Κ&τΐ ΕΐεΒεΚεπΐ συλ- 
λαμβάνονται από τα ΕτεΐΕοτρδ και μετά από 
βασανιστήρια εκτελούνται και ξεφορτώνο¬ 
νται τα σώματά τους. Τους επόμενους μήνες 
χιλιάδες επαναστάτες θα βασανιστούν και θα 
δολοφονηθούν σε όλη την Γερμανία. 

Τα ΕτεΐΕοτρδ ήταν οι δυνάμεις που στη 
συνέχεια θα μετασχηματιστούν στα τάγματα 
εφόδου 8Α και θα στηρίξουν την άνοδο των 
ναζί στην εξουσία το 1933. 

Θα πει κανείς τι σχέση έχει αυτό με το σήμε¬ 
ρα; Τώρα έχουμε δημοκρατία και αριστερή 
κυβέρνηση. Δυστυχώς όμως η πραγματικό¬ 
τητα δεν είναι ακριβώς έτσι. Αυτή τη στιγμή 
ο ΣΥΡΙΖΑ πατάει σε δυο βάρκες που όλο και 



αποκτούν απόσταση μεταξύ τους. Από τη μία 
πλευρά ο κόσμος του αγώνα, ο οποίος έβα¬ 
λε πλάτη και τρώει ξύλο και τρομοκρατία για 
να αλλάξει η κατάσταση προς ένα καλύτερο 
αυτεξούσιο μέλλον. Από την άλλη πλευρά το 
παπαδαριό, με τις κοιλάρες και τα χρυσαφικά, 
η υγιής επιχειρηματικότητα του ΣΕΒ και του 
Μαρινάκη, καθώς και ο συρφετός της μαύρης 
αντίδρασης που εκφράζει το “πατριωτικό” 
μπλοκ στην Ελλάδα, αυτοί που θέλουν να 
μείνουμε στο χτες. Όλοι μαζί, σύμφωνα με 
τον ΣΥΡΙΖΑ, πρέπει να ενωθούμε στο όνο¬ 
μα της εθνικής σωτηρίας. Δεν μπορείς όμως 
να ικανοποιήσεις και τις δύο πλευρές ταυτό¬ 
χρονα. Δεν γίνεται να δικαιωθούν οι κάτοικοι 
των Σκουριών και την ίδια στιγμή να προ¬ 
χωρήσει η επένδυση του Μπόμπολα και των 
υποτακτικών του. Και όπως είπε και ο ίδιος ο 
ΝοδΕε της κυβέρνησης ΣΥΡΙΖΑ, “αυτή η κα¬ 
τάσταση θα οδηγήσει σε νεκρούς”. 

Ο κ. Πανούσης λοιπόν ηγείται ενός σώμα¬ 
τος το οποίο πιο πολύ έχει σχέση με παρα- 
στριωτική οργάνωση παρά με σώμα ασφα¬ 
λείας. Από τα βασανιστήρια στα αστυνομικά 
τμήματα μέχρι και την τυφλή εφόρμηση σε 
γριούλες και διαδηλωτές, έχουν δείξει τα δι¬ 
απιστευτήριά τους. Κερασάκι στην τούρτα εί¬ 
ναι η αποδεδειγμένη υποστήριξη που έδωσαν 
με πάνω από 50% στο ναζιστικό μόρφωμα 
της Χρυσής Αυγής. Άξιος επικεφαλής αυτού 
του μηχανισμού είναι ο υπουργός Πανούσης. 
Το μόνο που σίγουρα δεν έκανε η κυβέρνηση 
ΣΥΡΙΖΑΝΕΛ ήταν να ξηλώσει το μηχανισμό 
και τα κέντρα του βαθέος κράτους που τον 
διαχειρίζονται. Το μέλημά τους αντιθέτως 
ήταν ο κατευνασμός των νοικοκυ ραίων και 
το τάϊσμά τους με το σανό που προσφέρουν 
τα διαπλεκόμενα ΜΜΕ. 

Σε μια αντιστοίχιση λοιπόν με το χτες, είναι 
μαθηματικά σίγουρο ότι σε ενδεχόμενη ανα¬ 
ταραχή και εκτροπή, ο ΣΥΡΙΖΑ θα καταρρεύ- 
σει μέσω των ίδιων των μηχανισμών που αυτή 
τη στιγμή πιστεύει ότι διαχειρίζεται. Και αυτή 
η κατάρρευση θα τους πάρει όλους μπάλα. Ο 
επικίνδυνος υπουργός Πανούσης είναι πιο πι¬ 
θανό να παίξει το ρόλο ενός ΝοδΕε στο όνο¬ 
μα της μπάσταρδης δημοκρατίας τους παρά 
να σταθεί στο πλευρό του αγώνα. 

Ένα βασικό ερώτημα που παραμένει είναι εάν 
αυτοί που δείχνουν ανοχή ή υποστήριξη στον 
ΣΥΡΙΖΑ παρόλες τις διαφωνίες, δέχονται να 
βάζουν στο ίδιο κάδρο τη Κθδ& ΕιιχετηΒιΐΓ§ με 
τον Οιΐδίαν ΝοδΕε. 

*Φυσικά για τις ευθύνες του κινήματος αλληλεγ¬ 
γύης θα υπάρξει ξεχωριστό άρθρο 

ι/ απαττεδ 



Θα ήταν καλό να υπενθυμίσουμε τη σφαγή των 
Σπαρτακιστών το 1918, γιατί οι ομοιότητες και 
οι διαφορές στην ιδιοσυγκρασία προσώπων 
μάς βοηθούν να επεξεργαστούμε καλύτερα τη 
σημερινή κατάσταση. 

" Στα ίχνη της Κριμαίας 

Η καταστολή των αναρχικών στην αυτονομημένη περιοχή της Κριμαίας 



Ε δώ και πολύ καιρό η Ρωσία εμφανίζεται στα τρέχο¬ 
ντα γεωπολιτικά σενάρια παρέα με την Ουκρανία. 
Αυτό το κείμενο επικεντρώνεται στις κινητοποιή¬ 
σεις και στην καταστολή του αναρχικού κινήματος στην 
Κριμαία. Η προσάρτηση της Κριμαίας και οι πολεμικές 
δράσεις στο νοτιοανατολικό τομέα της Ουκρανίας ράγι¬ 
σαν το Ρωσικό πολιτικό πεδίο. Δυστυχώς οι αριστεροί δεν 
οργάνωσαν σε τοπικό επίπεδο ομάδες μάχης. Το Ρωσικό 
αριστερό κίνημα επίσης κόπηκε στα δύο. Μόνο οι αναρ¬ 
χικοί ήταν σαφώς ενάντια στην προσάρτηση. Οι περισσό¬ 
τεροι κομμουνιστές και σοσιαλιστές έχουνε χάψει το πα¬ 
ραμύθι με το αντιφασιστικό κάλεσμα του Κρεμλίνου, το 
οποίο κήρυξε τον πόλεμο στην Ουκρανία στο όνομα του 
αγώνα ενάντια στο φασισμό. 

Η “Αυτόνομη Εργατική Ένωση”, η μεγαλύτερη αναρχι¬ 
κή οργάνωση στην Ουκρανία γράφει: «Στην εξελισσόμενη 
σύγκρουση δεν υποστηρίζουμε ούτε την Ουκρανική κυ¬ 
βέρνηση, ούτε τις φράξιες υπέρ της Ρωσίας που εγκαθίδρυ- 
σαν την εξουσία τους στις επαρχίες του Ντονιέτσκ και του 
Λουχάνσκ. Η εργατική τάξη (δηλαδή όποιος δεν έχει ούτε 
εξουσία, ούτε κεφάλαιο), είναι εξίσου απομακρυσμένη 
και από την έννοια της ενιαίας Ουκρανίας είτε στην ιδέα 
της “ομοσπονδοποίησης” ή στη δημιουργία νέων κρατών. 
Αυτά είναι απλά τα παιχνίδια των πολιτικών που πίνουν 
το αίμα των καθημερινών ανθρώπων. Εμείς, η αριστερά 
και οι αναρχικοί, πρέπει καταρχήν να αγωνιστούμε για τις 
ανάγκες της εργατικής τάξης στις σπαραγμένες από τον 
πόλεμο περιοχές της Ουκρανίας και να προστατεύσουμε 
τα δικαιώματα και τις ελευθερίες τους». 

Ο ΑΙεχεγ ΡοΙίΕΕονΐοΙι και ο ΑΙεΕδεΐ ΟΕαδΕαΓον από τη 
Μόσχα καταδικάστηκαν σε τριάμισι χρόνια φυλακή. Κατη- 
γορήθηκαν για διευκόλυνση απόδρασης συλληφθέντα και 
ότι τράβηξαν από το χέρι έναν φαντάρο και μέλη των ΜΑΤ 
στην πλατεία Βο1οίηαγα[1] στη Μόσχα στις 6 Μάη 2012. 
Αυτές ήταν οι πιο μαζικές συγκρούσεις μεταξύ διαδηλω¬ 
τών και αστυνομίας τα τελευταία 20 χρόνια. 

Οι περισσότεροι κομμουνιστές έχουν ξεγελαστεί από το 
αντιφασιστικό κάλεσμα του Κρεμλίνου το οποίο κήρυξε 
τον πόλεμο και καλά ενάντια στον Φασισμό. Σε ένα από 
τα τελευταία γράμματα του ο ΑΙεχεγ ΡοΙίΕΙιονίοΕ γράφει 
από τις φυλακές σχετικά με αυτό: «Ο σημερινός μοδάτος 
αντιφασισμός και η ιμπεριαλιστική μαστούρα μου προκα- 
λούν εμετό. Εγώ δεν τους θυμάμαι στις πορείες πολλών 
χιλιάδων ατόμων μετά τον φόνο του δικηγόρου ΜαιΈΠον 
και της δημοσιογράφου ΒαΒιιΐΌνα[2], δεν θυμάμαι να φω¬ 
νάζουν μαζί με τους συντρόφους αντίφα και με τους μετα¬ 
νάστες στην Μόσχα. Γενικά δεν έδιναν δεκάρα τσακιστή 
μέχρι που οι ναζιστές σήκωσαν χέρι ενάντια στο κρατικό 
σύστημα. Οι ακροδεξιόί δεν υπάρχουν μόνο στην Ουκρα¬ 
νία, αλλά είναι πρόβλημα σε όλη την ανατολική Ευρώπη.» 

Οι κιτρινόμαυρες και κιτρινόλευκες σημαίες του ρωσι¬ 
κού ιμπεριαλισμού εμφανίζονται στις παρελάσεις στα γή¬ 
πεδα. Όλοι ξέρουν ποιοι είναι πίσω από αυτές τις σημαίες. 
Οι ίδιες σημαίες υπήρχαν και στις πορείες για την Κριμαία 
στη Μόσχα δίπλα σε πανό που έγραφαν “Ό φασισμός δεν 
θα περάσει” και δίπλα σε εμβλήματα της πόλης του Ντο¬ 
νιέτσκ. Σχετικά με αυτό το θέμα ο ΡοΙΐΕΒονΐΠι τσακώθη¬ 
κε ακόμη και με τον αριστερό δικηγόρο του, τον Όίιηίίπγ 
Α^ΓαπονδΕΐγ, γιατί αυτός υποστηρίζει την ένωση της Κρι¬ 
μαίας με τη Ρωσία. 

Τον ίδιο καιρό περιμένει τη δική του δίκη ο 
ΑΙεΕδεί ΟΕαδΕαΓον ο οποίος είχε αναλάβει συχνά 
τον ρόλο του δημόσιου ομιλητή του αντιφασιστι¬ 
κού κινήματος. Ο ΟΕαδΕαΓον γράφει από τις φυλακές: 
«Συχνά συζητούσαμε με τους φύλακες για τα σημερινά 
πολιτικά γεγονότα και ακόμη και αυτοί παραδεχόταν ότι 
τα προβλήματα της πρόνοιας είναι κοινά μεταξύ όλων των 
ανθρώπων στη χώρα. Με την ένωση της Κριμαίας η κα¬ 
τάσταση άλλαξε καθολικά. Ο Πούτιν σαν να κατέκτησε 
τις καρδιές αυτών των ανθρώπων... Ειλικρινά ΔΕΝ ΚΑΤΑ¬ 
ΛΑΒΑΙΝΟΥΝ τίποτα. Ακόμη και το βαγόνι με τα διάφο¬ 
ρα επιδόματα για τους ανθρώπους με τις σαρδέλες στους 
ώμους (στρατιωτικοί), έχει φύγει σε κάποιο άγνωστο και 
μακρινό ντεπό. Και πράγματι, σε συζητήσεις με διάφορους 
ανθρώπους τα προβλήματα της πρόνοιας έχουν φύγει σε 
δεύτερο πλάνο». 

Αξίζει να προσέξουμε ότι με την ένωση της Κριμαίας αυ¬ 
ξήθηκαν και οι παράγραφοι στους καινούριους τρομονό¬ 
μους. Τώρα, για οποιαδήποτε δημόσια συζήτηση η οποία 


τοποθετείται ενάντια στις νέες γεωγραφικές επεκτάσεις 
της χώρας και ειδικά για το θέμα προσάρτησης της Κριμαί¬ 
ας, οι δικαστές υπόσχονται μέχρι και τρία χρόνια κράτη¬ 
σης στη στενή. Υπάρχουν μάλιστα και νέα παραδείγματα 
καταστολής στην Κριμαία. Κατά τη διάρκεια της άνοιξης 
σε δεκάδες πόλεις είχαν οργανωθεί αντιμιλιταριστικές πο¬ 
ρείες με αποτέλεσμα προσαγωγές και πρόστιμα. Κάποιοι 
μοίραζαν φυλλάδια που έγραφαν “ΕΙΡΗΝΗ ΣΤΟΥΣ ΛΑ¬ 
ΟΥΣ - ΠΟΛΕΜΟΣ ΣΤΟ ΣΥΣΤΗΜΑ” 

Με την προσάρτηση της Κριμαίας η δημοφιλία του Πού¬ 
τιν έχει ανεβεί κατακόρυφα. Ο περισσότερος πληθυσμός 
θεωρεί την Κριμαία ως γη που χάθηκε επί Σοβιετικής Ένω¬ 
σης. Η Ρωσία αποκτά και πάλι νέα σύνορα και αυτό ευχα¬ 
ριστεί μεγάλο μέρος της κοινής γνώμης της, γι αυτό και ο 
κάθε σκεπτικισμός ενάντια στο Ρωσικό κράτος αντιμετω¬ 
πίζεται πολύ αρνητικά. 

Ο κριμαϊκής καταγωγής αναρχικός ΑΙοχαηάοΓ «ΤιιηάΓα» 
ΚοΙεΕεηΕο συνελήφθη από την Ομοσπονδιακή υπηρε¬ 
σία ασφαλείας (Ε5Β) της Συμφερούπολης στα μέσα του 
Μάη του 14. Εντωμεταξύ, συνελήφθησαν επίσης ο γνω¬ 
στός σκηνοθέτης 01ε§ δεηίδον, ο κοινωνικός αγωνιστής 
Οοπαάογ Αίάπαδγεν και ο ΑΙεχεγ ΟΗίπιίη§ο. Όλοι αυτοί οι 
συλληφθέντες κατηγορήθηκαν για τρομοκρατία. Σύμφω¬ 
να με τους ισχυρισμούς της Ε5Β, συμμετείχαν στον “Δεξιό 
Τομέα” [3] και σχέδιαζαν “σαμποτάζ και τρομοκρατικές 
επιθέσεις στις πόλεις Γιάλτα, Συμφερούπολη και Σεβα¬ 
στούπολη, με σκοπό την καταστροφή ζωτικών εγκατα¬ 
στάσεων, γεφυρών και ηλεκτρικών δικτύων”. Πέρα από τις 
κατηγορίες για τρομοκρατία καταδικάστηκαν για την από¬ 
πειρα εμπρησμού των γραφείων του κυβερνώντος κόμμα¬ 
τος “Ενωμένη Ρωσία”. 

Ο ισχυρισμός ότι ο ΑΙοχαηάοΓ ΚοΙεΕεηΕο είναι μέλος 
του “Δεξιού τομέα” είναι προφανές ψέμα. Ο ΚοΙεΙιεηΕο 
είναι ένας συνεπής αντιφασίστας, ένας από τους διοργα¬ 
νωτές προβολών σχετικά με τις υποθέσεις των αντιφα¬ 
σιστών ΑηαδίαδΗ ΒαΒιίΓονα και Ιναπ ΚΗαΐθΓδΕΐγ[4] στην 
Κριμαία. Εξάλλου έχει δεχτεί πάμπολλες φορές επιθέσεις 
από τους ντόπιους νεοναζί. Αμέσως μετά την σύλληψή 
του ο ΑΙοχαηάοΓ ΚοΙεΕεπΕο έστειλε ένα γράμμα στους φί¬ 
λους του σχετικά με τις κατηγορίες που του προσάπτουν 
αρνούμενος κάθε κατηγορία. Ο σύντροφος ΑΙοχαηάοΓ 
ΚοΙεΕεπΕο είναι ένας αλληλέγγυος στις εργατικές και 
οικολογικές οργανώσεις που εναντιώνονται στην κατα¬ 
σκευή μεγαλύτερου λιμανιού στην περιοχή. 

Η μπατσομηχανή λοιπόν κλήθηκε να σβήσει κάθε 
φωνή αντίδρασης με αποτέλεσμα τώρα ο ΚοΙεΕεηΕο 
και οι λοιποί συλληφθέντες να είναι στις ειδικές φυλα¬ 
κές της Ε5Β στη Μόσχα και να έχουν υποστεί εξευτελι- 
σμούς και βασανιστήρια για μεγάλο χρονικό διάστημα. 
Όλοι αυτοί οι συλληφθέντες απειλούνται με ποινή φυ¬ 
λάκισης μέχρι 20 χρόνια. Αυτή την στιγμή τρέχει καμπά- 
νια οικονομικής ενίσχυσης για τα δικαστικά έξοδα [5]. 
Ο ΚοΙοΕεηΕο είναι ένας από τους λίγους που εναντιώνο¬ 
νται στην ανοργανωσιά του ουκρανικού πολιτικού πεδίου 
και την παρουσία πολιτικών μαριονετών. 


Παρόλα αυτά, το κλίμα διαφθοράς της κρατικής μηχα¬ 
νής έχει δώσει μεγαλύτερο περιθώριο αριστερών παρεμβά¬ 
σεων. Με την είσοδό τους όμως στη ρωσική ομοσπονδία 
οι κάτοικοι της Κριμαίας συνάντησαν μια νέα πολιτική 
κουλτούρα καταστολής με πιέσεις στα ελεύθερα ΜΜΕ και 
τρομοκράτηση των ακτιβιστών. Το θέμα των πολιτικών 
κρατουμένων αναδεικνύει τον κατασταλτικό χαρακτήρα 
του σημερινού καθεστώτος το οποίο δεν ανέχεται οποια¬ 
δήποτε μορφή αντίδρασης στην Κριμαία. Όπως λένε και 
οι ίδιοι οι μπάτσοι, κάθε μορφή κριτικής στην εξωτερική 
πολιτική της Ρωσίας πρέπει να παταχθεί. 

Οι αναρχικοί στην Κριμαία έχουν πέσει θύματα βίαιης 
καταστολής σε ιδιαίτερο βαθμό, καθώς είναι ταυτόχρονα 
ενάντιοι στο ΕιίΓοηιαίίΗη αλλά και στην προσάρτηση της 
Κριμαίας. 

ι/ Μετάφραση: ιη.α. 

Επιμέλεια: αηαιτεδ 
Συγγραφέας: Όιηϊίή ΟΕτεδΙ 

Σημειώσεις: 

[1] Η υπόθεση της πλατείας Βοΐοΐηπγπ: Μετά από μαζικότατη 
πορεία χιλιάδων διαδηλωτών στην Μόσχα στις 6/05/2012, 27 
άτομα συνελήφθησαν και κατηγορήθηκαν για ταραχές και βία 
ενάντια στην αστυνομία. Από τους συλληφθέντες, ένας αυτο- 
κτόνησε, δύο καταδικάστηκαν, 18 τέθηκαν υπό κράτηση με τους 
έξι να αναμένουν δίκη στη Ρωσία, ενώ ένας διέφυγε στο εξωτερι¬ 
κό. Η υπόθεση είναι γνωστή για τις πάμπολλες παραβιάσεις του 
Ρωσικού Δικαίου. 

[2] Στις 19/01/2009 ένας οπλισμένος άνδρας, ο οποίος φορούσε 
μάσκα του σκι, εκτελεί τον 34χρονο δικηγόρο δΐπηΐδίπν ΜπιΈεΙον 
πυροβολώντας τον μετά από από μια συνέντευξη τύπου που 
έδωσε νωρίτερα. Η δημοσιογράφος της ανεξάρτητης εφημερί¬ 
δας “Νον&γπ ΟπζεΐΥ, Αηπδίπδΐγπ ΒαύυΐΌνπ, βάδιζε δίπλα στον 
ΜπιΈεΙον την ώρα της εκτέλεσής του και ο ένοπλος την εκτέ- 
λεσε με μία σφαίρα στο κεφάλι. Γι αυτή την υπόθεση καταδι¬ 
κάστηκαν για διπλή δολοφονία στις 28/04/2011 δύο νεοναζί, ο 
ΝΐΕΐΐπ ΤΜιοηον και η μνηστή του Υεν^επίγπ ΚΕαδίδ. Η ΒπύυΐΌνπ 
ερευνούσε σαν δημοσιογράφος τη δράση των ρωσικών νεοναζι- 
στικών ομάδων. Υπάρχουν πάμπολλες ενδείξεις για την εμπλοκή 
μυστικών υπηρεσιών σε αυτήν την υπόθεση. 

[3] Ακροδεξιό Ουκρανικό πολιτικό κόμμα που ξεκίνησε ως πα- 
ραστρατιωτική συμμαχία στις συγκρούσεις του ΕιπΌΐηώάπη στο 
Κίεβο. 

[4] Ένα από τα πιο γνωστά μέλη της αντιφασιστικής δράσης στη 
Μόσχα. Εκτελέστηκε έξω από το σπίτι του στις 16/11/2009. Είχε 
δεχτεί απειλές και φυσικές επιθέσεις από ακροδεξιές και νεονα- 
ζιστικές ομάδες, μέχρι που βρέθηκε νεκρός στην είσοδο του σπι¬ 
τιού του. 

[5] Στοιχεία επικοινωνίας και οικονομικής ενίσχυσης στον Αναρ¬ 
χικό Μαύρο Σταυρό της Μόσχας εδώ: Εΐΐρ://§οο.§1/ο1ηι0(1§ 

" Κχήανα: 

Δημοκρατία από τα κάτω 
εν μέσω πολέμου 

Ο όρος £ Κο)ανά (κουρδικά: δύση) χρησιμοποιείται για 
να προσδιορίσει τις περιοχές της βόρειας Συρίας με 
κατά πλειοψηφία κουρδικό πληθυσμό (δυτικό Κουρ¬ 
διστάν), οι οποίες με την έναρξη του εμφυλίου πολέμου στην 
Συρία ανέπτυξαν δομές αυτοδιοίκησης και αυτοάμυνας.Πο- 
λυάριθμες γλώσσες χρησιμοποιούνται από τους ντόπιους: η 
Αραμαϊκή, η Κουρδική και η Αραβική είναι μόνο οι κυριότερες 
από αυτές. Στην πολυπλοκότητα του τοπικού πολιτισμού έρ¬ 
χεται να προστεθεί η ποικιλία των θρησκευτικών υποδιαιρέ¬ 
σεων, Αλεβίτες, Γεζίντι, Σουνίτες, και διάφορες χριστιανικές 
κοινότητες. Η διέλευση των ποταμών Τίγρη και Ευφράτη από 
την περιοχή, την καθιστά την σιταποθήκη της Συρίας. Στον, 
για τα μέτρα της χώρας, σημαντικό πλούτο της περιοχής συ¬ 
νεισφέρουν και τα κοιτάσματα πετρελαίου, παράγοντας που 
δημιουργεί βλέψεις για την περιοχή αυτή. 

Με την έναρξη του εμφυλίου πολέμου στην Συρία, το 2011 
κινήθηκε ο τοπικός πληθυσμός των 3.4 εκ., με βάση τις εμπει¬ 
ρίες του παρελθόντος, προς ένα άλλο τρόπο συνήπαρξης: 
Με την εξέγερση που ξεκίνησε στην Κο)ανα το καλοκαίρι του 
2012 κατάφεραν, η λαϊκή συνέλευση του δυτικού Κουρδιστάν 
(ΜΟΚΚ) -που προέκυψε στη βάση αμεσοδημοκρατικών δο¬ 
μών, από το κόμμα δημοκρατικής ενότητας (ΡΥΌ) και άλλα 
κουρδικά κόμματα και οργανώσεις- σε συνεργασία με τις 
μονάδες λαϊκής αυτοάμυνας (ΥΡΟ) να απελευθερώσουν στα¬ 
διακά της περισσότερες από τις περιοχές τους. Σκοπός τους 
είναι η οικοδόμηση μιας κοινωνίας βασισμένης στην άμεση 
δημοκρατία, την οικολογία και την ισοτιμία των φύλων. Με 
την αυξανόμενη συμμετοχή Αράβων, Ασσυριών και άλλων 
πληθυσμιακών μονάδων σχηματίστηκε μια ευρύτερη μεταβα¬ 
τική κυβέρνηση. 

Αυτοδιαχείρηση 

Στις τρεις αυτόνομες επαρχίες Αίϊιη, ΚοΒ&ηέ και Οεζίτε ορ¬ 
γανώθηκε μια δομή συνελεύσεων “από το σπίτι μέχρι την 
κυβέρνηση”. Ως βασική μονάδα σε αυτό το πλαίσιο νοείται η 
κοινότητα, ένα μέρος της εκάστοτε πόλης/χωριού της τάξης 
των 20-150 νοικοκυριών. Αυτή ασχολείται με τα πρακτικά θέ¬ 
ματα της καθημερινής ζωής, από τη ρευματοδότηση και την 
ύδρευση μέχρι τα κοινωνικά ζητήματα. Ασχολείται επίσης με 
τα σχετικά με τον δημόσιο χώρο και την παροχή ενέργειας 
στην περιοχή της. Τα επόμενα επίπεδα οργάνωσης είναι τα 
συμβούλια της συνοικίας/χωριού, της περιφέρειας (πόλη με 
τη γύρω περιοχή), του νομού και της Κο)&να συνολικά. Στα 
συμβούλια υπάρχει αντιπροσώπευση όλων των εθνοτικών 
και θρησκευτικών ομάδων, σύνθεση με -40% γυναίκες, και 
εφαρμόζεται το σχήμα της προέδρευσης από δύο μέλη του 
συμβουλίου. Ταυτόχρονα υπάρχουν αυτόνομα συμβούλια 
γυναικών. Αποτελούν μέρος των προαναφερόμενων δομών, 
χωρίς όμως τα άλλα όργανα να μπορούν να επηρεάσουν τις 
αποφάσεις τους. Λογίζονται και ως ένα από τα διάφορα είδη 
επιτροπών. Για το επιμέρους διαχειριστικό έργο συστήνονται 
από τα συμβούλια επιτροπές που δίνουν αναφορά για τη δρά¬ 
ση τους στα εν λόγω συμβούλια. Υπάρχουν οι εξής επιτροπές 
(ενδεικτική αναφορά): άμυνας (π.χ. Αδαγί§), οικονομική, νεο¬ 
λαίας, πολιτική, πολιτικής επιμόρφωσης, γυναικών (ΥεΕΐίΐγα 
8ϊ&γ), ειρήνης και συνέναισης (επιτροπή δικαιοσύνης). Οι 
λαϊκές συνελεύσεις σχηματίζουν από τους συμπροεδρεύο- 
ντες και μέλη των επιτροπών τη συντονιστική του εκάστοτε 
επιπέδου, που από το επίπεδο περιφέρειας (τρίτο) και πάνω 
είναι γνωστή ως ΤΕΥ-ΌΕΜ (Κίνημα για μια δημοκρατική κοι¬ 
νωνία). Η συντονιστική εκπροσωπείτο συμβούλιο/κοινότητά 
της στο ανώτερο επίπεδο. 

Το πλάνο για τη συνέχεια είναι να συσταθεί κάποιο εκλεγ¬ 
μένο κοινοβούλιο, ώστε να συμπεριληφθούν στο σύστημα 
των συμβουλίων και ομάδες που δεν συμμετέχουν ακόμα. Το 
κοινωνικό συμβόλαιο που δομήθηκε από την ομάδα προετοι¬ 
μασίας της μεταβατικής κυβέρνησης και άλλες ομάδες, ανα¬ 
γνωρίζει την σημασία του ρόλου των λαϊκών συνελεύσεων/ 
συμβουλίων. Το κοινοβούλιο αυτό θα συνεργάζεται με τα 
συμβούλια των 3 νομών της Κο)ανα. Με τον τρόπο αυτό θα 
εξυπηρετεί την εκπροσώπηση όλων των ομάδων, και αυτών 
που δεν συμμετέχουν στο σύστημα των συμβουλίων. Το σύ¬ 
στημα των συμβουλίων εξυπηρετεί την αυτοδιαχείριση των 
κοινοτήτων. Κεντρική μονάδα σε αυτό το σχήμα είναι η κοι¬ 
νότητα. Το κοινωνικό συμβόλαιο έχει ισχύ συντάγματος. 

Η δημοκρατική αυτονομία. 

«Η δημιουργία μιας δομής, εντός της οποίας μπορούν όλων 
των ειδών οι κοινωνικές και πολιτικές ομάδες, οι θρησκευτι¬ 
κές κοινότητες και ιδεολογικές τάσεις, να εκφρασθούν και να 
συμμετάσχουν αδιαμεσολάβητα σε όλες τις τοπικές διαδικα¬ 
σίες λήψης αποφάσεων , μπορεί να χαρακτηρισθεί ως συμμε¬ 
τοχική δημοκρατία.» (Α. ΟοαΗη) 


Το κοινωνικό συμβόλαιο. 

Το κλειστό κοινωνικό συμβόλαιο είναι το σύνταγμα και στο¬ 
χεύει στη χειραφέτηση των φύλων, τον πλουραλισμό, την 
οικολογία, την εκκοσμίκευση και τον εκδημοκρατισμό της 
κοινωνίας - κάτι το ιδιαίτερο για τα δεδομένα της πρόσω και 
μέσης ανατολής. 

Η παραπάνω στόχευση θεωρούμε ότι εξυπηρετείται με την- 
συνεπή εφαρμογή της αρχής της αποκεντρωμένης διαχείρι¬ 
σης, κατά την οποία αιρετά συμβούλια θα εκπροσωπούν τον 
πληθυσμό. Το κοινωνικό συμβόλαιο τίθεται ενάντια σε δια¬ 
κρίσεις προστατεύει τα βασικά ανθρώπινα δικαιώματα, όπως 
της εργασίας, της στέγασης, της πρόσβασης σε υπηρεσίες 
υγείας και του ασύλου. Οι φυσικοί πόροι ανήκουν στην κοι¬ 
νωνία, η γη ανήκει στον πληθυσμό. 

Ασφάλεια και αυτοάμυνα. 

Οι επιτροπές για την άμυνα φροντίζουν για την ασφάλεια 
σε όλα τα επίπεδα. Στις γειτονιές εργάζονται ενάντια στην 
εγκληματικότητα ή τις κρατικές επιθέσεις. Υπάρχει στενή 
συνεργασία μεταξύ των Αδαγΐ§ και των ομάδων αυτοάμυνας. 

ΥΡΟ/ΥΡΙ 

ΥεΕίηΐγέπ Ρ&Γαδΐΐπα }ΐπ (ΥΡΡ είναι οι μονάδες άμυνας γυναι¬ 
κών. Αριθμούν περί τα 2000 μέλη. ΥΡΟ είναι οι μικτές μονά¬ 
δες λαϊκής άμυνας. Και τα δύο σώματα συντίθενται τόσο από 
οπλίτες όσο και από μόνιμα μέλη. Στις μονάδες αυτές αντι¬ 
προσωπεύονται οι διάφορες εθνικές, πολιτικές και κοινωνικές 
οντότητες. 

Αδαγί§ 

Οι δυνάμεις ασφαλείας, επονομαζόμενες Αδαγΐ§, συνεργά¬ 
ζονται με τα συμβούλια και υπάγονται πλέον στον υπουργό 
εσωτερικών. Στα σώματα υπάρχουν άνθρωποι διαφόρων θρη¬ 
σκευτικών, εθνοτικών και πολιτικών χαρακτηριστικών. Κοινή 
είναι η αποδοχή της χειραφέτησης των γυναικών και της δη¬ 
μοκρατίας βάσης. Δεν πρόκειται για κομματικά στρατεύμα¬ 
τα, αλλά για δυνάμεις ασφαλείας για όλη την περιοχή. Υπό 
κανονικές συνθήκες δεν δραστηριοποιούνται στην εμπόλεμη 
ζώνη, αλλά μόνο στις πόλεις και στα σύνορα. Το σύνθημα 
τους είναι: «υπηρετούμε την κοινωνία και όχι το κράτος». Βρί¬ 
σκονται υπό τον έλεγχο των συμβουλίων και η διοίκηση τους 
ορίζεται από τα συμβούλια και ελέγχεται από αυτά ανά πάσα 
στιγμή. Η επιτροπή και οι οργανώσεις ανθρωπίνων δικαιωμά¬ 
των αναλαμβάνουν την σχετική επιμόρφωση, οι όποιες παρε¬ 
κτροπές επιφέρουν κυρώσεις. Συνεργάζονται με τα δικαστή¬ 
ρια που έχουν δημιουργήσει τα συμβούλια. Εσωτερικά είναι 
δημοκρατικά οργανωμένες, και εκλέγουν την διοίκησή τους. 
Και εδώ υπάρχει υψηλή αναλογία γυναικών και μια αυτόνομη 
οργάνωση γυναικών του σώματος (Αδ&γΐ§ Έη). Η ελάχιστη 
ηλικία για την ένταξη στο σώμα είναι το 25ο έτος. 

Δικαιοσύνη 

Οι επιτροπές ειρήνης και συνέναισης επιχειρούν να συναρ¬ 
μόσουν τον παραδοσιακό τρόπο απόδοσης δικαιοσύνης με 
τις αρχές της ριζοσπαστικής δημοκρατίας. Τα ζητήματα επι¬ 
λύονται κατά το δυνατόν συμβιβαστικά, επιδιώκοντας μια 
λύση αποδεκτή και από τα δύο εμπλεκόμενα μέρη. Αν δεν 
ολοκληρωθεί η διαδικασία σε αυτό το επίπεδο, παραπέμπε- 
ται το ζήτημα στα δικαστήρια των αυτοχριζόμενών δομών, τα 
οποία στελεχώνονται από νομικούς. Η νομοθεσία βρίσκεται 
σε επεξεργασία και αναδιαμόρφωση. Η θανατική ποινή έχει 
καταργηθεί. 

Οικονομία 

Οι οικονομική προοπτική της δημοκρατικής αυτονομίας βα¬ 
σίζεται στο συνεταιριστικό σχήμα. Η πετρελαϊκή βιομηχανία 
είναι συνεταιρική και εκδημοκρατισμένη - οι “προϊστάμενοι” 
εκλέγονται. Τα καύσιμα είναι διαθέσιμα σε μειωμένες τιμές 
στα “λαϊκά πρατήρια” για άτομα και οργανώσεις που προ¬ 
σφέρουν κοινωφελές έργο. Η καλλιεργητική δραστηριότητα 
- στις πρώην κρατικές εκτάσεις - είναι συνεταιριστική . Συ¬ 
νήθης δυσκολία είναι η έλλειψη υποδομών για την περαιτέρω 
επεξεργασία της σοδειάς - υπάρχει επάρκεια σιτηρών αλλά 
έλλειψη αλεύρων. 

Κίνημα γυναικών 

Όλες οι συνελεύσεις και επιτροπές έχουν κάποια αυτόνομη 
δομή / επιτροπή γυναικών. Η ΥεΕΐΐγα 8 ϊ&γ αποτελεί την ευ¬ 
ρύτερη δομή του γυναικείου κινήματος. Δεν μπορεί να υπάρ¬ 
ξει πραγματική επανάσταση και ελεύθερη κοινωνία χωρίς 
την ταυτόχρονη απελευθέρωση των γυναικών! Για αυτό οι 
γυναίκες του Κο)&να ενώθηκαν σε αυτόνομους συνδέσμους 
γυναικών, μέσω των οποίων η κάθε μια σε κοινή προσπάθεια 
με άλλες γυναίκες μπορεί να δράσει αποτελεσματικά σε κάθε 
κοινωνικό πεδίο και να μεταβάλει στοχευμένα την κοινή συ¬ 
νείδηση. Ο στόχος είναι η ελευθερία των φύλων, σε μια κοι¬ 
νωνία δημοκρατική με την πραγματική έννοια του όρου (ο 
λαός διοικεί το εαυτό του)[...]. “Πουθενά στην μέση ανατολή 
δεν έχει η γυναίκα έναν πιο ενεργό ρόλο από ότι στο κουρδι¬ 
κό απελευθερωτικό κίνημα. Και αυτό δεν είναι προπαγάνδα, 
αλλά η πραγματικότητα.” 



(Αδγα ΑΜιιΙΙαΚ, συμπροεδρέυουσα στο 
ΡΥΟ) 

Συνελεύσεις γυναικών δημιουργήθηκαν αρχικά σε Δαμασκό, 
Αίερρο, Κ&ΕΕ& και Η&δώα. Μέχρι τώρα υπάρχουν σε αμέτρη¬ 
τες πόλεις και χωριά. Έχουν συσταθεί ακαδημίες και κέντρα 
επαγγελματικής εκπαίδευσης για γυναίκες. Αρχές του 2013 
ιδρύθηκαν οι γυναικίες μονάδες άμυνας ΥεΕίηεγεη ΡαΓαδΐΐηα 
Ιΐηέ (ΥΡΙ). Τον μάρτη του 2013 διεξάχθηκε το ιδρυτικό συ¬ 
νέδριο της “Πρωτοβουλίας Συρίων Γυναικών”, με συμμετοχή 
γυναικών όχι μόνο κουρδικής αλλά και αραβικής, ασσυριακής 
ή αρμένικης καταγωγής. 

Η επανάσταση στην Κόρνα είναι επανάσταση όλων, και 
υποστηρίζεται ισχυρά από το γυναικείο κίνημα. Το κουρδικό 
απελευθερωτικό κίνημα βλέπει την πατριαρχεία σαν ένα από 
βασικά δεινά του συστήματος. Για αυτό έχει ιδιαίτερη βαρύτη¬ 
τα η επιμόρφωση των γυναικών στα αντίστοιχα κέντρα, συμ¬ 
βούλια και στο οργανωμένο γυναικείο κίνημα (ΥεΕίΐγα 8 ϊ&γ). 
Οι δράσεις περιλαμβάνουν θέματα της αυτοοργάνωσης, της 
ενδυνάμωσης (επιροΥΥεηηεηί) και της έμπρακτης χειραφέτη¬ 
σης. 

Ιατρικές επιτροπές 

Και στους 3 νομούς διαμορφώθηκαν ιατρικές επιτροπές. Όλες 
οι συνελεύσεις τους είναι ανοιχτές και τηρούνται πρακτικά 
γραπτά ή ενίοτε με βιντεοσκόπηση. Η συντονιστική ομάδα 
των επιτροπών εκλέγεται από όλα τα μέλη με τήρηση μιας 
ελάχιστης αναλογίας γυναικών 40%. Πέρα από γιατρούς, 
φαρμακοποιούς, εργαστηριακούς τεχνικούς και το νοσηλευ¬ 
τικό προσωπικό συμμετέχουν στις ιατρικές επιτροπές, ιδρύ¬ 
ματα του χώρου της υγείας και ανθρωπιστικές οργανώσεις 
όπως η κουρδική ερυθρά ημισέληνος. Το ιατρικό προσωπικό 
προέρχεται τόσο από τα νοσηλευτικά ιδρύματα όσο και από 
τις ιδιωτικές κλινικές και ιατρεία. Τα τελευταία 2 χρόνια έχουν 
πραγματοποιηθεί, στους οίκους του λαού (Μ&Η Οεΐ) και των 
γυναικών (ΜαΗ Έηαη), πολλά προγράμματα επιμόρφωσης 
για να υποστηριχθεί καλύτερα ο πληθυσμός σε ιατρικά ζη¬ 
τήματα. Μεταξύ αυτών και μαθήματα πρώτων βοηθειών για 
νέους. Στόχος είναι να προσφερθούν στον κόσμο της Κο)&να - 
συμπεριλαμβανομένων των προσφύγων - δωρεάν και καλής 
ποιότητας υπηρεσίες υγείας. 

Εκπαίδευση 

Ενώ οι άνθρωποι σε συστήματα με περισσότερο ή λιγότερο 
ισχυρή εκπροσώπηση, όπως της Ευρώπης ή του καθεστώ¬ 
τος Αδδ&ά έχουν σαν μοναδική δυνατότητα έκφρασης την 
περιοδική επικύρωση του συστήματος μέσω της ψήφου, τα 
συστήματα της ριζοσπαστικής δημοκρατίας απαιτούν την 
ενεργή συμμετοχή όλων. Η μετάβαση από μια κοινωνία επικε¬ 
ντρωμένη στις εξουσιαστικές δομές σε μια αυτοοργανούμενη 
μπορεί να γίνει μόνο με εκτεταμένη επιμόρφωση. Κάθε κοι¬ 
νότητα οργανώνει εβδομαδιαία μορφωτικές δραστηριότητες 
και τακτικά σεμινάρια. Η μετάβαση από μία προσωπικότητα 
ανταγωνιστική (με την αρνητική έννοια) σε μία αλληλέγγυα 
και ευσεβή προς τη φύση και τον άνθρωπο προϋποθέτει έναν 
υψηλό βαθμό συνειδητοποίησης και ικανότητας κοινωνιολο¬ 
γικής ανάλυσης. Πρόκειται για μακρά διαδικασία συνεχούς 
επιμόρφωσης και εξέτασης. 

πηγή: ΗΐΙρ://Γθ]ανα.Ι)1ο§δροΓΐ.6ΐι/§Γ/ 

" Σήματα Καπνού από τον Βορρά 

“Κύριοι της ΕΚΤ, εσείς είσαστε οι πραγματικοί ταραξίες, εσείς 

δεν πυρπολείτε αυτοκίνητα, εσείς πυρπολείτε τον κόσμο όλο ” 

Ναοηιΐ Κίεΐη 


Τ ο πρωινό της 18 Μαρτίου ήταν σίγουρα κάτι το ξεχω¬ 
ριστό για τη μητρόπολη του κεφαλαίου στο κέντρο 
της ευρωπαϊκής αυτοκρατορίας. Καμένα περιπολι¬ 
κά, βανδαλισμένα αστυνομικά τμήματα και τράπεζες, πύρι¬ 
να οδοφράγματα, μπλοκαρισμένες διασταυρώσεις, καπνοί 
πάνω από τους ουρανοξύστες συνθέτουν το σκηνικό που δι¬ 
αμόρφωσαν οι σύντροφοι/-ισσες από τη Γερμανία και άλλες 
χώρες της Ευρώπης στα πλαίσια του φετινού ΒΕΟΟΚΙΙΡΥ 
ΡΚΑΝΚΡυΚΤ. 

Η τέταρτη κατά σειρά κινητοποίηση ενάντια στην πολι¬ 
τική της Ευρωπαϊκής Κεντρικής Τράπεζας έγινε με αφορμή 
τα εγκαίνια του νέου φαραωνικού κτηρίου της. Πέρα από το 
ΒΕΟΟΚυΡΥ (έναν συνασπισμό αριστερών οργανώσεων), 
κάλεσμα για συμμετοχή είχε γίνει και από πιο ριζοσπαστικούς 
σχηματισμούς αντιεξουσιαστικών και αναρχικών δικτύων με 
την ονομασία ΌΕ5ΤΚΟΙΚΑ, το κάλεσμα της οποίας είχαμε 
δημοσιεύσει στο προηγούμενο φύλλο. Η αστυνομία είχε πα¬ 
ρατάξει 10.000 ΜΑΤ, ελικόπτερα και πάνω από 20 αύρες και 


παρόλα αυτά απέτυχε να θέσει υπό έλεγχο την κατάσταση 
και την πληθώρα των δράσεων, που έφτασαν μέχρι έξω από 
την πόρτα της ΕΚΤ εγκαινιάζοντας το κτίριο με μπογιές και 
πέτρες. 

Η αποτυχία των μηχανισμών καταστολής απέναντι στους 
20.000 διαδηλωτές ήταν πρωτοφανής για τα γερμανικά δεδο¬ 
μένα και αποτέλεσμα της στρατηγικής τον αποκεντρωμένων 
δράσεων. Από τις 350 προσαγωγές οι 20 μετατράπηκαν σε 
συλλήψεις, ενώ προφυλακισμένος παραμένει ακόμη ένας Ιτα¬ 
λός σύντροφος, ο Εεάεποο ΑηπίΒ&Ιε, που κατηγορείται για 
φθορές και πρόκληση σωματικών βλαβών. 

Η δυναμική που εκφράστηκε στους δρόμους της Φραν¬ 
κφούρτης είναι η απάντηση των συντρόφων/-ισσων μας 
στους μηχανισμούς που μας καταπιέζουν και μας καταστρέ¬ 
φουν. Η δράση τους στην καρδιά του κτήνους είναι ένα σινιά- 
λο συνοχής και αλληλεγγύης. Η δράση τους ήταν απόλυτα 
στοχευμένη και ξεκάθαρη. Αυτό που μένει είναι οι αγώνες μας 
να συνδεθούν, η αλληλεγγύη να μη μένει στο επίπεδο του 



βερμπαλισμού αλλά να αποκτά μορφή μέσα από πράξεις. Οι 
αγώνες στη Γερμανία, την Ιταλία, την Ελλάδα και την Ισπα¬ 
νία δεν είναι ξεκομμένοι μεταξύ τους, είναι κοινοί. Σε αυτό 
όλοι/-ες θα συμφωνήσουν θεωρητικά, πρακτικά όμως μέχρι 
σήμερα αυτό δεν το βλέπουμε να γίνεται στην Ελλάδα, όπου 
η αλληλεγγύη από το εξωτερικό είναι κάτι που συνεχώς γινό¬ 
μαστε αποδέκτες, αλλά πολύ σπάνια το προσφέρουμε - και 
αυτό πρέπει να αλλάξει. 

Αμεση απελευθέρωση του Εεάεποο 
Αλληλεγγύη σε όσους-ες διώκονται 

ι/ Όατρε Όϊετη 


Μικρά Μεγάλα Διεθνή 


ΤΟΥΡΚΙΑ Νεκροί έπεσαν δυο αγω¬ 
νιστές του ΌΗΚΟ (Επαναστατικό Λαϊκό 
Απελευθερωτικό Μέτωπο) που εισέβαλαν 
στο δικαστικό μέγαρο της Κωνσταντινού¬ 
πολης, έθεσαν υπό αιχμαλωσία και τελικά 
εκτέλεσαν τον εισαγγελέα που ήταν επι¬ 
φορτισμένος με την υπόθεση της κρατικής 
δολοφονία του Μπερκιν Ελβάν και της 
εξέγερσης του Οεζΐ. Κατά τη διάρκεια των 
διαπραγματευσεών το καθεστώς της Τουρ¬ 
κίας απάντησε στα αιτήματα των μαχητών 
με απαγόρευση μετάδοσης οποιοσδήποτε 
πληροφορίας που αφορά την αιχμαλωσία 
για λόγους «εθνικής ασφάλειας και δημόσι¬ 
ας τάξης» και εν τέλει με εισβολή των ειδι¬ 
κών δυνάμεων. Μετά το γεγονός, σημειώθη¬ 
καν συγκρούσεις στις εξεγερμένες γειτονιές 
του Ο&ζΐ και του ΟΙαηεηοώηΐ. Την επόμενη 
μέρα πραγματοποιήθηκε ένοπλη επίθεση 
στο αρχηγείο της αστυνομίας στην Κωνστα¬ 
ντινούπολη με δύο αστυνομικούς τραυματίες 
και μία εκ των δύο δραστών νεκρή, ενώ τα 
Τουρκικά ΜΑΤ κάνουν δεκάδες συλλήψεις 
φοιτητών στη Νομική σχολή της Κωνστα¬ 
ντινούπολης. Ο 15χρονος Μπερκιν Ελβάν 
είχε τραυματιστεί πολύ σοβαρά στο κεφάλι 
τον Ιούνιο του 2013 από περίβλημα δακρυ- 
γόνου, ενώ είχε βγει για να αγοράσει ψωμί 
εν μέσω επιχείρησης της αστυνομίας για τη 
διάλυση των αντικυβερνητικών διαδηλώσε¬ 
ων στην Κωνσταντινούπολη. Η υπόθεση του 
Μπερκιν Ελβάν, που κατέληξε τον Μάρτιο 
του 2014 και αφού είχε παραμείνει σε κώμα 
επί 269 ημέρες, μετατράπηκε σε σύμβολο της 
βίαιης καταστολής που εξαπέλυσε η κυβέρ¬ 
νηση το 2013 και της «αυταρχικής εκτροπής» 
για την οποία την κατηγορούν οι αντίπαλοί 
της. Ο Ερντογάν είχε χαρακτηρίσει δημόσια 
τον έφηβο «τρομοκράτη». 

(Πηγή: Διάφορα αστικά και κινηματικά μέσα) 

ΙΣΠΑΝΙΑ Σε οκτώ συλλήψεις Ισπα¬ 
νών πολιτών σχετικά με τον πόλεμο που 
διεξάγεται στην Ουκρανία προχώρησε η 
αντιτρομοκρατική υπηρεσία. Οι οκτώ συλ- 
ληφθέντες, που μεταφέρθηκαν με τα μάτια 
κλειστά στα κρατητήρια, ήταν όλοι αντιφα¬ 
σίστες εθελοντές που βρέθηκαν έμπρακτα 
στο πλευρό των κατοίκων του Ντονμπάς. Οι 
δύο απ’ αυτούς ήταν και οι πρώτοι διεθνείς 
εθελοντές στο Ντονμπάς, οι οποίοι ίδρυσαν 
τη διεθνή μονάδα «Κάρλος Παλομίνο» στα 
πλαίσια της ταξιαρχίας «ΥοδίοΕ», ενώ αρ¬ 


γότερα μεταπήδησαν στην κομμουνιστική 
μονάδα της ταξιαρχίας «Φάντασμα». Αντιμε¬ 
τωπίζουν κατηγορίες για δολοφονίες, κατο¬ 
χή όπλων και εκρηκτικών και για παραβίαση 
της ουδετερότητας της Ισπανίας στη συ¬ 
γκεκριμένη σύγκρουση. Οι κατηγορίες βα¬ 
σίζονται αποκλειστικά σε φωτογραφίες και 
βίντεο που οι ίδιοι ανάρτησαν στο ίάεεΒοοΕ 
και στο γουίπΒε, όπου φέρουν στολές των 
πολιτοφυλακών και οπλισμό και μιλούν για 
την ανάγκη διεθνιστικής αλληλεγγύης στην 
αντ ιφ ασ ιστ ική - αντ ιολ ιγ α ρχική εξέγ ερ ση 

στην Ουκρανία. 

(Πηγή: αΐΗβη$Αηάγηϊβάΐα.ον£) 

ΓΑΛΛΙΑ Στις 13 Μαρτίου ξεκίνησε η 
δική του αντιεξουσιαστή συντρόφου 
Είπηςοΐδ ΟΚ&ζεΓ&ηδ. Μετά το χτύπημα κατά 
της εφημερίδας ΟΚαΠίε ΗεΒάο, ο ΟΗπίΌΖ&ηδ, 
που εργάζεται σαν καθηγητής φιλοσοφίας, 
δεν παρευρέθηκε στη σιγή ενός λεπτού (δεν 
είχε μάθημά εκείνο το πρωί) και όταν τον 
ρώτησαν τη γνώμη του για το γεγονός από 
φιλοσοφικής άποψης, το καταδίκασε, σημει¬ 
ώνοντας όμως ότι τα τελευταία χρονιά κά¬ 
ποιοι εκεί μέσα έχουν συμπεριφορά αχρείων 
και είχαν σημαντικό μερίδιο στην καλλιέρ¬ 
γεια του μίσους. Ο ΟιπίΌζαηδ, που αντιμε¬ 
τώπιζε κατηγορίες για τρομοκρατία, αθωώ¬ 
θηκε, ενώ στα μέσα Μαρτίου αντιμετώπισε 
πειθαρχικό σχετικά με τη δουλειά του. Στο 
παρελθόν, έχει κατηγορηθεί πολλές φορές 
για τη συμμετοχή σε πολλές καταλήψεις 
κτηρίων για στέγαση οικονομικά αδύναμων, 
«σπάσιμο» δικαστηρίων για κατασχέσεις 
σπιτιών απόρων και αποφάσεων έξωσης σε 
απόρους που αδυνατούν να πληρώσουν το 
νοίκι, καθώς και για δράσεις σε όλη τη περι¬ 
φέρεια του Ροίίοιι-ΟΗπίΌηίε. 

(Πηγή: Διάφορα αστικά και κινηματικά μέσα) 

ΟΥΚΡΑΝΙΑ Αυθόρμητη εξέγερση 

και καταστολή της από τον στρατό και τον 
Δεξιό Τομέα στην Κονσταντίνοβκα της Ου¬ 
κρανίας στα μέσα Μαρτίου. Αφορμή για το 
ξέσπασμα της εξέγερσης ήταν ένα αυτοκινη- 
τιστικό δυστύχημα στο οποίο ένα οκτάχρο¬ 
νο κορίτσι σκοτώθηκε από τεθωρακισμένο 
όχημα του ουκρανικού στρατού. Ντόπιοι 
υποστηρίζουν ότι ο οδηγός και οι στρατιώτες 
στο όχημα ήταν μεθυσμένοι και ότι το όχημα 
κινούταν με υπερβολική ταχύτητα. Κάποια 
στιγμή έχασαν τον έλεγχο του οχήματος και 


έπεσαν πάνω σε ένα πλήθος πεζών, χτυπώ¬ 
ντας το οκτάχρονο κορίτσι και μια γυναίκα 
με ένα μωρό σε καρότσι. Μετά την καταστο¬ 
λή της εξέγερσης αρκετοί κάτοικοι της πόλης 
συνελήφθησαν και μεταφέρθηκαν σε άγνω¬ 
στο προορισμό. «Αν κάποιος στην Κονστα¬ 
ντίνοβκα χρησιμοποιεί όπλα για να εναντι- 
ωθεί στους νόμους των ουκρανικών αρχών, 
χρησιμοποιεί αυτό το ατύχημα για να προ- 
καλέσει μαζική αναταραχή, τότε θα ρίχνουμε 
μία προειδοποιητική βολή και στη συνέχεια 
θα πυροβολούμε για να σκοτώσουμε. Αν δεν 
υπάρχει χρόνος για προειδοποίηση, θα σκο¬ 
τώνουμε αμέσως. Κανείς δεν επιτρέπεται να 
υπονομεύει με τα όπλα την κυβέρνηση της 
Ουκρανίας», δήλωση ο κυβερνητικός βου- 
λεύτης Αντον Γερασένκο. 

(Πηγή: Αντιφασιστική Καμπάνια για την Ουκρα¬ 
νία) 

ΙΣΡΑΗΛ-ΠΑΛΑΙΣΤΙΝΗ 

Περίπου 500 ισραηλινοί πολίτες (εβραϊκής 
και παλαιστινιακής καταγωγής) μαζί με γύρω 
στις 1.000 Παλαιστίνιες διαδήλωσαν στις 7 
Μαρτίου εκατέρωθεν του σημείου ελέγχου 
της Καλάντια. Η διαμαρτυρία είχε σκοπό να 
εκφράσει την ισραηλο-παλαιστινιακή αλ¬ 
ληλεγγύη ενάντια στην κατοχή, εν όψει και 
του εορτασμού της παγκόσμιας ημέρας της 
γυναίκας στις 8 Μαρτίου. Οι 1.000 Παλαιστί¬ 
νιες γυναίκες πραγματοποίησαν πορεία από 
τον προσφυγικό καταυλισμό της Καλάντια 
προς το σημείο ελέγχου που χωρίζει την Ιε¬ 
ρουσαλήμ από τη Ραμάλα, με σκοπό να προ¬ 
σεγγίσουν την ισραηλινή πλευρά. Δεκάδες 
γυναίκες τραυματίστηκαν και τουλάχιστον 
10 από αυτές μεταφέρθηκαν σε νοσοκομεία 
για να τους παρασχεθεί ιατρική φροντίδα, 
αφού όταν πλησίασαν το σημείο ελέγχου οι 
ισραηλινές δυνάμεις κατοχής έκαναν χρήση 
δακρυγόνων, χειροβομβίδων κρότου λάμψης 
και σπρέι πιπεριού εναντίον τους, προκειμέ- 
νου να διαλύσουν τη διαμαρτυρία. Αντίστοι¬ 
χα και στην άλλη πλευρά οι ισραηλινές δυνά¬ 
μεις ασφαλείας εμπόδισαν τους διαδηλωτές 
από την ισραηλινή πλευρά να προσεγγίσουν 
την πύλη του σημείου ελέγχου. 

(Πηγή: ίηϋ/αάα.^ν) 

Η.Π.Α. Δύο αστυνομικοί τραυματίστη¬ 
καν σοβαρά από πυροβολισμούς στη διάρ¬ 
κεια συγκέντρωσης διαμαρτυρίας έξω από 
το αστυνομικό τμήμα της πόλης Φέργκι- 


ουσον στο Μιζούρι, σύμφωνα με την αστυ¬ 
νομική διεύθυνση της κομητείας του Σεντ 
Λούις. Όπως δήλωσε ο αρχηγός της αστυ¬ 
νομίας, Τζον Μπέλμαρ, ο ένας αστυνομικός 
τραυματίστηκε στο πρόσωπο και ο δεύτερος 
στον ώμο. Σύμφωνα με αυτόπτη μάρτυρα 
οι πυροβολισμοί προήλθαν από την πίσω 
πλευρά της ομάδας των συγκεντρωμένων. 
Οι διαδηλωτές ζητούσαν την απομάκρυνση 
του αρχηγού της αστυνομίας μετά τον φόνο 
του άοπλου νεαρού Αφροαμερικανού Μάικλ 
Μπράουν από τον αστυνομικό Ντάρεν Ουίλ- 
σον στις 9 Αυγούστου 2014, που προκάλεσε 
κατακραυγή σε ολόκληρη τη χώρα. 

(Πηγή: Διάφορα αστικά και κινηματικά μέσα) 



ΚΕΝΥΑ Στις 2 Απριλίου 2015 147 άν¬ 
θρωποι δολοφονήθηκαν από επίθεση τζιχα- 
ντιστών σε πανεπιστήμιο της Κένυα, αλλά τη 
συγκεκριμένη μέρα και την επόμενη η είδηση 
δεν υπήρχε πουθενά στα Ελληνικά αστικά 
μ.μ.ε. γιατί απλά η Κένυα δεν ανήκει στον 
δυτικό κόσμο. Εξάλλου, μας απασχολού¬ 
σαν άλλα «σημαντικότερα» θέματα, όπως 
η απόδραση της Σταμάτη, τι είπε ο Πανού- 
σης για την «ανομία των καταλήψεων», και 
η φετινή έλευση του «αγίου φωτός» με τιμές 
αρχηγού κράτους. Ακόμα και σκυλιά να σκο¬ 
τώνονταν, θα είχαμε πλήρες ρεπορτάζ. Του¬ 
λάχιστον 147 άνθρωποι έχασαν τη ζωή τους, 
αλλά στην Κένυα. Σε λάθος χώρα. Σε λάθος 
ήπειρο. Με λάθος ιδιότητα. Με λάθος χρώμα 
δέρματος,. Με λάθος θρησκεία. Οι φοιτητές 
της Κένυα δεν είναι Οι&ιΉε ΗεΒάο. Ο κό¬ 
σμος δεν θα προσφέρει τον οβολό του σαν 
ένδειξη αλληλεγγύης προς τη βασανισμένη 
χώρα, οι εφημερίδες δεν θα “ξεπουλήσουν”, 
δεν θα υπάρξουν συλλεκτικά τεύχη, δεν θα 
παρελάσουν οι πολιτικοί - τίποτα απ' όλα 
αυτά. Γιατί, ίσως, στη ζυγαριά του ενδόμυχου 
ρατσισμού μας, ένας Ευρωπαίος αντιστοιχεί 
σε δέκα Κενυάτες και έτσι ο απολογισμός 
του αίματος μειώνεται στην αντίληψη και τη 
συνείδησή μας. 

"Αθλητικό Σωματείο 


Ο Μαρίνος Αντύπας είναι ένα αυτο- 
οργανωμένο αθλητικό σωματείο 
με οριζόντια και αντί-ιεραρχική 
δομή. Το Φθινόπωρο του 2014 βρεθήκαμε 
κάποιοι άνθρωποι που σιχάθηκαν τον εμπο¬ 
ρευματοποιημένο αθλητισμό, τα τηλεοπτικά 
πακέτα και τους χουλιγκάνους, κάποιοι που 
πιστεύουν στις καθημερινές αντιστάσεις, ενώ 
χτίζουν την αλληλεγγύη και στους αγωνιστι¬ 
κούς χώρους. Για τους παραπάνω, αλλά και 
χιλιάδες ακόμα, λόγους είπαμε να αγωνι¬ 
στούμε συλλογικά. 

Γιατί Μαρίνος Αντύπας; 

Επιλέξαμε την ονομασία Μαρίνος Αντύπας 
γιατί είναι μια χαρακτηριστική και γνωστή 
μορφή αντίστασης, εξέγερσης και επανά¬ 
στασης στα μέρη μας. Μας ενέπνευσε , λοι¬ 
πόν, αυτή η αφύπνιση των καταρρακωμένων 
αγροτών και ο ξεσηκωμός τους και έτσι σαν 


άλλοι “κολίγοι” θέ¬ 
λουμε να δώσουμε μια 
συνέχεια/αναφορά σε 
αυτό το κομμάτι της 
ιστορίας χωρίς καμία 
διάθεση στην ηρωοποί¬ 
ηση προσώπων. 

Λίγα λόγια για το 
σωματείο. 

- Το σωματείο αποτελείται από μέλη τα 
οποία αποφασίζουν για την διαχείριση και τα 
οικονομικά μέσω γενικών συνελεύσεων. Η 
συνέλευση είναι το μόνο όργανο που μπο¬ 
ρεί να πάρει αποφάσεις και το ΔΣ, αναγκαίο 
κακό λόγω νομικών κολλημάτων, έχει “δια- 
κοσμητικό” ρόλο. 

- Τον πρώτο χρόνο της ύπαρξης μας ξεκινάμε 
με το ποδοσφαιρικό τμήμα και ελπίζουμε και 
στην δημιουργία και άλλων. 



Μαρίνος Αντύπας 


- Δεν δεχόμαστε χορη¬ 
γούς και διαφημίσεις 
γι’ αυτό και η χρη¬ 
ματοδότηση του σω¬ 
ματείου γίνεται μέσω 
των συνδρομών των 
μελών και μέσω εκδη¬ 
λώσεων (πάρτι, συναυλί¬ 
ες) κλπ, που θα αποφασίζει 
η συνέλευση. Δεν θα τυπώνουμε 
εισιτήρια στα παιχνίδια της ομάδας. Γι’ 
αυτό και η ετήσια συνδρομή είναι στα 5 ευρώ 
για κάθε μέλος με το οποίο μπορεί καθένας/ 
καθεμιά να στηρίξει στην διαδικασία. Επιλέ- 
ξαμε αυτό το ποσό για να μπορεί ο καθένας/ 
καθεμία να γίνει εύκολα μέλος και να στηρί¬ 
ξει τις διεργασίες του σωματείου από “μέσα”. 

- Μέλος μπορεί να γίνει ο καθένας/καθεμιά 
που συμφωνεί με αυτά που γράφουμε παρα¬ 
πάνω αλλά για ρατσιστές, φασίστες, σεξι- 


στες, μπατσους και στρατιωτικούς τα απο¬ 
δυτήρια” μας είναι κλειστά. 

- Οι αποφάσεις της συνέλευσης παίρνονται 
μέσω συνδιαμόρφωσης με σκοπό την ομοφω¬ 
νία. Η συνέλευση είναι τακτική και αν χρειά¬ 
ζεται καλούνται και έκτακτες. 

Σκοπός μας είναι μια κερκίδα ιδεών και χρω¬ 
μάτων η δημιουργία αγωνιστικών χώρων δι¬ 
αφορετικών από τους συνηθισμένους όπου 
ο αντίπαλος παίκτης και οπαδός δεν είναι 
εχθρός αλλά συνοδοιπόρος στην προσπάθεια 
να χτίσουμε τον αθλητισμό όπως τον οραμα¬ 
τιζόμαστε, στις αλάνες και στις πλατείες. 

Για να μην τρελαθώ τσακίζω φασίστες. 

Α.Σ. Μαρίνος Αντύπας 
Λάρισα 2015 

Για επικοινωνία: αηίγρα$.ηιαήηο$@ξηιαίΙχοηι. 



“Κατανοήσας καλώς ότι η πρό¬ 
οδος της ιδέας δεν είνε ούτε 
εμπόρευμα ούτε κομματική 
συναλλαγή διά να έχει χρείαν 
ρεκλάμας και επαίνων. Αύτη 
έχει ανάγκην αυτοθυσίας, το 
δένδρον των δικαιωμάτων 
καλλιεργείται με γερά χέρια 
με γερήν θέλησιν και πάντοτε 
σχεδόν ποτίζεται με αίμα και 
όχι με νερό και μελάνι...”. 

~ Μ. Αντύπας 

Ποιος ήταν ο Μαρίνος Αντύπας 

Ο Μαρίνος Αντύπας, γεννιέται το 1872 στα 
Φερεντινάτα της Κεφαλονιάς. Τα πρώτα χρό¬ 
νια της δεκαετίας του 1890, βρίσκεται στην 
Αθήνα για να σπουδάσει στη Νομική Σχολή 
και γνωρίζεται με προοδευτικούς κύκλους 
και το σοσιαλιστικό ρεύμα της εποχής. Το 
1896 συμμετέχει στην επανάσταση που ξεσπά 
στην Κρήτη. Επηρεασμένος βαθύτατα από 
την έκβαση της Κρητικής Επανάστασης, την 
ήττα στον ελληνοτουρκικό πόλεμο στη Θεσ¬ 
σαλία αλλά και συνειδητοποιώντας τον αντι¬ 
λαϊκό ρόλο της μοναρχίας και των μεγάλων 
δυνάμεων, ξεκινά την έντονη κριτική του. 

Συμμετέχει ενεργά στο μεγάλο συλλαλη¬ 
τήριο που διεξάγεται στην Ομόνοια στις 14 
Σεπτεμβρίου του 1897. Με την ομιλία του 
από τον εξώστη του ξενοδοχείου “Μυκήναι”, 
επιτίθεται δριμύτατα στον διάδοχο και τους 
βασιλικούς πρίγκιπες. Κατηγορεί τις μεγάλες 
δυνάμεις για το ρόλο τους κατά τη διάρκεια 
του πολέμου μεταξύ Ελλάδας και Τουρκί¬ 
ας και στις μετέπειτα διαπραγματεύσεις. Η 
εμπλοκή του αυτή, οδηγεί στη σύλληψή του 
και την προσαγωγή του σε δίκη, με τις κατη¬ 
γορίες της εξύβρισης των διαδόχων, της διέ¬ 
γερσης του λαού και της προσβολής της Δα¬ 
νίας και των μεγάλων δυνάμεων. Ο Αντύπας 
καταδικάζεται σε φυλάκιση ενός έτους στις 


φυλακές της Αίγινας. Μετά την έκτιση της 
ποινής του, συλλαμβάνεται και πάλι, αυτήν 
τη φορά για ηθική αυτουργία σε μία στημέ¬ 
νη υπόθεση απόπειρας δολοφονίας κατά του 
Γεωργίου Α' και φυλακίζεται ξανά. Αποφυλα¬ 
κίζεται τελικά το 1898. 

Τον Ιούλιο του 1900, εκδίδει το πρώτο 
φύλλο της εφημερίδας “Ανάστασις” στην 
Κεφαλονιά. Μέσα από αυτήν, ο λαός της Κε- 
φαλονιάς ενημερώνεται με ειδήσεις ποικίλου 
περιεχομένου και έρχεται σε επαφή με θέμα¬ 
τα κοινωνικού ενδιαφέροντος, τοπικού αλλά 
και ευρύτερου χαρακτήρα. Καθώς όμως μέσω 
ενός άρθρου του καταφέρεται εναντίον 
της θρησκευτικής, νομοθετικής, 
εκτελεστικής και δικαστικής 
εξουσίας, ακολουθούν αντι¬ 
δράσεις και διώξεις. 

Η εφημερίδα ανα¬ 
στέλλει για τέσσερα 
χρόνια τη λειτουργία 
της και ο Αντύπας 
συνεχίζει τη δράση 
του ύστερα από ένα 
διάστημα παραμονής 
του στο Βουκουρέστι. 

Προωθεί την ένωση 
μαθητών γυμνασίου στο 
Αργοστόλι με την επω¬ 
νυμία «Πρόοδος», συμβάλ¬ 
λει στη δημιουργία εργατικών 
συνδέσμων, οργανώνει λαϊκές κινη¬ 
τοποιήσεις και ιδρύει στο Αργοστόλι το Λα¬ 
ϊκό Αναγνωστήριο “Η Ισότης”, μία πολιτική 
εκπαιδευτική λέσχη. Η λειτουργία αυτού του 
πνευματικού κέντρου ενοχλεί το κατεστημέ¬ 
νο του τόπου και ο Αντύπας σύρεται σε μία 
ακόμα δίκη, στην οποία όμως αυτήν τη φορά 
αθωώνεται. 

Όλη αυτήν την περίοδο, δραστηριοποι¬ 
είται επίσης στην Αθήνα και τον Πειραιά. 
Πρωταγωνιστεί στη δημιουργία συλλόγων 
και ομάδων, κάνει διαλέξεις, εκφωνεί λόγους 
και έχει επαφές με μέλη εργατικών σωματεί¬ 
ων. Τον Αύγουστο του 1905, βρίσκεται στην 


πρωτεύουσα, συμμετέχει σε συλλαλητήριο 
λαϊκής συμπαράστασης στην επανάσταση 
του Θερίσου στην Κρήτη και αποδοκιμασίας 
κατά του πρίγκιπα Γεωργίου, και ομιλεί μπρο¬ 
στά σε ακροατήριο 20.000 ατόμων. Η συνέ¬ 
χεια γνωστή... Σύλληψη και κράτηση για δύο 
ημέρες από τις αρχές. 

Από τον Ιούνιο του 1906 βρίσκεται στη 
Θεσσαλία, στα κτήματα του θείου του στο 
Λασποχώρι, σημερινό Ομόλιο. Εκεί, δεν 
εγκαταλείπει την εξεγερτική του προπαγάν¬ 
δα και σύντομα αποδεικνύεται "επιστάτης" 
των ελευθεριών των κολίγων. Αναπτύσσει 
τον ανατρεπτικό του λόγο περί παρα¬ 
χώρησης στους κολίγους εκτά¬ 
σεων για βοσκοτόπια και οι¬ 
κίες, απόδοσης σε αυτούς 
του 75% της παραγωγής 
τους αντί για το 25% 
που ίσχυε, υιοθέτη¬ 
σης της αργίας της 
Κυριακής, πρόνοιας 
για σχολεία και ορ¬ 
γάνωσης αγροτικών 
συνδέσμων. Καθώς 
μιλά για εξαφάνι¬ 
ση του τσιφλικιού 
και πλήρη ανεξαρτη¬ 
σία του καλλιεργητού, 
οι εντάσεις στις σχέσεις 
μεταξύ Αντύπα και τσιφλι¬ 
κάδων ολοένα και αυξάνονται. 

Ο Αντύπας χτυπά στην πλατεία Συντάγ¬ 
ματος τον μεγαλοκτηματία και βουλευτή 
Αγαμέμνων Σλήμαν, ο οποίος τον έχει κατη¬ 
γορήσει στο νομάρχη Λάρισας ως «υποκινη¬ 
τή ερεθισμού των αγροτών κατά των κυρίων 
τους και επικίνδυνο για την τάξη». 

Λίγο καιρό αργότερα διεξάγεται στη Λά¬ 
ρισα δίκη για το επεισόδιο με το νομάρχη 
Λάρισας Νιώτη, που δημόσια στην πλατεία 
της πόλης έχει αποκαλέσει τον Αντύπα «υπο¬ 
κινητή επιβλαβών, άσκοπων και αναρχικών 
ενεργειών». Η δίκη κατά τη συνήθη τακτική 
των αρχών αναβάλλεται και ο Αντύπας παίρ¬ 



νει το δρόμο της επιστροφής για τον Πυργε- 
τό. Εκεί, δεχόμενος σφαίρα από δίκαννο «εκ 
των όπισθεν και εις την οσφυακήν χώραν», 
αφήνει την τελευταία του πνοή, τη νύχτα της 
8ης Μάρτη του 1907. Το έργο της δολοφονί¬ 
ας έχει αναλάβει με αμοιβή 12.200 δραχμών 
ο Ιωάννης Κυριάκού, ένας σκληρός επιστά¬ 
της στα κτήματα του συνεταίρου του θείου 
του Αντύπα. Η αστυνομία, μην έχοντας την 
πρόθεση να αποδώσει την ορθή διάσταση 
των πραγμάτων, αναφέρει σε τηλεγράφημά 
προς το Υπουργείο Εσωτερικών: «Αντύπας 
ραπίσας Κυριάκού εφονεύθη αμυνομένου». 
Την ίδια άποψη υιοθετεί και η ελληνική δικαι¬ 
οσύνη και λίγο καιρό αργότερα πανηγυρικά 
αθωώνει τον Κυριάκού. 

Ο θάνατος του Αντύπα όμως εμπνέει τους 
κολίγους και το όραμά του θεριεύει την αγρο¬ 
τιά στη Θεσσαλία, που τρία χρόνια αργότε¬ 
ρα στις 6 Μάρτη του 1910, με σύνθημα την 
"Απαλλοτρίωση" θα φουντώσει τη μεγάλη 
εξέγερση του Κιλελέρ. 

πηγή: αδγηίαχΙοδίγροδ.\νοΓ<1ρι*εδδ.<:οιη 
επιμέλεια: ΜαηοΚοεο 

ρεμπέτικο 

Χαρτογραφώντας την απείθαρχη κοινωνική νησίδα 
τον Λάκκον Ηράκλειον (1900-1940) 




_ 



Η διόγκωση των πόλεων και η ανά¬ 
πτυξη διαφόρων κοινωνικών προ¬ 
βλημάτων στην Ελλάδα των αρχών 
του αιώνα αντιμετωπίστηκε με βάση ένα 
σχέδιο το οποίο συνδύασε τον οικιστικό εξω- 
ραϊσμό με τον κοινωνικό ευπρεπισμό. Η στα¬ 
διακή περιθωριοποίηση και αποδιοργάνωση 
απείθαρχων κοινωνικών ομάδων, οι οποίες 
δεν είχαν θέσεις στις αστικές αντιλήψεις για 
την πόλη, ήταν αποτέλεσμα αυτού του σχε- 
διασμού. Τέτοιες κοινωνικές εστίες του πα¬ 
ρελθόντος είναι η Τρούμπα στον Πειραιά, η 
Μπάρα στη Θεσσαλονίκη και ο Λάκκος στο 
Ηράκλειο. Σήμερα, ορισμένες δεκαετίες μετά 
την άνθησή τους, αυτοί οι κόσμοι του παρελ¬ 
θόντος σκεπάζονται από ένα πέπλο λήθης. 
Η επίσημη ιστορία τις αγνοεί, στις δημόσιες 
εκδηλώσεις μνήμης δεν έχουν θέση και στην 
ακαδημαϊκή κοινότητα το ενδιαφέρον είναι 
περιορισμένο. 

Το Ηράκλειο στα χρόνια της Κρητικής 
Πολιτείας (1898-1913) ήταν μια εμπορική πό¬ 
λη-λιμάνι με κοσμοπολίτικο χαρακτήρα στην 
οποία κατοικούσαν ετερόκλητες ομάδες: Ελ¬ 
λη νοκρήτες, Τουρκόκρητες, Άγγλοι στρατι¬ 
ώτες των προστάτιδων δυνάμεων και πάνω 
από 1.500 αλλοδαποί. Ο πληθυσμός της πό¬ 
λης το 1900 ανερχόταν σε 22.481 κατοίκους. 
Η κοινωνική και οικονομική ζωή στο Κάστρο, 
όπως αποκαλείται από τους κατοίκους της η 
πόλη, οργανώνεται γύρω από τα τσαρσά της, 
αγορές-παζάρια σε πολυσύχναστες πλατείες, 
που δικτυώνονται στο χώρο μέσα από στρά¬ 
τες και καλντιρίμια. Οι αγορές είναι χώροι 
συνάθροισης, επικοινωνίας και εμπορικής συ¬ 
ναλλαγής. Εδώ προσέρχονται Καστρινοί και 
περαστικοί για να ανταλλάξουν υλικά αγαθά, 
να συζητήσουν για τα καθημερινά συμβάντα, 
να κάνουν σεϊρι στο παζάρι και να ψυχαγω¬ 
γηθούν από τους περαστικούς μουσικούς. Το 
Κάστρο είναι ένα “μωσαϊκό μικρών κόσμων”. 
Κατά κάποιο τρόπο, η ένταξη στον καθέναν 
απ’ αυτούς σήμαινε και την οικειοποίηση 
κάποιας ταυτότητας. Για παράδειγμα, το να 
κατοικείς στο Βεζίρ τσαρσί ή στην Κουτάλα 
σήμαινε πως ήσουν, αντίστοιχα, μουσουλμά¬ 
νος ή χριστιανός αριστοκράτης. Αν ζούσες 
και εργαζόσουν στο Σεϊτάν Ογλού μπορεί 
να ήσουν μουσουλμάνος ουστάς ή νταής, 
και στον Λάκκο “μπουρδελιάρης μάγκας”. 
Το βενετσιάνικο λιμάνι ήταν η συμβολική 
επικράτεια των λυγερόκορμων βαρκάρηδων 
και το Μικρό Τσαρσάκι ο χώρος συνάθροισης 
των αρμεναίων μαστόρων. Είχε εμπορικούς 
και πολιτισμικούς δεσμούς με τις αγορές της 
Ανατολής, τα νησιά του Αιγαίου, τις παροι¬ 
κίες Κρητικών στη Σμύρνη, την Ερμούπολη, 
την Αλεξάνδρεια, το Σουέζ, τον Πειραιά, την 
Τεργέστη και με μεγάλα ευρωπαϊκά λιμάνια 
όπως η Μασσαλία και η Βενετία. 

Την ίδια ώρα, στα χαμηλά κοινωνικά στρώ¬ 
ματα ανθούσαν παραδόσεις της ανατολίτικης 
μουσικής με τους ανατολίτικους σκοπούς, 
όπως τουρκοκρητικοί αμανέδες, σταφιδια- 
νά και ταμπαχανιώτικα, συνοδευμένα από 
μουσικά όργανα, όπως μπουλγαρί, ταμπου- 
ρά, μπουζούκι, μαντολίνο, σάζι, λατέρνα και 
ντέφι. Χώροι παραγωγής και διάδοσης αυτών 
των σκοπών και τραγουδιών είναι τα αστικά 
γλέντια στις παραστάσεις του καφέ αμάν με 
εγχώριους μουσικούς αλλά και μουσικές κο¬ 
μπανίες που περιόδευαν σε λιμάνια της νο¬ 
τιοανατολικής Μεσογείου, οι παραστάσεις 
στο μπερντέ του Καραγκιόζη με τη συνοδεία 
μουσικής και τα λαϊκά θεάματα σε χώρους 


ψυχαγωγίας στο λιμάνι της πόλης. Παράλ¬ 
ληλα, στους κόλπους του μουσουλμανικού 
στοιχείου ήταν ιδιαίτερα ανεπτυγμένη η θρη¬ 
σκευτική μουσική στις τελετουργίες των δερ¬ 
βίσηδων μοναχών στους τεκέδες της πόλης. 
Στα χρόνια που ακολούθησαν τη Μικρασια¬ 
τική καταστροφή η πολιτισμική γεωγραφία 
της πόλης άλλαξε. Η άφιξη και ενσωμάτωση 
των προσφύγων υπήρξε καθοριστικό συμβάν 
στην πορεία μετασχηματισμού της πόλης. Οι 
μετακινήσεις αυτές οδήγησαν σε θρησκευτι¬ 
κή ομοιογένεια του πληθυσμού της πόλης και 
τη λήξη μιας μακρόχρονης περιόδου εθνικι¬ 
στικών και θρησκευτικών προστριβών. Πλέ¬ 
ον, οι εντάσεις ανάμεσα σε πρόσφυγες και 
ντόπιους απέκτησαν χαρακτήρα κοινωνικών 
διαφορών. Ο μεγάλος όγκος προσφύγων και 
οι περιορισμένες δυνατότητες απασχόλησης 
εξωθούσαν στην κοινωνική περιθωριοποίηση 
των πιο φτωχών ομάδων του προσφυγικού 
πληθυσμού. Η ένταξη και ενεργοποίησή τους 
στις πρόσκαιρες και συχνά παρασιτικές δρα¬ 
στηριότητες της μικροκοινωνίας του Λάκκου 
ήταν στρατηγική επιβίωσης των ομάδων αυ¬ 
τών ως απάντηση στην κατάσταση του κοι¬ 
νωνικού τους αποκλεισμού. Ένα χωνευτή ρι 
ετερόκλητων ατόμων, ομάδων και πολιτισμι¬ 
κών παραδόσεων, μέσα στο οποίο η διεκδί¬ 
κηση και οικειοποίηση κάποιας ταυτότητας 
παράγει μια ιδιότυπη μορφή κουλτούρας. 
Μάγκες, ντερβίσηδες, μόρτηδες, ρεμπέτες, 
μουρμούρια, μποέμηδες και καλντιριμιτζήδες 
συνέθεταν το σκηνικό της κοινωνικής αλλη- 
λόδρασης στη μικροκοινωνία του Λάκκου. 



Λεωφόρος Καλοκαιρινού -1920 (Μουσικό Σχο¬ 
λείο Ηρακλείου - Φίλοι του ρεμπέτικου.) 

που θεωρήθηκε ότι αντιπροσώπευαν την 
κοινωνική διαφθορά (σωματέμποροι, πρεζά- 
κηδες, μάγκες κλπ.) τέθηκαν υπό αστυνομι¬ 
κή επιτήρηση και όσοι κρίθηκαν επικίνδυνοι 
φυλακίστηκαν ή εξορίστηκαν. 

Σε μια εποχή περιοριστικής σεξουαλικής 
ηθικής, τα καλντιρίμια του Λάκκου είναι χώ¬ 
ρος συνεύρεσης και επικοινωνίας ατόμων 
ετερόκλητης προέλευσης, οι οποίοι αναζη¬ 
τούν ευκαιρίες για ψυχαγωγία, περιπέτεια 
και παιχνίδι. Εδώ, ο έρωτας, λαθραίος ή νό¬ 
μιμος, έχει τους δικούς του κώδικες, τις δικές 
του αποτιμήσεις, και το τραγούδι και ο χορός 
κατέχουν προνομιακή θέση στην καθημερι¬ 
νότητα των ανθρώπων. Γενικά στο Ηράκλειο 
της περιόδου εκείνης και ειδικά στον Λάκκο, 
το γλέντι και η χασισοποσία είναι βασικές 
πολιτισμικές δραστηριότητες και σύμβολα 
δράσης των ντόπιων. Το τραγούδι δεν είχε 
στοιχεία κλειστής παράδοσης. Αντίθετα απ’ 
ό,τι κάποιος θα φανταζόταν, οι Λάκκου δίαν ο ί 
αναφέρονται σε ένα ευρύ φάσμα τραγουδιών: 


Έναχωνευτήρι ετερόκλητων ατόμων, ομάδων 
και πολιτισμικών παραδόσεων, μέσα στο 
οποίο η διεκδίκηση και οικειοποίηση κάποιας 
ταυτότητας παράγει μια ιδιότυπη μορφή 
κουλτούρας. 


Από το 1929 και μετά, σε μια περίοδο 
έντονης οικονομικής κρίσης και κοινωνικής 
ρευστότητας, παρατηρείται εντατικοποίηση 
της δράσης των επίσημων μηχανισμών του 
κράτους, σε μια προσπάθεια ρύθμισης των 
κοινωνικών σχέσεων και επιβολής ελέγχου σε 
απείθαρχους κοινωνικούς χώρους. Σε τοπικό 
επίπεδο, οι κρατικές πρακτικές βρήκαν στή¬ 
ριξη στο ενδιαφέρον των ευυπόληπτων πολι¬ 
τών για τα ζητήματα κοινωνικής και ηθικής 
τάξης. Σε τοπικές εφημερίδες του Ηρακλείου 
βλέπουμε συνεχώς πρωτοσέλιδα άρθρα για 
τα ζητήματα της μαστροπείας και της χασισο¬ 
ποσίας, με σχολιασμούς ικανούς να προκαλέ- 
σουν την οργή του μικροαστού. Βλέπουμε και 
μετά από καταγγελία αρθρογράφου την κι¬ 
νητοποίηση των διωκτικών αρχών. Η εικόνα 
του διεφθαρμένου “χασικλή και μαστροπού” 
με το μπαγλαμαδάκι και τα ανήθικα τραγού¬ 
δια κατασκευάστηκε στο κοινωνικό φαντασι- 
ακό ως ισοδύναμο του ατόμου του περιθωρί¬ 
ου που συνιστούσε έναν κίνδυνο για την κοι¬ 
νωνική τάξη. Η πανεθνική εκστρατεία ηθικής 
αρετής που κήρυξε το καθεστώς του Μεταξά 
αποσκοπούσε πρωτίστως στην αντιμετώπιση 
του “κομμουνιστικού κινδύνου”. Ωστόσο, τα 
αυταρχικά μέτρα επεκτάθηκαν σ’ ολόκληρη 
την κοινωνική ζωή. Βλέπουμε λογοκρισία 
και απαγόρευση ρεμπέτικων τραγουδιών και 
αμανέδων ενώ, μαζί με τους κομμουνιστές, 
ορισμένες κοινωνικές κατηγορίες πληθυσμού 


ελαφρές μελωδίες, ευρωπαϊκά, καντάδες, δη¬ 
μοτικά, κρητικά, ταμπαχανιώτικα, νησιώτικα, 
μωραϊτικα, ρουμελιώτικα, κλέφτικα, μικρα- 
σιάτικα, ρεμπέτικα της σμυρναίικης σχολής 
και πειραιώτικα, μάγκικα, βλάμικα, ντερβίσι- 
κα, της φυλακής, χασικλίδικα και σαφώς τα 
ρεμπέτικα τραγούδια του ίδιου του Λάκκου. 
Αλλα απ’ αυτά συνδέονταν με σποραδικές 
ψυχαγωγικές παραστάσεις διαβατάρηδων 
μουσικών στον Λάκκο και άλλα είχαν πιο 
μόνιμη σχέση με το χώρο. Από τα τραγού¬ 
δια που μνημονεύονται από τους αφηγητές, 
οι ντόπιοι ξεχώριζαν ως «δικά τους» τα ρε¬ 
μπέτικα. Υπήρχαν δύο είδη ρεμπέτικων τρα¬ 
γουδιών. Στο πρώτο ανήκουν γνωστά ηχο- 
γραφημένα τραγούδια, κυρίως της κλασικής 
περιόδου του ρεμπέτικου, με εμφανή προτί¬ 
μηση στα «αυθεντικά» ρεμπέτικα, αυτά που 
μιλούσαν για τους μάγκες και το χασίσι. Το 
δεύτεορ είδος αποτελείται από αυτόχθονες 
δημιουργίες που δεν έχουν ηχογραφηθεί σε 
δίσκους ούτε αποθησαυρίστηκαν σε γραπτή 
μορφή. Τα τραγούδια του Λάκκου είναι ανώ¬ 
νυμες δημιουργίες που διαδίδονται προφορι¬ 
κά από λιμάνι σε λιμάνι, από παρέα σε παρέα 
και είναι ανοικτές στον αυτοσχεδιασμό και 
την περιστασιακή αναδημιουργία και επινό¬ 
ηση. Τα τραγούδια αυτά αποτελούν στοιχεία 
έκφρασης και ιδιαιτερότητας οριοθετημένων 
ομάδων στις κοινωνικές παρυφές της πόλης, 
όπου συγκροτείται ένα δίκτυο ψυχαγωγι¬ 


κών πυρήνων που έχει κέντρο τον Λάκκο και 
εκτείνεται στην Κιζίλ Τάμπια, το λιμάνι, τους 
τεκέδες και τη φυλακή. Η μελωδική γραμμή 
είναι λιτή, επαναληπτική και βασίζεται σε πα¬ 
ραδοσιακούς δρόμους της ανατολικομεσο- 
γειακής μουσικής παράδοσης, όπως χουσεϊνί, 
ουσάκ, ραστ, χουζάμ χιτζσκάρ κ.ά. 

Στη μεταπολεμική περίοδο ο Λάκκος πα¬ 
ρακμάζει. Παράγοντες όπως η κοινωνικοοι¬ 
κονομική ανάπτυξη και η αναδιαμόρφωση 
της πόλης στα δυτικά πρότυπα, η οργάνωση 
των κρατικών μηχανισμών και η παρέμβα¬ 
σή τους σε «παρακοινωνιακούς» χώρους, η 
εμπορευματοποίηση της μουσικής και η εμ¬ 
φάνιση της οργανωμένης επαγγελματικής 
ψυχαγωγίας σε λαϊκά κέντρα με ορχήστρα, 
οδήγησαν στην κοινωνική περιθωριοποίηση 
του χώρου και σε συρρίκνωση των λειτουρ¬ 
γιών της κοινότητας. Στις δύο πρώτες μετα¬ 
πολεμικές δεκαετίες τα πορνεία εξακολου¬ 
θούν να λειτουργούν στον Λάκκο, αλλά οι 
λατέρνες και τα μπουζούκια ηχούσαν ολοένα 
και λιγότερο. Μάγκες και νταήδες μετέφεραν 
αλλού τις οικονομικές τους δραστηριότητες 
και οι εφημερίδες ελάχιστα πια ασχολούνταν 
με τα δρώμενα της συνοικίας. Βαθμιαία, από 
τις αρχές του ’60, επιχειρήθηκε η απογκετο- 
ποίηση της πορνείας από οριοθετημένες πε¬ 
ριοχές της πόλης. Στη συλλογική μνήμη των 
ντόπιων η εξέλιξη αυτή αποτυπώνεται ως μια 
βίαιη προσπάθεια ξεριζωμού τους από τον 
τόπο και τις λειτουργίες του. Το κράτος και 
τα όργανά του καταγγέλλονται για νταβατζι- 
λίκια στο χώρο, με αφορμή περιστατικά αθέ¬ 
μιτων συναλλαγών και οικονομικής εκμετάλ¬ 
λευσης των γυναικών του Λάκκου από επώ¬ 
νυμους αστυνομικούς. Τα όποια κατάλοιπα 
της κουλτούρας του χώρου εκκαθαρίστηκαν 
οριστικά σε μια νέα επιχείρηση αρετής κατά 
τη διάρκεια της Χούντας. 

Σήμερα, ένα μέρος από τις παράγκες και 
τα χαμόσπιτα της συνοικίας είναι ερείπια. Στο 
βωμό μάλιστα του κέρδους και του εκμοντερ- 
νισμένου των πόλεων γενικά, κατεδαφίστη¬ 
κε, τον Ιούνιο του ’96, μέρος της συνοικίας 
Πηγάδα, για να γίνει επέκταση κεντρικού 
δρόμου. Η λήθη σκεπάζει ολοένα και περισ¬ 
σότερο τα υπολείμματα μιας πολιτιστικής 
ετερότητας σε μια πόλη που αναζητά στο πέ¬ 
ρασμα των χρόνων μια νέα ταυτότητα. 

* Το κείμενο είναι βασισμένο στο βιβλίο του Γιάν¬ 
νη Ζαϊμάκη °Καταγώγια ακμάζοντα στον Λάκκο 
Ηρακλείου Παρέκκλιση, Πολιτισμική δημιουρ¬ 
γία, Ανώνυμο ρεμπέτικο (1900-1940 )”. Πραγμα¬ 
τοποιήθηκε σχετική εκδήλωση στην κατάληψη 
Ευαγγελισμού (στις 27/9) παρουσία του συγγρα¬ 
φέα και ακολούθησε ρεμπέτικο γλέντι. 

Αναρχική συλλογικότητα Οκτάνα 

ΠΟΛΙΤΙΣΤΙΚΑ 


ΑΠΑΤΡΙΣ 

εφημερίδα δρόμου 



Χύμα ζόφος 

“Μόνο όταν μιλάς ψιθυριστά σ’ 
ακούνε αυτοί που θέλουν ν’ ακούσουν 
πραγματικά.” ~ ίοΐΐγ Κο§θγ 

ο υπουργείο Πολιτισμού, στενά συνδεδεμένο 
με την ευρύτερη περιοχή, μέσω του Εθνικού 
Αρχαιολογικού Μουσείου και του κεντρικού 
του κτιρίου, ανησυχεί για την κλιμακούμενη αποσάθρωση 
του αστικού ιστού και θα αναλάβει πρωτοβουλίες για ανα¬ 
βάθμιση μαζί με όλους τους θεσμικούς φορείς και τις κοινω¬ 
νικές συλλογικότητες». 

Με αυτά τα λόγια το υπό αριστερή διαχείριση κράτος 
ξεκαθάρισε ότι θα σταθεί εγγυητής της ελευθερίας του δη¬ 
μόσιου χώρου. Μιας ελευθερίας βέβαια αντιλαμβανόμενης 
στο πλαίσιο ενός κουρελιασμένου κοινωνικού συμβολαίου 
και άρρηκτα συνδεδεμένης με την ιδιοκτησία, τον καπιταλι¬ 
σμό και την εξουσία. Η αναβάθμιση στην οποία αναφέρεται 
η ανακοίνωση του υπουργείου δεν θα μπορούσε φυσικά να 
είναι διαφορετική από όλες τις υπόλοιπες «αναβαθμίσεις» 
που έχουμε υποστεί όλοι εμείς που ζούμε καθημερινά την 
εξουσιαστική βία στους δρόμους των μητροπόλεων. Κάπως 
έτσι, το εντυπωσιακό και γοητευτικά σκοτεινό γκράφιτι 
που κάλυψε την πρόσοψη του ιστορικού κτιρίου του Πο¬ 
λυτεχνείου στη συμβολή των οδών Πατησίων και Στουρ- 
νάρη εν μια νυκτί, έγινε η αφορμή να γραφτεί ακόμη μια 
μικρή παράγραφος στον πάπυρο της κυρίαρχης αφήγησης. 
Πέρα από τις ευφάνταστες νόρμες που εφευρέθηκαν για να 
ακρωτηριάσουν την τέχνη του δρόμου, πέρα από τους προ- 
κρούστειους καλλιτέχνες, δημοσιογράφους και κριτικούς 
του συστήματος, που αγέλαστοι έστρωσαν το αραχνιασμέ- 
νο κρεβάτι τους, διαβάσαμε και για την αγαστή συνεργασία 
των «φορέων» που έχουν αναλάβει να μας ταράξουν στην 
καθαρότητα του αστικού τοπίου. 

Με άρωμα §εηΐπίιοαΐΐοη, λοιπόν, διαβάσαμε για την ερ¬ 
γολάβο εταιρεία, η οποία πουλάει «βιοδιασπώμενα προϊ¬ 
όντα αντι-γκράφιτι», και για τον επιχειρηματία-αφεντικό 
που αρμονικά συνεργάζεται με το Ε.Μ.Π. και τον Δήμο 
Αθηναίων (βλ. Καμίνη). Διαβάσαμε ότι είναι σημαντική 
η ανασυγκρότηση της ευρύτερης περιοχής και η «απο¬ 
μάκρυνση του ζόφου», για να μπορέσουμε επιτέλους να 
αποκαταστήσουμε τον αθηναϊκό αυτό πυρήνα, ενώ τέλος 
άνοιξε ένας δημόσιος διάλογος για τους τρόπους με τους 




οποίους θα μπορούν να «προστατευτούν» στο μέλλον οι 
«ευγενικές» παρεμβάσεις του κράτους στη δημόσια σφαίρα: 
χημικά, φύλακες, κάμερες - καταστολή. 

Οπότε ο υπουργός είχε δίκιο. Η δράση της ομάδας των 
δίτεεΐ ατίΐδΐδ ήταν μια κατάληψη που συνεπάγεται βία. Εί¬ 
ναι σαφές ότι οποιαδήποτε κίνηση προς οικειοποίηση του 
δημόσιου χώρου στο πλαίσιο που προαναφέρθηκε είναι μια 
πράξη που αμφισβητεί όχι μόνο την κυρίαρχη αφήγηση περί 
ιδιοκτησίας και κοινωνικού συμβολαίου (προνομιακού πά¬ 
ντα για την εξουσία), αλλά χαλάει και την κερδοφόρα σού¬ 
πα που ονειρεύονται καθηγητάδες και επιχειρηματίες. Μια 
τέτοια κίνηση δεν μπορεί παρά να εκλαμβάνεται ως βίαιη 
για το καθεστώς. Είναι μια κίνηση που επιτίθεται στην ίδια 
την υπόστασή του, αφού ο έλεγχος κάθε πτυχής της ανθρώ¬ 
πινης ζωής με σκοπό την εκμετάλλευση είναι θεμελιώδης 
ανάγκη του καπιταλιστικού κράτους. 

Για άλλη μια φορά γίναμε μάρτυρες του «φιλικού» προ¬ 
σώπου της αριστερής καταστολής, της οποίας ο λόγος 
και τα κίνητρα σε τίποτα δεν έχουν να ζηλέψουν από τις 
παραδοσιακά συντηρητικές πολιτικές δυνάμεις. Η όποια 
«απομάκρυνση του ζόφου» αφορά την απομάκρυνση των 
γκράφιτι, των ναρκωτικών, των μεταναστών μικροπωλητών 
και τη μεταφορά τους σε κάποια άλλη γειτονιά ή -αν είναι 
δυνατόν- και σε κάποιο άλλο «πλανήτη», έτσι ώστε η πε¬ 
ριοχή που έχει να επιδείξει έναν ιδιαίτερο πολιτισμό στους 
τουρίστες και τα λεφτά τους να μείνει με καθαρούς τοίχους, 
ελεύθερα παγκάκια, καλοντυμένους σεκιουριτάδες κι ευγε¬ 
νικούς μπάτσους. 

Κι εμείς; Εμείς θα πρέπει μάλλον να στριμωχτούμε σε 
κάποιον άλλο «πλανήτη» της καπιταλιστικής μητρόπολης 
μαζί με το «ζόφο». Ή αυθάδικα να οπλίσουμε τις επιθυμίες 
μας. 

ι/ Ενβίκτις Οναύτις 


Εντουάρντο Γκαλεάνο 

Για τη μνήμη και την ιστορία 


Σ τις 13 Απρίλη απεβίωσε σε ηλικία 74 ετών, ένας από τους 
καλύτερους λατινοαμερικάνους συγγραφείς, ο Εντουάρ¬ 
ντο Γκαλεάνο. Από τότε, ο πλανήτης μας είναι φτωχότε¬ 
ρος πνευματικά. 

Ο Γκαλεάνο γεννήθηκε στο Μοντεβιδέο της Ουρουγουάης. 
Όταν ήταν νέος είχε δουλέψει ως εργάτης εργοστασίου, ελαιο¬ 
χρωματιστής, ταχυδρόμος, δακτυλογράφος και άλλα. Στα 14 του 
πούλησε την πρώτη του πολιτική γελοιογραφία στο εβδομαδιαίο 
περιοδικό «Ελ Σολ» του Σοσιαλιστικού Κόμματος της Ουρου¬ 
γουάης. Ξεκίνησε τη σταδιοδρομία του ως δημοσιογράφος στις 
αρχές της δεκαετίας του £ 60, ως συντάκτης του «Μάρτσα», ένα 
εβδομαδιαίο περιοδικό, ενώ υπήρξε και αρχισυντάκτης της εφη¬ 
μερίδας «Εποκα» για δύο χρόνια. 

Στο πραξικόπημα της 27ης Ιουνίου 1973, ο Γκαλεάνο φυλακί¬ 
στηκε και αναγκάστηκε να αφήσει την Ουρουγουάη. Το βιβλίο 
του «Οι ανοιχτές πληγές της Λατινικής Αμερικής» λογοκρίθηκε 
από τα στρατιωτικά δικτατορικά καθεστώτα της Ουρουγουά¬ 
ης, της Αργεντινής και της Χιλής. Έζησε στην Αργεντινή όπου 
ίδρυσε το πολιτιστικό περιοδικό «Κρίσις», ενώ παράλληλα προ¬ 
στίθεται στη λίστα αυτών που θα αντιμετώπιζαν το εκτελεστικό 
απόσπασμα του Χόρχε Ραφαέλ Βιδέλα, ο οποίος ανέλαβε την 
κυβέρνηση μετά από πραξικόπημα. 

Πηγαίνει στην Ισπανία, όπου γράφει τη διάσημη τριλογία του, 
«Μνήμες της Φωτιάς», το 1984. Στις αρχές του 1985, ο Γκαλεάνο 
επιστρέφει στο Μοντεβιδέο όπου ζούσε μέχρι τον θάνατό του. 

Τα κυριότερα έργα του ήταν: «Οι ανοιχτές φλέβες της Λατινι¬ 
κής Αμερικής» (1971). «Μνήμες φωτιάς» (1982-1986). “Ο αιώνας 
του ανέμου” (1986). «Το βιβλίο των εναγκαλισμών» (1989). «Τα 
χίλια πρόσωπα του ποδοσφαίρου» (1995). «Ένας κόσμος ανάπο¬ 
δα» (1998). «Καθρέφτες. Μία σχεδόν παγκόσμια ιστορία» (2008). 

Το τελευταίο του βιβλίο κυκλοφόρησε πριν μερικούς μήνες με 
τον τίτλο “Οι λέξεις ταξιδεύουν” και παραθέτω στη μνήμη του 
μία μικρή ιστορία από αυτό: 


Ανοιχτό παράθυρο η θάλασσα 

Δεν μπορεί να μείνει πουθενά στάσιμη. 
Η μοίρα των βουνών και των δέντρων 
είναι να έχουν ρίζες, όμως η θάλασσα, 
όπως κι εμείς, είναι καταδικασμένη στον 

πλάνητα βίο. 

Θαλασσινές πινελιές: Όσοι ζούμε κοντά 
στη θάλασσα, είμαστε φτιαγμένοι κι απ’ 
αυτήν, πέρα από χώμα. 
Και το νιώθουμε, κι ας μη το ξέρουμε, 
όταν αρμενίζουμε από καφενείο σε 
καφενείο, στα κύματα των δρόμων της 
πόλης, ή ταξιδεύουμε μέσα στην ομίχλη, 
προς το λιμάνι ή το ναυάγιο που μας 
περιμένει απόφε. 



Συνάψεις 


Ήρθα για ένα παγωτό κι έγινα εξέγερση, σαν το 
πέταγμα της πεταλούδας 

σινικό φαινόμενο, που προκαλεί τριγμό σεισμό στην 
άλλη άκρη τείχους 

συγχρονισμένο βήμα στρατιωτών στις γέφυρες του 
μίσους 

γκρεμίζει αριστουργήματα μηχανικής, 

μαστόρων εξισώσεις την σύνδεση του άσχετου δεν θα 
μπορείς να νιώσεις 

Μονάχα ένα βήμα ακόμη όλοι μαζί να ρίξουμε τη 
γέφυρα και μας πάνω σ’αυτήν 

καμιά φαινόμενη διάθεση δεν είχα, ήρθα για ένα 
παγωτό με φίλο μου στενό 

κι αν διάλεξα το μέρος δε σημαίνει πως τέλεια 
ατζέντα είχα φτιαγμένη 

μέσα στων ομοίων μου τα στέκια εκεί που η βια 
συναντά την ιστορία 

και λευτεριάς αρώματα ροκ φτιάχνουν συγχορδία 

Λεν ήξερα επανάσταση πως και γιατί ν’ αρχίσω 

μα ένα γέλιο μια βοή και μιας φιάλης ήχος 

φάνηκαν πλέον προκλητικά 

δεν μ ’ άφησαν να ζήσω 

και βάση δώσαν σοβαρή 

σε λιγοστά μυαλά μες σε στολή κλεισμένα 

λιπόψυχες καρδιές μισθός στερήσεων 

καθήκοντα ανύπαρκτα κι ωράρια ανίας 

και μάτια που αντίκριζαν τη χλεύη κοινωνίας 

Ήρθα για ένα παγωτό δεν είμαι διαβασμένος 

Μαρξ Λένιν Τρότσκι και Προυντόν 

νοήματα αποστήθιση και μένος 

δεν είχα υπεράσπισης, μήτε ιδέας σθένος 

να διαλεχθώ υλιστικά σε συνελεύσεων 

μέρη σε φόρα μπλογκ κι ιστιοτόπους 

με θέρμη παθιασμένος 

Σαν μια παρέα από πνευστά σε Μϊίε$ Όανί$ 

πρόβα κατ απ τα τείχη Ιεριχούς 

καπνοί αλκοόλ με σόδα 

συντονισμός αρμονικός 

πέφτανε τα τείχη από μια διάθεση 

ψυχής να φύγει απτό πλανήτη 

Το παγωτό μου έλιωσε βενζίνα πια μυρίζει 

και μια τάξη εμπορική και μια αγορά γκρεμίζει 

η βια της καταστολής διαβήτη έχει πάθει 

συγκοινωνούντα αγγεία λιπαρών κι υδατανθράκων 
μόρια 

απτό κορμί που αιμορραγεί 

περνά στου κράτους τα όρια 

Μια πόλη ανάποδα φωτιά κι εξέγερση μυρίζει 

Μια χώρα ανάποδα παντού τους νέους θύμος γεμίζει 

και λέξεις γκράφιτι συνθήματα και οργή μια νέα 
τέχνη ανθίζει 

Ανάλυση και λέξεις περιττές πως να εκφράσουν τάχα 
ότι ένα παγωτό αρκεί να βγεις από τη φάκα 

Άλλο ένα «παιδαριώδες» κείμενο για την 6η 
Δεκέμβρη 

*/ Ματχ ΕαοίΘΓ 

Ο σύντροφος Σταύρος Χατζησταύρος (Ματχ Ραείοτ) έφυγε 
από τη ζωή, εμείς όμως δεν τον αποχαιρετούμε. Γνωρίσαμε 
το Σταύρο προσωπικά, καθώς για ένα μικρό διάστημα χρό¬ 
νου συμμετείχε ενεργά στη συντακτική ομάδα της Άπατρις 
στη Θεσσαλονίκη. Αργότερα, μετοίκισε λόγω δουλειάς αλλά 
συνέχισε στην ομάδα, ως εξωτερικός συνεργάτης. 

Ο Σταύρος συμμετείχε σε κοινωνικά κινήματα και εργατι¬ 
κούς αγώνες, ασχολήθηκε ιδιαίτερα με τον καπνεργατικό 
κλάδο και μάλιστα είχε στα σκαριά ένα βιβλίο σχετικά τις 
συνθήκες εκμετάλλευσης των καπνεργατών σε όλο τον 
κόσμο, όπως ακριβώς τις βίωσε και ο ίδιος. Το βιβλίο αυτό, 
με τίτλο «Τίμα το ψωμί σου» θα εκδοθεί με τη φροντίδα 
της Αναρχοσυνδικαλιστικής Πρωτοβουλίας Ροσινάντε, της 
οποίας υπήρξε μέλος. 


Ευάγριος Αληθινός 


Σ.Ο. Θεσσαλονίκης 












Η “Αναρχία” 
της σιωπής 


Α νάμεσα σε έναν πολιτικό ίσως ιδεαλισμό και κάποια 
κυβική εξιστόρηση εγγενούς ναρκισσισμού και πι¬ 
στευτής ορθότητας γεγονότων, κρέμονται τα σμιλευ- 
μένα ως πολιτικά όντα έργα τέχνης, αρνούμενα την πολίτικη 
τους φύση ως εξωτερικό ή συμβολικό χαρακτηρισμό. Η τέχνη 
είναι πάντα πολύπλευρη και, όπως και η φιλοσοφία, ορίζεται 
από έναν δυϊσμό. Η ύπαρξή της στον κόσμο του φανταστικού 
και συγχρόνως στον φυσικό κόσμο αποτελούν την εσωτερική 
της διαμάχη που όμως διαφυλάσσει την αυτονομία της. 

Ο κόσμος της φαντασίας και των ιδεών παίρνει μορφή με 
την τέχνη στον υλικό κόσμο. Αυτή η μορφή, το «φαίνεσθε» 
δηλαδή, διακατέχεται πάντα από μία αισθητική και βασικό 
της εργαλείο είναι η ψευδαίσθηση. Η ψευδαίσθηση θα χρησι¬ 
μοποιηθεί για να αποδώσει το άλλο στοιχείο της, το γνωστικό 
κομμάτι για τον φυσικό κόσμο. Την εσώτερη αλήθεια που θα 
εκφραστεί για τον κόσμο, την φύση, την κοινωνία, τους αν¬ 
θρώπους. Η πολιτική διάσταση της τέχνης λοιπόν βρίσκεται 
στον πυρήνα της, όταν διακατέχεται από όλα της τα στοιχεία 
και φανερώνεται μέσα στην κοινωνία. 


σχέση μεταξύ τους (χωρίς παρτιτούρα). Μουσική χωρίς ση¬ 
μειογραφία. Οι παραστάσεις μας δεν διευθύνονται. Χρησι¬ 
μοποιούμε αυτόν το χρόνο για να εξασφαλίσουμε όλα όσα 
χρειάζεται ο κάθε μουσικός και την καλή λειτουργία όλων. 
Αυτό μπορούν να το κάνουν οι μουσικοί χωρίς να διοικού- 
νται.. .Δημιουργώντας μουσικές καταστάσεις ανάλογες με τις 
επιθυμητές κοινωνικές συνθήκες τις οποίες δεν έχουμε ακόμη, 
κάνουμε μουσική που υποδηλώνει και σχετίζεται με σοβαρά 
ερωτήματα της ανθρωπότητας». 

Η απροσδιοριστία (ΐηάεΐεπηΐη&ογ) αυτού του παιχνιδιού, η 
έλλειψη κάθε κανόνα και η αποδόμηση μιας παγιωμένης νόρ¬ 
μας, είναι αυτά που κάνουν αδύνατη την ένταξη αυτής της 
μουσικής στο ορισμένο. Η αποδοχή του τυχαίου -δηλαδή του 
ρέοντος παρόντος- γίνεται αυτούσιο μέσο έκφρασης. 

Ο αλεατορισμός (=μουσική του τυχαίου) του είναι το 
να περιλαμβάνεις μέσα στην έκφραση τους μυριάδες εσωτε¬ 
ρικούς και εξωτερικούς παράγοντες, οι οποίοι, όταν αφεθούν 
ελεύθεροι, συνδιαμορφώνουν το τελικό αποτέλεσμα. Το τυ¬ 
χαίο εξάλλου, σύμφωνα με τον Οοιιπιοΐ, δεν είναι παρά «η 
τομή δύο ανεξάρτητων αιτιατών αλληλουχιών». Περιλαμβά¬ 
νοντας αυτές τις τομές μέσα στη δημιουργία, ο δέχεται 
ότι αυτή η ολότητα αποτελεί μέσα στον χρόνο την ίδια τη δη¬ 
μιουργία, χωρίς να χρειάζεται καν κορνίζωμα. 

Ο ΙοΗπ είπε «είμαι αναρχικός», και αυτή του η θέση 
είναι που έδωσε τη δυνατότητα δημιουργίας των ήχων που 


: 

* - νη¬ 



μάτιο απόλυτης απορροφητικότητας των επιφανειών και κα¬ 
μίας ηχητικής δραστηριότητας, ο άνθρωπος θα καταλήξει να 
ακούει κάτι, έστω κι αν αυτό είναι οι παλμοί της καρδιάς του. 

Ο μουσικός ο οποίος διαλέγει να εκφραστεί με τη σύνθε¬ 
ση χωρίς να αποκόψει τους όποιους ήχους μπορεί να προ¬ 
κόψουν, είτε είναι οι ήχοι του περιβάλλοντος, του ελεύθερου 
«αποσχεδιασμού» ή της αποδόμησης του ήχου, συνεχίζει να 
εκφράζεται μουσικά, παραθέτοντας το είναι των ιδεών του 
-χωρίς αναστολές περί αποδοχής- όπως ο ίδιος τις νιώθει. Και 
αυτή είναι η εσώτερη αλήθεια του κάθε έργου τέχνης που κά¬ 
νει τόσο συχνά την τέχνη να μας αφορά τόσο νοητικά όσο και 
συναισθηματικά. 


Εαβιαι εδώ και δεν εχά> τίποτα να π«Χ Αν υπάρχει κάποιος που επιθυμεί να 
καταλήξει κάπου, (τπορεί να αποχωρήσει. Αυτό που χρειαζόμαστε είναι η 
σιωπή, αλλά αυτό που απαιτεί η σιωπή είναι να συνέχισα) να μιλάω. 



Η Αναρχία της σιωπής 

Η μουσική, είπε ο ΙοΚη (Ζά§6, είναι ένα “άσκοπο παιχνίδι”, το 
οποίο αποτελεί μια “επιβεβαίωση της ζωής - όχι μια προσπά¬ 
θεια για να φέρει τάξη στο χάος, ούτε να προτείνει διορθώ¬ 
σεις στη δημιουργία, αλλά απλά ένας τρόπος να ξυπνήσεις σε 
ακριβώς αυτήν τη ζωή που ζούμε.” Με αυτόν τον τρόπο έβα¬ 
λε τη θεμέλιο λίθο για τη μουσική έκφραση μέσα στην ιδέα 
του «τα πάντα ρεί - και τίποτα δεν μένει». Την έκφραση και 
την απόλαυση του εφήμερου της ζωής, του κάθε εδώ και του 
κάθε τώρα, χωρίς να χρειάζεται αυτό να στυλιζαριστεί ή να 
αποστειρωθεί από το περιβάλλον στο οποίο δημιουργήθηκε. 
Την αποδοχή ότι το τριγύρω αποτελεί μέρος του έργου και όχι 
σύνορό του. 

Για τον (Ζά§ε η μουσική είναι ενιαία. Οι οργανωμένοι ήχοι, 
οι θόρυβοι και η σιωπή συμμετέχουν ισότιμα σε αυτό το παι¬ 
χνίδι. «Μουσική χωρίς συγκεκριμένα μέρη, χωρίς σταθερή 


ακολούθησαν, χωρίς να χρειαστεί να τους ορίσει. Δεν 
κάθισε μαέστρος μπροστά απ’ τους μουσικούς. Δεν 
θέλησε. Δεν έγραψε παρτιτούρες οι οποίες καθο¬ 
ρίζουν ρομποτικά τις κινήσεις του σώματος. Δεν 
έφτιαξε πλαίσια στα οποία έπρεπε να προσαρμο¬ 
στούν και τέλος να υποταχθούν. Έσκαψε απλώς 
το ηχητικό χωράφι του αυτοπροσδιορισμού και 
της αυτοδιαχείρισης, έτοιμο να καλλιεργηθεί από 
οποιονδήποτε θελήσει να εκφραστεί με αυτό. Και 
για αποφυγή της οδού της αναπαραγωγής του ήδη 
γνωστού και επιφανειακού μοτίβου που κυριαρχεί, 
έβαλε μονάχα μια παγίδα... Η δυσκολία θα εξα¬ 
σφαλίσει το αποτέλεσμα. Μονάχα με κόπο θα δεις 
καρπούς. 

Ο θόρυβος που ξεσήκωσε η 
σιωπή 

Το 1952, στο Μ&νεπεΓ ΟοηοεΠ Η&11, μπροστά σε ένα κοινό 
που υποτίθεται στηρίζει την σύγχρονη τέχνη, αλλά σε μια συ- 
ναυλιακή αίθουσα αποστειρωμένη και καθορισμένη κοινωνι¬ 
κά, όπου συνήθως ακούγονται οι πλέον αποδεκτές μουσικές 
ανωτάτου επιπέδου, ανάλογα με το στάτους της εκάστοτε 
καλής κοινωνίας, όπου ο κάθε νέος μουσικός μαθαίνει πως 
εκεί ζει η ποιότητα και αυτήν πρέπει να φτάσει -και δυστυχώς 
λίγοι φτάνουν στην αμφισβήτηση αυτού του αξιώματος- ο 
]ο\ιη παρουσίασε ίσως το πιο γνωστό πλέον έργο του, 
το 4’33”. Το κομμάτι διαρκεί 4 λεπτά και 33 δευτερόλεπτα, 
κατά τα οποία κανένας μουσικός δεν εκτελεί κάποιον ήχο με 
το όργανό του. 4’και 3” σιωπής. 

Η πρώτη αντίδραση των θεατών ήταν ότι “μας κοροϊδεύ¬ 
ουν”. Πολλοί έφυγαν από την αίθουσα. Η δεύτερη αντίδρα¬ 
ση ήρθε από τη γνωστή φάρα των ελίτ μουσικοκριτικών, που 
προφανώς έπρεπε να δικαιολογήσουν αυτή την εμφάνιση και 
να της δώσουν κύρος, εφόσον παρουσιάστηκε σε έναν τέτοιο 
χώρο. Η ερμηνεία ήταν ότι ο επαναπροσδιόρισε την 
μουσική. Από τη σιωπή ως τον οποιοδήποτε ήχο, όταν εκφρά¬ 
ζεσαι με αυτό, αυτό είναι μουσική. Αυτό που μάλλον κανείς 
τους δεν πρόσεξε -ή μάλλον δεν άκουσε- ήταν οι άπειροι ήχοι 
που πλαισίωναν αυτά τα 4’ και 33”. 

Η σιωπή, είπε τότε ο -η απολυτή σιωπή- δεν υφίστα- 
ται σε αυτόν τον κόσμο. Ακόμα και σε ένα ηχομονωμένο δω- 


Είναι δυστύχημα της εποχής μας (μία τομή ίσως κι αυτή 
ανεξάρτητων αιτιατών αλληλουχιών, αν θέλετε) το γεγονός 
ότι «καλός» και αποδεκτός ήχος, κατά την πλειοψηφία των 
μουσικών παρουσιάσεων, θεωρείται ο ήχος που θα αποκοπεί 
από το χώρο στον οποίο δημιουργήθηκε, για να τοποθετηθεί 
αργότερα σε έναν πλασματικό χώρο με χειρουργική ακρίβεια 
από ειδικούς, οι οποίοι επιμένουν ότι αυτός είναι ο σωστός 
τρόπος οικοδόμησης ενός μουσικού έργου... Πετσοκομένος 
και ακρωτηριασμένος πια, ο ήχος, σίγουρα πολύ πιο εύπεπτος 
και αναπαραγωγίσιμος, καλείται να διαμορφώσει την αισθη¬ 
τική μιας εποχής με πληθώρα προϊόντων σίγουρης κατανά¬ 
λωσης. 

Το 1962,εμφανίζεται ένα δεύτερο έργο μετά το 4’33”, το 
Ο’ΟΟ”, με την υπόδειξη «σόλο για να ερμηνευτεί με οποιονδή- 
ποτε τρόπο, από τον οποιονδήποτε», προσπαθώντας για μια 
ακόμη φορά να αφήσει τη δημιουργία ελεύθερη από νόρμες, 
καθώς για τον «μουσική είναι τα πάντα». Το 1972 πα¬ 
ρουσιάζει το Μουσικό Τσίρκο (Μιΐδίατοιίδ) προσπαθώντας να 
αποδώσει την αναρχική κοινωνία όπως τη φαντάζονταν μέσα 
από ένα έργο όπου δεν υπάρχουν ακροατές. Ένας χώρος, όπου 
όποιος εισέλθει σε αυτόν, ό,τι και να κάνει, θα αποτελέσει μέ¬ 
ρος αυτού του έργου. 

Γιατί η αναρχία της σιωπής είναι οι ήχοι που μας εκφράζουν 
στο κάθε μας τώρα. 


Λίγα βιογραφικά 


Ο ]ο\ιη ^ 2 ^%£ (1912-1992) ήταν πειραματιστής συνθέτης και 
θεωρητικός της μουσικής, φιλόσοφος, ποιητής, εικαστικός, 
χαράκτης και ερασιτέχνης μελετητής, και συλλέκτης μανιτα- 
ριών. Υπήρξε εκφραστής της και πρωτεργάτης της 

αντισυμβατικής χρήσης μουσικών οργάνων (προετοιμασμένο 
πιάνο κ.ά.), της ηλεκτρονικής μουσικής και του αλεατορισμού 
(μουσική του τυχαίου). 


Ακομψος επίλογος 


«Λένε πως οι συνθέτες έχουν μουσικό αυτί, που γενικώς ση¬ 
μαίνει πως οτιδήποτε παρουσιάζεται στα αυτιά τους, αυτοί 
δεν μπορούν να το ακούσουν. Τα αυτιά τους έχουν τοίχους 
από τους ήχους της φαντασίας τους». 

ΕγθΙπιο 






















